
Előszó. 


A jelen  füzet  kiadását  az  a vita  tette  szükségessé,  mely 
közvetlenül  a forradalom  előtt  a Huszadik  Század  hasábjain 
folyt  le  a nemzetiségi  kérdés  körül.  A vitára  Réz  Mihálynak, 
a kolozsvári  egyetem  tanárának  a Huszadik  Század  julius — 
augusztusi  számában  közölt,  A nemzetiségi  kérdés  a 'politikai 
tudomány  szempontjából  című  tanulmánya  adott  alkalmat.  Réz 
professzor  ebben  a tanulmányában  a nemzetiségi  kérdést  mint 
kizáróan  hatalmi  kérdést  állította  be.  "'Fejtegetései  abban  össze- 
geződtek,  hogy  „minden  életerős  faj,  mihelyt  öntudatra  ébredt, 
öncélnak  érzi  magát  . . . Ami  a faji  törekvések  mindenik  stá- 
diumában végcélnál  látszik,  az  csak  a legközelebbi  stádium  el- 
érése. A nemzetiségnek:  a nemzeti  lét.  A nemzetnek:  a nem- 
zeti egység.  Az  egységes  nemzetnek:  a függetlenség.  A függet- 
len államnak:  a más  államok  fölötti  befolyás.44 

Ezzel  a fölfogással.  aift$ly.n  történelmet  merőben  faji  küz- 
delmek' folyamatának  tekinti  s a kétségkívül’  létező  faji  ellen- 
’t-étéKmegoldásának  egyetlen  eszközéül  az  erőszakot  ismeri  el: 
államok  között  a háború,  egyes  államok  keretein  belül  a nem- 
zetiségi elnyomás  formájában  — e sorok,  írója  szállt  szembe  a 
Huszadik  Század  szeptemberi  számában.  — Kifejtettük  hogy  a 
fajok  küzdelme  nem  merítheti  ki  a történelmi  fejlődés  értelmét. 
Az  uralmi  teória  s az  összes  belőle  levont  következtetések  az 
emberiség  rendeltetésének  oly  sivár  fölfogását  tükrözik,  melyet 
az  alkotó,  a jobbra  vágyódó  szellem  sohasem  tehet  magáévá.  De 
nem  állhat  meg  ez  a fölfogás  az  elfogulatlan  tudomány  itélő- 
széke  előtt  sem.  A biológiai  fajfogalom^  merev  alkalmazása 
az  emberi  társadalomra  merőben  téves.  Ugyanígy  téves  és  egy- 
oldalú az  a fölfogás  is,  mely  az  egyént  kizárólag  mint  valamely 
fajnak,  nemzetnek,  általában  mint  valamely  közületnek  tag- 
ját  yUszi  számba.  Ez  az  egyoldalú  doktrina  figyelmen  kivid 
hagyja  a lélektannak  amaz  alapvető  tételét,  hogy  a faji,  általá- 
ban a társadalmi  öntudatnak  csupán  alárendelt  jelentősége 
van  az  egyéni  öntudat  mellett.  A világnézettel,  mely  eme  tudo- 
mányosan és  érzelmileg  egyaránt  elvetendő  felfogás  alapján  a 
faj  öncéluságát  hirdeti,  az  egyén  öncéluságát  állítottuk  szembe, 
mint  döntő  pszichológiai  és  történelmi  tényezőt.  A haladás  útja 
néni  a faji  harcok  állandósítása  felé  vezet,  hanem  a szabad 
egyének  önkéntes  kooperációja  felé.  A társadalmi  fejlődés  végső 
célja  nem  az  Őkoljög  rendszerének  minél  szélesebb  és  minél  bo- 
nyolultabb kiterjesztése,  hanem  „ minél  szélesebb  társadalmi  és 
állami  körök,  majdan  a földkerekség  összes  népeinek  spontán 
és  paritásos  kooperációja,  tehát  leghatékonyabb  uralma  a ter- 

mészet  és  a dolgok  felett “.  Ezt  a fejlődést  akadályozza  a nemze- 
tiségi ellentéteknek  uralmi  alapon  való  kezelése,  nemcsak  azál- 
tal, hogy  az  együttműködésre  hivatottak  kozó  a bizalmatlanság 
és  gyűlölet  korlátáit  állítja,  de  még  inkább  azáltal,  hogy  a tö- 
megek szellemi  és  anyagi  erőinek  javát  az  általános  emberi 
célokhoz  mérten  alárendelt  jelentőségű  nemzetiségi  küzdelmek 
számára  foglalja  le. 

Tekintettel  a szóban  forgó  vitának  eminens  tudományos  és 
politikai  jelentőségére,  a Huszadik  Század  szerkesztősége  indo- 
koltnak látta,  hogy  e kérdés  egy  szélesebb  zsűri  Ítélete  alá 
bocsáttassék.  Világnézetre,  pártállásra  és  nemzetiségre  való 
tekintet  nélkül  módot  kívántunk  adni  mindazoknak,  akik  a 
magyarországi  nemzetiségi  kérdéssel  akár  elméletileg,  akár  gya- 
korlatilag behatóan  foglalkoztak,  hogy  meggyőződésük  kifej- 
tésével ennek  a döntő  jelentőségű  problémának  tisztázásához 
hozzájáruljanak.  A beérkezett  dolgozatokat  ebben  a füzetben 
adjuk. 

Sajnos,  a közbejött  forradalmi  válság  sokakat  megakadá- 
lyozott abban,  hogy  az  ankéten  résztvegyenek.  Mégis  úgy  lát- 
juk, hogy  a rendelkezésünkre  álló  tanulmányok  és  észrevételek 
igen  sok  szempontot  felölelnek  s az  itt  következő  anyag  nagy- 
ban és  egészben  elegendőnek  fog  bizonyulni  ahhoz,  hogy  az  el- 
lentétek és  egybehangzások  mérlegelésével  ki-ki  megalkothassa 
végleges  véleményét  a nemzetiségi  probléma  mibenlétéről  és 
megoldásának  módozatairól.  A jelen  és  a legközelebbi  jövő 
szempontjából  valóban  égető  fontossággal  bir,  hogy  a magyar 
közélet  ebben  a véresen  aktuális  kérdésben  végre  vaTanára 
tisztán  lásson  és  határozott  állást  foglaljon. 

Nem  egy  olyan  szempontot  vagy  elvet  fog  itt  találni  az 
olvasó,  amelyet  az  időközben  bekövetkezett  események  immár 
anachronisztikus  színben  tüntetnek  föl.  Áll  ez  elsősorban  a 
vitában  résztvett  nemzetiségi  politikusok  némelyikére,  akik 
még  néhány  hónappal  ezelőtt  lényegesen  kevesebb  követelést 
támasztottak  népük  érdekében,  mint  amennyire  ma  a világ- 
politika  uj  alakulása  folytán  feljogosítva  érzik  magukat.  De 
áll  ez  a megállapítás  az  uralmi  teória  híveire  is,  akik  ugyan- 
csak néhány  hónap  előtt  még  mint  közelfekvő  lehetőséget,  sőt 
egyetlen  megoldási  .módot  tárgyalták  a probléma  olyan  keze- 
lését, amelyre  ma  mái*  ennek  a teóriának  legvérmesebb  fana- 
tikusai sem  mernek  gondolni  többé. 

Sorra  véve  a beérkezett  válaszokat,  legelőször  Lukács 
György  hosszabb  tanulmányát  kell  kiemelnünk,  mint  aki  a 
merőben  politikai  szempontoktól  függetlenül,  szigorúan  tudo- 
mányos módszerrel  tárgyalja  a kérdést.  A nemzetfogalom  kul- 
turális és  szociológiai  értelmét  igyekszik  tisztázni  ismeretkri- 
tikai alapon  s szilárdan  fölépített  dialektikus  fejtegetései  so- 
rán arra  az  alapvető  megállapításra  jut,  hogy  az  imperializ- 
musra, az  expanzióra  való  törekvésben  nem  az  egyes  nemze- 
teknek valamilyen  metafizikai  értelemben  vett  kultúrtörténeti 
tendenciája  nyilvánul  meg,  hanem  az  „lényegében  mindig  egy 
olyan  uralkodó  osztálynak,  vagy  az  uralkodó  osztályok  olyan 
egyesülésének  expanzív  törekvése,  amelynek  az  adott  gazdasági 
és  szociális  helyzet  mellett  módjában  van  és  érdekében  áll  a 
gazdasági  kizsákmányolást  korlátlanul,  ameddig  reális  hatalma. 


megengedi,  kiterjeszteni44.  Végső  konklúziója  ennek  megfelelően 
odairányul,  hogy  a nemzetiségi  kérdés  lényegében  osztálypro- 
bléma s így  megoldása  is  csupán  az  osztályproblémák  színvona- 
lán kereshető.  Véleményem  szerint  ez  a következtetés,  melyhez 
a fogalmak  végső  leegyszerűsítése  révén  jutott  el  a szerző,  a 
valóságot  nem  fedi  teljesen  és  inkább  csak  mint  az  uralmi 
elmélet  kritikája  állhat  meg.  Ennek  az  elméletnek  szempontjá- 
ból a nemzetiségi  kérdés  végső  elemezésben  valóban  osztály- 
problémának  bizonyul,  melynek  semminemű  metafizikai  érte- 
lemben vett  kulturális  jellege  nincsen.  A másik  oldalról  nézve 
azonban  a kérdést,  a nemzetiségi  érvényesülés  vágya  mint  sza- 
badságvágy jelentkezik,  amelynek  nem  egyetlen  és  sokszor 
nem  is  döntő  motívuma  az  osztályelnyomás  alól  való  szaba- 
dulás vágya,  hanem  olyan  elsődleges  kultursziikségletek  kielé- 
gítéséről van  itt  szó,  melyek  a legszorosabb  összefüggésben 
vannak  az  emberi  egyéniség  fejlődésének  biztosításával. 

Bölcseleti  alapon  foglal  állást  a kérdésben  Cpgcha  Győző 
is.  Elfogulatlanul  bírálja  mind  a két  álláspontot  a maga  sajá- 
tos politikai  bölcseletének  szemszögéből.  Sajnos,  a vitába  ép- 
pen ezért  nem  mehetünk  bele,  minthogy  a legfontosabb  fogal- 
mak értelmezése  tekintetében  alapvető  különbség  választ  el 
bennünket  attól  a szerintünk  merev  ismeretelméleti  idealiz- 
mustól, mely  Concha  világnézetének  alapja  s mely  őt  pl.  a 
„nemzeti  állam44  fogalmának  olyan  értelmezéséhez  vezeti;, 
amely  szerintünk  a tényekkel  s azok  valódi  jelentőségével  nincs 
összhangban. 

Végül  világnézeti  térre  viszi  a problémát  György  János 
is.  Figyelemre  méltó  fejtegetései  oda  konkludálnak,' fiogy  a nem- 
zetiségi kérdés,  mint  általában  minden  politikai  kérdés,  végső 
elemezésben  erkölcsi  probléma  és  mint  ilyen,  csupán  a vallásos 
hit  által  sugall t erkölcsi  megismerés  alapján  oldható  meg.  A 
vallásos  kedély  jelentőségét  az  egyéni  és  politikai  erkölcs  pro- 
blémáinak megoldásában  nem  tagadjuk,  de  úgy  véljük,  hogy  a 
György  János  formulázása  túlságosan  leegyszerűsíti  a pro- 
blémát. 

Czirbusz  Géza  nagy  jelentőséget  tulajdonit  Európa  nagy- 
fokú nemzeti  differenciációjának  s az  európai  kultúra  indivi dua- 
lisztikus jellegének,  amelyekben  a nemzetközi  integráció  sú- 
lyos akadályait  látja.  Viszont  Giesswein  Sándor  arra  mutat  rá, 
hogy  valamint  a harmincéves  háború  tanulságai  kialakították 
azt  a lelki  atmoszférát,  melyben  az  oly  nagyjelentőségűnek 
vélt  vallási  ellentétek  hevessége  a minimumra  csökkent  s ez 
ellentétek  dacára  is  lehetővé  vált  a különböző  vallásu  ember- 
csoportok  kooperációja:  úgy  a most  lefolyt  háború  nyomán  is 
szükségképen  ki  kell  fejlődnie  annak  a szupranacionális  köz- 
tudatnak, mely  a nemzeti  különbségeken  felül  is  lehetővé  fogja 
tenni  a civilizált  nemzetek  békés  egyiittmunkálkodását. 

A nemzetek  integrációját  úgy  Giesswein,  mint  Ájgosluji^ 
Péter  egyedül  svájci  mintára  tartják  elgondolhatónak.  Ágostom 
egyedül  a nyelvet  ismeri  el  nemzetalkotó  tényezőnek.  Az  ön- 
rendelkezési elv  legszigorúbb  konzekvenciáinak  érvényesítésé- 
től sem  félti  a magyarságot,  sőt  hangsúlyozza,  hogy  igazi  nem- 
zeti életünk  osak  akkor  fog  kezdődni,  ha  a nemzetiségi  elnyo- 
másra alapított  politikai,  társadalmi  rendtől  és  ideológiától 

megszabadulunk.  Ágostonnak  ezzel  az  utóbbi  konklúziójával  mi 
is  egyetértünk,  csupán  kettőt  akarunk  megjegyezni.  Először 
azt,  hogy  a mi  sajátos  nyelvi  viszonyaink  mellett  a nemzeti- 
ségi kérdést  szigorúan  nyelvterületi  alapon  nem  lehet  az  igaz- 
ság szellemében  megoldani  — másodszor,  hogy  az  eddigi  poli- 
tika és  az  eddigi  ideológia  megszüntetésével  együtt  vélemé- 
nyünk szerint  olyan  uj  politikai  szerkezet  és  uj  közös  ideológia 
létrehozására  kell  törekedni,  mely  a történelmi  Magyarország 
földjén  a gazdasági  élet  egységét  továbbra  is  biztosítsa. 

A magyar  nemzeti  érzés  modern  revelációját  tükrözi 
Felszeghy  Béla  rövid  cikke.  Helyesen  állapitja  meg,  hogy  „a 
magyarságnak ...  az  általános,  emberi  testvériesség,  a huma- 
nizmus és  haladásvágy  meleg  szolidaritásával  kell  kapcso- 
lódnia a népcsaládok  közös  értéktermelő  munkájához  és  többre 
becsübiie  azt,  amit  a javak  cseréje  révén  felszívhat,  mint  amit 
kényszerasszimiláció  révén  elriaszt,  eltávolít  magától". 

A közelmúlt  politikai  életének  egyik  számottevő  egyéni- 
ségétől kaptuk  — az  illető  kérelmére  — névtelenül  közölt  soro- 
kat. A figyelemre  méltó  fejtegetésekben  a magyar  szupremácia 
fogalmának  uj  értékelését  találjuk.  Szerző  szerint  a társadalmi 
haladás  iránya  az  erkölcsi  erők  mind  teljesebb  érvényesülése, 
hegemóniája  felé  vezet.  Amig  a magyar  közélet  erkölcsileg  azon 
a színvonalon  állott,  amelyet  a Tisza-uralom  korrupciója  sza- 
bott meg,  addig  a magyar  szupremáciának  sem  erkölcsi  jogo- 
sultsága, sem  valódi  politikai  súlya  nem  lehetett.  Ha  azonban 
a kulturális  tekintetben  nemzetiségeinknél  magasabbrendü 
magyar  faj  ennek  a szinvonalnak  erkölcsi  tekintetben  is  föléje 
tudna  emelkedni,  akkor  — kettős  fölénye  révén  — joggal  érez- 
hetné  magát  hivatottnak  arra,  hogy  az  országnak  ilyen  érte- 
lemben hegemon  népe  legyen.  E meggondolások  alapján  a 
szerző  szembehelyezkedik  minden  föderativ  tervvel.  Sajnos, 
a spontán  erkölcsi  megújulásba  vetett  eme  hitet  túlságosan 
optimisztikusnak  kell  tartanunk;  de  ha  ez  mégis  bekövetkez- 
nék, akkor  az  immár  minimálisnak  fölismert  föderativ  megol- 
dás keretein  belül  a magyarság,  mint  a Duna-medence  kul- 
turális tekintetben  vezérlő  népe  — az  erkölcsi  haladás  terén  is 
be  fogja  tölthetni  a rája  váró  szerepet. 

Különös  érdekességgel  bírnak  a nemzetiségi  vezérek  nyi- 
latkozatai. Figyelemre  méltó,  hogy  jóformán  egyikük  s,em  lép 
ki  az  elméleti  fejtegetések  köréből;  a nemzetiségi  politikát  több- 
nyire általános  szempontokból  bírálják,  politikai  tekintetben 
nagyrészt  a nemzetiségi  törvény  alapjára  helyezkednek  és  még 
elejtett  célzásaikból  sem  lehetne  szeparatisztikus  törekvésekre 
következtetni. 

Zoch  Sámuel  szerint  a nemzetiségi  kérdésnek  lényege  ab- 
ban rejlik,  hógy  a modern  államok  a Kéz  Mihály  által  is  elfo- 
gadott öncéluság  elvét  hirdetvén,  szembehelyezkedtek  az  er- 
kölcsi törvénnyel.  Erre  nézve  Németországot  idézi  kiemelkedő 
példaként.  „A  nemzetiségi  kérdés"  — mondja  Zoch  — önmagá- 
tól meg  fog  oldódni,  amint  a keresztyén  világnézet  a társada- 
lom^ életében  is  valóságos  uralomra  jut  és  ennek  megfelelően 
az  állami  öncéluság  formájában  megnyilvánuló  önzést  a szere- 
tet princípiuma  váltja  fel."  Ajánljuk  ezt  az  utóbbi  észrevételt 
Rákosi  Jenő  figyelmébe,  aki  később  tárgyalandó  nyilatkozató- 

bán  a keresztényi  eszmékkel  egészen  más  értelemben  foglal- 
kozik. 

Lázár  Aurél  kimutatja,  hogy  a régi  közjogunkban  gyöke- 
rező nemzeti  állam  fogalma  a szupremácia  fogalmával  szöges 
ellentétben  áll.  Idézi  Eminescut,  aki  szerint  a magyarországi 
románok  nemzetiségi  törekvéseinek  végcélja  sohasem  volt 
egyéb,  mint  nyelvük  szabad  használatának  biztositása.  Meg- 
jegyzi azonban,  hogy  a változott  viszonyok  között  a románok 
esetleg  más  célkitűzéssel  fognak  élni,  minthogy  azóta  nyilván- 
valóvá lett,  hogy  „a  politikai  magyar  nemzet  struktúrája  sem 
tartható  fönn".  Nem  fogadja  el  a hatalmi  elvet,  hanem  helyébe 
az  igazságosság  és  szeretet  elvét  állítja.  — Teljesen  egyetértünk 
ezzel  a fölfogással  nemcsak  azért,  mert  ez  az  elv  határozta 
meg  évtizedek  óta  a magyar  progresszió  nemzetiségi  politiká- 
ját, hanem  azért  is,  mert  a vesztett  háború  után  a magyarság 
fönnmaradásának  és  érvényesülésének  biztositékát  sehogy 
máskép,  mint  ennek  az  elvnek  alapján,  nem  tudjuk  elképzelni. 
Természetes  azonban,  hogy  ugyanennek  az  igazságossági  elv- 
nek teljes  keresztülvitelét  követeljük  viszont  a nemzetiségeink- 
től is. 

Lupas . János  a nemzetiségi  törvény  létre  jövetelét  meg- 
előző és  azt  követő  politikai  diskussziókat  ismerteti  és  rámutat 
arra,  hogy  Irányi  Dániel,  Kecskeméthy  Aurél  és  általában  a 
liberális  magyar  politika  vezérei  már  évtizedekkel  ezelőtt 
mennyire  más  irányba  igyekeztek  terelni  a nemzetiségi  poli- 
tikát, mint  amilyenbe  az  a Tiszák  uralma  alatt  tényleg  tere- 
lődött. Kevesli  az  általunk  fölállított  programot,  amely  szerinte 
csak  kulturális  önkormányzatot  biztosi  tana  a nemzetiségeknek. 
Ez  az  ellenvetés  azóta  idejét  múlta. 

Steier  Lajos  szerint  a nemzetiségi  politikának  az  általános 
haladás  szempontjából  egyetlen  célja  lehet:  az,  hogy  a nemzeti- 
ségi kérdést  alárendelt  jelentőségűvé  tegye,  „minthogy  ez  a 
többnemzetiségü  államban  úgy  azj  erősebb,  mint  a gyöngébb 
nemzetiségeknek  jobb  sorsra  érdemes  erejét  és  tulajdonait 
leköti,  elseny veszti".  Különös  érdekkel  bir  nyilatkozatának  az 
a része,  amelyben  kifejti,  hogy  a tót  nemzetiségnek  mindeddig 
két  irányban  kellett  az  érvényesülésért  küzdenie:  úgy  a 
magyar,  mint  a cseh  szupremáciával  szemben.  A kérdésnek 
forradalmi  megoldását  elkerülendőnek  tartja. 

Nagy  kortörténeti  jelentősége  van  a R^kosL  Jenő  nyilat- 
kozatának. A kíméletlen  magyar  szupremáciának,  a harminc- 
milliós magyar  imperializmusnak  publicisztikai  megalapítója, 
hosszú  okfejtésben  száll  szembe  a megértés  és  a béke  koncepció- 
jával és  minden  tekintetben  szolidaritást  vállal  azzal  a föl- 
fogással, amelyet  Réz  Mihály  kifejtett.  Tanulmánya,  úgy 
hisszük,  ma  már  csak  történelmi  kuriózumképen  értékelhető. 
„A  közrend  szempontjából"  — mondja  Rákosi  — „ha  az  embe- 
rek félreértenék  Jászit  és  tanitásait  és  utasításait  át  akarnák 
vinni  a gyakorlati  politikába,  nagyon  kockázatos,  sőt  veszedel- 
mes kísérletekre  vinne".  Fájdalom,  ma  már  nyilvánvaló,  hogy 
egy  ilyen  idejében  történt  „félreértés"  esetleg  még  megment- 
hette volna  Magyarországot  és  megakadályozhatta  volna  azt, 
hogy  szerencsétlen  hazánkat  a hatalmi  elmélet  fanatikusai 
olyan  veszedelmes  és  kockázatos  kísérletekbe  vigyék  bele,  mint 

amilyennek  a világháború  bizonyult.  Természetesen,  ilyen 
belátást  sohasem  várhattunk  és  most  sem  várhatunk  attól  az 
iránytól,  amely  szerint  a „a  nemzetiségi  kérdés  nem  tudomá- 
nyos probléma,  hanem  kormányzati,  gyakorlati  kérdés,  nem 
matematikai  egyenlet,  hanem  gordiusi  csomó".  Mit  szóljunk 
ahhoz,  hogy  ez  a gyakorlati  publicista  elfelejtett  arra  a gyakor- 
lati lehetőségre  gondolni,  hogy  ezt  a gordiusi  csomót  esetleg 
Foch  tábornagy  kardja  fogja  kettévágni.  Ami  Rákosi  fejtegeté- 
seiben ezeken  a „gyakorlati"  szempontokon  kivül  mint  tisztára 
személyeskedő  motivum  jelenik  meg,  azzal  természetesen  nem 
foglalkozhatunk.  Nem  tartjuk  magunkat  illetékeseknek  arra, 
hogy  a harcos  klerikalizmus  publicistájával  Krisztus  tanitásai- 
nak  lényege  felől  vitába  szálljunk.  Rákosi  Jenő  bizonyára 
eléggé  jól  tudja,  hogy  az  individualizmus  eszméje  a keresztény- 
séggel lép  be  a történelembe.  Hogy  a kereszténység  pár  excel- 
lence  szellemi  áramlat  volt,  nem  pedig  politikai  ideológia:  ez 
nem  szolgálhat  mentségül  arra,  hogy  a keresztény  kultúra 
alapján  álló  társadalom  politikai  életét  az  elnyomásnak,  a 
hatalmi  érvényesülésnek  keresztényellenes  princípiumai  hatá- 
rozzák meg.  Rákosi  Jenőnek  a szervezett  világállamra  vonat- 
kozó, alapjukban  véve  materialisztikus  ellenvetéseivel  szemben 
mi  éppen  egy  magasabb  szellemi  kultúra  erejétől  várjuk  annak 
a társadalomnak  eljövetelét,  amelyben  az  elnyomás  rendszerét 
az  öntudatos,  etikailag  és  műveltségben  egyaránt  fölemelke- 
dett egyének  és  csoportok  szabad  összeműködése  váltja  föl. 

Budapest,  1919  január  hó. 


Jászi  Oszkár . 


Réz  Mihály:  A nemzetiségi  kérdés 
a politikai  tudomány  szempontjából.1 * * 


A politikai  élet  faktorainak  végtelenül  szövevényes,  ele- 
ven élettől  lüktető,  folyton  változó,  egymással  kölcsönhatásban 
álló,  szakadatlanul  át  meg  átalakuló,  végtelenül  szubtilis  im- 
ponderabiliákkal  teljes  természete,  lehetetlenné  teszi  a nagy 
politikai  jelenségeknek  egyetlen  egy  ható  okra  való  visszaveze- 
tését. Pedig  minden  idők  minden  doktrinérjai  erre  törekszenek. 

Benne  van  ez  a vágy  az  emberiségnek  a dogma-kivánó 
természetében.  De  ezek  az  ebből  a vágyból  támadó  politikai 
elméletek  szükségkép  tarthatatlanok.  Ellenkeznek  az  állam- 
életben ható  okok  sokféleségének  a tényével;  és  ellenkeznek  az 
ezen  okok  közt  jelentékeny  szerepet  játszó  imponderábilis  ténye- 
zők belső  természetével  is.  Ellenkeznek  a politikai  faktorok 
nyilvánvaló  kölcsönhatásának  a tényével;  s az  összes  faktorok 
és  alkatelemeik  folytonos  változékonyságával  is. 

Eötvös  elismeri  ugyan,  hogy  a szabadság  iránti  törekvések 
szükségkép  uralomra  való  törekvésekké  válnak,  mégis  szerinte 
a nemzetiségi  törekvés  voltaképen  az  egyéni  szabadság  elvé- 
nek alkalmazása  egész  népekre. 

Mihelyt  ez  kielégitést  nyer,  a nemzetiségi  kérdés  többé 
nem  égető. 

Ez  a felfogás  anakronizmuson  és  egyben  anatopizmuson 
alapul.  Az  az  individualizmus,  amelyet  rálát  a nemzetiségekre, 
nem  minden  időknek  és  nem  minden  országnak  sajátja.  A 
XVIII.  századbeli  francia  aufklarista  gondolkozásnak  s a 

1 E nagy  érdekű  tanulmányt  szerzője  a következő  sorokkal 
küldte  be  szerkesztőségünknek: 

„Miután,  sajnos,  a nemzetiségi  kérdés  alig  részesül  nálunk 
tárgyilagos  eszmecserében  s az  ekörüli  viták  nagyrészt  csak 

(kölcsönösen!)  jelszavak  kicserélésében  állanak,  alkalmat  óhaj- 
tanék adni,  hogy  egy  nyugodt,  objektiv  polémiában  ezt  a kérdést 
megvitathassuk.  Azért  fordulok  b.  lapjához,  szives  közlés  kérése 
mellett,  mert  azt  gondolom,  nem  érünk  célt,  ha  kölcsönösen  csak 
a magunk  embereinek  hirdetjük  a magunk  dogmáit  s egymás 
jóhiszemű  érveiről  tudomást  nem  veszünk.4* 

A professzor  ur  kezdeményezését  mi  is  rendkívül  helyesnek 
és  termékenynek  találjuk,  mely  mindenki  hálájára  számíthat,  aki 
a napi  politika  efemer  érdekein  túlmenő  célok  felé  törekszik. 
Nagy  örömmel  vállaljuk  tehát  Kéz  professzor  tervének  megvaló- 
sítását s gondunk  lesz  rá,  hogy  Réz  fejtegetéseire  ne  csak  ellen- 
véleményt  adjunk,  de  mindkét  tábor  irányadó  embereinek  is 
alkalmat  nyújtsunk  álláspontjaik  kifejtésére.  A szerk . 


manchesteri  iskola  közgazdasági  világnézetének  a terméke.  — 
A liberalizmus  világnézlete,  melynek  nincsen  mindig  és  min- 
denütt talaja;  legkevésbbé  van  Közép-  és  Kelet-Európa  nem- 
zetiségeinél. 

Amint  a Rousseau-féle  természetjogi  felfogás  csak.  az 
egyéneket  látja  az  államban,  úgy  a marxista  radikalizmus 
csak  az  osztályokat . Elismer  más  tényezőket  is  a gazdaságin 
kivül,  de  ezek  igazi  jelentőségét  nem  látja.  Nem  látja,  hogy 
ezeknek  jelentősége,  befolyásuknak  aránya  folyton  változó , — 
s e tekintetben  a „haladás”  hivei  a változatlanság  alapján 
állanak  — s hogy  az  egész  államéletnek  tisztán  osztály- 
szempontból nézése  szintén  csak  egy  bizonyos  korszak  emberei- 
nek bizonyos  körére  szoritkozik. 

Az  a feltevés,  hogy  az  osztályszempont  a nemzetiségnél 
háttérbe  szoritja  a faji  szempontokat,  — amelyre  nézve  a vi- 
lágháború fajpszichológiai  tanulságai  megadták  a feleletet  — 
éppoly  anakrizmus  és  anatopizmus,  mint  akár  az  Eötvös-fóle. 

A nemzet  nemcsak  egyénekből  és  osztályokból,  hanem 
különböző  felekezetekből  és  különböző  fejekből  is  állhat.  Az, 
hogy  mikor,  milyen  szempont  szerint  oszlik  meg,  függ  a sajá- 
tos viszonyoktól.  Az,  hogy  melyik  szempontnak  mikor  milyen 
a fontossága,  a változott  viszonyokkal  pari  passu  változik. 

Az  erők  aránya  állandó  hulláanzást  mutat.  E kvóták 
fluktuációja  folytonos. 

Nem  lehet  tehát  az  osztályszempont  sem  mindig  mindenütt 
elsőrendű  fontosságú.  Vallási,  partikuláris,  pártpolitikai,  faji 
momentumok  azt  gyakran  keresztezik;  elsőrendű  fontosságúvá 
hol  az  egyik  lesz,  hol  a másik. 

Ügy  az  Eötvös-féle  liberalizmus,  mint  a marxista  radika- 
lizmus hivei  félreismerik  a nemzetiségi  törekvések  jelentősé- 
gét és  igazi  természetét. 

Nemzetiség  az  a politikai  öntudatra  ébredt  faj,  amely 
államalkotó  hatalommal  nem  bir.  Nemzet  az,  amely  bir  és  él 
ezzel  a hatalommal.  Mihelyt  elnyeri  e hatalmat  valamely  faj, 
nemzetiségből  nemzetté  válhatik,  mihelyt  elveszti  azt,  vala- 
mely nemzet,  nemzetiséggé  lesz  csupán.  Nemzetiség  és  nem- 
zet csak  a faj  különböző  érvényesülési  stádiuma. 

Ezek  a közkeletű  meghatározások  azonban  bizonyos  mó- 
dositó  kiegészítésekre  szorulnak. 

Mert  amit  itt  a nemzetiségről  mondottunk,  azok  csak  oly 
nemzetiségre  nézve  állanak,  amelyek  — mint  pl.  a magyarorszá- 
giak — egy  más  faj  szupremáciája  alatt  állanak;  és  csak  oly 
nemzetekre,  amelyek  — mint  pl.  a francia  — minden  más  faj 
segítsége  nélkül , magukban  képesek  önálló  államalkotásra. 

De  lehetnek  oly  államok,  amelyekben  — legalább  de  iure 
— nem  bir  az  egyik  faj  szupremáciát  gyakorolni  a többi  felett: 
amidőn  tehát  megvan  az  illető  fajokban  az  államalkotóképes- 
ség, de  csak  együttesen.  Ezek  még  nem  nemzetek,  mert  hiszen 
csak  együtt  képeznek  egy  nemzetet,  melynek  mindenikükétől 
külön  neve  és  jellege  van.  De  nem  is  közönséges  nemzetiségek, 
mert  nem  állanak  más  faj  szupremáciája  alatt. 

Nevezzük  bárhogy  is  az  ilyen  fajokat,  konstatálnunk  kell, 
hogy  az  ily  fajok  egy  a nemzetiségek  fentebb  adott  fogalma 
alá  nem  tartozó  külön  kategóriát  képeznek. 


11 


Miként  a „nemzetiség",  úgy  a „nemzet"  meghatározása  is 
hasonlókép  kiegészitésre  szorul.  „Nemzet"  az  államalkotó  faj 
ott,  ahol  egymaga  alkotja  fajilag  homogén  elemekből  az  államot 

De  ha  oly  államban,  amelyben  nemzetiségek  is  vannak,  a 
szupremáciát  gyakorló  fajt  nevezzük  „nemzetnek",  akkor  mi- 
nek nevezzük  az  állampolgároknak  az  összességét?  Magyar- 
ország  összes  lakosai  együttvéve  teszik  a magyar  nemzetet; 
ennélfogva  külön  magát  a magyar  fajt  nemzetnek  nevezni  nem 
lehet.  Itt  van  egy  uralkodó  faj,  vannak  nemzetiségek  s az 
uralkodó  faj  és  a nemzetiségek  együtt  teszik  a nemzetet. 

Állam  és  faj  tehát  abban  a tekintetben  nem  esik  egybe, 
hogy  minden  politikai  öntudatos  faj  képes  megteremteni  a 
maga  államát,  de  abban  a tekintetben  sem,  hogy  ugyanegy  faj 
különböző  államokat  alkothat,  sőt  különböző  államokban  az 
érvényesülés  különböző  stádiumaiban  lehet.  — így  pl.  a né- 
metség a XIX.  század  végén  Észak-Amerikában  faj,  Magyar- 
országon  nemzetiség,  Svájcban  más  fajokkal  együtt  uralkodó 
faj,  Ausztriában  uralkodó  faj,  Németországban  pedig  nemzet. 

A nemzetiségi  kérdés  megértése  a faji  törekvések  pszicho- 
lógiájának a megértése  nélkül  lehetetlen. 

Mert  a nemzetiségi  mozgalmak  oka:  a faj  politikai  öntu- 
datra való  ébredése. 

Éppen  ez  az  öntudat  az,  ami  a nemzetiséget  teszi. 

A nyelv  nem  döntő  tényező  sem  a nemzetiségnél,  sem  a 
nemzetnél.  Németország  és  Ausztria,  Svájc  és  Belgium  példája 
mutatja.  A vallás  sem  az.  Nem  is  objektív,  hanem  szubjektív 
értékelés  mutatja  meg,  hogy  mi  az,  amit  a közös  politikai  ön- 
tudat szempontjából  nemzetiségek  és  nemzetek  lényeges  faji 
momentumnak  tekintenek.  És  ez  esetenként  különböző.  De 
kétségtelen,  hogy  a közös  nyelv  kapocs,  mint  általában  a közös 
kultúra.  — Minden  nyelvi  közeledésnek  vagy  távolodásnak 
tehát  politikai  jelentősége  van.  És  pl.  a keleti  tót  nyelvjárás- 
nak a nyugatitól  és  a cseh  nyelvtől  való  különbözése  tót  nem- 
zetiségi szempontból  kétségenkivül  bontó  tényező. 

Általában  azonban  miként  a nyelv,  úgy  a közös  származás 
sem  teszi  a nemzetiséget  vagy  nemzetet.  Esetenként  különböző 
a közös  származás  öntudatának  a hatása  arra  nézve,  hogy  a 
közös  származásúak  egymással  közösséget  éreznek.  A régi 
Németországban  pl.  a partikularizmus  hosszú  időn  át  teljesen 
közömbössé  tette  ezt  az  érzést  s a dinasztikus  érzésnek  a nem- 
zetinél sokkal  nagyobb  ereje  volt. 

Viszont  a közös  származás  és  jelleg  öntudata  gyakran  nem 
bír  tényleges  alappal  s a nemzetiségi  öntudat  ilyenkor  tulajdon- 
képen  nem  egy  faj  öntudatra  ébredése,  hanem  különböző  fajok 
keverékének  vagy  valamely  faj  egyik  részének  nemzetiségi 
öntudatra  való  ébredése.  Ez  állhat  akkor  is,  ha  már  nemzetté 
váltak.  A bolgár  nemzetben  szláv  öntudat  volt  akkor,  amikor 
nemzetiség  volt  Törökországban  s szláv  öntudat  van  benne  ma 
is  mint  nemzetben;  holott  fajilag  ez  az  öntudat  nem  teljesen 
igazolt.  Magyarországon  a szerb  nemzetiség  külön  öntudattal 
bir  a horvátokkal  szemben;  holott  ugyanegy  fajhoz  tartoznak. 
Mindkét  esetben  a vallási  momentum  az  irányadó  — az  első 
esetben  mint  a kapcsoló,  a második  esetben  mint  bontó  tényező. 

Tehát  nem  a közös  nyelv  és  nem  a közös  származás  teszi 

a nemzetiséget  és  nemzetet,  hanem  a közös  politikai  öntudat. 
Ahol  ez  nincs  meg,  ott  a faj,  közös  nyelv,  közös  származás 
dacára  sem  képez  önálló  politikai  faktort. 

Ahol  megvan,  ott  a fajból  politikai  faktor  lesz,  habár  tagjai 
tényleg  nem  közös  származásúak,  vagy  nem  olyan  származá- 
súak, mint  hiszik;  habár  tagjai  nem  egy  nyelvet  beszélnek, 
vagy  ugyanegyet  egy  más  nemzetiséggel  vagy  nemzettel,  amely- 
lyel  azonban  nem  érzik  egynek  magukat. 

Akár  képzelt,  akár  valóságos  ez  az  összetartozás:  a nemze- 
tiségi és  nemzeti  törekvéseknek  alapját  képezi.  A faj  az  álla- 
mon belül  mint  nemzetiség  a szabadságra,  mint  nemzet  az 
uralomra,  államalkotó  nemzetté  válva  pedig  más  államokkal 
szemben  a függetlenségre , majd  az  imperiumra  törekedik. 

Az  elnyomatástól  szabadulni  kivánó  nemzetiségi  mozgalom 
éppúgy,  mint  a szupremácia  érdekét  szolgáló  politika,  az  állami 
függetlenségért  való  harc  éppúgy,  mint  az  imperiális  külpoli- 
tika: ugyanazon  faji  törekvés , csak  érvényesülhetésének  külön- 
böző stádiumaiban. 

A faji  törekvések  pszichológiája  azonban  a maga  zavar- 
talan tisztaságában  ritkán  mutatkozik.  Miként  Clausewitz  sze- 
rint „az  abszolút  háboru“  konzekvenciái,  úgy  a faji  törekvé- 
sekéi is  módosulhatnak,  enyhülhetnek.  Ezen  módositó,  enyhitő 
momentumokat  itt  az  illető  nemzetiség  egyéniségét  alkotó  fak- 
torok minősége  és  összetétele  adja  meg.  Síért  a minden  fajban 
közös  jellemvonásokon  kivül  minden  nemzetiségnek  megvan  a 
saját  egyénisége,  amelynek  bizonyos  jellemvonásai  hasonlók, 
mások  pedig  különbözők  bizonyos  más  nemzetiségek  jellemvo- 
násaitól. 

Evégből  meg  kell  vizsgálnunk  azt  speciális  faji  szempont- 
ból; osztály-,  egyház-  és  pártszempontból;  a terület  szempont- 
jából; az  államnak  a nemzetiségre  való  hatása  szempontjából. 
Ezek  együtt  adják  meg  a nemzetiség  teljes  egyéniségét.  Ugyanaz 
a faj  különböző  nemzetiséget  és  nemzetet  produkálhat,  ha  e 
tényezők  különbözők. 

1.  Faji  szempontból  fontos,  hogy  valamely  konkrét  nemze- 
tiség tényleg  közös  származásu-e  és  tényleg  hasonló  faji 
jellemvonásokkal  bir-e  valósággal,  mert  e tekintetben  a közös- 
ség öntudata  és  a közösség  ténye  nem  mindig  fedi  egymást.  Lé- 
nyeges viszont,  hogy  amennyiben  tény  ez  a közösség,  elég  erős-e 
annak  az  öntudata.  Mert  ez  fontosabb,  mint  a nyelv  és  mint  a 
közös  származás.  Minden  rendkivül  szubjektív.  És  éppen  ennek 
a momentumnak  a döntő  fontossága  utal  arra,  hogy  már  akkor, 
midőn  a faji  érzéssel  általában  akarunk  számolni,  számot  kell 
vetnünk  már  ott  az  egyes  fajok  sajátos  egyéniségével.  Már  itt 
láthatjuk,  hogy  a — minden  fajjal  közös  — faji  érzés  pszicho- 
lógiáján belül  az  egyes  konkrét  faj  speciális  pszichológiájának 
is  milyen  nagy  jelentősége  van.  Nem  csak  az  illető  faj  politikai 
öntudatosságának  a fokát  és  a közös  érzetének  az  intenzitását 
mutatja  az,  hanem  azt  az  értékmérőt  is,  mely  a nemzetiségi 
vagy  nemzeti  szempontból  fontos  tényezők  értékelésénél  az 
illető  fajt  vezeti.  A szláv  fajoknál  pl.  a vallás  ilyen  momentum. 
Kétségtelen,  hogy  ez  a legtöbb  keleti  népnél  így  van,  pl.  a 
románságnál  is,  holott  a nyugati  román  népeknél  ez  nem  faji 
vonás  — ez  azonban  csak  azt  mutatja,  hogy  ez  a jellemvonás 

nem  a faj  eredeti  természetéből  — azaz  legrégibb  történetéből 
— hanem  újabb  politikai  és  kulturális  történetéből  magyaráz- 
ható. Minthogy  azonban  ezek  is  fajképző  tényezők,  ezeknek  a 
produktumai  is  speciális  fajpszichológiai  vonásoknak  tekint- 
hetők. Nem  csak  a kelet  produktuma  ez,  — a vallási  momentum 
döntő  jelentősége  — mert  erős  Spanyolországban  is.  Nem  is  a 
törökkel  való  harc  szükségképeni  eredménye,  mert  — a Habs- 
burgok katolizáló  politikájának  a reakciójakép  — nincsen  meg 
a magyarságban.  Nem  is  az  alacsony  kulturális  szin vonal  követ- 
kezménye, mert  megvan  Indiában  is.  Számos  — itt  jelzett  — 
tényező  összeredménye;  a múlté , amely  elsőrendű  fajképző  té- 
nyező. Hogy  ezt  az  eredményt  valamely  speciális  fajnál  első- 
sorban a geográfiai  helyzet,  vagy  a kulturális  fejlődés,  vagy  a 
politikai  történelem  idézte  elő  — s melyik  nemzetiségnél,  melyik 
tényező  milyen  arányban  — az  azon  nemzetiség  fajképző  ténye- 
zőinek analizise  szempontjából  lényeges;  és  jelenlegi  geográfiai, 
kulturális,  gazdasági  és  politikai  helyzetének  a pszichológiára 
várható  hatása  szempontjából.  Az  pedig,  hogy  valamely  faj 
ilyenné  lett,  amilyen  s tényleg  így  értékel , ahogy  értékel:  ez 
azon  faj  lélektana  szempontjából  lényeges. 

Ez  pedig  azért  fontos,-  mert  az  egyes  fajok  között  az  osztály- 
szempontból,  vallási  szempontból,  pártszempontból,  az  anyagi 
és  szellemi  szempontok  egész  sorozatából,  a bontó  és  kapcsoló 
tényezőknek  egy  egész  hosszú  sora  támad.  És  az  illető  fajok 
pszichológiája  mutatja  csak,  hogy  az  adott  esetben  a bontó 
vagy  kapcsoló  tényezők  valamelyikének  milyen  a fontossága. 
Egy  anyagiasabb  fajnál,  például  elsősorban  az  anyagi  érdekek 
momentuma;  más  fajoknál  ismét  a vallásé.  Ennek  szem  elől 
vesztése  bizonyos  bontó  vagy  kapcsoló  tényezőknek  teljesen 
elhibázott  értékelésére  vezet. 

Minden  egyes  fajra  nézve  áll  tehát  az,  amit  minden  faji 
érzés  pszichológiájaként  felismertünk,  de  ez  a — minden  fajban 
közös  — érzés  az  egyes  fajok  természete  szerint  erőben,  irány- 
ban s nyilvánulásában  módosulhat. 

Valamely  faj  speciális  jellege  egyrészt  természeti,  másrészt 
politikai  történetének  a produktuma.  Ez  a történelem  egyébként 
is,  minden  tekintetben  reányomja  bélyegét,  és  a faj  pszichéjét 
megteremti. 

Természeti  sajátságaik,  politikai  múltjuk  által  is  különbö- 
zőekké  válnak.  Heves,  vagy  nyugodt  vérmérsékletű,  munkás 
vagy  tétlen,  intelligens  vagy  értelmetlen,  harcias  vagy  békés 
természetük  szerint.  És  ez  a különbség  a nemzetiség  vagyonoso- 
dására,  művelődésére,  összetartására,  politikai  akciójának  ter- 
mészetére, mind  lényegesen  kihat. 

Kihat  a politikai  viszonyok  minden  értékelésére  s az  egyes 
nemzetiség  céljainak  a kitűzésére  is.  Minden  politikai  faktor 
tudniillik  bizonyos  mértékben  célkitüző  tényező;  politikai  öntu- 
datának és  érvényesülési  képességének  arányában.  Célt  tűz  ki 
magának  és  az  államnak  is  és  ennek  az  állam  által  leendő  elfo- 
gadtatását is  céljai  közé  veszi.  Ezek  a célok  kitűzésénél  ugyan 
nem  csak  valamely  nemzetiség  öntudatos  politikája  által  irá- 
nyittatnak,  hanem  egyszersmind  öntudatlanul  is,  akaratlanul 
is  az  összes  erőviszonyoknak  a változásai  által,  amelyeknek 
kedvező  fejlődése  merészebb  célok  kitűzésére  automatice  kihat. 


14 


De  a faj  öntudatos  politikájára  s ennek  a célkitűzéseire 
kétségkívül  a faj  pszichológiájának  van  elsőrendű  hatása.  Egy 
fényes  múlt  természetszerűleg  az  elveszettek  visszaszerzésére 
ösztönöz  s ezzel  a faji  törekvéseknek  konkrét  irányára  lényege- 
sen kihat  nemcsak  a nemzetiségnél,  hanem  a nemzetnél  is. 

Megszabja  bizonyos  fokig  azt  is,  hogy  milyen  sikereket 
mennyire  értékel.  Objektíve  nagyjelentőségüeket  esetleg  le  fog 
becsülni;  objektíve  lényegteleneknek  pretium  affectionis-t  tulaj- 
doníthat. Ilyen  irányban  általában  is  kihat  a múlt;  és  pedig 
mint  fajképző  — s így  fajpszichológiáját  is  képző  — tényező. 
A történelem  a fajoknál  kifejleszt  bizonyos  faji  karaktert,  faji 
idealizmust,  faji  romantikát,  melynek  egészen  sajátos,  szubjektív 
értékelése  van.  Nem  magyarázható  ez  a faji  érzés  pszichológiájá- 
ból általában  — bár  bizonyos  gyökerei  oda  visszanyúlnak;  — 
hanem  csupán  azon  speciális  nemzetiség  múltjából  s (ebből  tá- 
madó) egyéniségéből.  Nem  magyarázható  ez  racionalisztikusan 
sem;  hanem  csak  mint  egy  faktum , amely  mint  minden  poli- 
tikai tényező  magán  viseli  az  őt  létrehozó  és  körülvevő  speciális 
viszonyok  bélyegét  s amelynek  magának  is  ennek  folytán  szük- 
ségkép sajátos  jellege  van. 

A történelmi  múlt  adja  ez  önkényesnek  látszó  értékelések- 
nek gyakran  igen  racionális  indokait,  melyek  gyakran  csak 
azért  látszanak  oly  érthetetleneknek,  mert  — a fajképződés 
korára  is  visszanyúlván  — eredetiek,  ismeretlenek. 

A faj  pszichéje  kihat  tehát  a nemzetiség  céljaira,  értékelé- 
seire és  egész  akciójának  jellegére. 

Hogy  ez  utóbbi  tekintetben  a faji  érzés  milyen  intenziv  és 
milyen  aktív,  az  függ  elsősorban  minden  egyes  faj  e sajátos 
pszichéjétől  és  azonkívül  azon  erőviszonyoktól  is,  amelyek  kö- 
zött érvényesülését  megkísérti.  Mind  a kettőre  lényegesen 
kihat,  hogy  mily  számuak  és  jelentőségűek  az  alább  ismerte- 
tendő (II — IV.)  bontó  vagy  kapcsoló  tényezők. 

Minél  erősebb,  öntudatosabb,  önmagában  egységesebb  és 
másoktól  elkülönültebb  valamely  faj  — területileg,  osztály,  fele- 
kezet, párt,  kulturális  és  társadalmi  szempontból:  — annál 
inkább  érett  meg  a nemzeti  létre  s lesz  nemzetté  válása  a 
viszonylagos  erő  kérdésévé  csupán. 

Ebből  a szempontból  egész  skáláját  lehetne  a nemzetiségek- 
nek felállítani,  kezdve  a fajból  alig  öntudatra  ébredt  nemzeti- 
ségeken, folytatva  az  egyházilag,  gazdaságilag,  osztály  stb. 
szempontból  széttagolt  s izenként  másokhoz  csatolt  nemzetisé- 
geken, e tagoltság  fokozata  szerint:  végül  a már  belsőleg  egy- 
séges és  elkülönült  s csak  az  erőviszonyok  miatt  nem  állami 
léthez  jutott  nemzetiségekig. 

Ugyanez  áll  az  átmeneti  két  kategóriára  is. 

A nemzetekre  nézve  ugyanily  skálát  lehetne  ugyanily  szem- 
pontok vizsgálatának  az  alapján  felállítanunk;  Kezdve  az  állami 
létre  jutott  nemzet  belső  egysége  szempontjából  — s bontó  és 
kapcsoló  tényezők  analízise  alapján  — ezen  egység  szilárdsági 
fokozatai  szerint.  Folytatva  az  államok  függetlensége  szem- 
pontjából, katonai,  gazdasági  és  politikai  függéseik  foka  sze- 
rint. Végezve  az  imperialista  birodalmakon,  a más  nemzetek  és 
nemzetiségek  fölötti  katonai,  gazdasági  és  politikai  befolyásuk 
és  uralmuk  különböző  fajtái  és  fokai  szerint. 

Az  állam  egészen  sajátos,  politikai  fogalmát  fogjuk  nyerni 
e vizsgálatokból;  a köz  jogilag  egyforma  államegységek  és  állami 
függetlenségek  fokozatainak  hosszú  sorozatát.  És  ennek  az  alap- 
ján a közjogilag  azonos  képet  mutató  államoknak  különböző 
típusait. 

11.  Osztály  szempontból  fontos  különbségek  és  hasonlóságok 
adódnak  elő  a következő  kérdésekből:  Egységes-e  az  illető  né- 
pesség, vagy  ha  megoszlik,  milyen  arányban?  Milyen  társa- 
dalmi osztályokhoz  tartozik  a nemzetiségi  népesség  és  milyen 
arányban?  Mindezen  szempontokból  milyen  tendenciájú  és 
milyen  erőt  képvisel?  Hogyan  oszlik  meg  műveltség  szerint? 
Kiválóan  fontos  az  is,  hogy  a felsorolt  szempontokból  milyen 
lehetőségek  nyílnak  számára  még  a jövőben. 

A tekintetben,  hogy  e tényezők  mennyiben  bontó  és  meny- 
nyiben kapcsoló  természetűek,  ezeket  kell  vizsgálnunk:  Foglal- 
kozást, vagyont,  műveltséget,  társadalmi  állást  illetőleg  mennyi- 
ben szolidárisak  érdekeik  és  érzelmeik  egymást  közt;  s melyik 
részük  és  mennyiben  szolidáris  ezen  tekintetekben  más  fajokkal 
vagy  éppen  az  uralkodó  fajjal.  Ugyanily  fontos  az  a kérdés, 
hogy  mily  fokú  fejlettséget  mutat  az  osztályöntudat  s mily 
intenzivitást  s az  osztály  törekvések  e szempontjából  egy- 
általában. 

Mert  mindez  természetszerűen  kihat  az  egész  nemzetiségi 
mozgalomra.  Ha  művelt  osztálya  jelentékeny  s ezen  műveltség 
idegen  eredetű  és  irányzatú:  e kultúra  ismét  egy  — a többiek- 
től eltérő  minőségű  — szál,  mely  a nemzetiséget  egy  más  or- 
szághoz köti.  Ezzel  a nemzetiség  egy  az  államtól  idegen  kultur- 
óletbe  kapcsolódik -bele  s annak  irányzatai  reá  nézve  is  — a 
politikus  által  figyelmen  kivíil  nem  hagyható  — tényezővé 
válnak. 

Egészen  más  a helyzet,  ahol  alig  van  művelt  osztály  vagy 
ahol  éppen  — mint  a délmagyarországi  németségnél  — a műve- 
lődés az  uralkodó  fajba  való  beolvadást  jelent. 

A társadalmi  osztály,  a vagyon  s a foglalkozás  szintén  te- 
remthet ellentétes  érdekeket,  érzelmeket  és  nézeteket  bizonyos 
nemzetiségen  belül  s közös  érdekeket,  érzelmeket  és  nézeteket, 
egyrészt  e nemzetiség,  másrészt  más  nemzetiség  vagy  az  ural- 
kodó faj  egyes  rétegei  között.  És  ezzel  a nemzetiség  részben  egy 
rajta  kivíil  álló,  saját  külön  életet  élő  politikai  faktorba  kap- 
csolódik, melynek  az  életfolyása  a nemzetiség  életébe  ezáltal 
belejátszik.  Aszerint,  hogy  ez  a közösség  a nemzetiséget  más 
nemzetiséggel  kapcsolja  egybe,  vagy  pedig  az  uralkodó  fajjal, 
ismét  természetesen  más  és  más  helyzet  keletkezik. 

Olyan  időkben,  mikor  a politikai  életben  a társadalmi  és 
gazdasági  kérdések  domináló vá  emelkednek:  ezeknek  a bontó  és 
kapcsoló  tényezőknek  — a faj  pszichológiájának  megfelelő  kü- 
lönböző fokban,  — nagy  jelentősége  van. 

Ha  már  most,  mint  a többi  politikai  faktort,  az  osztályokat 
is  mozgásban  próbáljuk  nézni,  nyilvánvaló,  hogy  a nemzetiségi 
népesség  osztálytagozódásában  beálló  változások  más  irányok- 
ban is  nagy  változásokat  vonnak  maguk  után.  Kihatnak  a faj 
pszichológiájára,  vagy  nyilvánvalóvá  teszik,  hogy  amit  annak 
— relatíve  állandó  — tényezőéül  vettünk,  csak  a foglalkozás, 
műveltség,  vagy  társadalmi  állás  konzekvenciája  volt. 

E változékonyság  szempontjából  egész  skálát  lehetne  fel- 
állítanunk az  egyes  nemzetiségek  között,  amely  a változékony- 
ság arányában  mutatná  — esetenként  különböző  fokban  — el- 
évültnek a múlt  megállapításait  s egy  uj  diagnózis  szükségét. 

III.  Egyházi  szempontból  fontos  kérdések  ugyanilyen 
irányban  a következők:  Az  illető  nemzetiség  tagjai  mindegyazon 
egy  valláson  vannak-e?  Ha  igen,  az  uralkodó  nemzetével  vagy 
egy  más  nemzetiséggel,  vagy  egy  idegen  nemzettel  vannak 
ugyanegy  valláson?  Ha  megoszolnak,  kikkel  s melyik  — milyen 
struktúrájú  és  erejű  — részük  van  egy  valláson?  Fontos  kü- 
lönbségek adódnak  abból  is,  hogy  valamely  nemzetiségnek  sa- 
ját egyháza  van-e?  És  fontos  mindkét  esetben  ezen  egyházak- 
nak az  államtól  vagy  idegen  egyházfőtől  való  függése  és  ennek 
a függésnek  a mértéke.  Amennyiben  külön  nemzetiségi  egyház 
van,  ezen  egyház  vagyoni  ereje,  képviselőinek  társadalmi  és 
politikai  súlya  a lényeges. 

Nyilvánvaló,  hogy  — a nemzetiségi  egyház  gazdasága  s 
funkcionáriusainak  kulturális  és  társadalmi  helyzete  mellett 
— az  illető  nemzetiség  erősségének  a szempontjából  az  is  nagy 
jelentőségű,  hogy  az  egyház  nemzetiségi  szempontból  mennyire 
bontó  és  mennyire  kapcsoló  tényező.  Ennek  a megítélésénél  itt 
ismét  ki  kell  emelnünk,  hogy  nem  minden  fajnál  egyforma  je- 
lentőségű a vallás  s így  az  egyházi  szervezetből  adódó  bontó  és 
kapcsoló  tényezők  jelentősége  sem  lehet  egyforma  minden 
fajnál. 

Az  a körülmény  pl.,  hogy  a magyarországi  tótság  vallásilag 
két  részre  van  oszolva  s mind  a két  rész  ismét  egy-egy  magyar 
egyházba  beszervezve:  még  különösebb  fontosságot  nyer  azáltal, 
hogy  a tótság  lelki  életében  a vallásnak  elsőrendű  jelentősége 
van.  A vallás  tehát  itt  a (tót)  nemzetiség  szempontjából  kiváló- 
képen bontó,  a magyar  nemzeti  egység  szempontjából  pedig 
elsőrendű  kapcsoló  tényező.  Ellenben  az  erdélyi  szászok  protes- 
tantizmusa — mely  külön  egyházi  szervezete  dacára  is  bizonyos 
érzelmi  közösséget  szülhetett  volna  — még  a bécsi  politika  ka- 
talizáló korszakában  sem  egyesítette  őket  a protestáns  ma- 
gyarsággal. 

Bármily  különböző  legyen  is  a vallás  jelentősége  az  egyes 
fajoknál,  annyi  kétségtelen,  hogy  a vallásközösség  és  vallás- 
különbség, a közös  vagy  külön  egyházi  szervezet  nemzetiségi 
szempontból  mindig  fontos  bontó  vagy  kapcsoló  tényező. 

Az,  hogy  a magyarországi  (nem  erdélyi)  görög  keleti  egy- 
házban együtt  volt  a szerb  és  a román,  1848-ban  arra  bírta  a ma- 
gát elnyomottnak  érző  ottani  románságot,  hogy  a szerbek  ellen  a 
magyarságra  appelláljanak.  Az  abszolutizmus  külön  román  és 
külön  szerb  görög  keleti  egyházat  szervezett  s ezzel  az  egyháza- 
kat faji  alapon  szervezte,  ami  a nemzetiségi  öntudat  fejleszté- 
sére kihat. 

Lényeges  nemzetiségi  szempontból  annak  a megállapítása 
is,  hogy  azon  egyházak,  amelyekhez  az  egyes  nemzetiségek  tar- 
toznak, milyen  tendenciájuak.  A görög  keleti  egyházé  pl.  hatá- 
rozottan fajpolitikai  természetű,  mig  a katolikusban  ez  nincs 
meg.  A római  katolikus  egyház  viszont  a minden  állammal  szem- 
ben való  presztízse  és  pretenziói  által  a kiilállamokhoz  való 

barátságos  vagy  ellenséges  viszony  által  bir  politikai  jelen- 
tőséggel. 

Az  egyházi  élet  által  a nemzetiség  e téren  is  ismét  egy 
idegen  politikai  faktor  életébe  kapcsolódik,  — s vele  ezáltal 
bizonyos  tekintetben  bizonyos  fokig  sorsközösségbe  jut. 

A görög  keleti  egyház  fajpolitikájának  minden  hullámzása 
a hivek  lelkében  tovább  rezeg.  A római  katolikus  egyház  min- 
den egyházpolitikai  harca  a hivek  lelkében  mindenütt  tovább 
rezeg.  Egy  uj  vallásos  áramlat  ezen  egyházakban;  egy  uj, 
harcias  cár  vagy  pápa  a trónon,  megmozgatja  e tényezők 
»mindenikét. 

A vallási  életnek,  az  egyház  életének,  minden  hullámzása 
belejátszik  a nemzetiségek  életébe  s az  egyházi  hovátartozás 
által  fennálló  bontó  és  kapcsoló  tényezők  jelentőségét  hol  erő- 
siti, hol  gyengébbé  teszi. 

IVr  Párt  szempontból  a nemzetiségi  kérdés  megitélésénél  a 
következő  kérdések  birnak  fontossággal: 

Az  egyes  nemzetiségek  tagjai  résztvesznek-e  az  ország 
pártpolitikai  életében?  Külön  nemzetiségi  pártot  alkotnak-e, 
vagy  az  országos  pártok  közt  megoszlanak?  Ha  az  államfenn- 
tartó faj  tagjaival  közösen  vesznek  részt  különböző  pártok  éle- 
tében, a nemzetiségiek  mely  rétege  és  milyen  alapon  vesz  részt 
abban?  Gazdaságilag,  felekezetileg  hogyan  oszlanak  meg  a párt- 
politikában?  Ennek  az  állásfoglalásnak  osztályszempont,  fele- 
kezeti szempont,  gazdasági  vagy  helyi  érdek  az  alapja?  avagy 
egy  az  egész  nemzetet  közösen  érdeklő  általános  nemzeti  pro- 
bléma mikénti  megoldása? 

Miként  az  egyházi  téren  és  az  osztálytagosulás  tekinteté- 
ben, úgy  pártállás  tekintetében  való  hozzátartozás  kérdése  is 
elválaszthatja  egymástól  az  egy  nemzetiséghez  tartozókat  s egy 
más  faj  vagy  az  uralkodó  faj  egyes  rétegeihez  fűzheti.  Minél 
egyetemesebb,  az  állam  népességének  minden  rétegét  érdeklőb- 
bek  a pártkérdések,  annál  nyilvánvalóbbak  ezen  elválasztó  vagy 
összefűző  momentumok.  Minél  inkább  az  uralkodó  faj  speciális 
problémáival  foglalkoznak  csupán:  annál  kevésbbó  szolgálhat- 
nak a nemzet  szempontjából  kapcsoló  tényezőkül. 

Olyan  esetekben,  amikor  a pártkérdések  egyházpolitikai 
jelentőségűek:  az  egyes  fajok  pszichéjének  megfelelő  fokokban 
a nemzetiségek  érdeklődése  szükségkép  feléled  s a párt  elvá- 
lasztó és  összefűző  hatása  a vallási  és  osztály  szempontoknak 
— fentebb  kifejtett  — elválasztó  és  összefűző  hatása  által 
erősödik. 

Olyankor  is,  amikor  partikuláris  érdekek  megvédését  szol- 
gálja a pártpolitika,  állhat  elő  oly  helyzet,  hogy  ugyanazon  te- 
rület különböző  nemzetiségű  lakói  — másutt  lakó  fajrokonaik- 
kal szemben  — más  fajokkal  közös  érdekek  által  füzetnek  össze. 

All  ez  minden  gazdasági  érdekközösségre  általában. 

Viszont  a pártpolitikai  propagandának  mindig  politikai  ön- 
tudatra ébresztő  hatása  van  s ellentétes  érdekű  és  érzelmű,  de 
még  passziv  nemzetiségű  tömegek  felébresztésével  gyakran  még 
akkor  is  az  ellentéteket  juttatja  végül  felszinre,  mikor  közvet- 
len akciója  éppen  egy  közös  érdek  vagy  érzés  egyesitő  jegyé- 
ben indult  meg. 

Aszerint  végül,  amint  a pártharcok  hevesebbek  vagy  lány- 

hábbak  lesznek;  aszerint,  amint  jobban  vagy  kevésbbé  vonják 
bele  a nemzetiségeket  e harcba;  aszerint,  amint  több  vagy  keve- 
sebb a pártharcok  alapjaiban  a nemzetiségieket  egymástól 
elválasztó  és  az  uralkodó  faj  egy  részével  összefűző  tényező; 
aszerint,  hogy  mily  fokig  oszlatja  az  uralkodó  fajt  is  meg  s 
mily  erőssé  lesz  benne  a pártszenvedély:  lesz  a pártharc  a nem- 
zeti egység  szempontjából  bontó  vagy  kapcsoló  tényező. 

Ezek  a motívumok  mind  változók,  gazdasági,  vallási,  társa- 
dalmi alapjaik  is,  ők  maguk  is,  erőben,  érdekben,  irányban  vál- 
toznak. 

És  abban  a mértékben,  amint  az  egyházi,  osztálypolitikai  és  ’ 
pártpolitikai  kérdésekben  egy-egy  bontó  vagy  kapcsoló  tényező 
iránya  vagy  ereje  megváltozik:  változik  a nemzetiségek  belső 
egységének  a foka  is.  Azok  az  idegen  faktorok,  osztályok,  egy- 
házak, pártok,  amelyeknek  az  életébe  belekapcsolódtak,  sodorni 
próbálják  s a maguk  hullámzásait  éreztetik  vele. 

V.  A nemzetiségi  terület  kettős  szempontból  tekintendő:  a 
terület  fekvése  és  a terület  minősége  szempontjából. 

1.  Fekvés  tekintetében  nagy  jelentőségű  az,  hogy  a határon 
fekszik-e  vagy  az  ország  belsejében.  Ha  a határon,  hogy  fajroko- 
nok laknak-e  azon  túl  s mily  hatalommal  és  törekvésekkel  birók 
s azokhoz  érdekek  és  érzelmek  tekintetében  minő  szálak  kötik. 
Ha  az  ország  belsejében  fekszik,  fontos,  hogy  minő  fajok  közt, 
az  uralkodó  faj  mellett  vagy  attól  körülvéve  és  ha  mások  közt, 
hogy  e fajok  a kérdéses  nemzetiségi  törekvésekhez  és  az  uralkodó 
nemzethez  milyen  viszonyban  állanak. 

Lényeges  az  is,  hogy  a nemzetiségi  terület  mennyire  szét- 
tagolt: azaz,  mennyire  nyomultak  bele  idegen  elemek. 

Mindezek  bizonyos  fokig  de  terminál  ják  a nemzetiségi  törek- 
vések konkrét  céljait.  Az  erdélyi  szászok  nem  kívánhatták,  mint 
a románság  a más  fajrokonaikkal  való  területi  egyesülést; 
ellenben  azáltal,  hogy  területük  nagy  része  a magyar  vidéktől 
elkülönült  — csupán  az  akkor  jogtalan  oláhság  által  tarkított  — 
Királyföld  egységes  egészet  alkotott,  lehetővé  vált,  a szász  uni- 
verzitás nagyfokú  különállása. 

A népesedési  mozgalom,  szaporodás,  település  által  termé- 
szetesen a nemzetiségi  terület  fekvése  is  változhat  és  ezzel 
arányban  szükségkép  a konzekvenciák  is  megváltoznak. 

Mindez  kihat  összetartására,  izolálódására,  rokon  és  ellen- 
szenveire s partikuláris  érdek-  és  érzelmi  közösségeket,  kapcso- 
latokat teremt. 

2.  A nemzetiségi  terület  természete  fontos  abból  a szem- 
pontból, hogy  milyen  gazdasági  struktúrára  nyújt  lehetőséget 
s hogy  a népesedésre  mi  módon  hat  ki. 

Ha  a terület  termékeny,  a nemzetiségi  népesség  szaporodá- 
sának, vagyonosodásának,  művelődésének  egyik  eszköze  lesz  s 
a nemzetiség  erőssége  szempontjából  lényeges  faktorrá  válhatik. 
Magyarország  tót  és  román  vidékei  nagy  részének  relatív  ter- 
méketlensége s a magyar  faj  által  lakott  vidék  termékenysége 
pl.  a magyar  szupremácia  erős  támasza.  Természetes  ez  csak 
egy  faktor,  amelyet  pl.  a kultúra  sok  tekintetben  ellensúlyoz- 
hat s amely  nem  mindig  és  nem  szükségkép  és  nem  kizárólag 
irányítja  a népesedési  mozgalmat.  De  kétségkívül  lényeges  fák- 

tor,  amely  a nemzetiség  egész  gazdasági  és  társadalmi  struktú- 
rájára kihat. 

Épp  ily  fontos  a népességnek  városi  vagy  falusi  területek 
szerinti  megoszlása. 

A városi  elem  egész  pszichológiája  más,  mint  a falusié  s 
ami  első  tekintetre  a faj  pszichológiájából  eredőnek  látszik,  néha 
csak  az  illetők  városi  vagy  falusi  voltának  tulaj  doni  tható. 

Miután  az  államélet  jelenségeit  folytonos  mozgásban  kell 
látnunk,  néznünk  kell  minden  faktornál  e mozgás  intenzivitá- 
sát  és  irányát  s annak  hatásait. 

E tekintetben  nyilvánvaló,  hogy  ami  a terület  termékeny- 
ségét illeti,  az  nyilván  legtöbbször  fokozható;  úgyszintén  a ren- 
tabilitás is  változhat  uj  piacok  és  közlekedési  eszközök  táma- 
dásával. Ezzel  változnak  az  előbbi  állapot  konzekvenciái  is. 

De  a népességnek  városi  és  falusi  területen  való  megoszlása 
is  változhatik.  Egy  nemzetiség  népességének  rohamos  elvárosia- 
sodása  azonban  a faj  egész  pszichológiájára  kihat.  Más  elemek- 
kel hozza  érintkezésbe,  más  érdekek  és  érzelmek  sodrába  hozza. 
Más  foglalkozásúvá,  társadalmi  osztályúvá  és  műveltségűvé  is 
teheti.  És  ezzel  is  változást  idéz  elő  azokon  a tereken,  amelye- 
ken — ettől  függetlenül  is  — folytonos  változás  lehetséges. 

VI.  Különbözőségek  és  hasonlóságok  adódnak  végül  azon 
állam  szemvontjából  is.  amelyhez  valamely  nemzetiség  tarto- 
zik. Egyháza,  gazdasági  és  kulturális  élete,  azzal  van  kapcsolat- 
ban s jellegében  azáltal  is  módósittatott.  Ami  első  tekintetre 
sajátságos  jellegének  látszik,  néha  talán  csak  ebből  ered.  Annak 
az  államnak  a története  a nemzetiségekre  is  — így  vagy  amúgy  — 
szükségképen  kihat.  Háborúja,  forradalma,  felekezeti,  osztály- 
os pártharcai  nem  múlnak  el  fölötte  sem  nyomtalanul:  anyagi 
és  szellemi  erejének  mai  fokára,  faji  érzése  intenzivitására  s 
irányára,  mind  kihatottak.  Telepítési  politikája,  gazdasági,  kul- 
turális és  egyházpolitikája,  külpolitikája  mind  belejátszott.  Az 
állam  sorsa  és  az  állam  befolyása  egyaránt  rányomta  bélyegét. 

Hatással  van  az  állam  valamely  nemzetiség  egyéniségének 
a kialakulására  elsősorban  a külpolitikája  és  háborúi  által.  Ha 
újabb  fajrokonait  hódítja  meg,  ha  támogatja  vagy  leveri  e faj- 
rokonokat,  vagy  ha  leveri  a szövetségüket.  Telepítési  politikája 
megváltoztatja  a nemzetiségi  területet  s ezzel  mindazon  — fen- 
tebb ismertetett  — konzekvenciákat,  amelyek  belőle  következ- 
nek. Gazdasági  és  kultúrpolitikája  társadalmi  struktúrájában 
okozhat  változásokat.  A nemzetiségi  egyháznak  az  államhoz 
való  viszonya,  szervezete  is  mélyen  kihat  a nemzetiségre. 

Egyazon  állam  nemzetiségei  különböznek  egymástól  faji, 
vallási,  gazdasági  és  területi  kérdések  szempontjából.  De  ha- 
sonlók abban,  hogy  ugyanazon  államhoz  tartoznak  s ugyan- 
azon múltjában  volt  részük,  s ugyanazon  államhatalom  áll  fö- 
löttük s a — partikuláris  és  egyházi  különböző  jogállásoktól 
eltekintve  — ugyanazon  törvények  alatt  állanak.  Mind  ebben 
különböznek  más  államok  nemzetiségeitől,  bármily  hasonló  le- 
gyen is  egyébként  az  övékhez  azok  struktúrája. 

Ha  mármost  mindezen  (I — VI.)  szempontokat  figyelembe 
vettük,  akkor  nyilvánvalóvá  lesz  előttünk,  hogy  a nemzetiségi 
kérdést  nem  szabad  csupán  a faji  törekvésnek  — minden  fajjal 
közös  — pszichológiája  alapján  Ítélni  meg,  hanem  minden  egyes 

esetben  külön  tekintetbe  kell  venni  az  egyes  konkrét  nemzeti- 
ség speciális  egyéniségét  alkotó  tényezőket.  Minden  nemzetiség- 
ben működik  a faji  törekvés  általában . De  minden  nemzetiség 
valamely  öntudatra  ébredt  speciális  faj.  És  ez  a faj  nem  áll 
homogén  elemekből , hanem  gazdasági,  társadalmi,  vallási,  kul- 
turális, partikuláris,  különböző  érdekek  és  érzelmek  által  egy- 
mástól sokszor  elválasztott  és  egymástól  ezen  szempontokból 
sokszor  é3  sok  tekintetben  különböző  tényezőkből.  E különbsé- 
gek módositják  némileg  magát  a fajt  is,  módositják  különösen 
annak  törekvéseit.  Ezek  adják  meg  erejének,  törekvései  intenzi- 
vitásának  a fokát.  Ezekre  hat  az  állam,  amelyben  élnek  s min- 
den tényezők  együttvéve  adják  meg  az  illető  nemzetiség  igazi 
egyéniségét. 

Amilyen  hibás  tehát  a gyakorlati  politikában  tisztán  a min- 
den nemzetiséggel  közös  faji  törekvést  általában  tekinteni  s az 
erre  való  hatásban  a nemzetiségi  kérdés  „megoldását44  keresni, 
épp  oly  hibás  csupán  valamely  speciális  fajnak  tisztán  a faji 
vonásait  tekinteni,  azt,  mint  homogén  és  mint  izolált  egységet 
kezelni  s ily  szempontból  hatni  reá  csupán.  Azáltal  t.  i.,  hogy 
az  egyes  nemzetiségnek  tagjai  egymástól  gazdasági,  társadalmi, 
vallási,  kulturális  stb.  szempontból  különböznek,  nemcsak,  hogy 
nem  homogén,  de  nem  is  izolált  egységet  képeznek.  Mindezen 
szempontokból  egyes  rétegei  más  nemzetiségek  vagy  nemzetek, 
vagy  az  uralkodó  nemzet  más  rétegeibe  kapcsolódnak  — külön- 
böző szempontokból  más  és  más  rétegek,  különböző  rétegekkel  — 
s ezáltal  azoknak  az  élete  a nemzetiség  életébe  is  belejátszik. 
Amennyiben  az  államnak  módjában  van  azokra  hatni,  ezáltal 
a nemzetiségekre  is  hat  s ekképen  maga  a gazdasági,  társadalmi, 
párt-,  osztály-,  egyház-  és  kultúrpolitika  is  — így  indirekte  is 

— bizonyos  fokig  nemzetiségi  politika.  Az  a társadalmi  téren  is 
minden  ilyen  irányú  mozgalom  s alkotás. 

Ha  mármost  mindezen  szempontokat  figyelembe  vettük, 
akkor  nyilvánvaló  lesz  előttünk,  hogy  minden  egyes  nemzeti- 
ség milyen  végtelenül  komplex  egyéniség.  Pedig  itt  csak  alkotó 
elemeit,  inkább  csak  mintegy  anatómiailag  vizsgáltuk. 

A nemzetiséget  azonban  élőnek  kell  tekintenünk  és  alkotó 
elemeiben  élettel  teljesnek.  Nem  csak,  mint  a kormányzat  holt 
tárgyát,  hanem,  mint  mozgásban  levő,  aktiv  tényezőt.  Minden 
elemének  és  az  egésznek  is,  múltját  és  a jövőre  irányuló  ten- 
denciáit is  kell  néznünk.  Nem  csak  öntudatos  törekvéseinek, 
hanem  tényleges  erői  és  viszonyai  fejlődésének  a tendenciáját 
is.  A múlt  ismerete  nélkül  nem  ismerhetjük  meg  a ma  latens 

— de  holnap  esetleg  akcióra  ébredő  — tényezőket  s viszont  köny- 
nyen  konstans  tényezőnek  tekinthetjük  azt,  ami  csak  efemer. 
Abból,  hogy  a múltban  mire  miként  reagált  — speciális  viszo- 
nyaira érvényes  relativ  igazsága  — következtetéseket  vonha- 
tunk, caeteris  paribus , jövendő  magatartása  tekintetében  is. 

Abból  pedig,  hogy  gazdasági,  népesedési,  kulturális,  egy- 
házi, pártpolitikai  és  társadalmi  fejlődésének  mi  a tendenciája: 
biztosabban  állapíthatjuk  meg  jövendő  magatartását,  mintha 
csak  jelen  vezetői  politikáját  tekintenénk.  Valódi  erejét  sem 
Ítélhetjük  meg  enélkül  helyesen. 

Ezek  a fejlődési  tendenciák  adják  meg  az  illető  nemzetiség 
öntudatlan  törekvéseit  s idővel  ezek  válnak  tudatossá.  Módosít- 

hatják,  mérsékelhetik,  ideiglenesen  paralizálhatják  azt,  ami 
a faji  érzés  pszichológiájából  — ahol  csak  akcióra  ébredt  — min- 
dig önként  következik.  Ahol  ez  az  öntudat  kihalt,  ott  már  csak 
fajról  beszélhetünk.  Ahol  van  nemzetiség,  ott  ez  az  öntudat  s 
annak  ez  az  — elvi  korlátot  nem  ismerő  — törekvése  is  életerős. 

Mindezek  tekintetbe  vételével  a következőkben  vonhatjuk 
meg  az  eddigi  fejtegetések  gyakorlati  konzekvenciáit: 

1.  Miután  a faji  törekvés  természete  az,  hogy  nincsenek 
elvi,  hanem  csupán  csak  célszerűségi  korlátái,  téves  minden 
olyan  kísérlet,  mely  egyes  fajpolitikai  követeléseket  abból  a 
reményből  kiindulva  honorál,  hogy  a követelések  teljesítése 
meg  fogja  állítani  út  jókban  e törekvéseket.  Valójában  — idő- 
leges szünettől  eltekintve  — erőt  nyújt  egy  további  érvényesü- 
lési stádiumhoz  s a régi  mérsékeltek  politikája  épp  a siker 
áltál  félreszorul. 

Minden  nemzetiségnek  az  alapja  faji  természetű. 

Éppen  azért  téves  azt  hinni,  hogy  a nemzetiségi  törekvések- 
nek tett  engedmények  megszüntetik  e törekvéseket  s hogy  a 
szabadságnak  e tekintetben  összeolvasztó  hatása  van.  A sza- 
badság, a jog  csak  eszköz  arra,  hogy  a nemzetiség  a benne 
szunnyadó  törekvések  megvalósítását  az  addiginál  nagyobb  si- 
kerrel kisérthesse  meg. 

2.  Lehet,  hogy  bizonyos  szabadság  nyújtása,  bizonyos  jogok 
ádása  pillanatnyi  megnyugvást  szül  s a nemzetiségi  mozgalom- 
ban ideiglenes  stagnációt  idéz  elő.  Kritikus  időpontokban,  külső 
és  belső  zavarok  idején  — ha  az  elkerült  veszély  nagyobb  az  oko- 
zott kárnál  — ebből  a szempontból  az  engedmények  politikája 
célszerű  lehet,  de  abban  a reményben  adni  engedményeket,  hogy 
azok  a nemzetiségi  törekvéseket  megszüntetik:  ez  a politika  a 
faji  törekvések  pszichológiájának  a teljes  félreismerésén  alapul. 

Csupán  az  lehetséges,  hogy  nem  nagyon  erős  faji  törekvé- 
sektől áthatott  állampolgárokat  flagráns  igazságtalanságok  és 
aktuális  sérelmek  orvoslásával  meg  lehet  nyugtatni  s így  el 
lehet  hárítani  az  útból  a nemzetiséget  a nemzettől  elválasztó 
bontó  tényezőket;  de  ez  csak  ott  lehetséges,  ahol  az  illető  fajt 
több  és  erősebb  kapcsoló  tényező  fűzi  a nemzethez,  mint  ameny- 
nyi  (és  amily  erős)  elválasztja  s ahol  e kapcsoló  tényezők  oly 
jelentékenyek,  hogy  — ha  csak  az  akadályok  el  vannak  háritva 
a megértés  elől  — maguktól,  szinte  automatice  semlegesítik  az 
engedményeket  és  a jogkiterjesztés  hátrányait.  Ennyiben  nega- 
tive,  egyes  esetekben  meglehet  az  engedmények  politikájának  a 
jogosultsága.  A jogkiterjesztés  maga  kapcsoló  tényezővé  nem 
lehet  soha,  sőt  erőt  ad  a bontó  tényezőknek  s a politikai  életbe  bele- 
sodorván eddig  öntudatlan  nemzetiségű  tömegeket  is,  politikai 
öntudatra  neveli  azokat.  Az  öntudatra  ébredt  faji  nemzetiség. 
Minél  szélesebb  rétegei  a nemzetiségnek  ébrednek  erre  az  öntu- 
datraannál  intenzivebben  érzi  ez  a nemzetiség  a maga  külön 
egyediségét  s annál  nagyobb  erő  áll  az  elkülönülési  törekvések 
mögött.  Minél  több  engedményt  nyernek  egyébként  is,  annál 
erősebb  a nemzetiségi  öntudat. 

Önkényes  itt  az  a megkülönböztetés,  hogy  csak  az  egyének 
kapnak  jogokat  és  — nyelvükre  tekintettel  — engedményeket. 
Mert  hiszen  a jogot,  amit  a törvényhozó  mint  egyénnek  ad. 

a nemzetiségi  állampolgárok  mint  annak  a nemzetiségnek  a 
tagjai  fogják  alkalmazni  s a gyakorlatban  az  egész  csupán 
csak  fikció  marad.  Az  engedmények  és  jogok  osztásánál  nem 
a törvényhozás  intenciója  a lényeges,  hanem  azoknak  az 
intenciói,  akik  e jogokkal  és  engedményekkel  élni  fognak. 

Minden  nemzetiségi  törekvés  voltaképen  egy  öntudatra 
ébredt  fajnak  az  érvényesülési  törekvése  s így  megvan  a maga 
sajátos  faji  pszichológiája.  Akkor  is,  ha  a közös  származás 
csak  fikció;  ha  csak  megvan  a közös  történelem.  Megvannak  a 
maga  speciális  törekvései,  melyeket  tagjainak  más  törekvései 
keresztezhetnek,  módosithatnak,  időnként  paralizálhatnak  is,  de 
amelyek  azért  mégis  léteznek  s amelyeket  figyelmen  kivül 
hagynunk  nem  szabad.  Nem  szabad  hinnünk,  hogy  a gazda- 
sági, vallási,  párt  stb.  ellentétekben  ezek  a törekvések  feloldód- 
tak. Latens  erők  maradnak,  melyek  kedvező  konstellációk  közt 
feléledhetnek. 

3.  Miután  azonban  ezen  faji  törekvések  mögött  tényleg  nem 
homogén  és  nem  izolált  embercsoport  áll,  a nemzetiségi 
lakosok  e különbözőségei  az  állami  egység  politikája  szem- 
pontjából rendkivül  fontos  eszközöket  nyújtanak.  A kapcsoló 
tényezők  egy  sora  megmutatja,  hogy  mely  téren  és  mily  fok- 
ban van  esetenként  a nemzeti  politika  meg  valósi  tva;  a bontó 
tényezők  sora  megmutatja,  hogy  mely  téren  és  mily  fokban 
hiányzik  az.  Objektív  alapon,  tények  alapján,  azt  legalább  így 
megállapíthatjuk,  hogy  — az  imponderábiliák  végtelen  fontos- 
ságú szempontjaitól  eltekintve  — mennyiben  van  meg  a nem- 
zeti egység  s mennyire  szilárd.  Ezek  a vizsgálódások  egyen- 
ként megmutatják,  hogy  melyik  nemzetiség  mennyire  akadálya 
az  államegységnek  s e szempontból  a veszélyesség  egész 
skáláját  mutathatják  meg  aszerint,  hogy  mely  nemzetiségnél 
mennyi  és  mily  jelentőségű  a bontó  tényező.  Megmutatja  azt 
is,  hogy  a nemzetiségi  kérdés  hol  és  mennyire  konstans  tényező, 
azaz,  hogy  a bontó  tényezőknek  kapcsoló  tényezőkké  tétele 
esetenként  mennyire  kivihető. 

E tényezők  között  az  osztály  ellentét  kétségkívül  egyike  a 
legfontosabbaknak.  De  nem  az  egyedüli:  esetedként  különböző 
fontossággal  bir;  és  a vallási  vagy  faji  ellentéteket  s szolidari- 
tásokat nem  szünteti  meg.  Fontossága  változó  fajok,  országok 
és  idők  szerint.  Csak  az  osztálymozgalmak  marxista  hivei 
szemében  kizárólagos  szempont;  a nemzetek  szemében,  csak  az 
osztály  mozgalmaik  napjaiban  domináló  jelentőségű,  és  még 
akkor  sem  kizárólagos. 

4.  Miután  a nemzetiségi  kérdés  az  állam  egész  struktúrá- 
jára kihat  — s veszélyességi  foka  szerint  — annak  külön 
tipikus  egyéniséget  ad:  minél  erősebb  faktorok  a nemzetiségek, 
minél  nehezebb  az  állam  többi  viszonyai  szempontjából  a kap- 
csoló és  bontó  tényezők  arányának  és  erejének  a megváltoz- 
tatása: annál  inkább  organikus  hibaként  kell  azt  az  állami 
egység  szempontjából  tekintenünk  s nem  egyes  intézkedésekkel 
„megoldhatónak44,  hanem  minden  politikai  kérdésnél  irány- 
adónak — az  állam  sajátos  egyéniségét  megszabó  egyik  fo 
faktornak  — tekintenünk. 

A társadalom  és  az  állam  akciója  számára  rendkivül 
széles  tér  nyilik.  Csakhogy  a nemzetiségi  kérdés  kezelése  nem 

izoláltan,  mint  a törvényhozásnak  és  kormányzatnak  egy 
sajátos  ága  tekintendő,  — amelyet  vagy  kedvezményekkel  vagy 
megtorlásokkal  intézhetünk  el  s amelyet  mint  rendellenességet 
helyes  politikával  rövidesen  „megöl d“~hatunk  — ; hanem  úgy, 
mint  amelynek  alapja  egy  az  államélet  minden  nagy  kérdé- 
sével kapcsolatos,  többé-kevésbbé  állandó  probléma,  mely  a 
nemzeti  egység  szempontjából  rendellenesség  ugyan,  de  amely 
a tényleges  fejlődés  mai  fokán  az  illető  állam  jelen  struktúrá- 
jának egyik  tényezője,  amelynek  a nemzeti  egység  ideálja 
szempontjából  az  ott  egységes  nemzettestbe  való  beszervezése 
— mint  minden  nagy  politikai  cél  — hosszú  időre  szóló  s az 
idők  változásai  által  sokszor  és  sok  esetben  befolyásolt 
feladat. 

A politikai  tudomány  nem  taníthat  államművészetet. 
Speciális  viszonyok  sajátos  jellegének  felismerése  épp  annyira 
külön  egyéni  adomány  kérdése,  mint  minden  egyes  esetben  az 
orvosi  helyes  diagnózis.  Az  organikus  élet  végtelen  szövevé- 
nyessége s gyakran  'kiszámíthatatlansága  csak  fokozódik  a 
politikai  életben,  az  imponderábilis  tényezők  rendkívüli  szerepe 
következtében.  De  mint  az  orvosi  tudomány,  úgy  a politikai  is, 
adhat  bizonyos  pozitív  tudást,  rámutathat  bizonyos  lehető- 
ségekre, összefüggésekre  és  szempontokra,  amelyek  a helyes 
diagnózist  megkönnyithessék  s melyek  egyszerűbb  esetekben 
önként  rámutatnak  a diagnózisra  s a helyes  gyógyításra. 

Ebben  lehet  a tudomány  a gyakorlati  politika  segítségére 
s nem  államművészeti  elvek  tanításában.  Abban,  hogy  szem- 
pontokat ad,  amelyekből  pl.  az  egyes  nemzetiségeket  vizsgálni 
kell;  hogy  reámutat  a mindenikben  közös  vonásokra  a faj- 
pszichológia  terén;  hogy  figyelmeztet  mily  téren  kell  és  mily 
különbséget  vizsgálnunk  az  egyes  nemzetiségek  struktúrájá- 
ban, hogy  mily  bontó  és  kapcsoló  erők  lehetségesek  és  hogy 
abban  mily  összefüggés  van  a gazdasági,  vallási,  kulturális, 
pártpolitikai,  társadalmi  és  nemzetiségi  kérdés  között. 

Ha  egy  nemzetiséget  ezekből  a szempontokban  megvizs- 
gáltunk s igazi  egyinéségét  megkaptuk:  ebből  önként  adódik, 
hogy  mely  tereken  lehet  és  kell  az  államegység  politikájának 
haladnia.  Csak  elemi  és  nyilvánvaló  igazság  pl.  hogy  a bontó 
tényezők  ellen  s a kapcsolók  megszaporitása  és  erősítésére  kell 
akciójának  irányulnia,  — ezt  az  egyszerű  gyakorlati  ész  magá- 
tól megmondja  — , de  hogy  hol  és  miben  kell-e  bontó  és  kapcsoló 
tényezőket  keresnie,  arra  nézve  adhat  a politikai  tudomány 
felvilágosítást,  ügy,  hogy  ha  az  ezen  tanulmányban  jelzett 
szempontok  szerint  facticus  alapon  vizsgálja  e kérdést  s a 
nemzetiségek  tanulmányozásából  e tekintetben  mind  több  szem- 
pontot, mind  több  árnyalatot  és  mind  több  részletet  talál. 

A politikai  tudomány  ebben  a stádiumban  is  hasznos 
gyakorlati  útmutatásokat  adhat.  De  a politikai  tudomány 
számára  további  problémák  nyílnak. 

Meg  kell  vizsgálnunk  az  egyes  nemzetiségeket,  mint  önálló 
egyéniséggel  biró  egyedeket  s reá  kell  mutatni  az  ily  egy- 
ségek belső  organikus  összefüggéseire  és  azoknak  belső  szük- 
ség kép  eniségeirc. 

Bizonyos  nemzetiségek  bizonyos  viszonyai  elemei, 

némely  tekintetben  hasonlítanak  egymáshoz,  ennek  a megáll  a- 

pitásából  bizonyos  hasonlóságok  kategóriái  támadnak  és  e 
kategóriák  között  ismét  a hasonlóságok  kész  skálája. 

Ezen  elemek  vizsgálatából  viszont  szükségkép  bizonyos 
típusok  adódnak.  Minél  részletesebben  vizsgáltuk  ezeket  az 
elemeket,  minél  inkább  sikerült  azokat  felbontanunk,  annál 
pontosabb  lesz  e típusok  megállapítása.  És  minél  szubtilisabb, 
a tényleges  állapotok  árnyalatait  is  respektálóbb  lesz  a kutató 
ennél  az  elemzésnél,  annál  több  tipus  fog  önként  jelentkezni, 
s annál  könnyebb  lesz  megállapítani,  hogy  valamely  konkrét 
jelenség  e típusok  melyikének  megfelelő  s eltérő  vonásai, 
mely  típuséhoz  állanak  közel.  Minél  több  típus  állapítható  meg, 
annál  több  valószínűséggel  találhat  a gyakorlati  politika-' 
közöttük  olyat,  amely  az  általa  ismerttel  analóg ; és  minél  pon- 
tosabban lesznek  az  árnyalatok  megállapítva,  annál  több  a 
remény,  hogy  — ha  csak  a gyakorlati  politikus  a tényeket 
helyesen  látja  — ez  az  analógia  valóban  helyes. 

Ezek  a különböző  típusok  meg  fogják  mutatni,  hogy 
különböző  viszonyok  között  mint  lesz  egészen  mássá  ugyan- 
azon faj  is;  hogy  a gazdasági,  kulturális,  társadalmi,  vallási, 
területi  és  pártviszonyok  hogyan  alakítják;  hogy  mindezekre 
való  hatása  által  hogyan  s mennyire  alakithatja  az  állam- 
hatalom.  De  megmutatják  azt  is,  hogy  ezek  mellett  az  illető 
faj  vonásai  is  mindig  tényezők  maradnak. 

Minden  faji  törekvésben  közös  jellemvonás,  hogy  csak  a 
tényleges  erőviszonyokban  ismer  el  korlátokat.  Ez  a jellem- 
vonás nem  csak  a faji  törekvésekben  van  meg,  de  itt  a faji 
öntudat  pszichológiája  folytán  is  különös  határozottsággal 
mutatkozik.  A faji  öntudat  t.  i.  kiválóan  elfajult,  s szubjektivi- 
tása reaidkivül  nagyfokú. 

Magában  sajátos,  bizonyos  tekintetében  fölényes,  az 
emberiségre  pótolhatatlan  értékeket  érezvén,  öncélnak  érzi 
magát  s érvényesülési  törekvéseit  csakis  ideiglenes,  csakis  cél- 
szerűségi szempontokból  korlátozhatja  csupán. 

Minden  életerős  faj,  mihelyt  öntudatra  ébredt,  öncélnak 
érzi  magát.  Célja  nem  a szabadság,  hanem  az  élet,  vagyis  a 
benne  szunnyadó  erők  kifejtése.  Amig  ebben  egy  idegen  faj 
állama  akadályozza,  szabadságra  törekszik.  Amint  ő maga  lett 
államalkotóvá:  a teljes  uralomra.  Amig  az  állam  kifelé  akadá- 
lyozva van  erőinek  a teljes  kifejtésében:  függetlenségre  törek- 
szik. Ha  ezt  elérte:  a mások  felett  impériumra  tör.  Mindig 
ugyanaz  a szempont  vezeti;  mindig  ugyanaz  a törekvés.  Kor- 
látja csupán  az  erőviszonyokban  van,  saját  életenergiájának 
gyöngeségében  vagy  mások  erejében. 

A nemzetiségi  és  nemzeti  törekvésekben  egyaránt  ez  a faj- 
pszicliológiai  vonás  nyilatkozik. 

Különben  is,  a küzdő  politikai  faktor  sohasem  ugyanaz 
a küzdelem  végén,  ami  volt  az  elején.  A küzdelem  átalakítja  s 
ezzel  automatice  átalakulnak  a céljai  is.  A küzdelem  a küzdő 
elemeket  juttatja  felszínre;  a győzelem  azoknak  jövendő  befo- 
lyását alapozza  meg.  Nem  az  eredeti  cél  lebeg  többé  előtte, 
hanem  az,  ami  a küzdelemben  átalakult  faktor  uj  erőviszonyából 
s uj  egyéniségéből  következik.  A célkitűzési  processzus  folytonos 
s a célkitüző  megváltozásával  mindig  párhuzamos. 

Áll  ez  a nemzetiségekre,  mint  a nemzetekre. 

Ami  a faji  törekvések  mindenik  stádiumában  végcélnak 
látszik:  az  csak  a legközelebbi  stádium  elérése.  A nemzetiség- 
nek: a nemzeti  lét.  A nemzetnek:  a nemzeti  egység.  Az  egységes 
nemzetnek:  a függetlenség.  A független  államnak:  a más  álla- 
mok feletti  befolyás. 

Előbb  a szabadság,  azután  az  uralom.  Szükségkép,  természe- 
tesen és  következetesen.  Mert  a politikai  faktorok  törekvései 
felett  nem  a szabadság,  hanem  az  élet  törvénye  dominál. 

Fajok,  egyházak,  osztályok,  pártok,  nemzetek  egyaránt  e 
törvény  alatt  állanak. 

Az  életösztön  pedig  nem  csupán  szabadságra,  hanem  az  erők 
érvényesítésére  tör.  És  az  erős  erejének  az  érvényesitése:  uralom. 


Jászi  Oszkár:  A nemzetiségi  kérdés 
a társadalmi  és  az  egyéni  fejlődés 
szempontjából. 


i. 

Szántszándékkal  választom  ezeket  a szempontokat  fejtege- 
téseim alapjául,  mivel  úgy  látom,  hogy  a nacionalista  politikai 
tudomány  az  állam  és  a nemzet  kategóriáinak  túlzott  jelentő- 
séget tulajdonit  abban  a problémában,  mely  bennünket  foglal- 
koztat. Ez  a felfogás  hajlandó  az  államokat  és  a nemzeteket, 
még  hozzá  a mai  államokat  és  a mai  nemzeteket,  mint  végleges 
értékeket  elfogadni,  amelyeknek  kizárólagos  látószögéből  kell 
megitélni  a társadalmi  fejlődés  összes  kérdéseit.  Oly  felfogás, 
melynek  kitünően  pregnáns  kifejezést  adott  e hasábokon  Réz 
Mihály,  amikor  ezekben  a tömör  mondatokban  kondenzálta 
úgyszólván  egész  történelmi  pályánk  értelmét:  „Minden  élet- 
erős faj,  mihelyt  öntudatra  ébredt,  öncélnak  érzi  magát.  Célja 
nem  a szabadság,  hanem  az  élet,  vagyis  a benne  szunnyadó  erők 
kifejtése.  Amig  ebben  egy  idegen  faj  állama  akadályozza,  sza- 
badságra törekszik.  Amint  ő maga  lett  államalkotóvá:  a teljes 
uralomra.  Amig  az  állam  kifelé  akadályozva  van  erőinek  a tel- 
jes kifejtésében:  függetlenségre  törekszik.  Ha  ezt  elérte:  a má- 
sok feletti  impériumra  tör.  Mindig  ugyanaz  a szempont  vezeti; 
mindig  ugyanaz  a törekvés.  Korlátja  csupán  az  erőviszonyok- 
ban van,  saját  életenergiájának  gyengeségében  vagy  mások 
erejében/*1 

Ekként  emberi  pályánk  története  semmi  egyéb,  mint  az 
egymással  küzdő  uralmak  rendszere:  a fajból  nemzetiség,  a 
nemzetiségből  nemzet,  a nemzetből  minden  irányban  független 
államiság,  a független  államiságból  minél  több  államot  befolyá- 
solni törekvő  impérium  akar  lenni.  A különböző  imperializ- 
musoknak ebben  a rendszerében  természetesen  minden  régibb 
képlet  igyekszik  az  újabbat  távol  tartani,  fejlődésében  megaka- 
dályozni. A nemzeti  államok  mai  rendszere  mellett  a politikai 
tudománynak  feladata  mindazon  tényeket,  tényezőket  és  ada- 
tokat tisztázni,  melyek  felhasználásával  és  igénybevételével  a 
mai  nemzeti  állam  a vele  küzdő  nemzetiségeket  visszanyom- 
hatja, erejüket  csökkentheti,  magába  beolvaszthatja,  vagy  leg- 
alább is  minél  inkább  quantité  neglígeable-líx  teheti.  A nem- 
zetiségi kérdés  nem  megoldandó  probléma,  hanem  „organikus 
hiba“9  melyet  az  államnak  úgy  kell  alkalmas  politikával 
kinőnie,  mint  a szervezetnek  valami  tuberkulotikus  infekciót. 

1 L.  a Huszadik  Század  julius-augusztusi  számának  vezető- 
cikkét,  mely  e vita  kiindulási  pontját  képezi. 

Az  engedékenység,  az  érdekkiegyenlités,  a jogid  térj  észt  és,  szó- 
val a demokratikus  kompromisszumok  politikája  vele  szemben 
csak  palliativ  értékű  lehet,  vagy  nagyobb,  közvetlenebb  vesze- 
delmek elhárítására  hozott,  a lex  minimi  elvén  alapuló  áldozat;2 
de  naivitás  azt  hinni,  hogy  a nemzetiségi  kérdést  a kiengesz- 
telés politikájával  megoldani  lehetne,  hisz  „az  életösztön ...  nem 
csupán  szabadságra,  hanem  az  erők  érvényesítésére  tör.  És  az 
erős  erejének  az  érvényesítése:  az  uralom".  Világos,  hogy  min- 
den nemzetiség  szívesen  el  fogja  fogadni  a neki  felajánlott  elő- 
nyöket, de  csak  azért,  hogy  általuk  faji  erőforrásaiban  gazda- 
godva egyre  fokozódó  lendülettel  vegye  fel  a harcot  az  uralom- 
nak mindig  szélesebbkörü  formáiért:  ma  még  csak  faj,  holnap 
nemzetiség,  holnapután  nemzet,  majd  impérium  s itt  nincs  meg- 
állás. Minden  biológiainak  nevezhető  törvényszerűséggel  megy 
itt.  Ezért  hangsúlyozza  ez  az  iskola  minduntalan  a faj  fogal- 
mát, az  ő misztikusan  kikerülhetetlen  determináltságával. 

De  ha  ez  így  van,  ha  a nemzetiségi  kérdéseknek  nincs  meg- 
oldásuk, ha  az  egymással  küzdő  impériumok  rendszere  valóban 
a fejlődés  utolsó  szava,  logikája,  értelme,  logosa:  akkor  mi  mó- 
don állhat  elő  valami  egyensulyállapot,  valami  relatív  nyugalom 
a felemelkedő  és  lehanyatló  uralmaknak  ebben  a rendszerében! 
A hatalmi  elméleteknek  erre  csak  egy  válaszuk  van:  a minden- 
kori erősek  megcsinálják  a maguk  fajára  legelőnyösebb  egyen - 
sulyhelyzetet.  Az  elégedetlenkedő  nemzetiségeket  féken  kell 
tartani  az  állami  és  a társadalmi  erőszak  eszközeivel:  rájuk 
nézve  kedvezőtlenebb  jogrenddel,  közigazgatással,  gazdasági  és 
egyházi  politikával.  És  ha  mindez  nem  sikerül,  akkor  meg- 
marad utolsó  eszköznek  az  az  erő,  mely  magát  az  államiságot 
eredetileg  létrehozta:  a fegyverek  ereje,  az  erőszak:  polgár- 
háború vagy  háború.  Nem  véletlenség,  hogy  az  államnak  és  a 
nemzetnek  minden  imperialisztikus  elmélete,  logikai  szükség- 
szerűséggel a háborút  jelöli  meg,  mint  a status  quo  fenntartá- 
sának avagy  az  uj  egyensulyhelyzet  létrehozásának  egyetlen 
komoly  eszközét.  A történelem  valóban  a Schiller  Welt- 
gericht-ie  az  egymással  örökké  küzdő  különböző  fokú  és  erejű 
impériumok  rendszerében  s ezen  küzdelmek  eldöntésének  egye- 
düli eszköze:  a háború.  Akár  mondják  ki  nyíltan,  akár  nem, 
minden  uralmi  elmélet  végső  szankciója:  az  erőszak  és  a 
háború.  Vagy  a nemzetiségi  kérdésre  alkalmazva:  a nemzeti- 
ségeket féken  kell  tartani,  vagy  faji  öntudatuk  végleges  fel- 
áldozására, vagyis  beolvadásra  kényszeríteni,  vagy  a faji  ön- 
tudatát fegyverrel  érvényesíteni  akarót  le  kell  verni,  polgár- 
háborúban vagy  háborúban.  Ha  a hatalmi  elmélet  nem  is  vonja 
le  expressis  verbis  ezeket  a következtetéseket:  könnyű  átlátni, 
hogy  egész  érvelése,  logikus  végiggondolása  szükségkép  erre  az 
eredményre  vezet. 

Az  egész  koncepció  pedig  a történelmi  fejlődésnek  egy 
egyén-  és  társadalomellenes  felfogásán  alapszik,  melyet  faji  és 
állami  idealizmusnak  lehetne  nevezni.  A történelmi  fejlődésnek 
nem  alanya  és  nem  is  célja  sem  az  egyén,  sem  az  emberiség. 
Ezek  merő  abstrakciók,  a fejlődés  építőkövei.  Az  igazi  realitás, 

2 Taktikai  engedmény  vagy  konc  nagyobb  nehézségek  elhárí- 
tására, például  Tisza  gróf  román  politikája  a román  beavatkozás 
előtt. 

az  igazi  történelmi  lényeg,  a faj,  amely  a benne  szunnyadó 
összes  erőket  neki  megfelelő  államiság  létesítésével  kifejleszteni 
akarja  a már  meglévő  faji  államiságok  megsemmisitésével 
vagy  visszaszorításával.  Ekként  az  egész  történelem  különböző 
erejű,  eredetű  és  küldetést!  fajok  és  államok  divina  commedia-ja. 
Az  állameszmék  közötti  harc  szakadatlanul  folyik  mindenféle 
gazdasági  és  ideológiai  fegyverekkel,  de  a végső  mérkőzés,  mely 
az  életigényeket  eldönti,  csakis  a háború  lehet,  mely  egyedül 
képes  a nemzet  minden  szellemi,  erkölcsi  és  anyagi  értékét  a 
transzcendentális  cél  érdekében  megfeszíteni.  Innen  a háború 
ldkerülhetetlensége  és  emberfeletti  logikája  az  állami  idealiz- 
mus szolgálatában.  Visszaszorítani,  eltiporni  vagy  győzve  kiter- 
jeszkedni: ez  a világtörténelem  s e kikerülhetetlen  tendencia 
főhajtóereje:  az  erőszak  és  a háború. 

Ebben  a rendszerben  a politikai  tudomány  mit  sem  tehet 
mást,  mint  azt,  hogy  mindegyik  a maga  államának  a legalapo- 
sabb indukciókat  és  a legóvatosabb  dedukciókat  rendelkezésére 
bocsátja  a status  quo  fenntartása  vagy  kiterjesztése  érdekében. 

Gyökeréig  kellett  követnünk  ezt  a politikai  tudományt, 
mert  csak  így  érthetjük  meg  és  méltányolhatjuk  kellőkép  cél- 
kitűzéseit és  az  általa  javasolt  politikát.  Ezen  elmélet  kép- 
viselői rendszerint  vagy  a darwini  létért  való  küzdelemnek  a 
társadalomra  való  alkalmazói,  vagy  olyan  férfiak,  akik  értel- 
mileg és  érzelmileg  annyira  azonosították  magukat  a mai 
hatalmi  államok  célkitűzéseivel,  hogy  hajlandók  azokban  az 
egész  fejlődés  végső  értelmét  és  logikáját  látni. 


II. 

Egészen  más  az  a történelmi  íelfogíás  és  értékmérés,  amiből 
az  az  elmélet  táplálkozik,  mely  a nemzetiségi  kérdést  nem 
tekinti  merőben  hatalmi  kérdésnek,  hanem  a nemzetiségi  poli- 
tikát egyre  inkább  alá  akarja  rendelni  a józan  ész,  a demo- 
krácia és  a humanizmus  követelményeinek. 

Ez  az  irány  ugyan  látja,  észreveszi  és  értékeli  azokat  a 
hatalmi  tényeket  is,  melyekre  az  állami  idealizmus  építi  fel  a 
maga  rendszerét,  de  az  egymással  küzdő  államiságok  anarchiá- 
ját nem  hajlandó  a társadalmi  fejlődés  egyetlen,  vagy  akár 
legfontosabb  tényeként  elismerni,  a nemzeti  államokat  pedig 
nem  tekinti  olyan  abszolút  végső  értékeknek,  amelyeknek 
kizárólagos  érdekében  kell  az  egyén  cselekvéseit  irányítani. 

Az  állami  idealizmussal  szemben  mindenekelőtt  két  alap- 
vető ellenvetésünk  van.  Az  egyik  induktív  természetű.  A másik 
a priori  és  etikai. 

Az  induktív  megfigyelés  úgy  szól,  hogy  az  imperializmusok 
szakadatlan  harca,  melyre  az  ellenvélemény  hivatkozik,  távolról 
sem  meríti  ki  a történelmi  fejlődés  lényegét.  A történelem 
ugyanis  nemcsak  a fejlődő  és  lehanyatló  államiságoknak  egyre 
változó  egyensúlya,  hanem  egy  óriási  asszimilációs,  nivelláló 
és  demokratizáló  folyamat,  melynek  értelme  egyre  szélesebb- 
ként civilizációs  és  kooperatív  egységek  létrehozása.  Maguk  a 
nemzeti  államok  kialakulása  oly  évszázados  processzus,  mely  a 
fajok,  a nyelvjárások,  a jogi,  gazdasági  és  állami  partikulariz- 
musok  romjain  egyre  szélesebb  lelki  és  forgalmi  egységeket 

teremtett.  Nagyon  valószínűtlen  tehát  azt  hinni,  hogy  ez  a 
hatalmas  fejlődési  tendencia  a nemzeti  államokkal  lezárult  s a 
nemzet  az  a végső  érték,  melyhez  emberi  céljainkat  és  törekvé- 
seinket mérni  kell. 

Az  a priori  és  elsősorban  etikai  természetű  meggondolás 
pedig  ez:  Minden  fejlettebb  elme  és  moralitás  intuitív  tanúság- 
tétele  ellentmond  annak  a felfogásnak,  mely  az  emberi  egyéni- 
séget kritika  és  megfontolás  nélkül  akarja  feláldozni  a min- 
denkori imperializmusok  versengésének.  Minél  fejlettebb  lesz 
az  emberi  lélek,  vagyis  minél  inkább  jut  el  öncélusága  tuda- 
tára és  válik  selbstdenkend- dé,  azaz  megfelelő  eszközöket  alkal- 
mazóvá szabadon  kitűzött  céljai  elérésére:  annál  kevésbbé  lesz 
hajlandó  vagyonát,  életét  és  erkölcsi  értékeit  minduntalan 
áldozatul  dobni  a faji,  nemzetiségi,  állami  és  gazdasági  impe- 
rializmusok molochjának.  Ez  a fejlettebb  emberi  lélek  szükség- 
kép egyre  inkább  olyan  politikát  követe],  amely  a társadalmat 
és  az  államot  a saját  maga  értelmes  és  etikai  céljai  szerint 
akarja  átalakítani  és  egyre  kevésbbé  hajlandó  a maga  értékeit 
az  állami  idealizmus  törekvéseinek  alárendelni,  különösen 
akkor,  amikor  egyre  világosabban  látja,  hogy  ez  az  állami  idea- 
lizmus nem  valami  metafizikiai  célkitűzés,  hanem  az  az  egész 
vonalon  egybeesik  a mai  társadalom  szűk  monopolisztikus  réte- 
geinek önző  motívumaival.  (Annál  sajátságosabb,  hogy  épp  a 
hatalmi  elmélet  hívei  szoktak  minket  az  osztályszempontok 
túlzott  érvényesítésével  vádolni.)  Ez  a fejlettebb  közlélek  az 
állami  idealizmus  konstrukcióival  az  etikai  idealizmust  állítja 
szembe  s minden  magán-  vagy  társadalmi  cselekvést  elsősorban 
abból  a szempontból,  mérlegel,  mennyiben  alkalmas  az  az  egyén 
öncéluságának , összes  magára  és  a közre  nézve  értékes  képessé- 
geinek minél  teljesebb  kifejlesztésére.  Az  egyén  öncéluságából 
következik  törekvéseinek  másik  végcélja:  a szervezett  világállam, 
vagyis  egy  olyan  társadalmi  és  állami  rend,  mely  mellett  az 
egyén  bárkivel  egyenlő  jogi  és  gazdasági  feltételek  mellett  veheti 
fel  a versenyt  a földkerekség  bármely  pontján.  Világos  ugyanis, 
hogy  az  emberi  öncéluság  annál  szélesebb  körben  s annál  telje- 
sebb mértékben  valósulhat  meg,  minél  inkább  tágulnak  a gazda- 
sági, szellemi  és  állami  összeműködés  keretei.  A nemzetköziség 
terjedése  egyet  jelent  az  ember  észszerű  szabadságának  gyara- 
podásával, a szervezett  világállam  pedig  egyet  jelent  minden 
nemzet  észszerű  önkormányzatának  biztositásával.  Ebben  a ' 
koncepcióban  az  uralom  fogalmát  egyre  teljesebben  szorítja  ki 
az  öncélú  egyének  észszerű  kooperációja. 

Nyilvánvaló,  hogy  ez  a történelmi  felfogás  és  értékmérés 
egyre  kevésbbé  lesz  hajlandó  egy  oly  rendszer  észszerüségét  és 
erkölcsösségét  elismerni,  mely  az  állami  rend  minden  uj  egyen- 
súlya kedvéért  hajlandó  sok  millió  emberi  életet,  sok  milliárd 
vagyont  feláldozni  s a nehezen  elért  etikai  diszciplínát  mind- 
untalan odadobja  az  újabb  háborúk  által  felkavart  brutális 
szenvedélyeknek.  A fejlettebb  emberi  lélek  szükségkép  olyan 
módszereket  keres,  melyekkel  az  erőszakot  és  a háboriit  minél 
inkább  kiküszöbölni  képes  a társadalmi  fejlődésből.  (Mellékesen 
megjegyezve,  egészen  érthetetlen,  hogy  minő  erkölcsi  vagy  akár 
metafizikai  kritériumok  alapján  vádolhatják  ellenfeleink  mate- 
rializmussal azt  az  irányt,  mely  egész  társadalombölcseletét  és 
politikáját  a szabad  emberek  öncéluságára  alapítja!  Ez  nyilván 

abból  a tévedésből  ered,  hogy  az,  aki  a történelmi  materializ- 
musnak jól  bevált  osztály  harcelméletét  alkalmazza  a nemzeti- 
ségi harcok  bizonyos  jelenségeinek  magyarázatára,  az  szükség- 
kép mindent  gazdasági  motívumokra  vezet  vissza  s szükségkép 
csak  gazdasági  célkitűzéseket  ismer.  Ez  az  álláspont  nemcsak 
abszurd,  hanem  különösen  jogosulatlan  épp  a hatalmi  elmélet 
híveinek  részéről,  akik  mindenben  a ma  vezető  katonai  és  gaz- 
dasági érdekeltség  céljait  fogadják  el  minden  cselekvés  mér- 
tékéül.) 

A demokrácia  és  a kultúra  előhaladásával  karöltve  tehát 
az  emberek  egyre  kevésbbó  lesznek  hajlandók  magukat  az 
állam,  a nemzet  vagy  a nemzetiség  vak  zsarnokságának  alá- 
rendelni, hanem  a politikai  kriticizmus  szelleme  egyre  inkább 
hatja  át  a legszélesebb  néprétegeket,  melyek  az  állami  idealiz- 
mus merev  kategóriáit  az  emberi  öncéluság  mérlegén  mérik 
meg  s megvizsgálják,  hogy  ezekből  mi  tartozik  az  emberi  hala- 
dás igazi  érckészletéhez,  miért  érdemes  áldozatot  hozni  és 
miért  nemi 

Minden  bizalmatlanság  jogosult  tehát  egy  olyan  iránnyal 
szemben,  mely  a teremtő  fejlődés  logikáját  a faj,  nemzetiség, 
nemzet  és  állam  dogmatikus  merevségébe  akarja  belekényszerí- 
teni. Minden  erkölcsi  aggodalom  jogosult  egy  oly  tannal  szem- 
ben, mely  az  erőszakot  állítja  oda  a nemzetiségi  viszályok  egye- 
düli bírójául.  Minden  értelmi  idegenkedés  jogosult  egy  oly  dok- 
trínával szemben,  mely  mitsem  akar  tudni  a tömegek  célkitűzé- 
seiről egyes  monopolisztikus  rétegek  imperialista  célkitűzéseivel 
szemben. 

Világos  az  is,  hogy  a mi  korunkban  az  erőszak  teljesen 
alkalmatlanná  vált  a lélek  legbensőbb  értékeinek  és  törekvései- 
nek átformálására.  Az  erőszakos  asszimiláció  teljesen  lehetet- 
lenné vált  a sajtószabadság  és  a demokratikus  jogegyenlőség 
egyre  fokozódó  érvényesülésével,  nem  is  beszélve  róla,  hogy 
szellemileg  és  erkölcsileg  egyre  hitványabb  az  az  emberanyag, 
mely  a nyers  erőszak  politikáját  gyakorolni  hajlandó. 

Ha  tehát  tényleg  úgy  áll  a dolog,  mint  ahogy  az  állami 
idealizmus  tanitja,  hogy  a nemzetiségi  törekvés  sziikségkép 
állambontó  és  uralomra  törő,  melyet  csak  hatalmi  eszközökkel 
lehet  megakadályozni:  akkor  ebből  következik,  hogy  ennek  a 
törekvésnek  szükségkép  erősödnie  kell  a kultúra  és  a demokrácia 
minden  gyarapodásával  s ezért  végeredményben  feltartóztathat- 
lan.  A hatalmi  elmélet  tehát  kikerülhetetlenül  kultúra-  és 
demokráciaellenes,  bárminő  ideológiát  használ  is  a nyilvánosság 
előtt.  De  ez  a kultúra-  és  demokráciaellenes,  tehát  belső  lényegé- 
ben immorális  politikája  kikerülhetetlenül  üaszkóra  van  kárhoz- 
tatva korunk  alapvető  politikai  és  társadalmi  erőivel  szemben. 

Elengedhetetlenül  szükséges  tehát  azokat  a tényeket  és 
motívumokat  pontosabban  megvizsgálni,  amelyekre  a nemzeti- 
ségi kérdésben  a hatalmi  elmélet  minduntalan  hivatkozni 
szokott. 

III. 

Mindenekelőtt  tiltakozni  kell  ama  konfúzió  ellen,  melyet  a 
faji  terminológia  indokolatlan  hánytorgatásával  a nemzetiségi 
kérdésben  felidéztek.  Ezzel  a szóval  valami  természettudományos 
kikerülhetetlenséget,  valami  biológiai  fatalizmust  akarnak  köl- 
csönözni a nemzeti  Ó3  a nemzetiségi  törekvéseknek,  melyek 
mögött  a faj  titokzatos  lelke  és  vére  lüktet,  egészen  úgy,  miként 
az  egyes  állatfajoknak  adva  vannak  a maguk  változhatatlan 
lehetőségei.  Hiába  minden  észok,  minden  morális  skrupulus:  a 
faj  misztikus  életfeladata  mégis  feltartóztathatlanul  érvényesül. 

Ezzel  szemben  nyilvánvaló,  hogy  a faj  a nemzeti  problémák- 
ban valami  teljesen  eltérőt  jelent,  mint  a biológiában.  A biológiai 
faj  tisztavérüségével  és  más  fajokkal  való  kereszteződési  képte- 
lenségével szemben:  minden  nemzet  és  nemzetiség  rendkivül 
összetett,  kevert,  különböző  emberfajták  és  nyelvek  összeolvadá- 
sából előállott  egységet  jelent.  Igen  gyakran  ebben  a keveredés- 
ben annak  a „faj“-nak  volt  a legkisebb  biológiai  és  nyelvhszerepe, 
mely  az  államalkotás  folyamatának  jegecesedési  középpontja 
volt.  A legnagyobb  hiba  tehát  azt  mondani  pl.,  hogy  „minél 
erősebb,  öntudatosabb,  önmagában  egységesebb  és  másoktól 
elkiilönilltebb  valamely  faj  — területileg,  osztály,  felekezet,  párt, 
kulturális  és  társadalmi  szempontból  — : annál  inkább  érett  meg 
a nemzeti  létre  s lesz  nemzetté  válása  a viszonylagos  erő  kérdé- 
sévé csupán".  Ha  ez  így  volna,  akkor  Közép-Afrika  vagy  Ausz- 
trália valamely  elzárt,  homogén,  az  abszolút  vérközösség  tényén 
vagy  hitén  alapuló  törzsének  több  chance- a volna  a nemzeti 
létre,  mint  a rendkivül  differenciált,  párt-  és  osztályellentétek 
által  sok  részre  tagolt,  rendkivül  sok  faji  és  nyelvi  asszimiláción 
keresztülment,  a világgazdasággal  szervesen  egybeforrott  angol, 
francia  vagy  német  nemzetnek. 

A nemzeti  probléma  területén  a faj  szót  csak  átvitt  értelem- 
ben használhatjuk,  nem  mint  biológiai,  hanem  — mint  maga  a 
Rassenkampf  pesszimista  szociológusa,  Gumplowicz  helyesen 
hangsúlyozta  — történelmi  kategóriát,  értve  alatta  azoknak  az 
egyre  változó  vegyületeknek  egyre  változó  testi  és  lelki  átlag- 
tulajdonságait,  melyek  a történelem  asszimilációs  kohójában 
időről-időre  előállanak.  Természetesen  ezzel  a megállapítással 
nem  akarom  tagadni,  hogy  ezek  a nemzeti  vegyületek  úgy  testi, 
mint  a lelki  oldalon  igen  jellegzetes  és  meglehetősen  állandó 
tulajdonságokkal  bírnak,  melyek  ismerete  és  figyelembe  vétele 
nélkül  eredményes  politikai  cselekvés  el  sem  képzelhető.  Viszont 
még  nagyobb  mértékben  téved  minden  olyan  politikai  prognózis 
vagy  célkitűzés,  mely  <a  történelmi,  gazdasági,  osztályuralmi  és 
nemzetközi  adottságok  ismerete  vagy  figyelembe  vétele  nélkül 
akarná  a politikai  cselekvést  meghatározni.  Ebbe  a tévedésbe 
esett  például  Achille  Loria,  aki  különben  a gazdasági  szem- 
pontot többnyire  dogmatikus  merevséggel  érvényesíti,  amikor 
az  olasz  nép  alapvető  lelki  alkata  alapján  megjósolta,  hogy  soha- 
sem fog  részt  venni  az  imperialista  politikában.  Alig  pár  esztendő 
múlva  a történelem  keservesen  rácáfolt  erre  a faji  magyarázatra. 

Különben  is,  a modern  nemzetek  példáján  induktive  is 
igazolható,  hogy  a nemzeti  érzés  és  ia  nemzeti  eszme  nem  ugrott 
ki  készen,  mint  Pallas  Athéné  a nem  létező  konstans  faji  fizi- 

kumból  vagy  lélekből,  hanem  az  évszázadokon  át  lassan  fejlődött 
ki  különösen  négy  tényező  sorsdöntő  befolyása  alatt.  Az  első  az 
együtt  dolgozók  és  küzdők  évszázados  sorsközössége,  közös  cél- 
kitűzések, közös  emlékek,  közös  remények,  közös  küzdelmek  a 
természettel  és  a külellenséggel  szemben;  a második  a gazdasági 
élet  egyre  extenzivebb  és  intenzivebb  sodra,  mely  mind  szélesebb 
területeket  kapcsolt  össze  a gazdasági  és  a szellemi  csere  közös 
vérkeringésében;  a harmadik  a kultúra  fokozódó  terjedése,  mely 
— különösen  a gőzgép  és  a könyvnyomtatás  segitségével  — a 
kötelező  népoktatás,  a sajtó  és  a politikai  demokrácia  útján 
egyre  érzékenyebb  és  egyre  jobban  informált  tömeglélek  kiala- 
kulására vezetett;  végül  a negyedik  a centralizáló  királyi  hata- 
lom, mely  az  állandó  katonaság  segitségével  kiseperte  a minden- 
féle feudalitások  rendszerét,  melyek  évszázadokon  át  lehetet- 
lenné tették,  hogy  a közös  múlt,  a közös  gazdaság,  a közös  föld- 
rajzi egység  s az  egyre  inkább  közössé  váló  államnyelv  által 
egymásra  utaltak  és  érzelmileg  összeforrottak  homogén  közle- 
kedést, jogrendet  és  kultúrát  termtsenek. 

A nemzeti  eszme  alapvető  lényegében  kettőt  jelentett:  a 
feudális  partikularizmusok  megszüntetését  egységes  gazdasági 
piac,  hadsereg  és  jogrend  megteremtésével  az  ország  határain 
belül  s minden  idegen  iga  és  befolyás  lerázását,  melyet  a múlt- 
ban a hóditó  feudalizmus  létesitett,  esetleg  azon  területek  vissza- 
csatolását, melyeket  a puszta  erőszak  rabolt  el  az  ország  vér- 
keringéséből. 

Eme  különböző  oksorok  és  célkitűzések  hatása  alatt  az 
inkább  vegetativ,  vérségi  és  tradicionális  szálakkal  egybefüzött 
nép  egyre  inkább  ama  magasabb  lelki  egységgé  alakult  át, 
melyet  nemzetiségnek  nevezünk,  ami  semmi  egyéb,  mint  olyan 
embercsoport,  melyet  a közös  múlt  és  a közös  törekvések  tarta- 
nak össze  s mely  ezt  a kapcsolatot  más  hasonló  kapcsolatokkal 
szemben  megőrzendő  és  fejlesztendő  értéknek  érzi.  Ennek  a 
nemzetiségi  kapcsolatnak  egyetlen  látható  külső  jele  a közös 
nyelv , ami  persze  nem  jelenti  azt,  hogy  minden  csoport,  mely 
ugyanazt  a nyelvet  beszéli,  szükségkép  egyetlen  nemzetiséget 
alkot,  de  a nyelv  mindenesetre  a legmegbizhatóbb  reágens  a 
nemzetiségi  érzület  fokának  és  terjedelmének  meghatározására. 
Az  ir  nyelvnek  szinte  egyedülálló  sorsa,  hogy  t.  i.  egy  nemzetiség 
lemond  a saját  nyelvéről  és  felveszi  elnyomóinak  nyelvét,  nem 
érv  az  előbb  hangsúlyozott  összefüggés  ellen,  csak  azt  mutatja,, 
hogy  a gazdasági  és  politikai  túlerő  még  akkor  is  képtelen  a 
nemzetiségi  érzület  visszaszorítására  és  a nemzetiség  beolvasz- 
tására, amikor  a gazdasági  és  a politikai  élet  ellenállhatlan 
sodra  a régi  anyanyelvhez  való  ragaszkodást  lehetetlenné  teszi. 

Mármost  az  így  létrejött  nemzetiség  további  sorsa  főleg 
attól  függ:  1.  megvannak-e  számára  az  államalkotás  geográfiai, 
gazdasági  és  népesedési  előfeltételei,  vagyis  képvisel-e  akkora 
politikai  erőt,  hogy  önmaga  a többi  államok  versenyében,  mint 
Önálló  fél  helyet  foglalhasson?  2.  ha  ezek  a feltételek  megvannak* 
azok  felett  egyedül  vagy  más  nemzetiségekkel  együtt  rendelke- 
zik-e? 3.  ha  nincsenek  meg,  van-e  kilátás  ezen  feltételek  megszer- 
zésére, avagy  kénytelen  lesz  továbbra  is  egy  idegen  nemzetiség 
államiságában  elhelyezkedni? 

Az  első  eset  a tiszta  nemzeti  államiság  tipusa,  melyben 
nemzet,  nemzetiség  és  állam  tökéletesen  fedi  egymást.  A második 
esetben  az  uralkodó  nemzet  más  nemzetiségekkel  együtt  alkot 
államot.  A harmadik  eset  voltakép  csupán  a másodiknak  meg- 
fór dito ttja:  az  illető  nemzetiség  egy  tőle  idegen  államiságba  van 
beékelve. 

Természetesen  ezen  tipusokon  belül  még  igen  tarka  kompli- 
kációk lehetnek.  Például  az  egységes  nemzeti  állam  nem  öleli  fel 
az  egész  nemzetiséget,  hanem  annak  egy  többé-kevésbbé  jelenté- 
keny része  idegen  államiság  szuverénitása  alatt  él.  A második 
tipus  sok  változatot  mutat  fel  aszerint,  hogy  az  uralkodó  nemze- 
tiség, az  államalkotó  nemzet  egy  vagy  több  idegen  nemzetiséggel 
együtt  rendelkezik-e  az  államalakitás  összes  tényezői  felett  s 
aszerint,  hogy  az  egész  nemzetiség  az  ő területén  él-e,  vagy  eset- 
leg annak  egy  többé-kevésbbé  jelentékeny  darabja  más  állami- 
ság része.  — A harmadik  tipusnál  az  a döntő,  hogy  az  illető 
nemzetiség  izoláltan  él-e,  avagy  egy  része  ismét  más  államnak 
van  alárendelve,  avagy  maga  alkot  független  államiságot. 

Természetesen  távol  állt  tőlem  itt  kimeritő  tipológiát 
felállitani,  hanem  csak  utalni  akartam  a nemzet  és  a nemzetiség 
közötti  összefüggés  nagy  jelentőségére.  A nemzet  és  a nemzetiség 
viszonylagos  ereje,  műveltsége,  osztályszervezete,  öntudata  stb., 
valamint  a nemzetiségek  igen  eltérő  részvétele  az  állam  életében, 
ismét  uj  és  uj,  fontosságban  igen  különböző,  de  mindig  számba- 
veendő  szineket  vet  a nemzetiségi  kérdés  palettájára. 


IV. 

De  bármily  kaleidoszkopikusan  eltérő  legyen  is  az  egyes 
nemzetiségi  problémák  konkrét  tartalma,  relativ  jelentősége  s 
jövő  fejlődésének  várható  iránya:  mégis  tarka  sokféleségük 
alatt  azok  bizonyos  közös  vonásokat  rejtenek,  bizonyos  közös 
alapvető  tendenciákat  mutatnak,  melyek  ismerete  nélkül  minden 
nemzetiségi  politika  puszta  kuruzsló  kapkodás.  Ezek  a közös 
vonások,  ezek  az  alapvető  tendenciák  részben  a nemzetiségi 
csoport  természetes  célkitűzéseiből,  részben  a társadalmi  fejlődés 
mai  adottságaiból  következnek. 

1.  A nemzetiségi  csoport  maximális  célkitűzése  a független 
nemzeti  lét  megteremtésére  irányul . Minden  nemzetiségre  nézve 
ideális  állapotként  a nemzeti  államiság  biztositása  tűnik  fel, 
még  pedig,  ha  a nemzetiség  egyes  tömbjei  különböző  államisá- 
gokba vannak  beékelve,  egyetlen,  homogén,  független  nemzetbe 
egyesíteni  a nemzettagokat  és  az  általuk  lakott  területeket  közös 
államiságba  organizálni.  Természetesen  ez  volna  az  optimum 
állapot  minden  nemzetiség  szempontjából,  ha  a nemzetiségi 
összetartozást  egyéb  tényezők  hatásától  elváltán,  mintegy  lég- 
üres térben  szemléljük.  Mert  ez  jelentené  számára  a nemzetiségi 
szabadság  legteljesebb  fokát:  idegen  nemzetiség  érdekei  nem 
zavarnák  az  uralkodó  nemzetiség,  a nemzet  kulturális  erőkifej- 
téseit, a közhatalomban  való  részesedését,  a gazdasági  kincsek- 
ben való  osztozkodást,  a más  államiságokkal  szemben  való  egy- 
séges és  hatékony  fellépést.  Minden  más  nemzet  uralma  alatt 

álló  nemzetiség  szükségkép  — még  a legliberálisabb  alkotmány 
mellett  is  — ezt  az  állapotot  bizonyos  korlátozásnak,  tehát  bizo- 
nyos tehernek  érzi,  mellyel  szemben  a nemzeti  függetlenség 
gondolata  maximális  célkitűzésként  annál  inkább  megjelenik, 
minél  nagyobb  a tudatos  ellentét  a nemzetiségi  elnyomás  bajai 
és  a független  állami  lót  ragyogó  előnyei  között. 

2.  Ennek  a korlátozási,  ennek  a teherérzésnek  a foka  attól 
a különbségtől  függ,  mely  az  illető  nemzetiség  természetes  erő- 
forrásai, a benne  szunnyadó  kulturális  lehetőségek,  a tradicio- 
nális célkitűzés  merészsége  s amaz  állapot  között  áll  fenn,  melyet 
az  uralkodó  nemzetiség,  a nemzet  az  ő számára  biztosit.  Minél 
inkább  gondoskodik  az  állam,  hogy  az  illető  nemzetiség  a maga 
kulturális-történeti  egyéniségét  minél  szabadabban  élhesse  ki, 
minél  inkább  részesiti  azt  az  állami  hatalomban,  minél  inkább 
törekszik  arra,  hogy  a széles  néptömegek  anyagi  és  szellemi 
boldogulása  elé  az  államhatalom  akadályokat  ne  görditsen, 
minél  inkább  sikerül  az  illető  nemzetiség  közép-  és  felső  osztá- 
lyait az  állam  létében  érdekeltetni:  annál  inkább  csökken  a nem- 
zetiségi kérdés  feszültsége,  annál  valószinütlenebb  az  egész  nem- 
zetiség egységes  reakciója  az  állammal  szemben.  Ellenben  minél 
terhesebb  az  államot  alkotó  nemzet  uralma  a nemzetiséggel 
szemben,  minél  inkább  érzi  magát  kizártnak  az  állami  hatalom- 
ból, a gazdasági  boldogulásból  és  kultúrája  fejlesztéséből,  minél 
inkább  veszélyeztetettnek  érzi  vallását  és  nyelvét,  kultúráját  és 
egyéniségét  az  állam  asszimilációs  nyomásával  szemben:  annál 
egységesebb,  annál  elkeseredettebb  lesz  az  illető  nemzetiség 
ellenállása  az  állammal  szemben,  annál  inkább  gátoltatik  meg 
normális  gazdasági  fejlődése  és  társadalmi  differenciációja. 
Még  pedig  nem  pusztán  a vak  kétségbeesés  és  az  agitátorok 
munkája  következtében,  hanem  azért  is,  mivel  a kényszer- 
asszimaláció  tárgya  szükségkép  a túlizgatottság  patologikus 
állapotában  él:  anyanyelvű  kultúra,  anyanyelvű  közigazgatás  és 
jogszolgáltatás  nélkül  minden  nemzetiség  a többivel  szemben 
oly  mértékben  handicapelve  van,  mely  esetleg  számára  minden 
normális  gyarapodást  és  erőfelesleggyüjtést  lehetetlenné  tesz. 
Mig  a magasabb  állami  funkciókban,  a legdifferenciáltabb  szel- 
lemi értékekben  való  osztozkodás  bizonyos  fokig  a nemzetiség 
egyeteme  szempontjából  a luxusélvezet  egy  nemével  bir,  melyért 
az  egész  társadalom  nem  mindig  vagy  csak  nehezen  mozgósít- 
ható: addig  a nagy  tömegek  szociális  szükségleteinek  rossz  kielé- 
gítése üszkösödő  sebeket  idéz  elő,  melyek  a Bemard  Shaw  nagy- 
szerű képe  szerint  az  egész  társadalmat  a rákbeteg  kétségbeesett 
izgatottságában  tartják.  Vagy  egy  konkrét  példán  megvilá- 
gítva: mig  egy  nemzetiségnek  nincs  anyanyelvű  iskolája,  köz- 
igazgatása,  biráskodása,  lehetetlen  a nemzettagokat  ezektől  el- 
térő problémák  iránt  érdekeltetni , lehetetlen  utat  nyitni  a ter- 
mészetes osztályellentétek,  a természetes  világnézetbeli  eltérések 
politikájának  — olyan  általános  és  intenziven  fáj  az  összes  nem- 
zettagokbam  a nemzetiségi  elnyomás  genyesedő  sebe,  annyira 
kizártnak  érzi  magát  minden  ember  a kulturális  fejlődés  lehe- 
tőségéből, sőt  az  embert  megillető  erkölcsi  méltóságból.  Ellenben 
ha  az  állam  politikája  respektálja  a nemzetiségi  organizmus- 
nak ezeket  az  alapvető  szükségleteit  s az  egész  vonalon  bizto- 
sítja szabad  kulturális  és  gazdasági  fejlődési  lehetőségeit,  a 

magasabb  szférákban  való  korlátozások  (pl.  a külügyi  képvise- 
letben, az  államnyelv  egységének  megóvása  körül  az  irányitó 
funkciókban,  a művészeti  luxusélevezetek  kielégitésében)  aligha 
fogják  csatarendbe  állíthatni  az  egész  nemzetiséget,  hanem 
annak  tagjai  követik  az  osztályhelyzetüknek  s világnézetüknek 
megfelelő  politikát.  így  például  a flamand  népet  már  régóta 
nem  lehet  egységes  nemzeti  politikára  egyesíteni,  dacára  annak, 
hogy  a wallonok  az  állami  élet  magasabb  szféráiban  előnyben 
részesülnek  s a svájci  nemzetiségeknek  sem  jut  eszükbe  harcot 
kezdeni  azért,  mivel  a Bund  legfőbb  orgánumai  német  területen 
működnek.  Épp  ily  kevéssé  jut  eszébe  a walesieknek  nemzeti- 
ségi harcot  kezdeni  azért,  hogy  az  ősi  gael  nyelv  az  állami  lét 
minden  szférájában  megfelelően  érvényesüljön. 

3.  A nemzet  és  a nemzetiség  közötti  viszonyt  érzékenyen 
befolyásolja  korunk  demokratikus  alap  tendenciája,  mely  a jogok 
kiterjesztésén,  sőt  a társadalmi  helyzet  egyenlősítésén  dolgozik. 
Világos,  hogy  ez  a folyamat  szükségkép  erősiti  az  egyén  öntuda- 
tosságának és  öncéluságának,  tehát  közvetve  a nemzetiség  öntu- 
datosságának és  öncéluságának  az  érzetét  is.  A gazdasági  és  a 
szociális  boldogulástól  teljesen  el  is  tekintve,  úgy  az  egyén,  mint 
a nemzetiség  egyre  kevésbbé  lesz  hajlandó  a kormányzásnak 
más  formáját  elismerni,  mint  amit  az  angol  governement  by 
consent- nek  nevez. 

Ezzel  a szinte  természettörény  erejével  ható  folyamat- 
tal szemben  a nemzetiségi  viszálytól  zaklatott  állam  szükségkép 
nem  tehet  mást,  mint  vagy  öntudatosan  a demokratikus  haladás 
ellen  dolgozik  és  ezzel  a létért  való  küzdelemben  más  nemzetek 
mellett  háttérbe  szorul  és  a saját  maga  nemzettagjait  is  állama 
ellen  ingerli,  avagy  az  ország  egy  részében  demokráciát  engedé- 
lyez, mig  a nemzetiségekkel  szemben  a status  quo- 1 igyekszik 
fenntartani,  ami  szükségkép  áldemokratikus  közszellemre 
vezet  s végeredményben  a nemzetiségek  tagjait  az  állammal 
szemben  még  nagyobb  és  gyülölködőbb  ellenállásra  izgatja* 
akik  látják  és  érzik,  hogy  őket  azonos  kötelességek  vállalása 
dacára,  mint  másodrangu  állampolgárokat  kezelik. 


V. 

Ezekből  az  adottságokból  és  tendenciákból  lehet-e  bizonyos 
következtetéseket  levonni  a nemzetiségi  politika  tekintetében? 
Minthogy  minden  politika  valami  célkitűzést  feltételez,  melyhez 
alkalmazni  kell  a politikai  cselekvés  eszközeit,  világos,  hogy 
általánosságban  nem  lehet  megszabni  a nemzetiségi  politika 
irányelveit,  ha  azt  valamely  állam,  nemzet,  vagy  hatalmi  cso- 
port érdekeihez  akarjuk  alkalmazni.  Ha  ellenben  a tudomány 
feladatának  azt  tekintjük,  hogy  irányelveket  állítson  fel,  me- 
lyek alkalmasak  a progresszív  politika  említett  két  végcéljához: 
az  emberi  öncélusághoz  és  a szervezett  világállamhoz  közelebb 
vinni  az  egyes  államokat,  akkor  ezen  célkitűzés  szempontjából 
a következő  általános  alapelveket  vonhatjuk  le: 

1.  Kívánatos  és  óhajtandó  uj  nemzeti  államok  létrehozása 
mindenütt,  ahol  azoknak  területi,  népesedési  és  erkölcsi  elő- 
feltételei fennforognak,  vagyis  ahol  van  elegendő  föld,  nép  és 

öntudat  arra,  hogy  az  uj  állam  valóban  önálló,  független,  az 
illető  terület  produktív  erőit  a lehető  legjobban  kihasználó  éle- 
tet folytathasvson.  Ahol  ezek  a feltételek  valóban  fennforognak, 
ott  az  uj  államalakitási  törekvés,  a nemzetiségi  csoport  maxi- 
mális célkitűzése  — a történelem  tanulsága  szerint  — tartósan 
fel  nem  tartóztatható.  Ezzel  a törekvéssel  szemben  nemcsak  az 
erőszak,  de  minden  nemzetiségi  liberalizmus  is  hiábavaló.  Pél- 
dául a sok  részre  tagolt  délszlávsággal  szemben  hiába  alkalmaz- 
nának az  egyes  részállamokban  a legmesszebbmenőleg  liberális 
politikát  is:  a nemzeti  organizmus  zömének  egy  államiságban 
való  összekapcsolása  nélkül  tartósabb  nyugalmi  állapot  nem 
képzelhető  el.  Az  anyagi  és  a szellemi  produktivitás  minden 
érdeke  emellett  szól. 

2.  De  a nemzetiségi  kérdés  igen  gyakran  nem  oldható  meg 
az  egy  nemzetiséghez  tartozóknak  külön  államiságban  való 
egyesítése  által.  Vannak  kisszámú,  csekély  gazdasági  és  kultur- 
erejü  nemzetiségek,  melyek  a különállainiság  terheit  nem  bírnák 
el,  vagy  olyanok,  melyek  a nagy  anyanemzetiségi  tömbtől  geogra- 
űailag  távol  élnek,  úgy  hogy  a területi  integráció  lehetetlenség, 
ismét  olyanok,  melyek  más  nemzetiségekkel  keverten  élnek,  úgy 
hogy  a nemzetiségi  elv  alapján  keresztülvitt  államalakitás  csak 
egy  u j nemzetiségi  kérdést,  egy  uj  irredentát  hozna  a régi 
helyére,  végül  olyanok,  melyek  történelmi,  gazdasági  és  geo- 
gráfiai okokból  már  annyira  benn  élnek  erős  és  életképes  állami- 
ságok kereteiben,  hogy  azoknak  széttörése  a nemzetiségi  elv 
alapján  érzékenyen  visszavetné  a kultúrát  és  a produktivitást.. 

Az  ilyen  esetekben  a progresszív  politika  érdeke  uj,  gyenge 
és  életképtelen  államiságok  megakadályozása  s a valóban  gaz- 
dasági, geográfiai  és  kulturális  egymásrautaltságon  alapuló 
régibb  államiságok  fenntartása.  Egy  uj  államiság  létesítésénél 
tehát  főleg  három  kritérium  döntendő  el: 

a)  Anyagi  és  kulturális  erőforrásaiban  önálló  nemzeti  létre 
alkalmas  volna-e  az  uj  állam?  Nem  válnék-e  valami  újabb 
Montenegróvá,  tehetetlen  Pufferstaat-ik  a mindenkori  hatalmi 
rivalitások  kezében? 

b)  Valóban  megoldaná-e  a nemzetiségi  kérdést  s nem  terem- 
tene a régi  helyébe  újabb  s még  engesztelhetetlenebb  irredentát? 

c)  Nem  bontana-e  meg  olyan  régibb  államiságokat,  melyek 
a kulturális  haladás  és  a gazdasági  fejlődés  több  garanciáját 
nyújtják,  mint  a tervezett  uj? 

Bármily  általánosak  is  ezek  az  elvek,  világos,  hogy  azok 
alapján  a.  ma  aktuális  államalakitási  problémák  legnagyobb 
része  észszerűen  eldönthető,  ha  csakugyan  komolyan  vesszük 
ezeket  az  elveket  és  nem  diplomáciai  rabulisztikát  iizünk  velük. 

3.  Mi  történjék  most  már  azokkal  a nemzetiségi  tömbökkel, 
melyeknek  nemzettársaikkal  való  egyesítése  vagy  amelyeknek 
külön  államiságba  való  szervezése  egy  vagy  más  okból  nem 
lehetséges?  Az  említett  progresszív  célkitűzés  szempontjából  a 
válasz  erre  a kérdésre  világos  és  egyszerű:  Lehetővé  kell  tenni , 
hogy  a nemzetiségi  csoport  a maga  kulturális  és  gazdasági  bol- 
dogulását úgy,  vagy  megközelitőleg  úgy  elérhesse , mintha  önálló 
nemzeti  államot  tudott  volna  alakitank  Ez  a széles  néptömegek 
szempontjából  akadálytalanul  elérhető,  sőt  egy  nagy,  erős,  ve- 
gyes- nemzetiségű  állam  esetleg  gazdaságilag  és  kultúrában 

jóval  többet  is  nyújthat,  mint  egy  egységes,  de  kicsiny,  izolált 
és  csekély  erőforrásokkal  rendelkező  nemzeti  állam.  Az  e cél 
elérésére  szükséges  rendszabályok  természetesen  nem  sematizál- 
hatok. Már  a berni  békekongresszusra  készített  elaborátumom-. 
bán  mondottam,  hogy  a nemzetiségi  igények  kielégitése,  a M- 
állitott  elvek  keresztülvitele  az  általam  minimálisnak  elnevezett 
programúi  alapján  (a  széles  néptömegek  alapvető  szükségletei- 
nek anya  nyelven  való  ellátása)  „nem  elméleti,  de  gyakorlati  fel- 
adat. Nyilván  egészen  másként  kell  eljárni  ott,  ahol  nagyreszt 
parasztokból  álló  néppel  van  dolgunk,  mint  ott,  hol  nagy  ipari 
proletariátus  fejlődött  ki;  másként  ott,  hol  régi  kulturális  tr  idi- 
ciók  élnek  s másként  ott,  hol  ilyenek  hiányoznak;  másként  egy 
erősen  központositott  államban,  másként  az  autonóm  szervek 
erőteljes  kifejlődése  mellett;  másként,  ha  néhány  ezer,  más! .ént, 
ha  milliónyi  emberről  van  szó;  másként  ott,  hol  intenziv  állam- 
jogi partikularista  élet  uralkodott  és  másként  ott,  hol  ilyenről 
sosem  volt  szó.“ 

„Neon  szabad  szem  elől  téveszteni,  hogy  a nemzetiségi  kérdés 
a fejlődés  állandó  folyamában  van.  Ha  ma  például  valahol  egy 
nemzetiségi  egyetem  felállitása  indokolatlan  kiadás  volna, 
néhány  évtized  múlva  ez  a követelés  szükségessé  és  jogosulttá 
válhatik.  A fődolog  az,  hogy  a nemzetiségi  kérdést  megfelelő 
rugalmassággal  és  liberális  szellemben  kezeljük  s hogy  mindig 
megértsük,  miről  van  voltak  ép  szó:  mi  az  igazi  szociális  érdek 
az  illető  követelésekben  s mi  puszta  klikkszerü  vagy  ideologikus 
túlkövetelés."3 

Egy  ilyen  nemzetiségi  politika  minimális  programra  ja  a 
nép  elemi  szükségleteinek  anyanyelvén  való  kielégitése,  maxi- 
mális határa  pedig  az  a Renner-féle  terv,  mely  minden  nemze- 
tiséget az  államon  belül  az  egyházak  mintájára  jogi  személyként 
organizál  s ezekre  bízza  az  egész  iskola-  és  kulturaügy  szerve- 
zését és  irányítását,  valamint  a nemzettagok  védelmét  minden 
téren,  ahol  a nemzetiségi  elnyomás  veszélye  fennforog.  A Ren- 
ner  terve  a kultúra  magasabb  fokán  már  azért  is  kitűnő,  űrivel 
lehetővé  teszi,  hogy  szétszórt  nemzetiségi  csoportok  is  összes 
erőiket  tömöritsék  közös  kulturális  céljaik  elérésére.  Természe- 
tes továbbá,  hogy  minden  észszerű  nemzetiségi  politika  arra  fog 
törekedni,  hogy  az  egy  nemzetiséghez  tartozókat  lehetőleg  egy- 
nyelvű közigazgatási  egységekbe  tömörítse,  melyeken  belül  mi- 
nél nagyobb  teret  engedjen  a népies  önkormányzatnak. 

A tömegek  szociális  igényeinek  kielégítésénél  sokkal  nehe- 
zebb lesz  a nemzetiségi  közép-  és  felső  osztályok  aspirációit  ki- 
elégít érni.  Ugyanis  ezek  számára  már  több  a luxusszükséglet  és 
egyéb  imponderabilia,  melyekkel  szemben  az  állam  egységének 
és  a közös  államnyelvnek  szempontjai  bizonyos  korlátokat  szab- 
nak. A nemzetiségi  intelligenciának  elhelyezkedése  kétségtelenül 
még  nehezebb  lesz,  ha  az  illető  nemzetiség  nagyobb  része  már 
egy  független  nemzeti  államban  szervezve  van,  mely  a dolog 
természeténél  fogva  sokkal  jobban  kielégítheti  a közép  és  felső 
rétegek  tradicionális  és  presztízsben  törekvéseit.  De  ezek  a ne- 
hézségek sem  legyőzhetetlenek.  Ha  a nép  nemzetiségi  igényei 

3 Recueil  de  Rapports  sur  les  différents  points  dn  pro- 
(jramme-minimum.  I.  La  Haye.  1916.  83,  84  1. 

jól  és  teljesen  ki  vannak  elégítve,  a nemzetiségi  intelligencia 
ideológikus  túlkövetelései  alól  úgy  is  ki  van  rántva  a gyékény. 
S ha  ehhez  egy  oly  politika  járul,  mely  a nemzetiségi  közép- 
osztályt  számarányának  megfelelően  részelteti  az  állami  élet 
minden  ágában  s vezető  szerepet  biztosit  számára  a helyi  önkor- 
mányzatban: mindenféle  nemzeti  és  nemzetiségi  demagógia  lehe- 
tetlenné van  téve,  mint  ezt  Belgium,  a Svájc  és  Wales  esete  bizo- 
nyítja. 

VI. 

Lesznek,  akik  a progresszív  politikának  ezeket  a célkitűzé- 
seit és  eszközeit  túlságosan  elvontaknak  fogják  tartani.  (Jól- 
lehet minden  egyes  konkrét  történelmi  adottságra  nézve  kellő 
logikával  és  tárgyilagossággal  levonhatók  ez  elvek  következmé- 
nyei.) Az  ő számukra  talán  nem  lesz  fölösleges  összefoglalni 
azokat  az  elveket,  melyeket  egy  különböző  nemzetiségeket  tar- 
talmazó állam  demokratikus  és  progresszív  politikájának  alkal- 
mazni kellene  a nemzetiségi  zavarok  kiküszöbölésére.  Az  min- 
denekelőtt evidens,  hogy  a demokráciának  létérdeke  a nemzeti- 
ségi súrlódási  felület  kiküszöbölése  vagy  legalább  is  minimumra 
való  redukálása,  mivel  a történelmi  tapasztalat  azt  bizo- 
nyítja, hogy  a reakció  minden  komoly  szociális  és  kulturális 
munkát  állandóan  megakadályozhat  vagy  megnehezíthet  a 
nemzetiségi  gyűlölködés  szitásával  s általa  esetleg  némely 
komoly  belpolitikai  komplikáció  elől  háborúba  menekülhet.  De 
ettől  a különben  rendkívül  fontos  szemponttól  teljesen  el  is  te- 
kintve, az  igazi  demokrácia  több  más  okból  is  magáévá  fogja 
tenni  az  elnyomott  nemzetiségi  kisebbségek  ügyét. 

Az  egyik  ok  az,  hogy  az  anyanyelvű  kultúra  minden  nép 
számára  az  egyedüli  út  a vegetatív  állatias  félálomból  az  ön- 
céluságba  való  átmenethez. 

A másik  az,  hogy  egy  nép  nemzetiségi  fölemelkedése  nem 
magánügye  az  illető  csoportnak,  hanem  növelvén  a cserét  és  a 
munkamegosztást,  hatékonyan  hozzájárul  minden  vele  koope- 
ráló nép,  tehát  az  egész  emberiség  boldogulásához. 

A harmadik  az,  hogy  az  erőszak,  a sikanéria,  a kényszer- 
szabályozás szellemét  nem  lehet  úgy  bevezetni  a nemzetiségi 
politikába,  hogy  az  az  állami  és  társadalmi  élet  egyéb  tereit  is 
fel  ne  dúlja. 

A negyedik  és  talán  a legfontosabb  pedig  az,  hogy  a kény- 
szerasszimiláció a mi  korunkban  teljesen  alkalmazhatlan  eszközzé 
válván:  a minél  teljesebb  nemzetköziségnek  csak  az  az  egyetlen 
járható  útja,  ha  minden  öntudatos  nemzetiség  szabad  kifejlő- 
dését előmozdítva  lehetővé  tesszük,  hogy  minden  nép  a saját 
kultúrája  kifejtésével  résztvehessen  a javak  és  a gondolatok 
nemzetközi  forgalmában. 

Ezektől  a motívumoktól  vezérelve  az  említett  állam  pro- 
gresszív politikája  csak  a következő  elveket  követheti: 

a)  Nem  fog  ragaszkodni  olyan  területi  részeinek  megtartá- 
sához, melyek  efemer  hódítás  vagy  véletlen  folytán  kerültek 
hozzá  s melyek  csupán  idegen  testként  zavarják  a nemzet  vér- 
keringését. 

b)  Nemzetiségeivel  szemben,  melyek  kultúrája,  történelmi 

múltja,  földrajzi  alkata  és  gazdasága  integráns  alkotórészeit 
képezik,  meg  fog  adni  minden  jogot  és  előnyt,  mely  azok 
számarányának,  tényleges  gazdasági  és  kulturális  súlyának 
megfelel,  nem  habozva,  hogy  el  fog  nienni  a nemzetiségek  kul- 
turális önkormányzatának  teljes  kiépítéséig. 

c)  Távol  attól,  hogy  nemzetiségei  azon  tömbjeinek,  melyek 
az  ő államiságán  kívül  élnek,  önálló  államalakitási  törekvéseit 
zavarná  vagy  erőszakkal  megakadályozná  (feltéve,  hogy  az  uj 
államalakulás  említett  észszerű  előfeltételei  tényleg  fennforog- 
nak^, jótékonyan  közre  fog  működni  abban  az  irányban,  hogy 
minden  ilyen  észszerű  nemzeti  államtörekvés  megvalósuljon. 
Ezekkel  az  uj  államokkal  pedig  — s határához  minél  közelebb 
feküsznek  annál  inkább  — igyekezni  fog  a minél  intenzivebb 
kereskedelmi  szabadság  és  kulturális  kölcsönhatás  politikáját 
folytatni.  Minél  nagyobb  terjedelemben  valósulna  meg  „a  nem- 
zetek társasága"  a nemzetközi  jogrendet  fenntartó  és  a háborút 
kiküszöbölő  közületi  annál  simábban  és  természetesebben  való- 
sulhatna meg  a nemzeti  államembrióknak  önálló  államokká  való 
kifejlődése.  Ez  az  uj  nemzetközi  rend  egyszersmind  a leghatlva- 
tósabb  garanciája  volna  a nemzetiségi  kisebbségek  jogos  igé- 
nyeinek, mert  egy  megfelelő  választott  bíróságot  létesíthetne 
mindazon  nemzetiségek  panaszainak  megvizsgálására  és  orvos- 
lására, melyek  idegen  nemzeti  államok  kötelékeiben  élnek. 


VII. 

Csakis  az  említett  célkitűzések  alapján  és  a főkonturokban 
körvonalazott  eszközök  felhasználásával  oldhatja  meg  Európa 
azokat  a súlyos  zavarokat,  melyeket  a nemzetiségi  probléma 
neve  alatt  szoktak  összefoglalni,  amelyek  in  ultima  analisi  a 
világ  békéjét  felgyújtották  s amelyek  azt  mindaddig  veszélyez- 
tetni fogják,  mig  ezek  a bajok  gyökeresen  és  maradék  nélkül 
nem  orvosol  tatnak.  Mert  nagy  tévedés  a nemzetiségi  kérdést, 
mint  az  államegység  organikus  hibáját  felfogni,  melynek  kü- 
lön megoldása  lehetetlen.  A nemzetiségi  kérdés  európai  kultur- 
f estünk  súlyos  fejlődési  zavara , mely  azt  jelenti,  hogy  egyes 
elavult  feudális,  militarisztikus  és  dinasztikus  szervek  képtele- 
nek immár  azoknak  az  uj,  gazdag,  népies  kulturerőknek  szerve- 
zésére és  irányítására,  melyeket  a modern  fejlődés  létrehozott. 
Ezeket  a fejlődési  zavarokat  csak  operativ  beavatkozással  lehet 
megszüntetni:  ott,  ahol  lehet  uj  nemzeti  államok  létesítésével, 
ott  ahol  nem  lehet  a régi  állam  feudális  szerveinek  átalakításá- 
val a demokrácia,  az  önkormányzat,  a népies  kultúra  uj  centru- 
mainak megszervezésével.  Ha  minden  életképes  uj  állam  ki- 
alakul, ha  minden  nemzetiség  elnyeri  részét  az  állam  életében, 
melyhez  tartozik  és  azon  belül  szabad  kulturális  autonómiát 
teremt  magának:  akkor  a nemzeti  fejlődés  logikája  az  egész 
vonalon  érvényesül  és  nyitva  áll  az  út  az  összes  egy  kultúrához 
tartozó  nemzetek  nemzetközi  megszervezéséhez,  a nemzeti  fejlő- 
désen túlmenő  magasabb  kulturfok  megvalósítása  felé. 

A nemzetiségi  kérdés  megoldása  egyet  jelent  a kényszer  és 
az  uralom  kiküszöbölésével  a megegyezés  és  a kooperáció  javára, 
akár  történjék  az  az  Egyesült-Államok,  akár  Svájc  mintája 

szerint.  Az  amerikai  köztársaság'  óriási,  egy  világgazdaságot 
felölelő  demokratikus  kohójában  a nemzetiségi  kapcsolat  el- 
veszíti régi  értelmét  és  jelentőségét.  Svájc,  szűk  és  aránylag 
terméketlen,  de  szabad  világában  ellenben  az  egyen  jógii  nem 
zetiségek  paritásos  kooperációja  valósult  meg,  melyben  nem 
„uralkodik  a német  faj  más  fajokkal  együtt"  — mert  ugyan 
mely  más  faj  felett  uralkodnék1?  — hanem  amelyben  a fajok 
és  egyének  feletti  uralmat  a dolgok  feletti  uralom  váltotta  fel 
— mindenesetre  nagyobb  mértékben,  mint  bárhol  másutt  a vi- 
lágon. 

A nemzetiségi  viszályok  kiküszöbölésével  majd  a szorosab- 
ban vett  faji  probléma  megoldása  (a  különböző  kultúrák  érint- 
kezése) fogja  foglalkoztatni  az  emberiséget  nagy  végcélja  felé 
való  lassú,  de  biztos  előrehaladásában.  E még  súlyosabb  fel- 
adattal szemben  végeredményben  csak  ugyanazokat  az  eszkö- 
zöket alkalmazhatja  majd  sikerrel,  mint  a nemzetiségi  kérdés- 
ben. Az  erőszak  rendszerét  a megegyezés  rendszerével  kell  he- 
ly ettesiteni,  a rablás  rendszerét  a csere  rendszerével.  Mert  „az 
életösztön  nem  csupán  szabadságra,  hanem  az  erők  érvényesíté- 
sére tör.  És  az  erős  erejének  az  érvényesítése":  minél  szélesebb 
társadalmi  és  állami  körök , majdan  a földkerekség  összes  népei- 
nek spontán  és  paritásos  kooperációja , tehát  leghatékonyabb 
uralma  a természet  és  a dolgok  felett. 

•k  k k 


Hozzászólások. 

* 

ÁGOSTON  PÉTER: 

Amikor  a nemzetiségi  kérdés  Wilson  álláspontjának  el- 
fogadása következtében  egyszerre  nemzeti  kérdéssé  lett,  nagyon 
könnyű  a helyzetem,  mert  nagyrészt  csak  meg  kell  ismételnem 
azt,  amit  1916  május  hóban  megjelent  „A  mi  útjaink"  című 
munkámban  kifejtettem. 

A nemzetiségi  kérdésről  akkor  a következőket  mondottam: 
1.  a nemzetiségi  kérdés  lényege  s alapja  a nyelv;  2.  a nyelv 
az  a legelsőrendü  szerszám,  amely  a társas  egylittlét,  az  együtt- 
működés, a kereskedelem,  az  állami  rend  szempontjából  szük- 
séges (A  mi  útjaink:  43.,  51.  s köv.  lapokon);  3.  nemzetet  csak 
azonos  nyelvű  népek  alkotnak  (U.  o.  46.  L);  4.  minden  nem- 
zetnek joga  van  kormánya  formáját  szervezni  és  megváltoz- 
tatni. Egyetlen  nemzetnek  sincs  joga  más  nemzet  kormányzá- 
sába beleavatkozni  (U.  o.  49.  1.);  5.  nemzetek  nem  áldozzák  fel 
függetlenségüket  gazdaságilag  előnyösebb  életért  (U.  o.  58.1.); 
6.  az  államok,  népek,  nemzetek  egymásközti  viszonyában  elő- 
ször valósággá  kell  lennie  annak  az  elvnek,  hogy  a nagy 
nemzeteknek  csak  annyi  joga  van,  mint  a kicsinyeknek  (II.  o. 
148.  1.);  7.  nemzetek  békéjéhez  az  szükséges,  hogy  először  a 
középkorból  fenmaradt  igazságtalanságokat  szüntessék  meg. 

Ezeknek  az  elveknek  alapján  propagáltam  akkor  az  európai 
egyesült  nemzetek  államát.  Nem  „az  európai  egyesült  államo- 

kat“,  mert  az  elnevezéssel  kifejezést  akartam  adni  annak  a 
gondolatnak,  hogy  a nemzeteknek  egyenlő  jogunknak  kell 
lenniük  ebbe:,  az  alakulásban. 

Eszméim  a csatazajban  nem  találtak  visszhangra. 

De  most  a háborúban  kifáradt  feleknek  Wilson  kiáltja  oda 
őket  s most  egj^szerre  mindenki  helyeseknek  tartja  őket.  Ha 
ezzel  a helyesléssel  el  volnának  a dolgok  s az  uj  alakulások 
intézhetők,  akkor  nem  kellene  többé  egyetlen  szót  sem  vesz- 
tegetni erre  a kérdésre,  csakhogy  nem  így  van,  mert  az  igaz- 
ságosság elveit  át  kell  ültetni  a valóságba.  Bizonyos  az,  hogy 
ezeket  az  elveket  is,  mint  másokat,  csak  azok  valósitják  meg, 
akik  ezeket  az  elveket  vallják. 

Már  most  tehát  azért  kell  ezekről  az  elvekről  beszélnünk, 
hogy  e nagy  elvekből  részletelveket  szűrjünk  le  s ezeket  alkal- 
mazzuk Európára  s magunkra.  Az  a wilsoni  elv,  amelyet 
1917  december  5-iki  kongresszusi  üzenetében  így  fejezett  ki: 
„a  világ  minden  népeinek  meg  kell  adni  a jogot,  hogy  sorsuk 
felett  maguk  határozzanak",  éppoly  kevéssé  lehet  üres  frázis, 
mint  az  a másik,  amely  szerint  a központi  hatalmak  háborús 
célja  veszélyezteti  a demokráciát.  Ezt  a körülményt  maga 
Wilson  is  érezte  s ezért  1918.  évi  január  8-iki  kongresszusi 
üzenetében  az  osztrák-magyar  monarchia  nemzetiségi  kérdé- 
sére nézve  azt  a követelést  állítja  fel,  hogy  az  osztrák-magyar 
monarchia  népeinek  a többi  nemzetek  közti  helyzetét  biztosí- 
tani kell  s az  első  alkalommal  lehetővé  kell  tenni  autonóm 
fejlődésüket. 

A nemzet  kifejezés  a mi  terminológiánkban  más,  mint 
Wilsonéban.  Ami  nagyon  élesen  látszik  Burián  október  15-iki 
beszédéből,  amely  éppen  ezért  nagyon  zavaros.  Amikor  ugyanis 
most  Wilson  elveiről  szólunk,  akkor  tisztában  kell  lennünk 
azzal,  hogy  Wilsonnak  nemzet  az  is,  ami  nekünk  nemzetiség. 
Másrészről  nem  szabad  szem  elől  tévesztenünk  azt  a körül- 
ményt sem,  hogy  Wilson  az  autonóm  kifejezést  sem  egészen 
a mi  szóhasználatunkkal  azonos  módon  használja.  Autonóm 
szó  szerint  önmagának  törvényt  adót  jelent  s azonos  a füg- 
getlennel, nálunk  azonban  az  autonóm  alatt  azt  értik,  ha  né- 
mely apró  ügyekben  dönthet  valamely  közület  saját  maga. 

Ha  már  most  úgy  olvassuk  Wilson  nevezetes  14  pontját, 
ahogyan  ő véli,  akkor  nem  is  marad  más  hátra,  mint  arról 
beszélni,  hogy  miképpen  valósitsuk  meg  őket. 

Hogy  mégis  tárgyalunk  róluk,  ez  azért  van,  mivel  most 
tulajdonképpen  sokan  önmagukat  és  a nemzetiségeket  akarják 
még  kapacitálni.  Önmagukat  azért,  hogy  hozzászokjanak  job- 
ban a wilsoni  gondolathoz;  a nemzetiségeket  meg  azért,  hogy 
meggyőzzék  őket  arról,  hogy  az  ország  régi  egységes  kapcso- 
ata  jobb.  mint  az  elválás. 

II. 

Sokan  vannak  az  országban  s a monarchiában,  akik  még 
nem  tették  magukévá  a nemzeti  államok  gondolatát  s azt 
vallják,  hogy  valamely  állam  kialakulásában  a természet 
tényezőinek:  hegységek,  vizrajz,  történeti  hagyományok,  intéz- 
mények stb.  erősebb  tényezők,  mint  a nyelv.  Ezen  az  alapon 
áll  Jászi  Oszkár  barátom  is,  aki  a wilsoni  elveknek  a lég- 

végső  következményekig  való  megvalósítása  ellen  azt  hozza 
fel,  hogy  lehetnek  nemzetiségek  olyan  államiságokban,  amelyek 
kulturális  és  gazdasági  szempontból  többet  nyújtanak,  mint 
a tervezett  uj  állam. 

Bármennyire  gyakorlatinak  látszik  ez  az  érv,  mégsem  az, 
mivel  egyáltalában  nem  lehet  megállapítani,  hogy  valamely 
soknemzetiségű  államban  való  maradás  az  illető  nemzetiség 
kulturális  és  gazdasági  haladása  szempontjából  előnyösebb-e, 
mint  a külön  állam,  mivel  nincs  mód  megmérni  annak  a nem- 
zetiségnek a hatóerejét  abban  az  állami  életben. 

Bármennyire  sántítanak  is  a hasonlatok,  mégis  eszembe 
jut  a természettudományi  alapon  álló  szociológusok  kedvenc 
hasonlata,  amely  arról  szól,  hogy  a róka  és  a nyúl  létének 
kérdése  miijén  nagy  probléma.  A róka  eszi  a nyulat,  tehát 
erősebb,  mint  a nyúl,  de  a rókában  benne  van  a megevett 
nyulak  ereje.  Mégis,  ha  a nyulakat  a rókák  elől  teljesen  elzár- 
juk, akkor  a rókák  elpusztulnak. 

Jászi  azt  ajánlja,  hogy  a nemzetiségi  csoportoknak  lehetővé 
kell  tenni,  hogy  kulturális  és  gazdasági  boldogulásukat  úgy, 
vagy  megközelítőleg  úgy  elérhessék,  mintha  önálló  állam  s 
nemzet  volnának.  Erre  nézve  Réz  Mihály  cikke  akaratlanul 
adott  már  előre  feleletet,  amikor  megállapította,  hogy  az  ural- 
kodó nemzet  uralkodó  rétegében  az  uralom  kiterjesztésére  irá- 
nyuló törekvés  él;  a nemzetiségben  pedig  minden  engedett 
szabadsággal  az  a törekvés,  hogy  a teljes  szabadságot  ki- 
vívja. Vagyis  az  ilyen  egymás  alá  rendelés  csak  a küzdelem 
folytatását  jelenti. 

S mégis  lesznek  ilyen  kérdések  minden  megoldás  mellett. 
Felteszem  ugyanis,  hogy  Wilson  elveinek  érvényesülése  nem 
jelenti  az  állami  határok  teljes  megszűnését.  Ha  pedig  az  álla- 
moknak lesznek  földrajzi  határai,  akkor  a nemzeti  államok 
testében  lesznek  idegen  nemzettestrészek.  Ezeknek  jogait  csak 
úgy  lehet  megóvni,  hogyha  arra  az  álláspontra  helyezkedünk, 
hogy  a nemzetiségek  tagjainak  személyi  autonómiát  adunk. 

A kérdést  tehát  Jászi  szellemében  nem  % tar  tóm  érvekkel 
eldönthetőnek,  csupán  a nemzetiségekkel  kötött  megállapodá- 
sok útján,  amelyeknél  az  illető  vezetők  célkitűzése  lesz  a 
döntő  súlyú. 


III. 

Ha  valaki  Wilson  elveinek  a valóságba  való  átvitelét 
elképzeli,  akkor  egészen  félelmetes  nagyokká  válnak  ezek  az 
elvek.  De  ezt  a félelmet  az  újság  okozza.  Mert  Wilson  elvei 
nem  jelentik  azt.  hogy  elveszünk.  Csak  az  van  elveszve,  aki 
nem  tudja  levetni  a régit  s a haladás  uj  formáinak  megfele- 
lően átalakulni  képtelen.  Magyarország  is  megtalálja  a maga 
életének  útját  akkor  is,  ha  nem  lesz  nemzetiségi  elnyomás, 
sőt  tulajdonképpeni  nemzeti  élete,  tiszta  nemzeti  fejlődése 
csak  most  kezdődik.  A nemzetiségi  elnyomásra  felkinálkozott 
s ezt  végző  elemek,  amelyek  végül  mégis  külön  maradtak  s 
a magyarságba  be  nem  olvadtak,  kénytelenek  lesznek  színt 
vallani. 

Meg  kell  tanulnunk,  hogy  a nemzetek  társadalmában  nem 
folytathatjuk  azt  a külön  életet,  amelyet  eddig  folytattunk. 

Alkalmazkodnunk  kell  a többi  nemzet  közszelleméhez.  Ha  nem 
tudunk  alkalmazkodni,  akkor  nemcsak  a természettel  találjuk 
szemben  magunkat,  hanem  a társadalommal  is. 

Lewes  szerint  meg  kell  tanulnunk  az  életben,  hogy  mi  a 
természet  s mit  mível,  hogy  mit  gondolnak  és  mit  mívelnek 
embertársaink,  mert  ha  nem  jól  tanulunk  s nem  megfelelően 
cselekszünk,  könyörtelen  büntetés  vár  ránk.  (Prohlems  of  life 
and  mind , Study  of  psychology , 161.  1.)  S amit  Lewes  az  egyes 
ember  életére  nézve  mond,  az  áll  egész  nemzetekre  is. 

A emberiség  nagy  közös  törekvései  felé  kell  törekednünk 
nekünk  is.  Ezek  a törekvések  olyanok,  amelyeket  a hatalom 
nem  irányíthat  s éppen  ezért  természeteseknek  nevezhetjük 
őket.  Nem  tagadom  az  emberi  célkitűzéseket,  de  vannak  a 
társadalomban  is  az  emberi  erőnél  nagyobb  erők  s az  emberi 
törekvéseknél  hatalmasabb  törekvések. 

Ilyen  hatalmas  tényezője  a társadalmi  csoportok  alaku- 
lásának 3 ennélfogva  küzdelmének  az  a közösségérzés,  amely- 
ből Giddings  az  egész  társadalmat  magyarázza,  Ez  a közösség- 
érzés  annyira  benne  él  az  emberben,  hogy  nélküle  el  sem  kép- 
zelhető a társadalom.  Az  egyes  ember  ugyan  több  társadalmi 
alakulathoz  tartozik  egyszerre,  de  bizonyos,  hogy  a több  tár- 
sadalmi csoport  közül  lelkileg  ahhoz  áll  legközelebb,  amely- 
nek tagjai  érzésével,  gondolataival  az  övéi  azonosak.  Ha  viszont 
ehhez  hozzáteszem  azt,  amit  Réz  Mihály  és  Jászi  Oszkár  a 
nemzetiségekre  vonatkozólag  mondottak,  akkor  kétségtelenné 
lesz,  hogy  a nemzetiségek  szorosabb  egységet  alkotnak  s ez 
az  egység  a nagyobb  kapcsolatból  kiválni  törekszik,  mihelyt 
az  ehhez  szükséges  erőre  tesz  szert. 

A közös  érzések  és  gondolatok  ereje  idézi  elő,  hogy  az 
összetartok  egymást  kölcsönösen  segítik,  ami  által  az  érzelmi 
közösséget  megerősítve,  széttörhetetlen  kötelékeket  teremtenek. 


IV. 

Aki  Wilson  elveit  végiggondolja  s leméri  azt  a távolságot, 
amelyben  ezek  az  elvek  azoknak  a gondolatkörétől  vannak, 
akik  ma  uralmon  vannak  Magyarországon,  az  tudja,  hogy  a 
ma  uralkodó  osztályokra  nézve  lehetetlen  Wilson  elveinek 
megvalósítását  elvállalni.  Ha  pedig  elvállalják,  akkor  képte- 
lenség ezt  a megvalósítást  rájuk  bízni,  mert  minden  egyesre 
potenciális  lehetetlenség  azt  életre  hívni,  ami  ellen  egész  éle- 
tón át  küzdött. 

Miután  azonban  most  külső  kényszer  hatása  alatt  kény- 
telenek ezeknek  az  elveknek  megvalósítását  megígérni,  tehát 
bizonyos,  hogy  a legbecsületesebb  szándék  dacára  is  megszegik 
szavukat.  Ezt  Wilson,  aki  psychológus  is  és  nemcsak  szocio- 
lógus, nagyon  jól  tudja  s ezért  hangsúlyozta  ismételten  a mi 
belső  átalakulásunk  szükségét  is. 

Miután  azonban  az  uralkodó  osztály  meggyőződését  ráerő- 
szakolta a múltban  a nagy  tömegekre,  ezeknek  szintén  ügyel- 
niük kell,  hogy  a részletelvek  alkalmazásánál  ne  tévedjenek. 
Lehet  nagy  elveket  úgyis  megölni,  ha  olyanokra  bízzák  meg- 
valósításukat, akik  ellene  vannak,  erre  éppen  a magyarországi 
nemzetiségi  kérdés  nyújt  fényesen  világitó  példát. 

V. 

Miután  most  az  állami  határok  átalakulásának  korát  érjük 
s minduntalan  merült  fel  arra  vonatkozó  terv,  hogy  miképpen 
oldják  meg  a vén  Európa  függő  kérdéseit,  visszatérek  ennek 
a megoldásnak  arra  a módjára,  melyet  harmadfélévvel  ezelőtt 
ajánlottam,  az  európai  egyesült  nemzetek  államára.  Ennek 
ugyanis  az  volna  az  előnye  a többi  megoldás  felett,  hogy  az 
állami  határok  jelentőségét  a minimumra  szállitaná  s lehetővé 
tenné  a nemzetiségi  kisebbségek  jogának  teljes  megóvását. 

Ez  az  állam  a leghatározottabban  nemzetközi  volna  s nem 
lehetne  benne  egy  nemzet  sem  előnyösebb  helyzetben,  mint  a 
másik.  Az  állam  szuverénitását  az  összes  nemzetek  együtt 
gyakorolnák.  S ez  lehetséges  is  volna,  mert  ennek  az  államnak 
nem  lehetne  uralkodója,  aki  a saját  vagy  családja  s így  nem- 
zete hatalmával  a többiek  fölé  kerekedhetnék. 

Mert  bizonyos  az,  hogy  olyan  államot  lehet  képzelni,  amely 
nem  viseli  egyik  nemzet  jellegét  sem,  de  ennek  Svájccal  azo- 
nos alkotmányának  kell  lennie,  mert  az  uralkodó  részéről  ter- 
mészetes, sőt  elkerülhetetlen  az  udvartartás,  az  arisztokrácia 
teremtése,  a saját  rokonsága  s hívebb  alat valóinak  kedvez- 
ményezése s ezen  a réven  az  egyik  nemzetnek  előtérbe  helyez- 
kedése. A monarchikus  forma  nagyobb  katonai  erőt  is  igényel, 
a tekintély  elvét  is  szigorúbban  valósit  ja  meg  s így  a külső 
rendészet  is  szigorúbb  s több  embert  foglalkoztat.  Egyszóval 
a Monarchia  ilyen  alakulásnak  nem  felel  meg. 

Azt  is  hiszem,  hogy  ez  szorosabb  kapcsolat,  mint  a világ 
népeinek  a szövetsége,  amely  a partikuláris  érdekeknek  nem 
lehet  olyan  védője  s így  ma  még  valószínűbb  a szétszakadása, 
mint  egy  európai  alakulásé.  Sőt  a világszövetségnek  ebben  az 
esetben  volna  meg  tulajdonképpen  a jelentősége,  mert  akkor 
igazán  biztosítaná  a nemzetek  közti  békét,  másrészt  az  ázsiai 
nagy  birodalmak  (amelyek  bizton  rövidesen  erőre  kapnak)  s 
a pánamerikanizmus  mellett  talán  szükséges  is  volna  ez  az 
alakulás. 


CONCHA  GYŐZŐ: 

A Huszadik  Század  nyilatkozást  óhajt  Kéz  Mihálynak  és 
Jászi  Oszkárnak  a nemzetiségi  kérdésben  elfoglalt  álláspont- 
járól, amint  ezt  az  imént  kifejtették. 

Rövid  leszek.  Csak  jelezni  akarom,  amit  egy  életen  át 
hirdettem  s rendszerré  emelni  törekedtem. 

Réz  álláspontja  nem  ismeri  az  embert,  Jászié  csak  félig 
a nemzetet.  A nemzeti  igenis  a végső  érték  a földön,  de  csak 
addig,  ameddig  egyben  emberi. 

Ennyit  Kéz  álláspontjáról. 

Viszont  az  egyén,  az  ember,  ha  a maga  egyetlenségét,  öncélú- 
ságát  nem  tudja  egy  sajátos,  neki  kongeniális  közösségbe 
beilleszteni  és  e közösség  sajátos  érzelmi,  értelmi,  impulziv, 
akarati  egységét  a maga  külön  egyénisége  táplálójává,  táma- 
szává, kiegészülésévé,  teljesülésévé  tenni,  az  emberinek  nem 
lesz  meg  az  az  alkotó  ereje,  melyet  ily  sajátos,  nagy  közös- 
ségek összszelleme,  rokonszenve,  tettrekész,  erős  akarata  nyújt 

s amely  az  egyént  végtelen  céljáig,  amint  mondani  szokás: 
a haladás,  a kultúra  magaslatáig  felemelni  birja. 

E sajátos  közösségek  az  összemberiség  nagy,  tömegindivi- 
duációi.  Az  emberiség  integrációja  nem  ezek  megsemmisitése, 
gyámság  alá  helyezése,  hanem  magasabb  erőik  egyensúlya 
által  következhetik  be. 

E közösségeket  az  egyes  emberek  testi,  létfenntartási,  lelki, 
szellemi  szükségletei  öntudatlanul  preformálják  az  emberinek 
az  egyesekben  élő  sajátos  összképzete,  géniusza  által,  hatalmas 
egyéniségek  szuggesztiv  ereje  pedig  tudatosan  kialakítja  a 
környező  világnak  e géniusz  céljaira  való  felhasználása,  ille- 
tőleg e géniusznak  ahhoz  való  alkalmazkodása  által. 

Ezek  az  összindiviauációk  teszik  az  egyes  emberi  lény 
alkotó  erejét,  haladását  és  ezzel  az  összemberiség  kultúráját 
lehetségessé,  természetesen  amennyiben  különlegességük,  kon- 
krét sajátosságuk  mellett  is  valóban  az  egyetemes  emberinek 
élő,  igaz,  nem  torz,  nem  szörny  megnyilatkozásai.  Az  emberi 
a maga  teljességében,  gazdagságában  nyer  ez  összindividuá- 
ciók  által,  valamint  a szépnek  teljességét,  az  embert  emelő 
erejét  csak  nevelik  annak  a különböző  nemzeti  művészetekben, 
az  egyes  művészek  műveiben  megjelenő  egyéniesítései. 

A nemzeti  öncélúság  az  egyén  öncélúságának  alapja  és 
kiegészítője  lévén,  egyenlő  erkölcsi  magaslaton  állanak,  nem 
állhat  ennélfogva  Jászi  felfogása  a nemzetinek  erkölcsi  alsóbb- 
rendűségéről, tekintetbevételének  csak  relativ  szükségességéről. 
Elvileg  a nemzeti  és  egyéni,  mint  egymás  kiegészítői,  egyenlő 
etikai  magaslaton  állnak  sub  spécié  aeternitatis  szemlélve.  Ez 
a koordinációjuk  adott  időben  mindenesetre  megváltozhatok 
és  ekkor  alá-  vagy  fölérendelésük  attól  fog  függni,  melyiküknek 
igényei  és  tényei  egyeznek  az  emberi  eszmével,  melyikök  birja 
ezt  inkább  szolgálni.  Embertelen  nemzet,  embertelen  egyén 
egyforma  etikai  lehetetlenségek.  Létezni  ugyan  mind  a két 
faj  létezik. 

Ezért  hirdettem  mindig,  hogy  a nemzeti  államnak  nem- 
csak nem  szabad  valamely  polgárát  nemzetisége  miatt  polgári 
és  politikai  jogaiban  megrövidíteni,  hanem  „pozitiv  irányban 
is  el  kell  ismerni  a nemzetiségi  jelleget  akkor,  ha  az  egyesnek 
nemzetiségi  jellege  általános  emberi  jellegétől  el  nem  választ- 
ható és  ha  ennélfogva  nemzetisége  ignorálása  által  emberi 
voltában  sértetnék/4  így  az  igazságszolgáltatásban,  az  elemi 
oktatásban,  az  egyházi,  a társadalmi  életben. 

Ennyit  Jászi  nemzeti  álláspontjáról. 

Az  élet,  a szabadság,  az  uralom,  a hatalom  tekintetében 
véleményem  szerint  hasonlóképen  se  Réz,  se  Jászi  nem  lát 
tisztán. 

Réznek  más  a szabadság,  más  az  élet,  más  az  uralom,  a 
hatalom,  holott  minden  szabadság  élet,  uralom,  hatalom,  csak 
az  a kérdés,  kié,  az  a kérdés,  a szabadság  melyik  oldaláról 
beszélünk,  a negativról-e,  mely  puszta  mentesség,  puszta  füg- 
getlenség vagy  a másikról,  mely  az  önmeghatározta  cél  tény- 
leges valósulásában  áll. 

A szabad  egyén  csak  akkor  él,  csak  akkor  van,  ha  ural- 
kodik házában,  saját  tulajdonában,  ha  akarati  hatalmától  függ, 
mely  hitet  követ,  mint  rendelkezik  anyagi  javaival. 

A szabad  polgár  csak  úgy  él,  ha  uralkodhatik  az  államban, 
vagyis,  ha  részese  a közhatalomnak.  De  mivel  sokan  vannak! 
kölcsönösen  uralkodnak  egymás  felett,  egymásnak  kölcsönösen 
engedve,  vagy  ha  erre  nem  képesek,  uralkodik  a többség  a 
kisebbség  felett.  A polgárok  csak  annyiban  szabadok,  ameny- 
nyiben  s amely  mértékben  övék  a közhatalom. 

A szabad  nemzet,  mint  az  egybeolvadt  polgárok  osztatlan 
egysége  ismét  csak  akkor  él,  csak  azért  s annyiban  szabad, 
mert  ereje,  hatalma  van  öncélját  követni  s uralkodni  bir  azok 
felett,  illetőleg  hatalma  van  azok  ellen,  akik  akár  önkeblében, 
akár  kivülről  gátolni  próbálják  öncélúsága  tényleges,  feltétlen 
megvalósításában. 

A szabadság  minden  alanyának,  minden  oldalának  lelkét 
képező  uralom,  hatalom  fogalma  öntudatlanul  él  a magyar  nép 
lelkében,  sőt  nyelvét  elemezve,  ebben  megleljük  mint  burokban, 
sejtelemszeriien,  a világos  tudat  alatt  a szabadságnak  és 
hatalomnak  azonosítását. 

A magyar  nyelv  ugyanis  a szabadság,  a lehetőség,  a hatalom 
viszonyának  jelzésére  egy  külön  igemódot  formált,  mely  más 
nyelvekben  nincs  meg,  a modus  potentialist,  midőn  a hatni , 
a hatalom  szók  gyökét  (hat)  az  utóbbi  négy  század  folyamán 
összefűzte  valamely  cselekvéstjelentő  igetővel,  amely  cselek- 
vésnek lehetőségét,  szabadságát  jelezni  akarta.  A 15.  századi 
müncheni  kódexben  még  úgy  írták:  írni  hat , tenned  hatsz  s ily 
alakokból  olvadt  egybe  a mai  írhatsz,  a tehetsz.  (L.  Simonyi 
Zs.  Magyar  Nyelv.  II.  köt.  120.  1.) 

Kéz  nem  ellensége  az  uralomnak,  a hatalomnak,  csak  né- 
zetem szerint  tévesen  azt  hiszi,  hogy  alapjukban  különböznek 
a szabadságtól, 

Jászi  ellenben  szó  szerint  alig  tud  az  ember  szabadságáról, 
annál  erősebben  harcol  az  uralom,  a hatalom  ellen.  A szabad- 
ságról csak  annyit  mond  mellékesen,  hogy  „minél  fejlettebb 
lesz  az  emberi  lélek,  vagyis  minél  inkább  jut  el  öncélúsága 
tudatára  és  válik  selbstdenkend- dé,  azaz  megfelelő  eszközöket 
alkalmazóvá  szabadon  kitűzött  céljai  elérésére,  annál  kevésbbé 
lesz  hajlandó  vagyonát,  életét,  erkölcsi  értékeit . . . áldozatul 
dobni  az  . . . imperializmus  molochjának". 

E mondásban  ugyan  az  egyéni  szabadság  több  lényeges 
jegye  bennfoglaltatik,  sőt  ha  a megfelelő  eszközök  alatt  olyakat 
lehet  érteni,  melyek  az  egyén  céljainak  valósulását  eredmé- 
nyezik, vagyis  ha  célkitűzésének  tényleges  eredménye,  hatása 
van,  ha  alattomban  értjük,  hogy  az  önkitüzte  cél  csak  ember- 
séges lehet,  vagy  mint  Jászi  mondja:  „az  ember  észszerű  célját 
kell  hogy  gyarapítsa",  el  is  lehetne  azt  fogadni.  Ámde  ha 
beléolvassuk  különösen  azt,  hogy  az  ember  célkitűzésének 
tényleges  foganata,  hatalma  legyen,  tehát  a hatalmat,  az 
uralmat  is  s ezt  a szabadság  egyik  elemévé  tesszük,  nehéz  lesz 
ezt  összeegyeztetni  érvelésének  súlypontjával,  mely  a hatalom, 
az  uralom  molochja  ellen  irányul,  „melyet  egyre  teljesebben 
szorít  ki  az  öncélú  egyének  kooperációja".  (21.  1.) 

Az  ember  politikai  szabadságában  egyenesen  előtérbe  lép 
az  uralmi  elem,  mert  sokak  közös,  általános  céljának  tényleges 
eléréséről  van  szó,  ami  az  összes  kooperálok  meghajlását  kí- 
vánja ily  általánosnak,  közösnek  elismert  cél  előtt. 

Kooperációra  hatalom,  kényszerítés  nélkül  csak  az  anarchia 
elve  alapján  lehetne  számítani.  Hasonló  eredményre  jutunk, 
a Jászitól  a progresszív  politika  végcéljaként  kitűzött  „leg- 
nagyobb kooperáció,  a „szervezett  világállam“  tekintetében. 

Jászi  ugyan  ebben  az  írásában  nagy  engedményeket  tesz 
a nemzetinek  az  egyénivel  szemben. 

Ámde  a nemzetek  „szervezett  világállama“  is  csak  vagy 
az  anarchia  útján  alakulhatna,  t.  i.  a nemzetek  önkéntes,  jó- 
akaró, kényszernélküli  meg-  és  beleegyezésén,  consent- jén,  vagy 
a jog  utján,  amelytől  lehetetlen  a kikényszeríthetőség,  az  uralom 
gondolatát  elválasztani,  mégha  ez  uralom,  ez  imperium  a jog 
nevében,  annak  valósítása  érdekében  fejt  is  ki  kényszert. 

Szervezetről  ha  beszélünk,  lehetetlen  több  különböző  do- 
lognak, erőnek,  lénynek  kényszerű  kapcsolatát,  egymásra  gya- 
korolt külső  nyomását,  az  egész  kapcsolatot  létrehozott  cél 
biztos,  külső  uralmát  a részek  felett  hozzá  nem  gondolni.  Ezt 
az  emberi  szervezetek  legnagyobbjánál,  a jövő  világállamánál, 
egyedül  a részek  szubjektív  szellemétől,  morális  érzésétől, 
minden  külhatalom,  imperiális  erő  nélkül  várni,  csak  megint 
az  anarchia  elvére  támaszkodás,  amit  pedig  J.  kifejezetten 
nem  akar. 

A „government  by  consent“,  az  angolok  és  amerikai  atya- 
fiaik  kedvenc  jelszavát  hangoztatja  Jászi  az  állam  hatalmi 
oldalával  szemben. 

A kormányzottak  beleegyezésén  nyugvó  kormányzat  köve- 
telése, az  állam  erkölcsi,  nem  mechanikus  létszinvonalának 
helyes  felismerése. 

Ám  azért  az  etikus  létszinvonalon  álló  állam  is  a kény- 
szert, az  uralmat,  a többségnek  a kisebbség  feletti  uralmát,  a 
fegyveres  erőt  saját  lázadó  polgáraival  szemben  csak  akkor 
nélkülözhetné,  ha  állandóan  számíthatna  polgárai  egyhangú- 
ságára az  összes  közcélok  tekintetében. 

Észak-Amerikának  Angliától  forradalom  által  elszakadt  s 
1788-ban  megalakult  egyesült  államait  a government  by 
consent“  typikus  példányának  szokás  és  kell  is  tekinteni. 

Maguk  az  Egyesült-Államok  egy  uj  politikai  evangélium 
hirdetője  és  megtestesítőjeként  léptek  fel,  melyeknek  uniójában 
mindennemű  szabadság,  az  egyéni  és  a politikai  egyaránt 
valóra  vált,  a gooernment  by  consent  igéje  testté  lett. 

De  meddig  tartott  e kormányzat?  Csak  a legszembetűnőbb 
esetre  hivatkozom.  Addig,  amig  az  emberséges  érzelmű  államok 
és  polgárok  nem  tűrhették  tovább  a déli  részek  „házi  intéz- 
mény ét“,  a nagy  garral  hirdetett  demokratikus  egyenlőséget 
arculütő  néger  rabszolgaságot.  A consent- nek  1861-ben  vége 
lett,  a déli  részek  elszakadtak  s külön  szövetségbe  egyesültek, 
az  északiak  ezt  nem  engedték  s az  1862-től  1866-ig  tartó  véres 
háborúban  erőszakkal,  hatalommal  kényszerítették  őket,  hogy 
az  1788-ban  létrejött  unióban  megmaradjanak  s házi  intéz- 
ményüket, a rabszolgaságot,  melyért  harcbamentek,  feladják. 

Midőn  ekként  Jászi  bármely  uralom,  hatalom  helyére  — 
legyen  az  bár  jogilag,  erkölcsileg  igazságos  — az  egyének,  a 
népek  önkéntes  kooperációját  teszi,  tulajdonkép  az  anarchia 
alapjára  áll,  be  is  zárhatom  megállapításaimat,  mert  a nem- 
zetek, nemzetiségek  viszonyait  ennek  az  elvnek  alapjában 

rendezhetetlennek  tartom.  Egyben  újból  elismerem,  hogy 
Jászi  a részletekben  a nemzeti  eszme  több  követelményét 
honorálja. 

CZIRBUSZ  GÉZA: 

Jászi  Oszkár  kimeritő  elucubratiója  után  szinte  bajos 
újat  mondani  a nemzetiségi  kérdésről.  Egyet  azonban  le  kell 
szögeznem  mint  geográfus:  oly  nemzet , melynek  száz  száza- 
léka ugyanazon  tipust  viselne,  ugyanazon  nyelven  beszélne, 
szóval  testi-lelki  tekintetben  egységes  lenne,  nincs  a föld- 
kerekségen. Ezt  még  a kis  nemzetek,  minő  a dán,  norvég, 
svéd  nemzet  is,  bizonyítják.  Eltérések,  jellegbeli  változatok 
mindenütt  találhatók. 

Legegységesebb  nyelvi  tekintetben  a magyar,  de  embertani 
jellegre  nézve  oly  változatos,  hogy  bajos  erőlködés  a magyar 
népet  átlagokból  kieszelt  faji  szkémába  szoritani.  A balaton- 
vidéki  nyurga,  karcsú  és  a somogyi  vaskos,  csontos  tipust 
csak  futópélda  gyanánt  emlitem.  A somogyinál  és  a dunán- 
túliaknál egyáltalán  csak  azt  emlitem,  hogy  a nők  jellege 
más,  mint  a férfiaké.  Mintha  idegen  törzsek  férfiai  az  eredeti 
férfinépességet  kiirtották  volna  s a nőket  római  szabinok 
példájára  feleségül  vették  volna! 

A nagy,  úgynevezett  egységes  nemzetek  egysége  könyv- 
beli, nem  életigazság. 

Legegységesebbnek  mondják  az  olaszt  az  ő 23  tájszólásá- 
val és  anthropologiai  különteleségével,  melyen  az  egységes 
fél  szigeti  kiima  sem  birt  változtatni.  A francia  nemzet  poli- 
tikai egység,  de  sem  testi,  sem  lelki  tekintetben  nem  azonos. 
Hosszadalmas  volna  ezt  bizonyitani.  Csak  egyet  említek. 
Mistral  dialektikus  költőt  jobban  ismeri  és  szavallja  a dél- 
francia köznép,  mint  az  irodalmi  nyelvet.  A spanyol  nemzet 
szintén  csak  geografiailag  határolt  nemzet.  Tulajdonkép  nép, 
uralkodó  irodalmi  kasztiliai  dialektussal,  de  a köznép,  a társas 
beszéd,  nyelvjárás  nem  tősgyökeres  kasztiliai. Ugyanez  állaz  oro- 
szokról. Sem  a nagy-,  sem  a többi  kis-,  fehér-,  szibirjak  orosz 
nem  az  Antok  nyelvét  beszéli,  hanem  azok  átalakult  nyelv- 
járását, akár  a chinai  nép,  melyet  pedig  szintén  nemzetnek 
szeretnek  emlegetni. 

A főid  felületén  több  a testi  és  nyelvi  egyvelegcsoportok- 
ból álló  népek , mint  európai  s modern  értelemben  vett  nemze- 
tek. Midőn  tehát  Oszvald  a népi  államot , Völkerstaatot 
magasabb  fejlődés-stádiumnak  mondja,  érthetetlen  ez  a fázis 
nagyobb  fajsúlyú  egyéni  individualizmus  mellett,  de  meg- 
gyöngült egyetemes  jelleggel.  Legalább  részemről,  ki  sem 
jogász,  sem  szociológus  nem  vagyok,  nem  birom  a népi  álla- 
mokat az  etnikai  fejlődés  nagyobb  fokának  tekinteni. 

Hiszen  a hellének  szintén  népi  vagy  törzsi  országokból 
állottak.  Egységes  Hellasz  soha  sem  volt.  A felsőbb  tízezer 
(sitvenia  verbes)  beszélhetett  Homeros  nyelvén,  de  az  utca,  a 
vidék  akkor  sem  az  irodalmi  nyelvet  használta  közéletbeli 
nyelvnek.  Igazi  népi  államok  egyvelege  volt  a középkori 
Európa.  Róma  politikai  és  sok  tekintetben  nyelvi  egysége 
után  következett  a törzsekre  bomlott,  törzsi  sajátosságaival, 
nyelvével  élő  törzsállamok,  mondjuk  modern  szóval:  geográfiái 

téren  szövetkezett  néptörzsek  szövetkezete,  melyeket  a feuda- 
lizmusz,  a rendi  társadalom  s a közös  kereszténység  tartott 
össze,  de  nemzetekké  azok  mind  az  új  korban  fejlődtek,  még 
pedig  a)  a géographiai  látókör  tágításával . Ezt  figyelmen 
kivül  hagyták  az  eddigi  hozzászólók. 

Figyelmen  kivül  maradt  b)  a geneonomiai  tényező.  Ural- 
kodó családok,  dinasztiák  nagy  változásokat  hoztak  a népek, 
nemzetek  állományába.  Az  ezer  év  előtti  angolok  germán 
eleme  dán  (Kjellen)  vagy  friez  volt.  A román  elem  betódulása 
az  elfranciásodott  normandiai  Vilmos  óta  lett  hatalmassá. 
Nem  adok  Amerikának  kétszáz  évet,  hogy  az  amerikai  angol 
annyira  fog  elváltozni,  mint  az  új-felnémet  a középkori 
ó-felnémetből.  Az  alnémetet  már  csak  szótár  segitségével  lehet 
érteni,  akárcsak  az  új-szlovént  a középkori  dialektusos  szlovén 
nel  együtt  az  ó-szláv  s az  ó-szlovén  kiejtésével  lehetetlen  meg- 
érteni. A nép  s a nemzet  egyre  változik  tehát  úgy  testileg, 
mint  lelkileg  új  felfedezések,  gondolatok,  új  viszonyok  s törzsek 
megjelenésének  hatása  alatt. 

Magyarország  legtovább  maradt  a geneonomikai  fázisban. 
Voltakép  nemzetségek  utódai  és  vérségi  elágazások  tartották 
a hatalmat,  adtak  neki  rendi  jelleget  egészen  1918-ig.  Hogyan 
fog  és  kikkel  fog  átalakulni  a magyar  nép  ethnosa?  — ez  igen 
érdekes  körkérdés  lehetne. 

c)  Van  a népi  államnak,  tehát  a faji  és  lelki  egységes 
tipustalan  népi  államnak  egy  régi  formája,  hol  a jelképes 
írás  volt  a különböző  vérű  törzsek  állami  és  kulturális  egysé- 
gének összetartója.  Ez  divott  Egyptomban,  Perzsiában,  ma 
Chinában,  illetve  a sárga  emberfajta  népeinek  összekötője 
gyanánt.  Az  ideológiai  Írást  minden  ember  olvashatja,  ki  a 
fogalmi  jegyeket  ismeri,  akár  a zenét.  Chinában  tehát  nem  a 
gazdasági  tér,  sem  az  osztály,  sem  alkotmány  forma  a nemzeti 
egység  alapja,  hanem  az  Írás,  mint  a közakarat  irányitója. 
Ezzel  China  legkülönbözőbb  tipusú  és  nyelvű  országai  állam- 
éi nemzet-egységet  tesznek  ki.  A glóbus  nyugati  felén, 
Európában  ez  soha  sem  lesz  népek  kapcsolója,  mert  a külön- 
választó individualizmusz  sokkal  erősebb,  semhogy  egy  kultu- 
rális kaptafára  lehetne  Európát  huzni. 

A népi  államok  csak  rövid  ideig  maradhatnak  különködő 
szeparatizmusukban,  mert  igen  változatos  (poikilé  Strabo) 
Európa  felszíne,  sokfélék  a népek,  gondolat-  és  gazdaság- 
rendszerük. Megint  csak  a szaporább,  tevékenyebb  fog  felül- 
kerekedni s a játék  elül  kezdődik. 

Akármit  mond  Wilson,  az  ő 14  pontja  nem  fogja  a glóbus 
népeit  megváltoztatni.  Mégeurópai  Egyesült-Államokatsem  fog- 
nak teremteni,  mert  az  amerikai  Egyesült-Államok  egyesitője 
a gazdasági  bőség  és  angol  új  államiság,  míg  Európa  gazda- 
ságilag meglehetősen  kimerült  s angol  nyelvjárásokká  át  nem 
fog  alakulni  a három  európai  nyelvcsalád. 

FELSZEGHY  BÉLA: 

Részemről  csak  néhány  árnyalattal,  *egy-két  vázlatos 
vonással  kívánnék  hozzájárulni  ahhoz  a szerintem  is  helyesnek 
ítélt  scrutiniumhoz,  mely  a szóbanforgó  dolgozatokkal  oly 

koncentráltan  megvilágított,  sokszögű  nemzetiségi  problémát 
illető  álláspontokat  összegezi. 

Nézetem  szerint  azóta  súlyos  históriai  memento-t  volt 
módjukban  mérlegelniük  azoknak  is,  akik  az  állami  és  nemzeti 
dogmatizmust  teszik  vélekedéseik  kiinduló  pontjává;  nézetem 
szerint  azóta  — hacsak  a két  álláspont  emberségessége, 
magasabb  fejlődésbeli  érdekekre  tekintő  volta  forogna  szóban  — 
nem  volna  nehéz  napjaink  nagy  eseményei  alapján  szemléle- 
tessé tenni  az  uralmi  teória  tragikus  tévedését;  azóta  — ha 
nem  vigasztalna  a magasabbrendü  történeti  szemléletnek  és 
demokratikus  világnézetnek  szerencsésen  a „spontán  és  paritásos 
kooperációdban  kifejezett  teleologikus  hite:  — talán  kétségbe 
lehetne  esnünk  annak  a maroknyi  magyarságnak  a sorsán, 
amelynek  álmai,  vágyódásai,  érvényesülésre  törekvése  érzelmi 
világunk  részévé  letts  éppen  azért  érzelmi  oldalon  gátolt  abban, 
hogy  amit  az  „emberi  öncéluság“  kritikai  mérlegén  helyesnek, 
igaznak  Ítélünk,  minden  következményével  és  minden  koncesz- 
sziójával  magunkévá,  cselekvésünk,  politikánk  irányítójává 
tehessük. 

De  éppen,  mert  érzelmi,  tehát  sok  vonatkozásban  talán 
tudattalan  forrásokból  táplált  előzetes  állásfoglalásról  van  szó, 
szükséges  követelmény,  hogy  az  érzelmi  ráhatások  kiküszöbö- 
lésével, kellő  politikai  kriticizmussal,  lomhaságunk  és  érzelmi 
elfogultságunk  kényelmes  képleteit  alkotórészeire  bontva, 
gyökeréig  elemezve  gyakorlati  politikánkat,  a magyarság 
relatív  fajtabéli  érvényesülésének  útját  nem  szegő,  maga- 
sabb kulturális  és  emberséges  célok  szolgálatába  állítsuk. 

Ügy  vélem,  hogy  ez  a haladó  politika  — elsősorban  a 
világháború  kijózanító  nagy  tanulságai  révén  — magával  fogja 
ragadni  a magyarságnak  azt  a minőségben  és  számban  elég 
jelentékeny  részét  is,  mely  eddig  — szerintem:  igen  sokszor 
születési,  társadalmi  különbözőségek,  relációk  és  hagyományok 
révén,  sokszor  talán  egyéb  tudattalan  tényezőktől  befolyásoltan 
is  — idegenkedett  attól,  hogy  a progresszív  irányú  felismerések 
konzekvenciáit  teljes  őszinteséggel  és  hűvös  elszántsággal 
alkalmazza  a hazai  nemzetiségi  probléma  megoldására.  A 
magyarság  e részének  is  hovatovább  be  kell  látnia,  hogy 
érdekei  nem  ellentétesek  e politikával  s érzelmi  állásfoglalása 
téves  feltételezéseken  alapul.  Ennek  az  osztálynak,  mely  a 
negyvennyolcas  demokratikus  hagyományoktól,  a Kossuthok, 
Deákok,  Eötvösök,  Mocsáryak  nemes  politikájának  kapcsola- 
taitól szakadt  el,  meg  kell  találnia  azt,  amit  az  utolsó  elvesz- 
tegetett, mert  felette  tanulság  nélkül  elsuhant  évtizedek  alatt 
elmulasztott:  — múltjának  a modern  magyar  demokráciához 
vezető  értelmét . Be  kell  látnia,  hogy  értetlensége  és  közönye 
elszigeteltséget  teremt;  elszigeteltsége  tehetetlen  akarásokba 
szárad.  A tehetetlen  akarás  pedig  csak  meddő  hatalmi  fantá- 
ziákban élheti  ki  magát  anélkül,  hogy  teremtenie,  a viszonyokra 
termékenyen  hatnia  sikerülne. 

A magyarságnak  tehát  anélkül,  hogy  energiáit  a határain 
kifelé  és  befelé  találkozó  súrlódási  felületekre  irányítaná,  az 
általános  emberi  testvériesség,  a humanizmus  és  haladásvágy 
meleg  szolidáritásával  kell  kapcsolódnia  a népcsaládok  közös 
értéktermelő  munkájába  és  többre  becsülnie  azt,  amit  a javak 


cseréje  révén  felszívhat,  mint  amit  a kényszerasszimiláció 
révén  elriaszt,  eltávolít  magától. 


GIESSWEIN  SÁNDOR: 

Nemzetiségi  kérdés  nemcsak  nálunk  van,  mint  sokan  gon- 
dolják, no  meg  legfeljebb  még  a szomszédos  néhai  Ausztriában, 
hanem  kisebb-nagyobb  fokban  fellelhető  minden  államban, 
melynek  határain  belül  többféle  népfaj  lakik.  Persze,  hogy 
ennek  a kérdésnek  a természete  és  foka  függ  az  illető  állam- 
nak kulturális  nívójától,  szociális  struktúrájától  és  az  úgy- 
nevezett: idegenajku  elemek  számarányától,  a népfajoknak 
kulturális,  vallási  különbségétől  és  geografikus  elhelyezke- 
désétől. 

A nemzetiségi  kérdést  legalább  az  öntudat  alatti  állapotból 
a tudatosság  állapotába  a nemzeti  öntudat  felébredése  hozta. 
A középkor,  legalább  Nyugateurópában,  alig  ismert  nemzeti- 
ségi kérdést.  A latin  nyelv  lévén  a műveltek  esperantója, 
nem  is  igen  tűnt  fel,  hogy  az  állam  fajilag  vegyes  társaságból 
alakult  össze,  a művelteket  a latin  műveltség  kötötte  össze, 
emellett  pedig  hódítók  és  hódoltak  uj  fajjá  keveredtek  és 
keverék  nyelvet  alkottak  maguknak,  minő  pl.  a modern  angol 
nyelv.  Az  első  jelentősebb  nemzetiségi  összetűzés  színhelye 
Prága,  nevezetesen  annak  egyeteme  volt  a XV.  század  elején. 
A Hussitizmus  nemcsak  vallási  szekta  volt,  hanem  cseh  nem- 
zetiségi reakció  a német-latin  kultúra  hatása  és  talán  a német 
elem  gazdasági  térfoglalása  ellen  is. 

A nemzeti  eszmének  nagyobb  lendületet  újabban  a bour- 
geois-liberalizmus  adott.  A Szabadság,  Egyenlőség  és  Testvéri- 
ség forradalma  erős  francia  nemzeti  színezetű  volt  s eléggé 
intoleráns  Franciaország  nem  francia  anyanyelvű  polgáraival 
szemben,  kikről  azt  vélte,  hogy  csak  a francia  nyelv  ismerete 
által  nyerhetik  el  a forradalom  felvilágosodottságát.  Tudva- 
levőleg a napóleoni  háborúk  a nemzeti  állam  ideológiáját  fej- 
lesztették ki  s a német  és  olasz  államegység  gondolata  ezidőben 
csírázott  ki.  Ennek  az  eszmének  nagy  gazdasági  és  szociális 
jelentősége  volt  akkor,  mert  a felaprózott  német  és  olasz  álla- 
mocskák  minden  fejlődésnek  útját  állták.  Ugyanebbe  az  időbe 
nyúlik  vissza  a mi  délszlávjaink  és  tótjaink  nemzeti  öntuda- 
tának fölébredése. 

A múlt  század  közepe  táján  Romagosi  olasz  bölcsész  ezt 
a nemzeti  egységesítő  gondolatot  az  ethnicarchia  szóval  jelezte 
s ebben  a formulában  fejezte  ki  a nemzeti  állam  ideológiáját: 
„Az  alkotmányos  szabadság  csak  úgy  fejlődhetik  ki,  ha  az 
állam  nemzeti  alapra  áll,  ha  mindegyik  ethnos  ur  lehet  a maga 
házában,  ha  az  állami  uralom  egy  nemzet  önuralma,  ethni- 
carchiája“. 

Ez  az  elmélet  vegyes  fajok  lakta  államokban  fokozatosan 
a nemzetiségi  kisebbségek  elnyomására  vezetett.  Azt  a tételt, 
hogy  minden  nemzet  alkosson  a maga  számára  egységes  álla- 
mot, átfordították  arra,  hogy  minden  államban  csak  egy  nemzet 
legyen  a hivatalos,  jogosult  nemzet,  a többi  faj  csak  arra  való, 
hogy  ebbe  az  egységes  nemzetbe  beleolvadjon.  A múlt  század 
közepe  óta  ez  az  ideológia  mindinkább  tért  hódított,  nálunk. 

mint  minden  más  eszmei  mozgalom,  néhány  évtizeddel  később, 
a hetvenes  években  kezdett  a nemzeti  politika  vezető  eszméje 
lenni.  Ekkor  szoritotta  ki  nálunk  báró  Eötvös  Józsefnek  igazán 
liberális  felfogását,  mely  úgy  az  1868 : XLIV.  tc.-ben,  mint 
Eötvösnek  irataiban  (igy  pl.  a Montalamberthez  irt  levelei- 
ben is)  kifejezést  talál.  Az  ethnicarchiának  ez  a kialakulása, 
bár  más  formában,  szinte  felujitotta  a westfáliai  békét  meg- 
előző állami  elméletet,  mely  szerint:  Cujus  régió  ejus  religio , 
ami  most  ezt  az  alakot  öltötte  magára:  cujus  régió  ejus 
lingua . 

Ez  a nemzetegységesitő  gondolat  nálunk,  úgy  mint  másutt, 
átjárta  az  egész  belpolitikát  és  kultúrpolitikát.  Sokszor  szociális 
és  kulturális  intézményeknél  a főcél  háttérbe  szorult  a nemzeti 
nyelv  terjesztésének  a célja  mellett. 

Kétséget  nem  szenved,  hogy  az  állam  adminisztrációja  és 
a nemzet  egységes  gondolkozása  szempontjából  nagy  előnnyel 
jár  az  egynyelvüség.  Azonban  ennek  erőszakos  eszközökkel 
való  octroija  egyrészt  alapjában  sérti  az  individuális  szabad- 
ságot, másrészt,  ott  ahol  másnyelvü  állampolgárok  kompak- 
tabb tömegekben  laknak,  az  idegen,  t.  i.  a nem  anyanyelven 
való  oktatás  a kulturális  fejlődésnek  nagy  hátrányára  van. 
Innen  van,  hogy  az  állam  íiyelvegységesitő  törekvései  ellen 
mindenütt  megindult  az  ellenhatás.  Magában  a demokratikus 
Svájcban  is  voltak  súrlódások  franciák  és  németek  között. 
Tudjuk,  hogy  Belgiumban  a flamandok  és  vallonok  közti  küz- 
delmet csak  a háború  akasztotta  meg.  Írországban  a kelta 
őslakók  a kihalás  stádiumához  közeledő  időben  mentették 
meg  őseik  nyelvét.  Spanyolországban  a katalán  mozgalom 
indult  meg  a kasztiliai  államnyelv  monopóliuma  ellen.  Német- 
országban lengyelek  és  dánok  védekeztek  a germanizáció  ellen. 
Nálunk,  Magyarországban  feudalisztikus  irányú  politikai  éle- 
tünk a nemzetiségi  politikának  is  feudalisztikus  szinezetet 
adott.  Így  fejlődött  ki  a magyar  faj  szupremáciájáról  vagy 
hegemóniájáról  szóló  doktrina.  Az  a bizonyos  uralkodóosztály 
ugyan  talán  nagyobb  részében  nem  tartozik  az  igazi  magyar 
fajhoz,  de  hát  mégis  így  sikerült  bizonyos,  a modern  magyar 
alkotmány  szellemével  egészen  ellentétes  osztály-  vagy  klikk- 
uralmat megerősiteni.  Svájcban  a lakosságnak  több  mint  70%-a 
német,  még  sem  beszél  ott  senki  sem  a német  faj  szupremá- 
ciájáról, s ha  valaki  ott  komolyan  hangoztatná,  ezzel  Svájc 
állami  egységét  kockáztatná. 

Bomlasztó  elem-e  a nemzetiségek  nemzeti  öntudata?  Mint 
Svájc  példája  mutatja,  demokratikus  szellem  mellett  épenség- 
gel  nem  az.  Téves  az  a föltevés  is,  hogy  egynyelvű  vagy  közel- 
rokon  fajok  mintegy  nemzeti  vonzóerőtől  indíttatva,  ellenáll- 
hatatlanul állami  egyesülésre  törekszenek.  A hollandok  és 
flamandok,  bár  úgyszólván  egy  nyelvet  beszélnek  s ethnikai- 
lag  közelebb  állanak  egymáshoz,  mint  pl.  a csehek  és  tótok 
vagy  horvátok  és  szlovének,  mégsem  birták  ki  sokáig  egy 
államban  az  együttlétet,  a fllamandok  inkább  a vallonokkal 
társultak  államegységbe.  A svédek  és  norvégek,  kiknek  nyelve 
szintén  oly  közel  áll  egymáshoz,  mint  a horvát  és  szlovén, 
mégis  elváltak  egymástól,  még  perszonál-unióban  sem  kiván- 
tak  lenni.  Az  ethnikai  faktor  még  ma  sem  egyedüli  döntő  az 

állami  élet  kialakulásában,  gazdasági,  szociális  és  vallási 
motivumok  választőfalak  lehetnek  földrajzilag  egymás  mellett 
lakó  fajrokon  népeknél. 

Épp  ez  oknál  fogva  az  államegységben  élő  különböző  fajok 
érdekeinek  kiegyenlitése  nem  mindig  gyógyítható  egyrészt  a 
szeparáció,  másrészt  pedig  a homogén  elemek  egyesítése  által. 

Keleteurópa,  s ehhez  tartozik  Magyarország  is,  ethnikailag 
sokkal  tarkább  képet  mutat  Nyugateurópánál.  Nálunk  a törökök 
kivonulása  utáni  telepítés  a legtarkább  népegyveleget  terem- 
tette meg.  A legkompaktabban  lakó  nemzetiség  nálunk  a tót; 
már  a románság  nyelvterületébe  magyar,  német  és  szerb  terü- 
letek nyúlnak  be.  Az  országot  nemzetiségi  területekre  felosz- 
tani, nálunk  általánosságban  alig  lehetséges,  legkevésbbé  az 
úgynevezett  Bánságban  és  Bácskában.  Ilyen  nemzetiségi  kerü- 
leti beosztásnál  pl.  hová  soroljuk  Pozsonyt,  Aradot,  Temes- 
várt, Brassót  stb. 

A volt  Ausztria  egyes  tartományaiban  (Morvaország, 
Bukovina)  a nemzetiségi  katasztert  hozták  be.  Minden  polgár 
valamely  nemzetiséghez  tartozónak  vallja  magát  be  s eszerint 
gyakorolja  polgári  jogait.  Ahol  a viszony  nagyon  elmérgesedett, 
ott  lehet  ezt  végső  expediens  gyanánt  alkalmazni.  De,  hogy 
pl.  városokban  gazdasági  vagy  szociális  kérdések  (kórház,  víz- 
vezeték stb.)  fölötti  döntésnél  a nemzetiségi  hovátartozandó- 
ságnak  mi  a köze,  alig  érthető. 

Nézetem  szerint  a nemzetiségi  kérdés  legtökéletesebb  meg- 
oldását Svájcban  találjuk,  ahol  egy  kantonban  is  megfér  két- 
féle nemzetiség,  s ahol  a 40.000  lélekből  álló  kis  ladin  nemzeti- 
ség a népiskola  alsó  négy  osztályában  saját  nyelvét  meg  tudta 
őrizni.  Magyarország  számára  ezt  a svájci  mintát  tartom  leg- 
alkalmasabbnak. 

A mostani  háború  egyik  eredménye  kétségkívül,  nemcsak 
nálunk,  hanem  máshol  is,  a nemzetiségi  ideológiának  átalaku- 
lása lesz.  Valamint  a harmincéves  háború  tanulsága  az  volt, 
hogy  nemcsak  egy  államban,  hanem  egy  városban,  község- 
ben több  vallásfelekezet  megférhet  egymás  mellett  s vallási 
ügyein  kívül  polgári  kötelességeit  együttműködéssel  teljesít- 
heti s jogait  éppígy  gyakorolhatja  a legüdvösebben,  ugyanezt 
a tudatát  fogja  majd  a mostani  háború  a nemzetiségek  együtt- 
működésére nézve  eredményezni.  S erre  gazdasági  szempont- 
ból is  szükség  van.  A mai  kor  világkereskedelme,  világgazda- 
sága már  nem  elégedhetik  meg  az  egységesített  nemzeti 
állammal,  még  a legnagyobbal  sem,  szüksége  van  az  államok 
szövetségére  s ez  a szükséglet  a nemzeti  eszme  mellett  meg- 
alkotja, illetve  az  idealizmus  stádiumából  a való  életbe  átviszi 
a szupranacionális  tudatot  és  szervezkedést  s megjön  az  idő, 
midőn  az  embereket  a nemzeti  differenciák  nem  izgatják  s 
hozzászoknak  ahhoz,  hogy  nemcsak  az  országban,  hanem  egy 
községben  is  lehet  két-három  oktatási  vagy  közigazgatási 
nyelv,  mint  ahogy  egymásnak  kára  nélkül  lehet  több  tem- 
plom. Nemzetiségi  tekintetben  a tordai  gyűlést  megismételni 
Magyarország  van  hivatva. 

GYÖRGY  JÁNOS:1 

A nemzetiségi  kérdést  illetőleg  nyilvánvaló,  hogy  sem  az 
erőhatalomnak  Réz  által  körülirt  álláspontja,  sem  a humánus 
demokráciának  Jászi  követelte  programmja  éppen  nem  uj  a 
politika  elméletében,  annál  kevésbbé  az  a politikai  gyakorlat- 
ban. Már  a mintaszerű  régi  római  államalkotás  politikai  böl- 
cseségéről  tudjuk,  hogy  amig  fegyveres  erővel  birta,  addig 
annak  a hatalmával  kebelezte  be  s tartotta  a birodalom  föld- 
rajzi és  szervezeti  határai  között  az  idegen  népeket;  mikor 
pedig  (a  császárság  korában)  e feladatra  ereje  nem  telt,  akkor 
elnyomás  helyett  a polgárjogok  nagyarányú  kiterjesztésével 
igyekezett  elérni  uralmi  célját.  Nálunk  a nemzetiségek  poli- 
tikai kezelésében  ehhez  némileg  hasonló  fordulat  az  1848-as 
illetve  1868-as  nemzetiségi  törvényhozással  következik  be. 
Miért  nem  menthette  meg  annak  idején  a jogok  kiterjesztése 
az  oly  mesteri  felépitésü  római  államalkotmányt  a területére 
özönlő  idegenek  pusztitásától,  mikor  ez  idegenek  az  óriási 
áldozatok  s erőfeszitések  árán  megteremtett  államszervezet 
kínálkozó  nagy  előnyeit  mondhatni  ingyen  élvezhették  volna; 
és  miért  fenyegeti  a magyar  állam  létbiztosságát  időről-időre 
az  országhatáraink  között  élő  nemzetiségek  sokasága,  mikor 
a magyar  nemzet  készséggel  kívánja  közössé  tenni  vele  sok 
százados  élet-halál  küzdelmének  gyümölcsét  tevő  kultúráját? 

Erre  a kérdésre  a Jászi-féle  elvek  alapján  is  alig  kapunk 
kielégítő  választ.  Mert  hiába  felelnek  meg  a törvények  és 
intézmények  (amint  ezt  az  1868-i  nemzetiségi  törvényről 
nagyjában  elmondhatjuk),  a józan  ész,  a demokrácia  és  a 
humanizmus  követelményeinek,  ha  magok  a törvényeket  alkal- 
mazó, az  intézményekbe  életet  lehelő  emberek  észjárásukban 
és  jellemükben  a faji  vagy  osztályerőszak  hatalmi  rendszeré- 
nek a megtestesítői,  akkor  a törvények  és  intézmények  ember- 
séges jóakarata  dacára  is,  a nemzetiségi  vagy  emberi  jogok 
tisztelete  helyett  minden,  az  uralkodó  faj  vagy  osztály  érdekét 
sértő  szabadsággal  szemben  kivétel  nélkül  a törvényhozás 
célzatait  meghiúsító  kényszer  lesz  a döntő.  Világos  tehát 
(amint  annak  Jászival  együtt  mások  is  egyre  határozottabb  tuda- 
tára jutnak),  hogy  a politikai  berendezkedés  összes  kérdéseinél 
s így  a nemzetiségi  kérdésnél  is  számításba  kell  vennünk  egy 
az  újabb  időkben  — alapvető  fontossága  dacára  — hihetet- 
lenül elhanyagolt  tényezőt,  az  erkölcsit  s ezzel  együtt  a világ- 
felfogást,  melyből  az  fakad. 

E szempontnak  a nemzetiségi  kérdést  illetőleg  is  döntő 
jelentőségét  méltánylandó,  gondoljunk  a hitnek,  a vallási  erők- 
nek az  egész  emberi  faj  s ebben  az  egyes  nemzetek  történelmi 
kifejlődésénél  vitt  vezető  szerepére. 

A ránk  maradt  legrégibb  törvénykönyv  a mintegy  négy- 
ezer évvel  ezelőtt  keletkezett  Hammurabié,  bevezetésében 
egyebek  között,  ezt  a kijelentést  tartalmazza:  „Hammurabi 
olyan  úr,  aki  atyja  alattvalóinak  ....  az  igazságosság  ki- 

1 E sorok  Írójának  eddig  megjelent  munkái  közül  Hit  és 
Haladás  valamint  a Társadalmi  Megújulás  Bölcsészeié  tartal- 
maznak erre  vonatkozó  s itt  nem  kivonatolható  részletes  ismer- 
tetéseket 

rálya,  akinek  Samas  (isten)  adta  a jogot ....  a fejedelem, 
Bél  istentől  hivatott  vagyok  én.“  Önmagát  pusztán  az  isteni 
akarat,  az  isteni  törvények  végrehajtójának  tekinti,  mikor  a 
törvénykönyv  záradékában  ezt  mondja;  „Samas,  az  ég  és  föld 
nagy  birájának  parancsára  igazságosság  legyen  az  országban", 
sőt  a földi  igazság  támaszául  utasit  az  égihez  e szavakkal:  „aki 
ezt  az  okmányt  olvassa,  egész  szivével  imádkozzék  Mardukhoz, 
az  én  uramhoz  . . . : akkor  a védőistenségek  és  istenek  ...  az 
illető  óhajait  Marduk,  az  én  uram  . . . előtt  pártfogolni  fogják."2 

A természetfölötti  világtól  való  függésnek  hasonló  jelen- 
sége állapítható  meg  nemcsak  a régi  jogalkotásban,  aminők 
a kínai  jog,  a Manu  törvénykönyve  és  más  indiai  jogrend- 
szerek, a mózesi  törvények,  sőt  maguk  a római  intézmények;3 
hanem  ugyanez  a jelenség  uralkodik  az  elméken  a legújabb 
korig.  Hiszen  a fejedelmek  ma  is  nemcsak  mondják  és  mon- 
datják, de  valóban  hiszik  és  elhitetik  másokkal  is,  hogy  ők 
csakugyan  Isten  kegyelméből  urai  népeiknek.  Ha  a „jog",  jus 
szónak  azt  a származtatását  elfogadjuk,  mely  szerint  az  — a 
védákban  olvasható  jós , jaos,  jaus  szavakkal  rokon,  akkor  a jog 
eredetileg  — Isten  akarata;  ezt  a jelentést  a régi  törvények  két- 
ségtelenül fedik.  Nem  is  olyan  régen  a „törvény  szentesítése" 
még  az  isteni  akarat  felismeréseként,  az  emberek  akaratának 
az  istenség  akaratához  való  alkalmazásában  állott.  Azért 
beszélünk  most  is  az  állam  és  társadalom  alapintézményeinek, 
az  államfőnek,  a törvénynek,  a tulajdonnak,  a családnak  stb. 
szentségéről.  Hogy  különösen  az  utolsó  két  évszázad  folyamán 
az  értelmileg  vezető  embereknek  a figyelme  a földi  sors  föld- 
feletti irányításától  egészen  elfordult,  az  egyáltalán  nem  lehet 
bizonyítéka  annak,  hogy  az  emberi  fejlődést  eddig  irányított 
ez  a fontos  ténycsoport  létezni  megszűnt  volna.  Ellenkezőleg, 
túlzás  nélkül  mondhatjuk,  hogy  kül-  és  belpolitikai  viszonyaink 
mai  őrjítően  esztelen  dilemmáikba  főképpen  a világfelfogásnak 
e legújabb  határtalan  elföldiesedésével  jutottak. 

Térszüke  itt  meg  nem  engedi  annak  az  egyébként  is  távo- 
labbfekvő  tárgynak  a kifejtését,  hogy  miként  lehetett  a földet 
a földöntúli  mindenséggel  nemcsak  fizikális,  de  lelki  össze- 
függésbe foglaló  egységes  világszemlélet  megbomlása  a poli- 
tikai s kivált  az  államközi  rend  megbomlásának  legmélyebb 
okává.  Ügyszintén  annak  a leírására  sem  terjeszkedhetem  ki, 
hogy  a nemzetek  politikai  fejlődése  folyamán  a társadalmi 
szervezkedés  hittényezői  a világi  érdekeltségű  vallásos  intéz- 
mények keretei  között  miként  hamisultakmeg  s lettek  az  ember- 
séges építés  helyett  embertelen  rombolás  eszközeivé . 

Ehelyütt  meg  kell  elégednem  a legrövidebb  rámutatással 
arra,  hogy  a hit-  és  világfelfogásunk  miként  nyomja  rá 
bélyegét  magánéleti  magaviseletünk  mellett  politikai  jelle- 
münkre s különösen  a más  nemzetiségüekkel  szemben  tanú- 
sított magatartásunkra. 

2 Mahler:  Babylonia  és  Assyria.  Budapest:  M.  Tud.  Akadémia, 
1906.  98-100.  1. 

8 Gondoljunk  a királyoknak  az  istenekkel  való  legendás  érint- 
kezésére, a házi  és  községi  istenek  szerepére,  a legis  actio  sacra - 
mento-ra,  az  istenek  tetszését,  akaratát  puhatoló  eljárásokra 
minden  fontos  állami  ténynél  s más  efélére. 

A természetfölötti  világvezetés  ismeretének  minimális 
mértéke  elég  ahhoz,  hogy  a természetben  okos  rendet  ismer- 
jünk fel  s hogy  a célszerű  társadalmi  rend  mibennünk  táma- 
szára találjon.  Környezetünk  természeti  és  emberi  jelensé- 
geinek szemléletéből  igen  csekély  gondolkozási  képességgel  is 
meggyőződhetünk  afelől,  hogy  az  az  akarat,  az  az  értelem, 
melyből  az  emberi  ismeretek  egész  dúsgazdag  tárházának  a 
birtokában  is  elménk  csak  egy  végtelenül  szegényes  kis  töre- 
déket bir  felfogni,  ismétlem,  könnyen  meggyőződhetünk  afelől, 
hogy  ez  az  akarat  és  értelem  a mi  egyéni  emberi  akaratunk- 
hoz mérten  határtalanul  hatalmas  és  tökéletes.  Aki  pedig 
erről  meggyőződött,  arra  nézve  három  dolog  lehetetlen:  1.  hogy 
az  események  alakulásában  ne  lásson  világkormányzást,  2.  hogy 
a - megállapítható  világkormányzati  szabályoknak  önmagát 
társadalmi  magaviseletében  is  feltétlenül  alá  ne  vesse,  3.  hogy 
e szabályokkal  szemben  a közjó  érdekében  az  övéhez  hasonló 
engedelmességet  másoktól  is  meg  ne  kívánja.  Hittel  élők  szá- 
mára ez  elvek  megszegője  értelmi  és  erkölcsi  fogyatékossá- 
gában közveszélyes  őrülttel  egyenlő  és  ahhoz  illő  elbánásban 
részesítendő. 

Mi  lehet  ez  elvek  politikai,  illetve  nemzetiségi  alkalmazásai 

Az  emberit  messze  meghaladó  világkormányzati  hatalom 
s belátás  fel-  és  elismerésének  első  következménye  az  isteni 
törvénynek  a földi  fölé  állítása  ez  utóbbinak  megjavítása 
végett.  A földön  életkorban  és  népességben  legnagyobbszerü 
állam,  a kínai  birodalom  ismételt  megújulásai  alkalmával 
felfrissítő  életerejét  mindenkor  ebből  a forrásból  merítette. 

Az  isteni  jog  felsőbbségének  elismeréséből  következik  az 
„emberi  jogokénak,  ezek  között  az  anyanyelv  használatához 
való  jognak  a feltétlen  tisztelete.  Ebből  következik  a nemze- 
tiségek javára  az  ő népszámuk  arányának  megfelelő  képvise- 
leti részesedés  az  állami  közügyek  intézésében,  valamint  velük 
együtt  minden  más  polgár  részére  egyenlő  gazdasági  lehetőségek 
egyéni  és  faji  képességeiknek  minél  teljesebb  kifejlesztésére. 

A jelenségtöredékek  helyett  a lét  egészét  átfogó  világfel- 
fogásnak hasonlóan  fontos  további,  az  emberi  faj  minden 
népével  közös  eleme  a lélekhalhatatlanság  tana,  amely  szintén 
döntő  erejű  politikai  következményekkel  bir.  A lélek  földön- 
túli létének  helyes  ismerete  ugyanis  minden  nemzetközi  egyez- 
ménynél biztosabban  vezetne  a teljes  katonai  leszerelésre  s 
az  erőszak  összes  formáinak  végső  kiküszöbölésére  a politikai 
élet  akármely  ágazatában.  Aki  tudja  azt,  hogy  helytelen 
tetteinek  rossz  visszahatása  nemcsak  testi  élete  tartamára, 
hanem  azután  is,  beláthatatlan  időre  gyötrelmes  bűntudattal 
terheli  meg  a lelkét,  az  minden  körülmények  között  kész 
inkább  áldozatául  esni  a mások  gonosz  erőszakosságának, 
mintsem  maga  kövesse  el  mások  ellen  az  erőszak  gonoszsá- 
gait. Természetes,  hogy  az  ilyen  jellemű  ember  — a népek 
nemzetiségi  megoszlásában  is  az  isteni  világrendnek  a lelkek 
tökéletesítésére  rendelt  egyik  nevelő  módszerét  látva  — a 
nemzetiségek  bármely  irányú  elnyomása  helyett  azoknak 
minden  tőle  telhető  fejlesztési  eszközzel  való  támogatásában 
találja  (nemzetiségi  szempontból)  emberi  és  polgári  élethiva- 
tásának betöltését. 

LÁZÁR  AURÉL: 

Nagy  érdekkel  olvastam  Réz  Mihály  ur  tanulmányát, 
különösen  a kisérő  sorok  hatása  alatt. 

A tanulmány  a nemzetiségek  életének  bontó  és  kapcsoló 
tényezőit  vizsgálja,  ennek  diagnózisát  akarván  megállapitani. 
Nem  felel  azonban  nyiltan  és  határozottan:  mily  viszonyban 
áll  ezen  élet  a „nemzet"  és  „állam  életével"  s különösen  milyen 
ezen  „élet"  és  „viszony"  itt  Magyarországon  s milyennek  kell 
lennie  a jövőbeni 

Ismerve  azonban  a professzor  ur  felfogását  a nemzetiségi 
kérdésről,  nem  csalódom,  hogy  a politikai  tudomány  alapján 
saját  felfogásának,  amely  egyszersmint  a hivatalos  álláspontot 
is  képezi,  óhajtott  érveket  felállitani,  diagnózist  megállapítani- 

Szerinte  a politika  tudománya  csakis  azon  elvet  fogadja 
el  és  áliitja  fel  igazságként,  hogy  a nemzetiségi  mozgalmak 
nem  önmagukért  érdemelnek  figyelmet,  hanem  csakis  az  állam- 
egység elvére  való  vonatkozásukban  s hogy  a tudomány  nem 
is  ismer  nemzetiségi  szabadságot,  tehát  legitim  nemzetiségi 
mozgalmakat,  hanem  a nemzetiségnek,  mint  „aktiv  tényezők- 
nek" életét  az  államnak  meg  kell  semmisítenie,  mert  „organikus 
hibaként  kell  azt  az  állami  egység  szempontjából  tekintenünk." 
Éppen  ezért  a politikai  tudomány  által  struktúrájukról  adott 
tanításokat  csakis  azért  ismerteti,  hogy  a politikusok  meg- 
ismerjék ama  tudományos  rendszert,  amelynek  alapján  a 
nemzetiségi  kérdést  ezen  cél  érdekében  intenzivebben  kezelheti. 
Ez  az  egyoldalúság  a tanulmány  sarkalatos  hibája . 

A nemzetiségi  kérdés  elbírálásánál  a tanulmány  szerint 
a faji  szempontok  a döntők.  Ezen  alapelvnek  megfelelőleg 
konstruálja  definícióját  a nemzetiség  és  a nemzetről,  amelyeket 
téveseknek  tartok  s amelyek  hazánkra  vonatkoztatva  ellen- 
mondásokat, politikai  és  logikai  lehetetlenségeket  produkálnak. 
Véleményem  szerint  mellőznünk  kell  a faji  szempontokat, 
alkalmazván  helyettük  a nyelvieket  és  érzelmieket.  Csodálatos, 
hogy  a nyelvi  szempontnak  másodlagos  jelentőséget  tulajdonit, 
holott  az  egész  kérdésnek  ez  a gerince. 

Eliminálni  kell  továbbá  a tanulmány  által  nagyrabecsült 
szupremácia  fogalmát  és  fenntartását  is  s ezáltal  megszün- 
tetjük a kérdés  megoldásának  legfőbb  akadályát.  A magyar 
alkotmányban  elfogadott  politikai  egyenjogúság  fogalma  kizárja 
a szupremáciát,  kizárja  az  uralkodó  és  uralom  alatt  tartott 
nemzetiségek  fogalmát:  miből  folyölag  a szupremácia  fogalma 
hazánkra  vonatkoztatva  alkotmányellenes  is. 

Az  alkotmány  ugyanis  az  oszthatlan  egységes  magyar 
nemzet  fogalmának  törvénybe  iktatása  által  nemcsak  a nemzeti- 
ségnek autonómiáját  zárta  ki,  hanem  a magyar  faj  szupre- 
máciáját  is,  mert  amint  tilos  az  egység  megbolygatása  a 
nemzetiségek  szeparatisztikus  érdekei  által,  ép  oly  tilos  a 
szupremácia  által  is,  ami  szintén  csak  egyik  nemzetiség  avagy 
a törvény  szavai  szerint  „Magyarország"  „honpolgárai  bizonyos 
tömegének"  szeparatisztikus,  tehát  a harmóniát  és  egységet 
bontó  törekvése.  A szupremácia  feltétlen  harcot  jelent.  Mert, 
nem  tudom  máskép  elképzelni,  mint  osztályuralmat  avagy 
kasztrendszert,  a nemzetiségek  emberi  méltóságának , természet- 
adta jogainak  kisebbítését  vagy  elkobzását.  A nemzetek,  az 

állam  és  társadalom  élete  a szabadság:  mihelyt  függő  hely- 
zetbe vannak  hozva  az  emberek  egyes  csoportjai,  már  a szabad- 
ságnak — keserűséget  kiváltó  — korlátozása  áll  elő.  Hiszen 
a tanulmány  is  egyéniséggel  ruházza  fel  a nemzetiséget,  azok 
életét  vázolja,  a szupremácia  azonban  elsenyveszti  ezen 
életet . . . ! Azt  hiszem,  ez  oly  igazság,  amely  nem  szorul  bizo- 
nyításra! Bármily  élet  elfojtása,  kioltása  természetelleni  bűn 
és  erkölcstelen;  a tudomány  pedig  nem  védheti  a bűnt  és 
erkölcstelenséget:  a szupremácia  tehát  a tudomány  védelmére 
nem  számíthat.  Elfogadom  a tanulmány  tételét,  hogy  pilla- 
natnyi kedvezményekkel  nem  lehet  megoldani  a nemzetiségi 
mozgalmakat,  mert  a jog  nem  azonos  a kedvezménnyel , de 
viszont  állítom,  hogy  Magyarország  belügyeinek  ziláltságát, 
fejlődésének  akadályozását,  összes  bajait  csak  a szupremácia 
ideológiája  okozta  s fogja  okozni.  Sajnálatos,  hogy  a tudomány 
nevében  is  elfogadhatónak  van  deklarálva. 

Ismétlem,  a faji  szempontok  nem  döntők  s a nemzetiségi 
mozgalmak  oka  nem  „a  faj  politikai  öntudatra  való  ébredése/* 
Az  ok  az  elnyomatás,  a szabadság  hiánya.  A nemzetiség  létezik 
politikai  öntudat  nélkül  is,  ennek  a kifejlődése  s megerősödése 
csupán  rendszeresebbé,  céltudatosabbá,  politikaivá  teszi  a 
mozgalmat.  Legyen  szabad  a legnagyobb  román,  Eminescu 
Mihály  felfogását  röviden  leszögeznem:  1876-ban  cikksorozatot 
közölt  „Románia  és  Ausztria-Magyarország**  címen:  ott  állapítja 
meg,  hogy  „a  román  kérdés  Ausztria-Magyarországban  nem  is 
volt  szoros  értelemben  politikai,  hanem  egyházi,  iskolai  és 
legfeljebb  közigazgatási  s az  összes  románság  egyik  legfőbb 
ideálja  őseitől  örökölt  nyelvének  reális  egysége  és  nemzeti 
egyháza/*  „Ezért  akarják  (a  magyarországi)  románok  a gondolat- 
világuk  és  lelkiismeretük  legteljesebb  szabadságát.  S mert  a 
lelkivilág  és  nyelv  majdnem  ugyanaz,  nemkülönben  a nyelv 
és  nemzetiség,  könnyen  belátható,  hogy  a román  önmagát, 
nemzetiségét  akarja,  azt  azonban  teljesen  megcsonkitatlanul/* 
„A  románok  (Magyarországon)  kívánják  nyelvük  korlátlan 
használhatását  minden  téren,  ez  minden  mozgalmuk  végcélja/* 

Tehát  a nyelv  az  érzés,  az  egyéniséghez  való  ragaszkodás 
teljes  szabadsága.  Ez  nem  jelent  küzdelmet  oly  politikai 
jogokért,  amelyek  megbonthatnák  az  állam  ideális  egységét, 
erejét,  az  állampolgárok  együttélésének  alapját.  Nem  tűr 
azonban  semmiféle  szupremáciát,  csak  nyugodt  fejlődést,  önálló 
életet,  szabad  versenyt!  Közös  nyelv,  közös  érzés  s a román- 
ságnál a vallás  is,  mert  az  uniónak  nem  volt  káros  hatása  s 
nem  vált  „kapcsoló  tényezővé**  — adja  meg  a nemzetiségi 
jelleget  — s alapja  a nemzetiségi  öntudatnak. 

Lehet,  hogy  Eminescu  is  a lefolyt  50  év  tanulságainak 
hatása  alatt  jelenleg  más  célkitűzéssel  élne,  éppen  a szupremácia 
a beolvasztási  törekvések  által  teremtett  természetes  védekezés 
szükségessége  és  annak  belátása  folytán,  hogy  a politikai 
magyar  nemzet  struktúrája  sem  tartható  fenn. 

Bármennyire  is  fontosnak  tartom  gyakorlati  és  taktikai 
szempontból  a közös  politikai  öntudatot,  elismerem  a nemzetiség 
létezését,  ha  a politikai  öntudat  ellentétes  velleitásokban  is 
nyilvánul.  Mert  a politikai  öntudat  manifesztációja  már  az 
egyének  műve.  Minden  nemzetiség  belső  életében  különböző 

áramlatok  vannak  és  lehetnek,  amelyek  nem  mindenkor  kon- 
gruensek, a nemzetiségi  öntudattal  és  lelkiismerettel.  Éppen 
a bontó  és  kapcsoló  tényezők  ismertetésénél  fejti  ki  szerző, 
hogy  az  állam  érdeke  a kapcsoló  tényezők  szaporítása.  Ameny- 
nyiben  ezen  állami  beavatkozás  sikerül,  átmenetileg  meglazulhat 
a politikai  öntudat  közössége,  de  a nemzetiség  mint  ilyen  meg 
nem  szűnt.  Ezt  az  igazságot  kénytelen  elismerni  a tanulmány 
is.  A bontó  és  kapcsoló  tényezők  tárgyalásánál  ugyanis  meg- 
állapítást nyer,  hogy  ezen  végtelenül  „komplex  egyéniséget46 
(t.  i.  a nemzetiséget)  mégis  a nemzetiségi  érzés  tartja  össze, 
melynek  egyedüli  eszköze  a nyelv.  Megállapítja  a tanulmány 
s ebben  igaza  van  s a nemzetiségeknek  értékes  szolgálatot 
tesz,  hogy  igen  sok  a Scilla  és  Karibdisz,  igen  sok  a „kapcsoló 
tényező44,  amelyekkel  szemben  hatalmas,  erős  szervezetnek  kell 
létezni,  hogy  a közös  politikai  öntudat  hajóját  a nemzetiségek 
kormányozhassák.  Különösen  Magyarországon,  ahol  az  állam 
minden  szerve  a jegyzői  helyettes  Írnoktól  fel  a törvényhozó 
testületekig  csakis  a „kapcsoló  tényezők44  megteremtésén, 
erősítésén  dolgozik  és  pedig  minden  elképzelhető  eszközzel; 
ahol  a szabadság  felett  alkudozni  szoktak  a politikai  pártok 
s a saját  léghajójuk  emelkedéséért  kidobják  a nemzetiségeket 
(választójogi  blokk):  ahol  a tanulmány  szerint  is  annyira 
fontos  kulturális  viszonyok  az  államnak  és  maguknak  a 
nemzetiségeknek  a bűnei  folytán  is  elképzelhetetlenül  rosszak; 
ahol  az  öntudatos,  gerinces,  ideális  gondolkozásu  középosztály 
alig  van!  És  mindennek  dacára  a nemzetiségeket  ismét  „faji“ 
helyzetükbe  sülyeszteni , mozgalmukat  elnyomni  s elnyomatás 
által  a nemzetiségi  kérdést  megoldani  még  sem  lehet ! Mert 
a nemzetiségi  érzés  — mondja  Eötvös  — mégis  csak  érzelem! 
S igaza  van.  Ez  pedig  megvan  az  emberben,  vele  születik, 
az  isten  adománya  s akkor  ébred  öntudatra,  mikor  megtá- 
madják, kétségbe  vonják.  A politikai  öntudatot  el  lehet  homá- 
lyositani,  bontó  és  kapcsoló  tényezőket  lehet  vele  operálni,  a 
tudomány  beigazolhatja,  hogy  meghalt,  vagy  nincs  joga  élni; 
de  az  érzelmeket  csak  a fizikai  halál  szünteti  meg!  A renegátok 
is  ettől  az  érzelemtől,  ennek  őrétől,  a lelkiismerettől  nem  tudnak 
pihenni.  Hivatal,  kitüntetés,  hatalom,  vagyon,  ezt  nem  tudja 
legyőzni.  Úgy  vannak  vele,  mint  Edvard  király  a velszi 
bárdok  dalával . . . 

A tanulmány  fontos  adatokat  szolgáltatott  volna  a nemzeti- 
ségi mozgalmak  elbírálásához,  ha  tudományos  alapon  kimutatja, 
miért  organikus  hiba  a magyar  államra  (mert  ezúttal  más 
állam  nem  érdekel)  a nemzetiségek  ereje  s miként  kell  érteni 
az  „egységes  nemzettestbe  való  beszervezést?44  S miért  ezen 
beszervezés  az  egyedüli  helyes  megoldás? 

Nem  fogadom  el  azon  államelméletet,  mely  Prokrusztes- 
ágyat  készít  az  államból  a nemzetiségek  számára,  amely  az 
uralkodó  faj  ideológiáján  épül  fel.  Túlhaladott  álláspont, 
amely  a rendiséget  akarja  fenntartani  s állampolgárok  millióit 
kizárni  az  államéletből,  belenyúlni  a magánjog  domíniumaiba 
is  csak  azért,  hogy  fenntartson  egy  uralkodó  fajt,  fenntartsa 
a hódítók  s meghódítottak  ókorba  illő  viszonylatát.  Nem  tart- 
hatok tudományosnak  oly  tételt,  amely  emberek  millióinak 
szabad  mozgását,  teljes  érvényesülését  megtiltja  egy  másik 

embercsoport  kedvéért.  Egyformán  joga  van  az  élethez  min- 
denkinek s miután  az  állam  csak  egyik  eredménye  az  emberiség 
fejlődésének,  a továbbfejlődési  folyamatot  sem  tudományos 
tételekkel,  sem  törvényekkel,  sem  erőszakkal  megállítani  nem 
lehet.  Éppen  olyan  dőre  kísérlet,  mint  Xerxesé  vala  a háborgó 
tenger  lecsillapítására. 

Ezek  az  államelméletek  különben  s velők  együtt  az  állami 
mindenhatóság  elve  már  elhullottak  a csatatereken. 

Az  öncél  elméletét  részemről  nem  fogadom  el  sem  az 
állam,  sem  a nemzetiség  szempontjából.  Az  öncél-elmélet  tényleg 
az  uralom  s nem  a szabadság  szolgálatában  áll.  Az  állami 
mindenhatóságot  egy  bizonyos  uralkodó  osztály  számára  óhajtja 
biztosítani,  a nemzetiségi  kérdésben  pedig  jelenti  valamely 
nemzetiség  szupremáciáját  s a többi  elnyomatását,  beszervezését. 

A nemzetiségi  küzdelem  célja  a szabadság!  A célok  az 
emberiség  fejlődésével  párhuzamosan  fejlődnek,  szélesebb,  tága- 
sabb körre  vonatkoznak.  Ez  a természetes  evolúció  törvénye. 
De  a célkitűzés  mindig  a szabadság,  akár  a küzdelem  elején, 
akár  a végén.  Mert  a nemzetiségek,  nemzetek,  államok  végcélja 
nem  is  lehet  más,  mint  a szabadság,  az  igazság  és  sohasem  az 
uralom!  Az  uralom  csak  egyik  eszköze,  én  azonban  a munkát 
és  a szeretetet  többre  becsülöm.  Különösen  a tudomány  nem 
állíthat  fel  más  törvényt,  mert  ez  az  élet  igazsága.  A hatalom 
sokszor  nem  a szabadságot  akarja  kivívni,  hanem  az  uraimat: 
de  ez  nem  az  élet  törvénye,  hanem  ellenkezőleg,  a hatalomnak 
a szabadság,  az  élet,  az  emberiség  elleni  küzdelme!  Az  emberiség 
ma  már  nem  akar  tudni  erősökről  és  gyöngékről  s az  erős 
erejének  érvényesitése  nem  jelenthet  többé  uralmat , hanem 
munkát , szabadságot,  szeretetet,  fejlődést:  az  élet  teljességét! 

Éppen  ezért  a nemzetiségi  mozgalmakat  politikailag  a 
szabadság,  ethikailag  az  igazság  és  szeretet  elve  alapján  kell 
megoldani.  Az  emberiség  fejlődésében  sincs  ugrás  épugy,  mint 
nincs  a természetben.  Minden  eszmének,  amellyel  az-  emberiség 
nagy  útjában  találkozik,  amely  kisérőjeként  hozzászegődik, 
akár  mint  a lidércfény,  akár  mint  a betlehemi  csillag:  ki  kell 
forrnia,  az  igének  testté  kell  válnia.  A nemzetiségi  eszme  a 
XIX.  század  uralkodó  eszméje  volt  és  most  is  az.  Megoldva 
nem  lett,  csak  megölni  akarták.  A mostani  irtózatos  világégés 
különösen  igazolja,  hogy  meg  kell  oldani  és  minden  reakció, 
minden  sovinizmus  ellenére  meg  is  fogja  hozni  az  állam- 
fenntartó  és  a népeket  boldogító  valódi  megoldást.  A tanul- 
mány is  érzi  azt,  de  a tudomány  nevében  nem  ad  megoldási 
módot,  csak  burkoltan  sejtteti,  jobban  mondva,  az  olvasó  meg- 
győződésébe szeretné  rögzíteni,  hogy  a politika  tudománya  is 
azon  igazságot  hirdeti,  ami  az  ő egyéni  meggyőződése:  a 
beolvasztást,  szupremáeiát,  az  uralmat.  Ezt  azonban  csakis  az 
illusztris  szerző  külön  saját  tudománya  tanítja  és  fájdalom, 
követi  a mi  államrendszerünk  a kormányzati  ténykedéseiben. 
Ez  a felfogás  sohasem  volt  a politikai  tudomány  tanitása , 
elfogadott  igazsága.  ^ ppen  ezért  ez  a felfogás  irtózatos  szenve- 
déseket, jogtalanságot  okozott  a nemzetiségeknek,  veszélyt  az 
államnak.  De  az  élet  erősebb,  mint  az  egyes,  bármily  erős 
emberek,  osztályok  ereje.  Minden  akadályt  legyőzött  a múltban 
is,  lefog  győzni  most  is,  mert  a nemzetiségi  szabadság  érvényest- 

tése  egy  szükséges  állomás , hogy  az  evolúció  megerősödve , 
zavartalanul  továbbfolyjék  az  emberiség  nagy r,  hatalmas  meg- 
ismerése, minden  külön  uralom  meg  semmisítése,  a teljes , 
mindenkire  egyformán  kiterjedő  szabadság  felé. 

LUKÁCS  GYÖRGY: 

Az  itt  következő  megjegyzések  nem  lépnek  fel  azzal  az 
igénnyel,  hogy  a nemzetiségi  kérdés  politikai  vagy  konkrét 
szociológiai  problémáinak  érdemi  megoldásához  bármiképen  is 
hozzájáruljanak.  De  talán  nem  egészen  kárbaveszett  munka  az 
itt  használt  fogalmak  filozófiai  analízisét  megkísérelni;  hiszen 
nem  egyszer  derül  ki,  hogy  egy  megoldhatatlannak  vagy  belső 
ellentmondással  telinek  látszó  probléma  a tisztázódás  felé  köze- 
ledett a kérdések  fogalmilag  helyes  és  éles  feltevése  folytán. 
Az  uj  filozófia  egyik  legfontosabb  vivmánya  a metodikai  moniz- 
mus&al  és  egyszinvonalusággal  való  szakítás.  Ez  röviden  és  az 
itt  aktuális  tárgyhoz  alkalmazva  azt  jelenti,  hogy  mielőtt  vala- 
mely fogalomnak  vagy  tárgynak  adekvát  értelmét  meg  akarom 
határozni,  tudnom  kell:  mely  tételezésben  van  „otthon"  az  illető 
fogalom  és  az  illető  tételezésen  belül  vagy  egy  más  tételezéshez 
képest  milyen  szinvonalviszony  van  közte  és  ama  fogalom  között, 
amellyel  összemérem.  Az  álproblémák  túlnyomó  része  tudni- 
illik az  uj  filozófia  meggyőződése  szerint  onnan  ered,  hogy  ezt 
a kérdést  figyelmen  kivül  hagyják;  ilyen  módon  különböző  szín- 
vonalon „otthon"  lévő  fogalmak  között  ellentmondások  látsza- 
nak, amelyek  igazában,  ha  mindegyik  fogalmat  a maga  szin- 
vonalán tételezzük,  nem  léteznek  vagy  egy  probléma  megold- 
hatatlannak látszik,  holott  csak  más  színvonalra  kellene  át- 
helyezni stb.  Ezért  talán  nem  végzünk  hiábavaló  munkát,  ha  a 
nemzetiségi  kérdéssel  összefüggő  néhány  fogalomnak  tételezési 
színvonalát  meghatározni  igyekezünk. 

1. 

Mindenekelőtt  legyünk  tisztában  a számbaj  övő  szinvona- 
lakkal.  Kettőről  van  tulajdonképen  szó,  melyeket  — az  eddig 
még  meg  nem  haladott  hegeli  terminológia  nyomán  — leg- 
helyesebben az  objektív  és  az  abszolút  szellem  kifejezéssel  jelöl- 
hetünk meg.  Az  első  fogalom  alá  tartoznak:  a jogrend,  az 
állam,  a gazdaság  stb.;  a második  alá:  a tudomány,  a művészet 
és  a vallás.  (Hegel  az  etikai  tételezést  a joginak  rendelte  alá; 
e sorok  írójának  itt  meg  nem  okolható  véleménye  szerint  egy- 
általában nem  tartozik  a „szellem"  tételezettségi  körébe  és  így 
heterogénen  áll  mind  a két  csoporttal  szemben.)  A kétfajta 
tételezés  összehasonlithatóságát  az  teszi,  hogy  mindkettőnél  sem 
fizikai,  sem  pszichikai  „valóságról"  nincs  szó,  hanem  értelmes 
jelentések  összefüggéséről;  ezért  jogosult  számukra  a szellem 
(Geist)  megjelölés.  Az  elválasztó  princípium  talán  úgy  fogal- 
mazható meg  a legrövidebben,  ha  azt  mondjuk:  mig  az  objektív 
szellem  szinvonalán  való  tételezettségnek  lényegéhez  tartozik, 
hogy  aktuális,  történelmi  és  társadalmi  valóságra  legyen  vonat- 
koztatva, hogy  ezt  történelmi  és  társadalmi  valóságra,  konsti- 
tuálja,  addig  az  abszolút  szellem  szinvonalán  való  tételezettségben 

ennek  lehetősége,  sőt  (a  valóság  színvonalán)  elkerülhetetlen- 
sége is  benne  foglaltatik  ugyan,  de  lényegében  minden  ilyen 
tételezés  egy  történelmi  és  társadalomfelettiséget  jelent.  Tehát 
itt  a történelem  és  a társadalom  színvonala  csak  a meervaló- 
snlás  lehetőségét  garantálja,  ellentétben  az  objektív  szellem 
tételezettségi  formáival,  melyek  mint  a történelmi  és  társadalmi 
valóság  konstitutív  formái  arról  le  nem  vonatkoztathatók  — 
éppen  lényeganalizisben  a legkevésbbé  — anélkül,  hogy  úgy  bár- 
melyik ilyen  tételezési  forma,  mint  a történelemtársadalmi 
valóság  minden  értelmét  és  konkrét  tárgyiasságát  el  ne  veszí- 
tené. Kétségkívül  lehet  az  abszolút  szellem  megjelenési  formáit 
az  objektív  szellem  színvonaláról  is  nézni,  de  sohasem  szabad 
elfelejteni,  hogy  ilyenkor  (a  történelem,  a szociológia  látószögé- 
ben) azok  eredeti  tárgyiassága,  úgy  az  egyes  tárgy  szerkezete, 
mint  a tárgyak  között  összefüggés  nem  lesz  többé  azonos  az 
eredeti  tételezésben  érvényes  szerkezettel  és  összefüggéssel, 
hanem  tételezettségének  éppen  legdöntőbb  jegyét  — az  abszolút 
érvényességet  — el  fogja  veszteni.  Igaz  ugyan,  hogy  akkor  is, 
ha  az  objektív  szellem  egy  tételezési  formája  egy  újabb  e szín- 
vonalhoz tartozó  formálásnak  lesz  alávetve,  ha  például  jog- 
szociológiát vagy  gazdaságtörténetet  tizünk  „zárójelbe  tevődik*' 
Husserl  szavai  szerint  a jog,  illetve  a gazdasági  tételezés  érvé- 
nyessége. Be  ez  lényegében  egészen  mást  jelent.  Mert  a jogi 
vagy  a gazdasági  rendszer  saját  szféráján  belüli  érvényessége 
is  — mint  azt  a jogot  illetőleg  a „pozitivitás“  kitűnő  terminusa 
világosan  kifejezésre  hozza  — mindig  csak  egy  aktuális  álta- 
lános érvényességet,  egy  tényleges  érvényességet  (ha  szabad 
ezt  a paradox  kifejezést  használni)  jelent:  az  érvényességnek 
még  a saját  színvonalán  sincs  lényegi  igénye  örök  és  korlátlan 
érvényre,  csak  érvényessége  feltételeinek  megmaradása  esetében 
támaszt  igényt  feltétlen  aktuális  érvényességre.  És  ezek  a fel- 
tételek minden  e színvonalon  való  tételezettség  számára  transz- 
cendensek, szemben  az  abszolút  szellemi  színvonalával  a szférához 
képest  immanens  érvényességi  feltételeivel  egy  igaz  tétel,  egy 
műalkotás  érvényessége  (nem  megvalósulása)  nem  rejt  magában 
semmi  metateoretikus,  illetve  metaesztétikai  elemet,  mig  köz- 
tudomású, a jogalkotás  például  nem  magyarázható  a jogból 
magából  (a  dolog  lényegét  és  nem  valóságát  tekintve)  és  min- 
den gazdasági  rendszer  végsőig  menő  elemzése  szükségképen 
kivezet  az  immanensen  zárt  nemzetgazdaságtanból. 

2. 

Mielőtt  azonban  az  így  megértett  színvonalkülönbségek 
alapján  hozzáfoghatnánk  a most  számunkra  aktuális  fogalmak 
elemzéséhez,  egy  a nemzetiségi  kérdés  körül  gyakran,  bizonyos 
irányból  majdnem  mindig  használt  fogalommal  kell  leszámol- 
nunk, a faj  fogalmával.  A faj  egyértelmű  fogalma  csak  a 
biológiai  tételezés  színvonalán  érhető  el.  Itt  lehetséges  bizonyos 
meghatározott  fiziológiai  sajátosságokban  az  egyes  fajokat  egy- 
mástól elválasztó  sajátságokat  félreértést  kizáróan  meghatá- 
rozni, a fajokat  egymástól  pontosan  megkülönböztetni.  Be  ebben 
a meghatározhatóságban  benne  is  rejlik  a fajfogalom  használ- 
hatóságának a határa.  Mihelyt  valami  bármilyen  primitíven 
pszichológiai  tulajdonságnak  biológiai  ismérvekhez  való  egy- 


63 


értelmű  li ozzáren  dél hetősége  volna  a kitűzött  feladat,  rögtön 
kiderülne  a fajfogalomnak  e színvonalon  való  teljes  használ- 
hatatlansága, Tegyük  fel,  — - hogy  egy  igen  primitiv  példát 
mondjak,  — valaki  megpróbálná  az  angol  és  arab  telivér  lónak 
egymáshoz  való  faji  viszonyát  nem  fiziológiai  különbségükből, 
mely  egyértelmű,  meghatározni,  hanem  azt  gyorsaságukra, 
kitartásukra,  „küzdőképességükre"  a versenyekben  stb.  alkal- 
mazni, kiderülne,  hogy  sem  a közös  származás,  sem  a hasonló 
„faji  jelleg"  nem  képes  igazán  egyértelmű  elhatároláshoz 
vezetni.  Hogy  ez  a problematika  annál  nagyobb,  minél  világo- 
sabban, bonyolódottabban  és  magasabbrendüen  pszichológiai 
természetűek  a „faji  jellegben"  hozzárendelt  lelki  tulajdonsá- 
gok, az  minden  pszichofizikai  egység  vagy  parallelizmus  felold- 
hatatlan problematikájából  önként  következik.  De  a faj  fogal- 
mának problémánkra  való  alkalmazása  annak  figyelmen  kivül 
hagyásán  felül,  hogy  a physis  és  a psycke  összefüggésén  milyen 
problematikus,  még  azt  is  ignorálja,  hogy  azok  a tárgyak,  ame- 
lyekhez a „faji  jelleg"-et  egyértelműen  hozzá  óhajtja  rendelni, 
még  csak  nem  is  pszichikai,  hanem  érvényességi,  jelentési  ter- 
mészetű tárgyak,  melyeknek  a pszichikaihoz  való  egyértelmű 
hozzárendeltségük  is  több  mint  problematikus.  Akár  a görög 
szobrászat,  akár  a római  jogrendet  akarja  valaki  a görögség 
vagy  a rómaiság  faji  sajátosságaiból  megmagyarázni,  azt  a 
dupla  problematikát  kell  ignorálnia,  hogy  a legfeljebb  fizio- 
lógiailag egyértelmű  római  fajból  (melyhez  még  önmagában  is 
problematikus,  itt  nem  tárgyalható,  mert  ez  a problematika 
érdemi  és  nem  metodikai  jellegű),  próbálja  magyarázni  a római 
jogot,  holott  a kérdés  metodikus  értelmetlensége  folytán  nem 
ismerheti  sem  a római  „faji  jelleginek  a római  „lélekhez", 
sem  a római  „léleknek"  a római  joghoz  való  viszonyát.  A faj 
fogalmának  alkalmazása  az  objektív  és  az  abszolút  szellem  szín- 
vonalán tehát  mindig  naturalizmus  és  mint  ilyen  szükségkép 
dogmatikus  metafizika.  A későbbiek  folyamán  lesz  még  alkal- 
munk visszatérni  azokra  a problémazavarodásokra,  melyeket 
minden  a szellem  színvonalára  betolakodó  naturalizmus  szük- 
ségkép felidéz. 


3. 

Az  objektív  szellem  színvonalán  tételezhető  fogalmak  közül 
számunkra  legfontosabbak : az  állam,  az  osztály  és  a nemzetiség. 
Mind  a háromnak  közös  jegye,  hogy  embercsoportokat  érzelmi 
és  cselekvési  egységekbe  foglaló  princípium,  melyekben  még  az 
is  közös,  hogy  ez  az  egységet  teremtő  elv  nem  a pszichikai  lét 
színvonalán  van  „otthon".  Ez  utóbbi  megállapítás  csak  az  állam- 
alkotta politikai  egységet  illetőleg  látszik  magátólértetődőnek, 
ahol  is  mindenki  természetesnek  tudja,  hogy  az  államhoz  való 
tartozás  egy  jogi  természetű  kapcsolatot  jelent,  melyet  csak 
egy  hasonló  színvonalon  lévő,  ugyancsak  jogi  (és  nem  pszichikai) 
természetű  aktussal  lehet  megszüntetni.  Vitásabbnak  látszik  ez 
az  osztály,  egészen  problematikusnak  a nemzetiség  létesítette 
egységnél.  Az  osztály  fogalmát  legtöbbször  szintén  naturalisz- 
tikusan  szokták  meghatározni.  Vagy  bizonyos  külső,  gazdasági, 
szociális  stb.  ismérvekből,  holott  az  ezekből  létrejövő  tagozó- 
dása a társadalomnak  egyáltalában  nem  azonos  az  osztály 

pregnáns  fogalmával,  ilyen  meghatározások  a Stand,  a kaszt 
fogalmához  vezetnek,  melyek  a reális  szociológia  terén  egyál- 
talában nem  fedik  az  osztályét,  hiszen  éppen  az  osztályküzde- 
lem döntő  pillanataiban  válik  nyilvánvalóvá  ennek  a tagozódás- 
nak (például  nemesség,  papság,  kézművesség  stb.)  osztályszem- 
pontból való  divergenciája.  A másik  ugyancsak  naturalisztikus 
véglet  abban  áll,  hogy  az  igen  helyes  és  mély  „osztály öntudat** 
kifejezésnek  pszichológiai  értelmet  tulajdonítanak,  pedig  az  a. 
princípium,  amely  egy  embercsoportban  az  osztály  dinamikus 
egységét  megteremti,  lényegében  független  attól,  hogy  az 
osztályt  alkotó  egyénekben  ez  az  egység  milyen  pszichikai 
kifejezést  talál,  mint  vélemény,  meggyőződés  stb.  Az  ideológiai 
fogalmának  igazi  korszakot  alkotó  szociológiai  jelentősége  és 
termékenysége  akkor  lenne  csak  igazán  nyilvánvalóvá,  ha  segít- 
ségével keresztül  lehetne  vinni  a szociológiának  különböző  szin- 
vonalakra  való  tagozódását  és  ezzel  az  osztály  fogalmát  meg 
lehetne  teljesen  szabaditan i eme  naturalisztikus  pszichológiai 
mellékizétől,  nem  azt  kellene  tehát  mondani,  hogy  az  ideológia 
értelmében  minden  osztály  képviselője  már  bizonyos  elveket 
hirdet,  amelyek  „mögött**  „öntudatlanul**  vagy  „eltitkolva** 
reális  osztály  érdekek  rejtőznek,  hanem  minden  adott  esetben 
megkeresni  a valódi  osztály  ellentétek  valódi  ütközőpontjait  és 
a valóban  szembekerülő  osztályok  ellentétét  függetleníti  az  ilyen 
ellentéteket  (mindig:  mind  a két  oldalról)  elmosó  ideológiáktól. 
Az  osztály  öntudat  ideologikus  kifejezésének  tagolódása  és  tipo- 
lógiája így  a szociálpszichológia  kérdésévé  válik,  ellentétben 
a tiszta  szociológiával,  mely  magával  az  osztálytagozódással 
foglalkozik.  Annak  a megállapitásnak,  hogy  t.  i.  az  osztály  nem 
egy  „közös**  „öntudatban**  leli  gyökerét,  jelentősége  problémánk 
számára  abban  áll,  hogy  az  osztályegységet,  mint  tiszta  szocio- 
lógiai alakulatot  érthetjük  meg,  mint  foglalatját  és  hordozóját 
azon  törekvéseknek,  amelyek  az  állami,  jogi,  gazdasági,  társa- 
dalmi stb.  intézményekben  azok  aktuális  érvényességének  tartal- 
mát vagy  szerkezetét  módosítani  illetve  fenntartani  igyekeznek. 
Ez  a törekvés  lényegében  éppen  úgy  egy  értelmes  és  interpretál- 
ható jelentésalakulat,  mint  azok  a célok,  amelyekkel  kapcsolat- 
ban értelmessé  és  interpretálhatóvá  lesz;  tehát  az  az  „osztály - 
érdek“,  melyre  az  interpretáció  irányul,  sem  az  egyéni  érdekek 
eredője,  középarányosa  vagy  Rejtelmes  szintézise,  még  kevésbbé 
valami  „tömeglélék**  működésének  következménye,  hanem  egy- 
séges összefoglalása  az  intézmények  tartalmi  és  struktiv  olyan 
rendszerének,  mely  egy-egy  embercsoport  érvényesülési  lehető- 
ségét (ami  nem  azonos  az  azt  alkotó  emberek  szoros  értelemben 
vett  vagy  éppen  tudatos  közvetlen  érdekeinek  összességével)  in- 
tézményesen előmozditani  vagy  garantálni  hivatva  van.  Hogy 
ez  a jelentésalakulat  csak  interpretáció  utján  nyerhető  el  és  mint 
ilyen  nincs  közvetlenül  adva  (mint  pl.  a tételes  jog)  mitsem  bizo- 
nyít jelentéstermészete  ellen;  hiszen  a nyilvánvalóan  jelentés- 
természetű  szokásjog  is  csak  cselekvések  interpretációjának  ut- 
ján fogható  meg  megismerhető  tárgy iasságban. 

Ezek  után  talán  már  kevésbbé  hat  paradoxnak,  ha  a nemzeti- 
ség fogalmának  is  ilyen  természetű  tárgyiasságot  tulaj  donitunk. 
A naturalisztikus  fajfogalom  alkalmazhatóságának  belső  ellen- 
mondásaira már  az  előbb  mutattunk  rá;  itt  még  ki  kell  emel- 

nüuk  azt,  hogy  a nemzetiségszociológia  egyik  legfőbb  problémája 
a beolvadásé  szintén  eleve  kizárja  azt,  hogy  a faj  fogalmával, 
mint  a nemzetiségi  elkülönödés  alapjával  és  lényegével  dolgoz- 
hassunk: ha  a beolvadt  idegen  fajbeliek  nem  válnának  — a nem- 
zetiség történelmi  és  szociológiai  és  nem  antropológiai  értelmé- 
ben — teljesen  homogénekké  azokkal,  akik  közé  beolvadnak, 
olyan  kérdések,  mint  a nemzetiségek  hegemónia  küzdelmei,  szám- 
beli egyensúlyuk  vagy  fölényük  stb.  teljesen  értelmetlenekké 
válnának.  A nemzetiség  összetartó,  egy  séget  teremtő  elve  tehát 
nem  a naturalisztikus  és  így  problematikus,  fajközösség,  hanem 
a nyelv,  szokások  (Sitté)  teremtette  sorsközösség  és  az  ennek 
folytán  kifejlődő  karakterközösség  egy  embercsoportban  aus 
Schicksalsgemeinschaft  erwachsende  Charaktergemeinschaft 
mondja  kitünően  Ottó  Bauer.  (Die  Nationalitatenfrage  und  die 
Sozialdemokratie.)  De  ez  a meghatározás  még  lényeges  konkré- 
cióra  szorul.  Már  az,  hogy  a szokások  (Sitté)  közösségét,  mint 
a sorsközösség  előfeltételeit  hangsúlyoztuk,  utal  arra,  hogy  az 
osztály  tagozódás,  keresztezi  a nemzetiségi  tagozódást  és  apriori 
sohasem  dönthető  el,  hogy  adott  esetben  melyiknek  társadalmi 
tagozódást  konstruáló  ereje  fogja  a másikat  megbontani.  Ugyan- 
így utal  a nyelvközösség  fényére  is  idegen  történelmi  és  szocio- 
lógiai kategóriák  a nemzetiségi  egységet  megteremtő  vagy  szét- 
bontó szerepére;  a történelem  igen  sok  példát  tud  arra,  hogy 
aránylag  nagy  nyelvi  különbségek  még  mint  dialektusok  helyez- 
kednek el  egy  nyelv  (egy  nemzetiségi  egység)  keretein  belül, 
mig  néha  sokkal  kisebbek  is  elegendők  arra,  hogy  elválasztásnak, 
ha  nem  is  éppen  hordozói,  de  megnyilatkozási  formái  legyenek. 
Mert  a nemzetiség  alkotta  egységnek,  mint  társadalmi  csoportot 
és  tagozódást  létrehozó  kategóriának  is  ugyanaz  a sajátsága, 
mint  az  osztálynak : egyértelműen  értelmezhető  megnyilatkozása 
csak  az  intézményi  rendszerek  aktuális  érvényességének  tartal- 
máért vivott  küzdelemben  adódik.  Az  az  egység,  amelyet  nyelv, 
szokások  stb.  teremtenek,  csak  ilyen  küzdelmek  alkalmával  képes 
szociológiailag  megragadható  és  értelmezhető  egységet  — a nem- 
zetiséget — konstituálni.  Sőt  a közelebbi  elemzés  még  azt  is  meg- 
mutathatná, hogy  ezek  az  egy  ségsz  imp  tornák  inkább  szimptomák, 
mint  konstituáló  elvek,  a történelem  nem  egy  példát  tud  arra, 
hogy  a különben  még  nyelvileg  is  laza  egységet  egy  ilyen  küz- 
delem alatt  és  következtében  szilárdultak  csak  meg  igazán,  hogy 
ez  a küzdelem  különben  több  mint  eleven  Sitfe-különbségeket 
(az  osztálytagozódások  következményeit)  tette  másodrendűvé  és 
a csoportalakulás  számára  — legalább  a küzdelem  tartamára. 

4. 

A nemzetiség  tehát  éppen  úgy,  mint  a vele  egy  színvonalon 
tételezett  és  ezért  szakadatlanul  kereszteződő  osztály  a szocio- 
lógia dinamikus  fogalmainak  sorába  tartozik;  ami  azt  jelenti, 
hogy  csakis  valamiért  vivott  küzdelem  alkalmából  értelmezhet 
jük  adekvát  módon,  mint  egy  egységes  „csoport- akaratinak 
(melynek  nem  pszichológikus  és  nem  tömegpszichológikus  termé- 
szetével már  tisztában  vagyunk)  a hordozóját,  mint  ennek  az 
egységes  akaratnak  az  értelmét.  Azok  a — lényegükben  persze 
szintén  relativ  és  változásoknak  alávetett  — statikus  egységek, 
amelyekhez  viszonyítva  a dinamikusak  értelmezhetőkké  válnak: 

az  állam  egységét  konstituáló  intézményrendszer  és  az  uralkodó 
gazdasági  rendszer.  Minden  „csoport-akarat44  egységét  csak  abból 
a tartalmi  és  struktiv  változásból  lehet  megérteni,  melyet  az 
intézményrendszerekben  létrehozni  szándékozik.  Itt  látjuk  elő- 
ször az  objektiv  és  az  abszolút  szellem  között  való  különbségek 
jelentőségét:  ha  az  objektiv  szellem  színvonalán  tételezett  jelen- 
tésalakulatok lényegükben  feltétlen  és,  örök  érvényűek  lennének, 
akkor  közöttük  „küzdeleméről  szó  sem  lehetne.  Csak  az  úgy  lát- 
szik kiirthatatlanul  bennük  gyökerező  naturalizmus  és  az  emberi 
megniylvánulások  leghitványabbjait  legmagasabb  régiókba  ve- 
titő  antropologizmus  hitethetik  el  velünk,  hogy  két  igazság 
rendszer  vagy  két  művészi  irány  között  „küzdeleméről  lehet 
szó.  A tudósok  és  művészek  között  persze  lehet  küzdelem,  de 
egy  ilyen  küzdelemnek  — sem  tárgyában,  sem  tartalmában,  sem 
struktúrájában  — nincsen  semmi  köze  az  abszolút  szellem  szín- 
vonalán tételezett  tárgyak  ténybeli  és  lényegbeli  egymáshoz 
való  viszonyához.  Minden  igazság  időnkivüli  (tehát  antropoló- 
gikusan  kifejezve:  öröktől  fogva)  igazság,  magánvaló,  lényeg- 
beli igazság  — és  éppen  így  minden  hamisság  időtlenül,  lénye- 
génél fogva  az.  Hogy  tehát  két  u.  n.  igazságrendszer  „szemben 
áll44  egymással,  annak  az  igazságok  belső  tartalmához  és  struk- 
túrájához nincs  semmi  köze;  kizárólag  emberi  aspektus  dolga, 
hogy  az  emberek  nem  tudják,  hogy  a kettő  közül  melyik  a (ma- 
gánvaló) igazság,  vagy  hogy  mindkettő  az,  csak  még  nem  látták 
meg  a helyes  színvonalakat,  amelyeken  elhelyeződnek.  Éppen 
igy  — csak  ellenkező  szerkezeti  okokból  — nem  „állhat44  egymás- 
sal „szemben44  két  művészi  irány:  az  objektiv  lényegbeli  helyzet 
és  ennek  adekvát  appercepcióban  való  tükröződése  itt  azt 
mutatja,  hogy  e szembehelyezés  hamis:  amennyiben  mindkettő 
művészet,  annyiban  mindegyik  a másiktól  oly  radikálisan  füg- 
getlenül van  tételezve,  hogy  bármelyik  tételezettségének  látó- 
szögéből a másik  nem-exisztensnek  van  tételezve,  észre  sem  ve- 
hető, nemhogy  szembehelyezhető  volna  vele.  (L.  erről  az  eszté- 
tikai szubjektum-objektum  viszonyról  irt  dolgozatomat.  Athe- 
naeum.  Logos  VII.  1.) 

Az  objektiv  szellem  színvonalán  tételezett  aktuális  érvényes- 
ségnek lényegbeli  természete  ettől  az  érvényességtől  radikálisan 
különböző.  Ha  egy  jogrendet  egy  másik  jogrend  „kiszorít44,  akkor 
nem  valami  az  ő adekvát  lényegével  teljesen  heterogén  történik 
vele  (mint  az  igazságrendszernél  vagy  a műalkotásnál),  hanem 
érvényességi  struktúrájának  egy  olyan  természetű  megváltozása, 
mely  változást  annak  lényegében,  mint  lényegbeli  lehetősége, 
függetlenül  a valóságban  történtektől,  tehát  időtlenül  tételezve 
volt:  pozitivitásának  megszűnése.  A pozitivitását  elvesztett  jog- 
rend nem  szűnt  meg  ezáltal  jelentésalakulat  lenni,  csupán  érvé- 
nyességének egy  specifikus,  de  döntő  árnyalata  tűnt  el:  az  aktuá- 
lis érvényességé.  Téves  volna  azonban  — és  egy  dogmatikus  fej- 
lődésmetafizika felé  vezetne  — ebben  a megváltozásban  az  imma- 
nens tételezés  szempontjából  magasabb  (vagy  alacsonyabb) 
rendű  erők  játékát  látni;  hogy  a pozitivitást  nyert  jogrend 
magasabb  vagy  alacsonyabb  rendii-e,  mint  a pozitivitást  elvesz- 
tett, az  általánosságban  mint  valami  fejlődési  törvény  egyálta- 
lában nem,  sőt  az  egyes  esetekben  is  csak  igen  ritkán  eldönthető 
kérdés.  Mert  mint  hangsúlyoztuk,  a jogalkotás,  a jogtartalom 

létrejötte  metajurisztikus  probléma  és  ebből  szükségképen  kö- 
vetkezik, hogy  a tartalom  érvényessége,  az  aktuális  érvényesség, 
a pozitivitás  (ami  egyáltalában  nem  azonos  a „jogi“  formáknak 
minden  formai  érvényesség  lényegéből  fakadó  időtlen  érvényes- 
ségi természetével)  a jogon  kivül  levő  tőle  heterogén  erők  küz- 
delmének eredője;  az  osztályoké  és  a nemzetiségeké.  Talán  nem 
kell  külön  hangsúlyozni  sem  azt,  hogy  a gazdasági  rendszerek- 
nek struktúrában  nagyon  hasonló  érvényességi  természetük  van 
és  még  kevésbbé  azt,  hogy  ez  itt  az  egyszerűség  kedvéért  tárgyalt 
eset,  az  egész  jogi  vagy  gazdasági  rendszer  megváltozása  struk- 
tiv  lényegében  nem  különbözik  egy  részletrendszerének  meg- 
változásától. 


5. 

Ezzel  az  objektív  szellem  színvonalán  adódó  primér  rend- 
szerezéseknek két  csoportjához  jutottunk:  statikai  (jog,  gazda- 
ság) zárt  rendszerekhez,  melyeknek  aktuális  érvényessége  a dina- 
mikusok (osztály,  nemzetiség)  egyensúlyától,  illetve  küzdelmük- 
nek eredményétől  függ.  Tehát  mig  egyfelől  a statikus  rendszerek 
konkrét  tárgyiassága  számára  a dinamikusok,  mint  rationes  * 
essendi  szerepelnek,  addig  a statikusak  a dinamikusak  szempont- 
jából a rationes  cognoscendi  szerepét  vannak  hivatva  betölteni. 
Az  objektív  szellem  színvonalán  a „küzdelem"  mint  az  aktuális 
érvényességért  való  harc  értelmezhető  csak  értelműén  és  adek- 
vát  módon.  Ez  a helyzet  teszi  érthetővé,  ha  nem  helytállóvá,  a 
szociológiában  annyira  elterjedt  naturalizmust.  Mivel  az  aktuá- 
lis érvényesség  lényegéhez  tartozik,  hogy  mint  a természet 
puszta  létezési  síkján,  egyszerre  egy  helyen  és  egy  időben  csak 
egy  jogi-  illetve  gazdasági  rendszer  bírhat  ezzel  az  érvényes- 
séggel, mivel  továbbá  e felett  az  érvényesség  felett  a jogi,  illetve 
gazdasági  rendszerhez  képest  transzcendens  motívumok  dönte- 
nek, érthetővé  válik,  hogy  ezt  a konstellációt  a fizikai  természet 
rendjével,  ahol  „két  tárgy  nem  lehet  egyszerre  egy  helyen",  a 
létért  való  küzdelemmel  stb.  helyezték  párhuzamba.  De  ez  a 
hasonlat  — mégis  csak  hasonlat.  Mert  attól  a pillanattól  fogva, 

— az  emberiség  szociális  története  ezzel  a pillanattal  kezdődik 

— amikor  az  embercsoportok  küzdelmében  legyőzőiteket  nem 
irtották  ki,  hanem  egy  osztályba,  a rabszolgákéba  konstruálták, 
a szervező  rendszerek  aktuális  érvényéért  folytatott  küzdelem 
lényegében  és  szerkezetében  megszűnt  a természetben  lefolyó 
küzdelmek  folytatása  lenni.  (Oppenheimer:  Dér  Staat.)  Az  a 
momentum,  mely  ezt  a természetből  való  kilépést,  a történelem 
kezdetét  lehetségessé  teszi,  a győztes  és  legyőzött  között  levő 
kapcsolatnak  immár  nem  pusztán  létező  jellege.  Akármilyen 
durva  erőszak  teremti  is  meg  és  tartja  is  fenn  ur  és  rabszolga 
jogi  és  gazdasági  viszonyát  az  állandóságnak  és  a változásnak, 
az  egymásra  való  aktív  és  passzív  behatásnak  még  a legprimi- 
tívebb fokán  is  van  ezekben  a viszonyokban  valami,  ami  nem 
fogható  fel  sem  a fizikai  sem  a psychikai  lét  kategóriáival,  ami 
csakis  mint  az  egvmással  a kölcsönhatás  relatiójában  levő 
szociológiai  természetű  faktorok  eredője  érthető  meg.  Ezért  esik 
össze  az  állam  Keletkezése  a történelem  kezdetével,  mert  a léte- 
zésnek nincs  története  (még  a psychikai  létnek  sem)  és  akár- 
milyen korlátlan  variabilitást  mutatnának  is  a természeten 

belül  előforduló  „küzdelmek",  lényegük  mindig  redukálható  tör- 
ténetet nem  ismerő  törvényszerűségekre,  Mig  ellenben  a legpri- 
mitívebb törzsszerkezet  vagy  ur  és  rabszolga  viszony  aktuális 
érvényességi  mivoltánál  fogva  úgy  tételezettségben,  mint  aktuá- 
lis érvényességének  változásaiban,  mint  valami  uj,  semmiféle 
természettörvényből  hiánytalanul  le  nem  vezethető  jelenik  meg. 
Hogy  pedig  még  a legprimitívebb  ilyen  természetű  kapcsolatok 
is  érvényességi  és  nemlétező  természetűek,  azt  nyilvánvalóvá 
teszi  egyfelől  a kihatási  körzeteknek  messze  a fizikai  kikénysze- 
rithetőségen  túlterjedő  és  attól  gyakran  függetlenedő  volta, 
másfelől  az  a megkötöttség,  melyet  az  elnyomóban  konstituál, 
olyan  kölcsönhatást  teremtve,  melynek  a fizikai  léten  belül  nem 
lehet  analógiája. 

De  az  embercsoportok  ilyen  szociális  létenf elüli  egység- 
fogalmából  épp  oly  egyoldalúan  és  tévesen  következtetnek  e 
kapcsolatok  (itt  az  államé  jön  elsősorban  tekintetbe)  feltétlen, 
időfeletti  órvényess égére.  Igaz,  mint  minden  jelentésalakulat- 
nak, úgy  az  államnak,  jognak,  a gazdasági  rendnek  is  meg  van 
a maga  minden  időbeli  lefolyástól,  még  a történeti  időtől  is  füg- 
getlen magánvaló  formális  ontológiai  értelme.  De  — csak  más 
összefüggésben  ismétlőnk  már  elmondottakat  — ez  az  időfeletti 
jelentés,  nem  a jelentések  originaler  érvényességének  síkján,  ha- 
nem egy  magasabb,  de  elvontabb  síkon  van  tételezve.  Azaz  meg- 
található, sajnos,  eddig  Reinach  izolált  és  problematikus  kisér- 
letén  kívül  nem  is  keresték  még  ezt  igazán,  az  ilyen  alakulatok- 
nak az  a lényegszinvonala,  ahol  olyan  tárgyiasságformában 
adódnak  e jelentések,  mely  tárgy  iasságf  orma  minden  ilyen 
jelentésnek  tételezés!  priusa.  De  nem  szabad  figyelmen  kivül 
hagyni,  hogy  ez  a phaenomenologia  és  ontológiai  vizsgálat 
szükségképpen  „zárójelbe"  teszi  a jelentésalakulatok  aktuális 
érvényességét,  eltekint  pozitivitásuktól.  A phaenomenologia 
programja  ugyan  minden  érvényesség  vizsgálat  alkalmával  az 
Ekoxy  alkalmazása  de  itt  mélyreható,  bár  metódikusan  gyakr 
ran  fel  nem  ismert  különbség  van  az  objektív  és  az  abszolút 
szellem  színvonalán  való  tételezettség  között.  Mig  ugyanis  az 
abszolút  szellem  színvonalán  a „zárójelbe  tétel"  következtében 
az  érvényesség  csak  fel  van  függesztve,  de  lényegében  nem  vál- 
tozik, addig  egy,  az  objektiv  szellem  színvonalán  tételezett 
jelentésalakulat  tárgyiasságának  lényege  radikálisan  transzfor- 
málódik, ha  aktuális  érvényessége  „zárójelbe"  van  téve.  A kü- 
lönbség egészen  röviden  igy  fogalmazható:  minden  kategória 
— qua  kategória,  eltekintve  az  általa  megformált  matériától  — 
egy  síkon,  egy  egészen  általános  formális  ontológia  időtlen  érvé- 
nyességének síkján  van  tételezve,  tekintet  nélkül  arra  a szín- 
vonalra, amelyen  a kategória  és  az  általa  megformált  matéria, 
mint  egységes  tárgyiasság  originaer  érvényességgel  bír.  Az  itt 
létrejövő  színvonalkülönbséget  azért  szokták  elhanyagolni,  mert 
a leggyakrabban  vizsgált  logikai  és  ismeretelméleti  kategóriák- 
nál mindakettő  időtlen  érvényességű.  Az  objektiv  szellem  téte- 
lezési  síkjának  valódi  érvényesség-nuanceját  pedig  az  homályo- 
sát ja  el,  hogy  a vele  létrejövő  szinvonaleltolódásnál  figyelmen 
kívül  maradt  az  a tény,  hogy  bár  az  objektiv  szellem  színvona- 
lán adódó  tárgyiasságnak  formális  előfeltételei  (a  kategóriák) 
abszolút  érvényűek,  az  e síkon  létrejövő  tárgyiasságnak  maga- 

nak  csak  aktuális  érvényességre  van  igénye,  ha  ez  az  aktuális 
érvényesség  feltétlen  is  — az  érvényesség  feltételeinek  fenn- 
állása mellett. 

De  e két  félreértés  okai  nemcsak  ismeretelméleti  természe- 
tűek, az  ismeretelméleti  helyzet  tisztázatlan  volta  csak  hozzá- 
járul ahhoz,  csak  alkalmat  nyújt  arra,  hogy  egy  óhajtott  félre- 
értés megszilárduljon.  Abból  a szerkezeti  tényállásból,  t.  i.  hogy 
az  állam  mint  statikus  szociológiai  egység  van  meghatározva, 
melynek  ratio  essendijét  dinamikus  egységek  egyensúlya  hozza 
létre,  egy  nagyon  elterjedt  ideológia  szerkezettan  leleplezése 
következik:  az  osztály  feletti  államé.  A szinvonalelmélet  nyel- 
vén szólva,  az  osztály  feletti  állam  fogalma  azt  a félreértést  rejti 
magában,  hogy  az  állam  tárgyiasságát  létrehozó  és  egy  formális 
ontológiában  külön  megismerhető  tárgyakká  tehető  kategóriák 
időfeletti  és  abszolút  természetéből  egyáltalán  nem  következik  a 
bármiyen  konkrét  államrendszer  érvényességének  az  őt  meg- 
illető aktuálisnál  magasabb  színvonala.  A szinvonalcsere  nem 
más,  mint  a tipikus  ideológiát  létrehozó  szociálpszichológiai 
processzus  (mint  tudjuk  az  ideológia  mindig  a pszichológia  sík- 
ján van  tételezve),  mely  valamely  csoportérdekből  helyeset  és 
szükségszerüt  olyan  „általános  embeni“  és  időtlen  érvényű  enti- 
tásnak tekint,  aminek  elvetése  éppen  olyan  önmagunkkal  való 
ellenmondásba  hozna,  mint  teszem  a princípium  contradictionis 
elvetése.  Holott  az  egész  objektiv  szellem  tételezési  színvonalát 
nem  illeti  meg  ez  a bizonyosság.  Mert  abból,  hogy  konkrété  talán 
nem  tudunk  elképzelni  egy  olyan  emberi  létállapotot,  melynek 
formái  között  az  objektiv  szelleméi  nem  szerepelnének,  még  nem 
következik  azoknak  olyan  természetű  ontológiai  szükségessége, 
mint  amilyennel  a logikai  vagy  ethikai  kategóriák  birnak.  Egy 
állam-,  vagy  gazdaság-,  vagy  osztálynélküli  létet  legfeljebb 
elképzelni  nem  lehet,  illetve  csak  abban  lehet  kételkedni,  hogy 
kiküszöbölésük  konkrété,  gyakorlatilag  keresztülvihető-e  — de 
azt  sem  lehet  állítani,  hogy  az  akár  csak  az  ember  fogalmával  is 
ellenkeznék.  Pedig  még  ez  is  csak  feltétlen  anthropológiai  szük- 
ségszerűséget jelentene,  éles  ellentétben  a logikai  tételezésnek 
minden  „emberidtől  való  teljes  függetlenségével  és  az  ethikai 
Sollen- nek  Kant  szavai  szerint  „allé  Vernunftivesen“-re  való 
vonatkozásával.  Éppen  ilyen  ideologikus,  szociálpsichikai  ter- 
mészetű minden  gazdasági  rendnek  ilyen  ontológikus  liiposzta- 
zálása,  valamint  a naturalisztikus  elveknek  az  aktuális  érvé- 
nyesség helyére  való  betolása. 


6. 

Ennek  az  összefüggésnek  belátása  alkalmas  a nemzetiség 
és  osztály  viszonyának  közelebbi  tisztázására.  Mindkettőt,  mint 
a szociológia  dinamikus  egységét  értettük  meg,  mely  értelmez- 
hetőséget a statikusokra  való  vonatkozásban  nyer.  Tehát  nem 
elég  a nyelv  egysége  ahhoz,  hogy  valamely  embercsoport  a 
szociológia  számára  mint  nemzetiség  tárgy iasságot  nyerjen, 
hanem  kell,  hogy  igy  létrejövő  egysége  a statikus  egységek  tar- 
talmi kialakulásáért  vivott  küzdelemben  valamiképen  számba 
jöjjön.  Az  újabb  szociológia  az  igy  létrejövő  különbséget,  mint 
a történelemmel  bíró  és  a történelemnélküliség  (peschichtslos) 

nemzetiségek  különbségét  állapítja  meg.  Ennek  a különbségnek 
reális  szociológiai  alapja  azonban  egy  az  osztály  tagozódás  kö- 
rébe eső  helyzet  az,  hogy  az  illető  nemzetiségnek  van-e  az  ural- 
kodó osztályok  csoportjába  tartozó  osztálya  is,  (nemesség,  intel- 
ligencia stb.)  Ennek  a különbségnek  problémánk  számára  való 
jelentősége  pedig  az,  hogy  a nemzetiségi  ellentét,  mint  dinami- 
kus faktor  csak  az  utóbbi  esetekben  lép  fel,  tehát  a szó  szoros 
értelmében  csak  az  utóbbi  esetben  lehet  szociológiai  értelemben 
igazán  nemzetiségről  beszélni.  Nem  lehet  itt  feladatunk  az  igy 
adódó  ellentétlehetőségekhez  érdemileg  hozzászólni,  csak  az  a 
helyzet  fontos  számunkra,  mely  ebből  a tényállásból  követke- 
zik, az  osztáy tagozódás  mint  a nemzetiségi  probléma  szocioló- 
giai priusa  és  az,  hogy  osztályösszeütközések  (pl.  iskola,  köz- 
igazgatási  és  biráskodási  nyelv  stb.  körül)  minden  nemzetiségi 
küzdelemhez  elválaszthatatlanul  hozzá  vannak  nőve.  Igaz  tehát, 
hogy  van  olyan  helyzet,  amelyben  a nemzetiségi  ellentét  hát- 
térbe szőrit  ja  az  illető  nemzetiségen  belüli  osztályellentéteket, 
de  még  igazabb  az  is,  hogy  még  az  ilyen  szembeállások  végső 
gyökerükben,  főleg  történetileg,  de  a konkrét  helyzetekben  is, 
osztályalakulásokra  vezethetők  vissza.  Úgy,  hogy  a nemzetiségi 
tagozódás  szociológiai  önállóságának  elismerése  mellett  mégsem 
tekinthető  túlzásnak  Ottó  Bauernek  az  a mondása,  hogy: 
„Nationaler  Hass  ist  transf ormiért er  Klassenhass  .“  (I.  m.  229.) 


7. 

Eddigi  fejtegetésünkben  a figyelmes  olvasónak  méltán  fel- 
tűnhetett, hogy  sem  a kulturális  ellentétekről,  sem  a nemzet 
fogalmáról  szó  sem  esett.  Ennek  oka  nem  eme  kérdések  jelentő- 
ségének alábecsülése  volt,  hanem  az,  hogy  itt  vannak  elrejtve  a 
nemzetiségi  kérdés  körüli  — jó-  és  rosszhiszemű  — félreértések- 
nek és  fogalomzavaroknak  legfontosabbjai.  Mert  a kultúrának 
is  és  a nemzetnek  is  van  egyértelmű  jelentése,  úgy  az  objektív, 
mint  az  abszolút  szellem  színvonalán  és  hogy  röviden  előlegezzük 
a most  kifej  ezen  dőket,  a döntő  fogalomzavarok  abból  jönnek 
létre,  hogy  e két  színvonalon  létezett  és  ezért  egymástól  gyöke- 
rükben különböző  nemzet  és  kultúra  fogalmakat  — jó-  vagy 
rosszhiszeműen  — identifikálni  szokták. 

A kultúra  fogalmáról  nyilvánvaló  (és  a később  elmondan- 
dó^ folyamán  megokolhatóvá  is  válik)  hogy  egyedül  az  abszolút 
szellem  színvonalán  van  igazán  „otthon"  — mit  jelent  akkor  az 
objektív  szellemén?  Világos,  hogy  itt  nem  a primér,  hanem 
ideologikus  természetű  tárgy iassága  van:  részben  érzelmi  ki- 
élező je  egy  nélküle  is  meglévő  osztályelnyomásnak  és  ellentét- 
nek, mert  az  elnyomó  és  az  elnyomott  ellentéte  érthető  módon 
élesebb  és  még  gyengébb  osztály  öntudat  mellett  is  appreciálha- 
tóvá  válik,  ha  érzéki  szimbólumot  kap  egy  idegen  nyelvben  és 
hozzáférhetetlen  kultúrában  (pl.  a bíróság,  a közigazgatás  ide- 
gen nyelve);  részben  mint  a küzdelem,  illetve  az  elnyomatás 
objektuma  szerepel  különösen  olyan  esetekben,  amikor  egy  nem- 
zetiség „történelmi"  volta  keletkezőben  van,  amikor  is  úgy  az 
elnyomó,  mint  az  elnyomott  nemzetiség  csodálatos  éles  érzéssel 
van  annak  tudatában,  hogy  a történelmi  öntudaton  (az  intelli- 
gencia-osztály kifejlődésén)  múlik  a köztük  meginduló  küzde- 

lem  sorsa  és  ezért  jóval  mielőtt  a reális  osztályellen tétek,  melyek 
az  illető  nemzetiségi  elnyomás  subsztratumait  képezik,  tudato- 
sakká váltak  volna,  a legnagyobb  hevességgel  indul  meg  a küz- 
delem az  illető  nemzetiségi  irodalom  stb.  kifejlesztése,  illetve 
elnyomatása  érdekében  (pl.  az  iskolákért  való  küzdelem).  E küz- 
delemnek hevessége  okozza  azt  a közkeletű  felfogást,  mintha 
a kultúra  nemzetiséghez  kapcsolt  fogalmában  valami  korlátlan 
terjeszkedés,  imperializmus  szükségképen  bennefoglaltatnók.  A 
kultúra  fogalmának  későbbi  analízise  rá  fog  mutatni  e tévedés 
mivoltára,  itt  elég  arra  utalni,  hogy  a korlátlan  terjeszkedésre 
való  törekvés  az  imperializmus,  az  osztály  uralom  fogalmában, 
főleg  ahogy  a gazdasági  rendszerben  intézményesen  stabilizá- 
lódik, csakugyan  szükségképen  bennfoglaltatik,  úgy  hogy 
(egyelőre  eltekintve  attól,  van-e  a nemzeti  kultúrának  csak- 
ugyan ilyen  imperialisztikus  lényege)  a történelmi  és  szocioló- 
giai valóságban  fellelhető  tényleges  imperializmus  magyaráza- 
tára a gazdasági  osztály  imperializmus  természetszerű  korlát- 
lansága teljesen  kielégitő. 

Persze  ez  a korlátlanság  is  lényegében  nem  természeti, 
hanem  szociológiai.  Az  a minden  imperalizmusnak  és  elnyomás- 
nak korlátolt,  illetve  korlátlan  volta  az  osztály  uralommal  járó 
gazdasági  kizsákmányolás,  gazdasági  és  szociológiai  lehetősé- 
gektől függ  és  csak  a mai  helyzetnek,  a fejlett  kapitalizmus 
korlátlan  terjeszkedési  képességének  örök  törvénnyé  való 
hiposztázálása  ad  okot  az  ilyen  félreértésekre.  (Az  osztályel- 
nyomás például  egy  hűbéri  természetű  „Natiiralwirtschaft" 
keretein  belül  távolról  sem  korlátlan,  amint  azt  a jobbágyság 
története  éppen  az  újkori  kapitalizmusra  és  pénzgazdaságra 
való  átmenetében  világosan  mutatja.)  És  amilyen  kevéssé 
állandó  és  a gazdasági  struktúrától  független  a korlátlanságra 
irányuló  uralmi  tendencia,  oly  kevéssé  állandó  és  független 
ettől  a struktúrától  az  az  egység,  amelybe  az  elnyomók  magukat 
az  elnyomottakkal  együtt  konstruálják.  Nyilvánvaló,  hogy  ez 
az  egység  annál  intenzivebb,  mennél  jobban  távolodik  a gazda- 
sági rend  a Naturalwirtschafttól,  amivel  a legszorosabb  Össze- 
függésben áll  az  elnyomók  és  elnyomottak  között  létező  gazda- 
sági és  szociológiai  kölcsönhatások  mindig  bonyolódottabbakká 
és  intenzivebbekké  válása  és  ennek  következményeként  az  osz- 
tálytagozódásnak mindig  leplezettebben  jogi  és  nyilvánvalóbban 
gazdasági  természete  (csak  az  ur  és  rabszolga  viszonyát  kell  e 
szempontból  a munkaadó  és  munkás  viszonyával  összeliason- 
litani,  hogy  ez  evidenssé  váljék,  anélkül,  hogy  azt  akarnók 
állitani,  hogy  az  utóbbi  tagozódás  nélkülözi  azt  az  erősítő  jogi 
szankciót;  itt  csak  egy  tendenciáról  van  szó).  Annak  az  egység- 
nek, mely  ilyen  módon  jön  létre,  az  ideologikus  tükröződése  a 
nemzet  szociológiai  fogalma.  A nemzet,  mint  szociálpszicho- 
lógiai, mint  ideologikus  alakulat  tehát  azt  a szolidaritásérzetet 
jelenti,  melyet  az  egy  államisághoz  való  tartozás  az  annak 
államjogilag  alárendeltekben  létrehoz.  Ezért  nem  véletlen,  hogy 
a nemzet  problémája,  mint  társadalmi  és  történelmi  kérdés  csak 
a fejlődő  kapitalizmussal  párhuzamosan  lép  fel.  Egyszerűbb 
összetételű  gazdasági  rendszerek  számára  még  mint  kérdés 
sem  merül  fel,  hogy  az  uralkodó  osztályokon  kívüliekben  van-e 
ilyen  szolidaritásérzés  és  ez  tőlük  megkövetelhető  volna-e.  Ezek 

kizárólag  mint  az  államiság'  objektumai  és  nem  miint  szubjek- 
tumai szerepelnek,  ami  legpregnánsabb  kifejezését  abban  nyeri 
el,  hogy  az  állam  védelméből,  a szolidaritás  igazi  dokumen- 
tálásából intézményesen  ki  vannak  zárva.  Amennyiben  ezt  tőlük 
egy  rendkivül  szorult  helyzetben  mégis  megkívánják,  a dolog 
természetéből  kifolyólag  egyúttal  megszüntetik  az  uralkodó 
osztályon  kivül  lévő  jogi  helyzetüket  (például  a rabszolgák 
felfegyverezését  Khodosban,  mikor  azt  Demetrios  Poliorketes 
ostromolta,  azok  polgárokká  való  emelése  nyomon  követte).  így 
a prekapitalisztikus  államalakulatok  számára  magától  értetődő 
volt  egyfelől  az  uralkodó  osztályhoz  és  a „nemzethez"  való  tar- 
tozásnak ez  az  egyet  jelentése  (például  az  antik  polgár  fogalom), 
másfelől  a legtöbb  nagy  államnak  belső  labilis  szerkezete  és 
ezért  nagyobb  gazdasági  és  szociális  rázkódtatások  nélküli  válta- 
kozási  képessége;  itt  nemcsak  az  ókori  nagy  birodalmak  (perzsa, 
macedón  stb.)  labilis  összetételére  kell  gondolni,  hanem  a közép- 
kori feudális  államalakulatokra  is,  például  az  angol  és  a francia 
uralmak  gyors  változására  Franciaországon  belül  a százéves 
háborúban.  A prekapitalisztikus  államszervezetekkel  szükség- 
képen együtt  járt  az  ilyen  labilitás:  az  elnyomott  osztályokhoz 
tartozók  csak  közvetve,  csak  az  uralkodó  osztályok  közvetítése 
által  függtek  össze  az  állammal,  tehát  tőlük  egy  azzal  szemben 
való  szolidaritást  semmikép  sem  lehetett  elvárni  és  senkinek 
sem  jutott  eszébe,  hogy  azt  elvárja. 

Köztudomású,  hogy  a nemzeti  állam  problémája  a kapita- 
lizmus kifejlődésével  szimultán  merül  fel.  Ennek  két  oka  van. 
Egyik,  hogy  a kapitalizmus  — gazdasági  szervezettségének 
szociális  előfeltételeként  — minden  rendi  vagy  kaszttagozódást 
megszüntetni  igyekszik  és  amennyiben  nem  sikerül  is  neki  azt 
mindenütt  egyformán  keresztülvinni,  mégis  megteremti  az 
állam  tagjainak  az  államhoz  való  közvetlen  kapcsolatát.  (Ez  az 
értelme  az  úgynevezett  állampolgári  jogegyenlőségnek  s itt  ért- 
hetővé lesz  a XVIII — XIX.  század  kapitalista-liberális  moz- 
galmaiban az  ideologikus  elem:  ők  a rendi  tagozódás  megszün- 
tetésére törekedtek,  de  ez  a reális  bourgoisérdek  ideológiájuk- 
ban mint  egy  minden  tagozódáson,  tehát  az  osztálytagozódáson 
is  felülemelkedő  „általános  emberidnek  ideálja  szerepelt.  Itt  is 
— mint  előbb  az  osztályfölötti  államnál  — az  ideológia  fel- 
használja a fogalmak  tisztázatlanságát  és  összekeveri  az  osztály- 
tagozódást  a rendi  tagozódással,  de  ez  a fogalomzavar  itt  is 
csak  alkalom  és  nem  ok.)  A másik  ezzel  szorosan  összefüggő 
motivum  a gazdasági  kapcsolatoknak  olyan  intenzívvé  válása, 
hogy  az  állam  egésze  alkotta  gazdasági  egység,  mely  a védő- 
vámok, tarifakedvezmények  stb.  miatt  a világgazdasággal 
szemben  önálló  egységet  képez,  minden  egyes,  az  államhoz  tar- 
tozó gazdasági  individuumot  nehezen  leszakitható  és  1 észak itás 
esetén  az  exisztenciába  nyúló  kapcsokkal  fiiz  emez  egység  fenn- 
állásához. Ez  az  egység  tágasabb  a nemzetiség  fogalmánál  és 
független  tőle.  És  pedig  nemcsak  abban  nyilvánul  meg,  hogy 
egy  elnyomott  nemzetiség  uralkodó  osztályában  érdekeltséget 
támaszt  az.  elnyomó  állam  fennállása  iránt,  amikor  is  az  illető 
osztály  politikája  bifurkálódik:  mint  „nemzetiség"  küzd  a maga 
autonómiájáért,  az  illető  „nemzeten"  belül,  kifelé  azonban,  ha 
egy  úgynevezett  felszabadításról  van  szó,  teljesen  szolidáris 

elnyomóival  (például  az  orosz-lengyel  kapitalistaosztály  a cári 
Oroszországhoz  való  viszonyában).  De  megnyilvánul  ez  a kap- 
csolat abban  is,  hogy  még  az  elnyomott,  az  állami  egység  által 
létrehozott  gazdasági  egység  előnyeiben  csak  igen  kevéssé 
részesülő  osztályokban  is  kifejlődik  egy  bizonyos  szolidaritás 
ezzel  az  egységgel  szemben,  ha  akárcsak  a félelem  következté- 
ben, hogy  egy  esetleges  elszakadás  minden  nagy  előnye  mellett 
a meglevő  előnyöket  megbolygatná.  Természetes,  hogy  a külön- 
böző osztálystrukturák  itt  okoznák  a legnagyobb  ellentéteket: 
például  egészen  másképen  fog  ilyen  körülmények  között  a 
nemzetiségi  szeparatizmus  előliarcosa,  az  intellektuális  osztály 
reagálni,  melynek  osztályérdekei  legközvetlenebbül  esnek  össze 
a nemzetiségi  autonómia  kérdésével,  egészen  másképen  a prole- 
tariátus, a kispolgárság  etb.  Fontos  motívum  itt  természetesen 
annak  a másik  államnak,  amely  felé  az  „irredenta"  törekszik 
belső  szociális  és  gazdasági  struktúrája,  osszehasonlitva  a saját 
államéval,  ka  az  például  alacsonyabb  fejlődési  fokon  áll. 
könnyen  meglehet,  hogy  éppen  a különben  legexponáltabban 
nemzetiségi  osztály,  az  intelligencia  fogja  a saját  államán  belül 
való  autonóm  elhelyezkedést  az  elszakadásnál  előnyösebbnek 
tartani. 

De  mint  minden  ponton,  itt  sem  esik  célkitűzésűnk  körébe 
az  itt  adódó  kérdések  érdemi  tárgyalása,  az  elvi  tanulság,  ami 
a nemzett  igy  megértett  szociológiai  fogalmából  következik, 
úgy  is  elég  világos  már,  hogy  megfogalmazható  legyen:  a nem- 
zet lényege  az  állam  polgáraiban  eleven  szolidaritásér  zés  álla- 
muk fennállásával  szemben,  tehát  róla  talán  több  joggal  még 
el  lehet  mondani,  mint  a nemzetiségről,  hogy  sorsközösség. 
A sors  fogalma  azonban  itt  némi  interpretációra  szorul;  igaz, 
a sors  fogalmában  bennerejlik,  hogy  valami  kívülről  jövő,  az 
egyénen  túllévő  hatalom,  de  csak  olyan  megtörténést  vagy  hely- 
zetet tekinthet  az  egyén  a maga  sorsának,  mely  tőle  való  füg- 
getlenségének ellenére  az  ő lényegével  a legszorosabb  kapcso- 
latban van,  amit  vállalhat,  amit  vállalni  akar;  például  ha  vala- 
kinek egy  tégla  esik  a fejére,  azt  semmiképen  sem  lehet  sorsá- 
nak tekinteni,  de  a legvéletlenszerübb  találkozás  is  oka  és 
alkalma  lehet  egy  sorsszerű  eseménynek,  amelyet  az  ember  még 
legborzasztóbb  következményeiben  is,  a magáénak  tud  és  a 
magáéként  vállal.  Ez  a közösség  azonban  semmiképen  sem 
kény  szer  itliető  ki  sem  egyének,  s,em  embercsoportok  számára. 
Amennyire  jogi  természetű  és  így  kikényszerithető  az  államhoz 
való  tartozás,  az  állampolgári  kötelességek  teljesítése,  amilyen 
spontánul  működnek  az  osztály,  illetve  nemzetiségi  érdekekből 
folyó  csoportelhelyezkedések,  annyira  nincsen  és  nem  lehet 
semmiféle  szankciója  az  — ideologikus  — nemzetegységnek. 
Minden  nemzetnek  fennállása  tehát  attól  függ,  mennyire  képes 
tagjaiban  ezt  a sorsközösséget,  ezt  a szolidaritást  kifejleszteni. 
Amely  államban  nemzetiség  és  nemzet  összeesnek,  ott  ez  a 
kérdés  a dolog  természeténél  fogva  kevésbbé  égető,  mint  egy 
többnemzetiségből  összetettben;  az  elszakadás  esetében  fenye- 
gető nemzetiségi  elnyomás  egy  más  államszervezetben  elég 
motívum  arra,  hogy  az  osztályellentétek  az  állam  korlátain 
belül,  döntessenek  el.  De  egy  vegyes  nemzetiségű  állam 
számára  kimondható  az  a szociológiai  összefüggés,  egy  ilyen 

alakulat  csak  akkor  képes  tartósan  fennállni,  ha  meg:  van  benne 
a lehetőség  nemzetté  fejlődni,  vagyis  minden  őt  alkotó  nemzeti- 
ségnek — mint  nemzetiségnek  — többet  nyújtani,  mint  amit 
az  önmaga  számára,  ha  önálló  állammá  alakulna,  létrehozni 
képes  volna,  vagy  mint  amit  a vele  nemzetiségileg  homogén 
szomszédállam  nyújthatna  neki.  A nemzet  szociológiai  fogalmá- 
ból következik  tehát,  hogy  minden  erőszak  és  elnyomatás  csak 
felbontó  hatású  lehet  számára. 

8. 

Mondottuk:  a nemzet  és  a kultúra  fogalmai  és  pedig  az 
egymással  a legszorosabb  összefüggésben,  az  abszolút  szellem 
színvonalán  vannak  igazán  „otthon".  Mindkettőnek  egymástól 
élesen  elváló  és  az  abszolút  szellem  sikján  bár,  de  különböző 
színvonalú  objektív  és  szubjektív  jelentése  van.  A kultúra 
objektív  jelentése  az  abszolút  szellem  objektivációinak,  tehát 
tudománynak,  művészetnek  és  vallásnak  egy  uj,  azok  originer 
adottságától  különböző  egységbe  foglalása;  a nemzet  fogalma 
pedig,  mely  itt  a kultúrától  elválaszthatatlan,  bár  annak  jelen- 
tési köre  tágabh  az  övénél,  az  a.  funkciója,  hogy  bizonyos  kultur- 
objek  ti  vációkat  meghatározott  kvalitású  egységekké  konstru- 
áljon. (így  a nemzet  fogalma  ezen  a szín  vonalon  nem  tételez- 
hető a kultúráé  nélkül,  csak  arra  vonatkoztatva,  csak  mint 
annak  egységét  adó  elv  kap  adekvát  értelmet,  mig  a kultúra 
fogalma  tételezhető  a nemzeté  nélkül  (például  a középkori  kul- 
túra), ez  esetben  azonban  szintén  szükség  van  egy  egységprinci- 
piurnra,  mely  a nemzet  fogalmának  összefogó  szerepét  betölti. 
Ez  az  egységprincipium  lényegében  történetfilozófiai,  azaz  a 
kultúra  szintézise  az  abszolút  szellem  objektivációinak,  eredeti, 
a történelmi  lefolyáshoz  képest  eltérő  viszonylataitól  független, 
uj  egységes  vonatkozást  ad  a történetfilozófiai  időhöz,  mely  sem 
az  empirikussal,  sem  a történelmivel  nem  azonos.  A történet- 
filozófiai  időegységek,  melyek  korszakokba  rendszerezik  az 
abszolút  szellem  objektii vációit,  tartalmi,  szubstratumegy  ségek; 
azok  a jelentésalakulatok  foglalhatók  csak  Össze  egy -egy  ilyen 
periodusegységbe,  melyeknek  tartalmai  egyértelműen  vonatkoz- 
tathatók egy  ilyen  közös  egységet  adó  szubstratumra,  melyek- 
nek formái  — eltekintve  megformáltságuknak  az  originer  érvé- 
nyességüktől — egyórtelmüleg  egy  ilyen  szubstratumra,  mint 
megformálásuk  végső  intenciójára  utalnak.  A történetfilozófiai 
idő  ilyen  módon  nem  más,  mint  egy  ilyen  „közös"  tartalom, 
„közös"  formaintenció  foglalatja;  „tartama"  nem  közönséges 
időbeli  lefolyás,  sem  történelmi  egyidejűség  vagy  egymásutá- 
niság, hanem  ennek  a közös  intenciónak  érvényességi  köre, 
tekintet  nélkül  a többi  időfogalmakra.  A nemzet  egyike  ezeknek 
a történetfilozófiaiilag  egységfogalmaknak,  egyike  a legfontosab- 
baknak közülök,  ha  távolról  sem  az  egyedüli  is,  ha  kérdéses  is, 
hogy  a legfontosabb-e. 

A nemzeti  kultúra  fogalma  tehát  az  abszolút  szellem  szín- 
vonalán tételezett  jelentésalakulatoknak  uj,  de  szintén  ezen  a 
síkon  „otthonos"  szintézisét  jelenti.  így  maga  is  természetszerű- 
leg jelentésalakulat,  még  pedig  abszolút  érvényű  jelentésala- 
kulat, melynek  érvényessége  teljesen  független  attól,  hogy 
akad-e  valaha  és  egyáltalán  szubjektum,  mely  jelentését 

adekvát  módon  appreciálná.  Ha  például  a „görög  kultúra*4 
jelentésalakulat  érvényességének  (nem  megismerhetőségének 
vagy  konkrét  megismertségének)  természetét  vizsgáljuk,  meg 
kell  állapitanunk,  hogy  itt  egy  éppen  olyan  időfeletti  és  fel- 
tétlen érvényű  jelentéssel  állunk  szemben,  mint  teszem  a 
pythagorasi  tantételben.  A mindig  problematikus  és  mindig 
csak  megközelitő  konkrét  megismerhetőségnek  lehetősége  és 
objektivitása  az  objektiv  jelentésnek  éppen  ezt  a minden  ráirá- 
nyuló aktustól  független  és  feltétlen  érvényességét  tételezi  fel; 
a konkrét  megismerésnek  csakis  az  ő többé-kevésbbé  tökéletes 
megközelitése  lehet  mértéke,  ez  az  objektiv  jelentés  ( noema ) az 
a bizonyos  „valóság",  amelyen  egy  kultúra  megismerését  mér- 
jük. Remélhetőleg  nem  szorul  tehát  bővebb  magyarázatra,  hogy 
a nemzet  eme  fogalmának  semmi  köze  sincs  a szociológiaihoz. 

A megismerés  kérdésével  azonban  már  egy  lépést  tettünk  a 
kultúra  szubjektív  értelmezése  felé.  Itt  két  egymástól  lényege- 
sen eltérő  szubjektív  értelmet  kell  megkülönböztetnünk:  a 
kontemplativet  és  az  aktivet.  A megismerés  aktusa  persze  még 
nem  jelenti  a szubjektív  színvonal  elérését;  a tiszta  megismerés, 
ha  ismer etelméletileg  uj  színvonalat  jelent  is  az  objektiv  jelen- 
tésalakulattal szemben,  a mi  szempontunkból  mégis  lényegében 
az  objektivitás  oldalán  marad,  mint  egy  ahhoz  hozzárendelt, 
kizárólag  abból  értelmezhető,  egyedül  reá  vonatkoztatva  értel- 
mes aktus.  Azt  a kérdést,  hogy  a „megismerő"  aktus  esetleg  a 
kontemplativ  kulturaktust  mint  a maga  lehetőségének  előfel- 
tételét megkívánja,  a kulturtudományok  ismeretelmélete  van 
hivatva  eldönteni.  A kultúrára  kontemplative  irányuló  attitűd 
ha  nem  is  tételezhető  függetlenül  a kultúra  objektiv  fogalmától, 
mégis  egy  bizonyos  szabadságviszonyban  van  vele  szemben: 
maga  is  része  a kultúrának,  a kultúra  egy  uj  tételezés!  szín- 
vonalát jelenti,  amelyben  az  okjektiv  kultúra  tárgy iasságai  uj 
szintézisbe  foglaltatnak  össze;  röviden  a szubjektív  és  kon- 
templativ kulturafogalom  azt  az  értelmet  jelenti,  amit  a szub- 
jektum mint  kulturlény  és  nem  mint  megismerő  alany  számára 
a kulturobjektivációk  nyernek.  Nagy  tévedés  lenne  ezt  a szin- 
tézist szubjektív  alaptermészete  miatt  pszichológiainak  kép- 
zelni, mert  az  értelem,  amit  a kultúra  ilyen  módon  a szubjektum 
számára  a szubjektumban  elnyer,  lényegében  értelem,  jelentés 
természetű,  tehát  ha  kizárólag  a szubjektumban  tételezi  étik  is, 
azért  annak  „lelkiállapotaival"  mint  azoktól  független,  értel- 
nies  jelentés  áll  szemben,  az  érvényesség  síkján  áll  és  hozzájuk 
i rányitva  Sollen-karaktere  van.  (Itt  végre  nem  hajtható  ana- 
lízisek kellenének  ennek  kimutatására,  hogy  ennek  az  érvé- 
nyességnek miben  áll  az  objektiv  kultúrától  független  „objek- 
tivitása" és  érvényességének  mértéke.)  A kontemplativ  aktus 
számára  a nemzet  még  éppen  úgy  szerepel,  mint  az  objektiv 
kultúrában,  mint  egy  tárgyiassági  forma  a sok  közül,  még 
kizárólag  a kontempláció  tárgyának  oldalán  állók  és  nem  fűzik 
a szubjektumhoz  intimebb  lényegbeli  kapcsolatok  a többi  tár- 
gy iasságokat  teremtő  princípiumoknál.  Ez  a viszonylat  lénye- 
gében megváltozik  a kultúrához  való  aktív  állásfoglalásban. 
A számbaj ö vő  szubjektum  itt  is  a kultúrát  élő  ember,  de  itt  a 
harcsúly  a hozzávaló  aktiv  állásfoglaláson,  a benne  való  cse- 
lekvő résztvenniakaráson  van,  ami  persze  nem  kell,  hogy  tudó- 

mányos,  művészi  stb.  produktivitással  essék  ös,sze,  hiszen  akár- 
hány példájára  lehetne  rámutatni  annak  a különös  helyzetnek, 
hogy  az  objektiv  kultúra  nem  egy  döntő  értékének  emberi  produ- 
cense,  mint  szubjektum  teljesen  kivül  állott  a kultúra  össze- 
függésén, önmagában  nem  létesített  sem  kontemplativ,  sem 
aktiv  kulturszin tézist,  (Ennek  szerkezeti  okaira,  melyek  az 
abszolút  szellem  színvonalán  tételezhető  objekti vációk  originer 
érvényességeinek  a kulturszintézisben  létrejövő  érvényességűk- 
hez való  viszonyukban  rejlenek,  itt  nem  lehet  rámutatni.)  Ez 
az  állásfoglalás,  éppen  úgy,  mint  a kontempláció,  maga  is  a 
kultúra  síkjára  tartozik,  de  abban  tér  el  tőle,  hogy  itt  a kultúra 
objektiv  világa  mint  egy  kulturakarat  tárgya  van  tételezve;  itt 
tehát  nem  egy  kultúra  appercepciójáról,  hanem  egy  kultúra 
megteremtésére  való  törekvésről  van  szó,  illetve  pontosabban; 
egy  kultúrában  való  elhelyezkedésre,  egy  kultúrában  való  életre 
irányuló  törekvésről.  Mig  tehát  a kontemplativ  aktusban  az 
összes  volt  és  jelen  kultúrák  egy  síkon,  a jelenén  (persze  az  örök 
érvényű  múltakat  jelenné  változtatón)  vannak  tételezve,  addig 
az  aktiv  szubjektivitás  intenciója  lényegében  egy  a jelenből 
kinőni  készülő  jövőre  van  irányítva  és  minden  múltnak  ez  a 
jövő  felé  fordulása  ad  csak  értelmet  és  jelentőséget.  Ezzel  egy 
uj  szintézis  jön  létre  a kultúra  alkotta  tárgy iasságrendszerben, 
melynek  számunkra  leglényegesebb  ismertetőjegye  az,  hogy  a 
nemzet,  mint  egységprincipium,  az  objektum  oldaláról  átkerül 
a szubjektuméra.  Azáltal  ugyanis,  hogy  a kultúra  itt  mint 
fejlődő  kontinuitás  van  tételezve,  a közös  tartalmat  egységgé 
foglaló  elv  szükségképen  a szubjektum  teremtő,  a jövő  felé 
vivő  aktusában  van,  ha  ennek  az  aktusnak  lényege  másfelől 
abban  rejlik  is,  hogy  levonja  a múlt  összes  konzekvenciáit, 
hogy  valóságokká  változtassa  annak  lehetőségeit,  hogy  egy- 
szóval megtartsa  és  továbbvigye  annak  kontinuitását,  A nemzet, 
mint  tudjuk,  a kulturális  jelentésalakulatoknak  ilyen  tartalmi 
egys.égprincipiuma  és  mint  ilyent  az  aktiv  szubjektum  kultúrát 
teremtő  törekvésében  őt  illeti  meg  elsősorban  az  a szerep,  hogy 
az  adott  múltat  a feladott  jövővel  összekapcsolja;  más  szóval: 
a nemzet  az  az  egység,  amelybe  a kultúrát  teremtő  szubjek- 
tivitás kvázi  beáll,  hogy  árjától  továbbvive,  de  egyúttal  annak 
irányt  is  szabva,  hatékonyan  siethessen  a megalkotandó  jövő 
felé.  Bizonyos;  az  itt  adódó  egységprincipiumok  közül  kétség- 
kívül a nemzet  a legfontosabb,  de  mint  az  objektiv  kultúráról 
mondottuk  már,  távolról  sem  az  egyedül  lehetséges.  Úgy,  hogy 
az  objektiv  kultúrán  belül  létrejöhetnek  a nemzetnél  átfogóbb 
egységes  lehetségesek,  annál  szükebbkörüek  is  (athéni,  firenzei 
stb.  kultúra),  úgy  a szubjektív  kultúra  aktiv  megteremtésénél 
sem  tekinthető  a nemzet  az  egyetlen  lehetséges  egységet  létre- 
hozó elvnek.  Persze  a különböző  egységprincipiumoknak  egy- 
máshoz való  viszonya  itt  más  természetű,  mint  az  objektiv  kul- 
túránál volt;  mig  ott  a tárgyak  tartalmi  egységétől  függött, 
liogy^  melyik  ilyen  egységprincipium  foglalhatta  őket  össze 
egységes  szintézisben  vagy  hogy  lehetett-e  ugyanazokat  a 
jelentésalakulatokat  mint  különböző  szintézisek  alkatrészeit 
tekinteni,  itt  a szubjektív  beállítottságok  történetfilozófiai  hely- 
zete és  tipológiája  határozza  meg,  hogy  mikor  milyen  szintézis 
lehetséges  és  válhatik  kultúrát  megt  érmék  enyit  övé.  (Ebből 


látszik,  hogy  ez  a szubj ektivitástipus  sem  pszichológiai;  soha- 
sem az  egyén  „lelkiállapotától44  függ  a beállitottság,  hanem 
ellenkezőleg  egy  történetfilozófiai,  tehát  érvényességi  sikon  téte- 
lezett konstelláció  határoz  a lehetséges  szubjektivitások  meg- 
valósulásai fölött.)  De  akármilyen  legyen  is  az  itt  tételezhető 
nemzetfogalomnak  viszonya  az  egyéb  lehetséges  egység  princí- 
piumokhoz, bizonyos,  hogy  az  egység  alapjául  szolgáló  tartalmi 
közösség  köre  semmi  szükségszerű  kapcsolatban  nincs  azzal  az 
egységkörrel,  mely  a szociológiai  nemzetfogalmat  konstituálja. 
Nemcsak  azért,  mert  minden  nemzeti  kultúra  fogalmához  az 
általa  teremtően  és  termékenyítve  interpretált  „idegen  nemzeti44 
jelentésalakulatok  éppen  olyan  elválaszthatatlanul  hozzátartoz- 
nak, mint  a „saját44  nemzetbeliek  (például  a klasszikus  irodalom 
nélkül  egy  modern  kultúrának  „nemzeti44  egysége  sem  volna 
elképzelhető,  ha  az  az  aktiv  interpretáció  következtében  mást 
és  mást  jelent  is  mindegyik  összefüggésben);  nemcsak  azért, 
mert  az  igy  létesülő  kulturális  nemzetegység  fogalma  egyálta- 
lában nem  fedi  a szociológiai  nemzetét,  hiszen  tételezhető  olyan 
történelmi  és  szociológiai  körülmények  között,  melyek  ezt  a 
nemzetfogalmat  nem  ismerték  és  nem  ismerhették  (például  az 
antik  Görögország,  ahol  az  egyes  városállamokon  belül  létre- 
jövő szolidaritásélmények  felelnek  meg  a modern  szociologikus 
nemzetérzések,  míg  a görögségről,  mint  kultúrában  egységes 
nemzetről  igenis  lehet  beszélni)  és  még  ha  a két  nemzetfogalom 
történelmileg  egyidejű  is,  abból  még  egyáltalában  nem  követ- 
kezik semmi  konvergencia  közöttük  (például  a svájci  németség 
szociológiailag  a svájci,  a kultúrában  a német  „nemzethez4* 
tartozik);  hanem  főleg  azért,  mert  a szubjektumok,  amelyek  a 
„nemzetihez  tartozás  aktusát  végrehajtják,  az  intencionális 
objektumok  különbözőségénél  fogva  lényegileg  különbözők  és 
igen  különböző  az  aktusok  is,  amelyekkel  a kétféle  nemzet  tété- 
leztetik.  A szociológiai  nemzet  tételező  szubjektuma  az  empi- 
rikus én,  a „valóságos44,  az  „élő44  „ember44,  a tételezés  aktusának 
lényege  azért  egy  érzés,  amelyből  valóságos,  az  életen  belül 
elhelyezkedő  cselekvések  fakadnak;  ez  a nemzeti  érzés,  mint 
láttuk,  csak  annyiban  tekinthető  tényleg  létezőnek,  amennyi- 
ben ilyen  spontán  cselekvések  lehetőségét  hordja  magában. 
A kulturális  nemzet  szubjektuma  ellenben  nincsen  a valóság 
színvonalán  tételezve  és  ha  pszichológiailag  olykor  vagy  akár 
gyakran  igaz  is,  hogy  a kulturális  nemzethez  való  tartozás 
szintén  egy  spontán  aktus  eredménye,  éppen  lényegét,  értelmét 
tekintve  nem  más,  mint  egy  ontológiai  hovátartozás  teremtő 
végrehajtása  a szubjektumban,  mely  ezzel  az  objektumot  téte- 
lező aktussal  szimultán  kulturális  szubjektumnak  tételezi 
önmagát.  Tehát  a szociológia  sikján  adódó  spontaneitás  lénye- 
gében több  valóság  között  való  spontán  választást  jelent,  mely 
választásnak  motivumai  azonban  — szociológiailag  szükség- 
szerű ok  és  okozat  sarok,  úgy  hogy  a választás,  pszichológiai 
spontaneitása  ellenére  a szociológia  kauzális  szükségszerűségei- 
nek van  alávetve.  A kulturális  nemzethez  való  tartozás  még 
kevésbbé  „szabad  választás44  tárgya,  de  az  itt  érvényesülő  onto- 
lógiai szükségszerűség,  mint  az  etikában,  az  egyedül  lehetséges 
emberi  szabadságnak,  az  empiria  kauzális  megkötöttségétől 
való  megszabadulásnak  a kifejezője:  az  önmagát,  az  önmaga 

lényegét  választás  aktusa  ilyen  ontológiai  szükségszerűségében 
és  azzal  identikusán  a szabad  szubjektum  szabad  önmagát  téte- 
lezése. Fichte,  akit  az  utóbbi  időben  önkényesen  kiragadott  idé- 
zetek alapján  szeretnek  a nacionalizmus  hirdetőjének  feltün- 
tetni, igy  jellemzi  a két  nemzetfogalom  közötti  különbséget: 
„Wel ebes  is  das  Vaterland  dér  wahrhaft  ausgebildeten  christ- 
lichen  Európáéra?  lm  allgemeiinen  ist  es  Európa,  insbesondere 
ist  es  in  jedem  Zeitalter  clerjenige  Staat  in  Európa,  dér  auf 
dér  Höhe  dér  Ku'ltur  steht.  Jener  Staat,  dér  gefáhrlich  fehl- 
greift,  wird  mit  dér  Zeit  freilich  untergehen,  demnach  aufhören 
auf  dér  Höhe  dér  Kultur  zu  stehen . . . Mögen  dann  doch  die 
Erdgeborenen,  welche  in  dér  Erdscholle,  dem  Flusse,  dem  Berge 
ihr  Vaterland  anerkennen,  Bürger  des  gesunkenen  Staates 
öleiben;  sie  bekalten,  wass  sie  wollten  und  wass  sie  beglückt: 
dér  sonnenverwandte  Geist  wird  unwiderstehlich  angezogen 
werden  und  hin  sich  wenden,  wo  Licht  ist."  (Grundzüge  de* 
gegenwartigen  Zeitalters.  XIV.  Verlag.) 

9. 

Felmerül  most  már  az  a kérdés:  mi  összefüggés  van  mégis 
a kultúra  két  legutoljára  tárgyalt  fogalma  között?  Mert  világos, 
hogy  minden  nacionalisztikus  ideológia  éppen  e kettőnek 
identifikálásán  épül  fel:  a szubjektív  és  aktív  értelemben  kultu- 
rális nemzetek  sok  tekintetben  az  etikaival  rokon  érvényességét 
(e  két  érvényesség  mély r emenő  különbségét  ez  összefüggésben 
nem  lehet  tárgyalnunk)  az  ideológia  belehelyezi  a szociológiai 
nemzetfogalomba  és  az  abból  indokolt  esetekben  kauzálisán  kö- 
vetkező solidaritásérzést  e kultúra  nevében  hiszi  az  állam  tag- 
jaitól Sollen- ként  megkövetelhetőnek.  Az  eddig  elmondottak 
után  aligha  lesz  már  szükséges  e felfogás  ideológiai  természetét 
részletesen  kimutatni,  hiszen  nyilvánvaló,  hogy  a benne  foglalt 
színvonal  és  tárgyiasság  összetévesztés  mögött  az  államban 
uralkodó  osztálynak  ez  a törekvése  van  elrejtve;  a benne,  a 
szociológiai  helyzetéből  szükségszerűen  következő  szolidaritás 
érzést  saját  államalakulatával  szemben  azoktól  az  osztályoktól 
is  — a nemzeti  kultúra  „etikai"  érvényessége  nevében  — meg- 
követelni, amelyekben  ez  a szolidaritás  az  itt  egyedül  kompetens 
szociológiai  kauzalitás  által  sehogy  sincs  vagy  legalább  kellő- 
képen nincs  megalapozva;  mely  követelés  „etikai"  hangsúlya 
még  azzal  az  ideológiai  következménnyel  is  jár,  hogy  mivel 
minden  etikai  Sollen  feltétlen  érvényű  és  nem  lehet  megegye- 
zések és  rekompenzációk  tárgya,  az  uralkodó  osztály  felmentve 
érzi  magát  azon  kötelezettség  alól,  hogy  a szociológia  síkján  téte- 
lezett nemzetérzéshez  szükséges  szolidaritásnak  a többi  osztály- 
ban való  tényleges  felkeltése  kedvéért  tényleges  osztály  érde- 
keiből bármit  is  feláldozzon. 

Komolyabb  kérdés  azonban,  hogy  ezen  a tisztán  ideologikus 
természetű  identifikáláson  kívül  van-e  kapcsolat  a két  nemzet- 
fogalom  között?  E kérdés  értelmes  feltevését  egy  dilemma  előzi 
meg,  amelynek  csak  egyik  megoldási  útja  teszi  a kapcsolatot 
egyáltalában  tételezhető vé:  a kultúra  arisztokratikus  vagy 
demokratikus  mivoltának  dilemmája;  az  a kérdés,  meg  van-e 
minden  emberben  az  ontológiai  lehetőség  arra,  hogy  magát  mint 

a kultúra  aktív  szubjektumát  tételezze?  Ez  a kérdés  lényegében 
ontológiai  metafizikai,  mert  a minden  ember  kulturképességé- 
nek  bármilyen  pszichológiai  vagy  szociológiai  természetű  taga- 
dása annak  metafizikai  igenlése  mellett  az  állásfoglalás  lénye- 
gén — mint  mindjárt  látni  fogjuk  — nem  változtathat  semmit. 
Nem  tarthatjuk  itt  feladatunknak  a kérdés  érdemére  a választ 
megkeresni,  hanem  kizárólag  a problémák  összefüggésének  szer- 
kezetét próbáljuk  megvilágítani,  amely  szerkezeti  összefüggés- 
ben a dolog  természetéből  önként  következőnek  látszik,  hogy 
csak  a minden  ember  kulturképességének  metafizikai  igenlése 
mellett  lehet  a két  nemzetfogalom  egymással  kapcsolatbah ozá- 
sáról egyáltalában  beszélni.  Minden  arisztokratikus  kulturkon- 
cepció  önmagával  kerül  ellenmondásba,  ha  a kultúra  nevében 
követel  szolidaritást  azoktól,  akiket  kultúrafelfogásának  meta- 
fizikai lényegével  örökre  és  lényegükből  kifolyólag  kizár  a kul- 
túrához való  normativ  kapcsolatból.  Az  ő számára  tehát  csak 
vagy  a faji  egység  naturalisztikus  és  így  dogmatikus  meta- 
fizikája, vagy  az  állam  érvényességének  az  abszolút  szellem 
színvonalára  való  jogosulatlan  emelése,  vagy  egy  spontán  natu- 
ralisztikus  hataloimnetafizika  van  mint  ideológiai  lehetőség 
adva;  a kulturaközösségre  hivatkoznia  még  ideologikusán  is 
megengedhetetlen.  Bonyolódottabbnak  látszik  a másik  kultúra- 
felfogásnak a szociológiai  értelemben  vett  nemzethez  való  vi- 
szonya, de  ez  a<  látszólagos  komplikáció  megszűnik,  ha  szem 
előtt  tartjuk,  hogy  egy  jelentésalakulatot  vagy  ontológiai  tény- 
állást csak  úgy  lehet  az  empirikus  valósággal  kapcsolatba  hozni, 
ha  köztük  egy  Sollen  természetű  összefüggést  tételezünk,  ha 
tehát  az  érvényességi  alakulatoknak  az  empirikus  valósággal 
szemben,  amelyre  vonatkoztatjuk,  a megvalósítandó  ideál  hang- 
súlyát adjuk.  A szubjektív  kultúra  demokratikus  felfogásából 
tehát  természetszerűleg  ez  a politikai  program  következik:  min- 
dent meg  kell  tenni,  hogy  minden  ember  — mivel  ontológiai 
lényegénél  fogva  lehet  a kultúra  alanya  — minél  gyorsabban  és 
biztosabban  birtokába  jusson  azoknak  a lehetőségeknek,  ame- 
lyek számára  ennek  az  aktusnak  reális  megvalósulását  bizto- 
sítják. A politika  viszonya  minden  nem  intézmény  jellegű  össze- 
függéshez, ezért  a kultúrához  is,  lényegében  negatív:  nem  tehet 
egyebet,  mint  elhárítani  azokat  az  akadályokat,  amelyek  egy 
ilyen  természetű  viszony  megvalósulásának  útjában  állanak. 
Az  összes  emberek  kulturképességének  reális  (pszichológiai 
vagy  szociológiai  és  nem  metafizikai)  természetű  tagadása  tehát 
nemhogy  gyengítené  a metafizikai  igenlésből  következő  politi- 
kát, sőt  inkább  arra  alkalmas,  hogy  azt  konkretizálja,  annak 
politikailag  határozott  célt  és  irányt  adjon:  azok  a pszichológiai 
vagy  szociológiai  motívumok,  amelyek  arra  vezetnek,  hogy  a 
létező  emberek  összességének  aktuális  kulturképessége  tagadtas- 
sék,  teszik  e politikának  reális  szubstratumát,  ezeknek  intézmé- 
nyes megszüntetése  lesz  ennek  a politikának  igazi  feladata. 
Ennek  a feladatnak  meglátása  elől  azok  az  ideológiák,  amelyek 
nem  helyezkednek  a ridegen  arisztokratikus  álláspontra,  vagy 
olyan  módon  akarnak  kitérni,  hogy  a szubjektív  kultúra  reális 
te  tel  ezesi  lehetőségének  szociológiai  előfeltételeit  alábecsülik: 
tisztán  etikainak  tüntetik  fel  ennek  az  aktusnak  a.  lehetőségét, 
amelyet  végrehajtani  mindenkinek  módjában  áll,  ha  akarja 

(tehát  csak  rajta  áll,  hogy  a két  nemzetfogalom  számára  nem 
esik  össze);  vagy  abstrakt  lehetőségek  intézményes  megadását 
cserélik  fel  a konkrét  lehetőségek  valóságos  megteremtésévek 
pl.  általános  tankötelezettség,  múzeumok  sfb.  nyilvános  és  in- 
gyenes használata,  anélkül,  hogy  a szociológiai  helyzet  folytán 
az  emberek  többségének  módjában  állana  tényleg  élni  az  igy 
abstrakte  megadott  lehetőségekkel.  A szubjektív  kultúrában 
tételezett  nemzet,  a maga  igaz  vonatkozásában  a szociológiai 
valóságra,  tehát  mint  Sollen  és  mint  a feléje  haladó  politikai 
program  egyedül  a szocializmusban  jut  kifejezésre  (ott  sem  min- 
dig a kellő  világosságban  és  élességgel);  minden  más  állásfog- 
lalás csak  ideologikus  elhomályosít  ását  adja  a valóságos  tény- 
állásnak. 

Mert  a kulturális  nemzetfogalom  összeesése  a szociológiai- 
val — legalább  mint  ideál  — jelzi  minden,  a nemzetiségi  kérdés- 
ben való  állásfoglalásnak  legmagasabb  színvonalát  addig, 
ameddig  a konkrét,  az  aktuális  történelmi  valóság  síkján  mara- 
dunk. Hogy  ezen  egységen  túl  nem  tételezhetünk-e  történetfilo- 
zófiailag  még  magasabbrendü  egységeket,  az  nem  érinti  ennek 
a kérdésnek  megoldását;  az  a kérdés  pl.  hogy  mindazon  szocio- 
lógiai természetű  akadályok  elhárítása,  amelyek  az  emberek 
valamennyiének  valamely  nemzeti  ku  1 türköz össégbe  való  aktiv 
és  szubjektív  tartozását  meggátolják,  nem  szüntetné-e  meg  a 
szociológiai  színvonalon  tételezett  nemzetet  egyáltalában  és 
nem  teremtene-e  egy  a most  elképzelhetőktől  radikálisan  külön- 
böző szociológiai  struktúrát,  túlmegy  az  ebben  a dolgozatban 
előttünk  álló  célkitűzésen.  De  éppen  mert  nem  szándékoztunk 
egyebet  és  többet  adni,  mint  a ma  lehetséges  állásfoglalások  és 
ideológiák  alapját  képező  fogalmak  szerkezetét  és  tételezési  szín- 
vonalát vázolni,  mert  távoltartottunk  a fejtegetésektől  minden 
történetfilozófiai  utópiát,  újból  kell  hangsúlyozni  azt  az  ered- 
ményt, amelyre  ezek  a meggondolások  minden  mozzanatukban 
ráutaltak:  a nemzeti  kultúra  összefüggése  a hozzátartozó  szub- 
jektumokhoz ontológiai  jellegű,  tehát  minden  cselekvésünk  csak 
azokat  az  akadályokat  háríthatja  el  az  útból,  amelyek  az  onto- 
lógiai kapcsolatok  reális  megvalósulásának  útjában  állanak; 
ilyeneket  — a dolog  lényegét  tekintve  — teremteni,  létrehozni, 
az  emberekbe  belenevelni,  vagy  azokba  szuggerálni  lehetetlen- 
ség. A kultúrának  holmi  imperialisztikus  korlátlanságra  tö- 
rekvő tendenciákat  tulajdonítani  tehát,  vagy  szerkezetének  és 
tételezési  színvonalának  teljes  félreismerését  jelenti,  — vagy 
ismét  ideológia.  Mivel  a természetbeli  bellum  omnium  contra 
omnesnek  a társadalomra  és  a történelemre  való  alkalmazását, 
mint  szinvonalösszecserélést,  mint  naiv  és  dogmatikus  meta- 
fizikát ismertük  fel,  nem  marad  más  hátra,  mint  ez  ideológia 
mögött  annak  reális  szociológiai  szubstratumát  felkeresni:  a 
kapitalisztikus  uralkodó  osztályok  korlátlanságra  törekvő  gaz- 
dasági, szociális  éSi  politikai  expanzióját.  És  ezzel  eljutottunk  a 
sajnos  felette  vázlatos  színvonal-  és  szerkezetelméleti  elemzések 
negatív,  de  következményeiben  mégsem  egészen  meddő  ered- 
ményéhez: minden  természeténél  fogva  korlátlanság  felé  ha- 
ladó, tehát  imperialisztikus  törekvés  a szociális  valóság  szín- 
vonalán, amely  mint  láttuk  az  egyetlen  színvonal,  ahol  róla 
értelmesen  beszélni  lehet,  lényegében  mindig  egy  olyan  ural- 

kodó  osztálynak,  vagy  az  uralkodó  osztályok  olyan  egyesülésé- 
nek expanziv  törekvése,  amelynek  az  adott  gazdasági  és  szociális 
helyzet  mellett  módjában  van  és  érdekében  áll  a gazdasági  ki- 
zsákmányolást korlátlanul,  ameddig  reális  hatalma  megengedi, 
kiterjeszteni.  Minden  imperialisztikus  kapcsolatban  felmerülő 
nemzeti  vagy  nemzetiségi  probléma  ennélfogva,  ha  lehántjuk 
róla,  szinvonalösszecserélésből  és  fogalomzavarból  táplálkozó 
ideologikus  burkát,  lényegében  osztályproblémának  bizonyul.  A 
nemzetiségi  kérdésnek  olyan  megoldási  kísérletei  tehát,  amelyek 
a fennálló  osztály  uralmat  érintetlenül  hagyják,  vagy  diletan- 
tikusak  vagy  ideologikus  természetűek;  nem  tudják  vagy  nem 
akarják  a kérdés  valóságos  szociológiai  összefüggését  és  így 
megoldásának  egyedül  lehetséges  színvonalát  meglátni.  Az  ér- 
demli megoldások  útjai  és  problémái  azonban  szükségképen 
kivül  esnek  az  itt  magunk  elé  tűzött  feladat  lehetséges  határain. 

LUPAS  JÁNOS: 

Az  annyira  aktuális,  érdekes  és  tanulságos  dolgozatok 
olvasása  felelevenítette  emlékezetemben  az  ujabbkori  magyar 
alkotmánytörténet  egy  fontos  mozzanatát,  melyben  a két  tanul- 
mányban kifejezésre  jutó  teljesen  ellentétes  álláspontoknak 
mintegy  előrevetitett  képét  láthatni. 

A nemzetiségi  törvény  javaslatának  előkészitésére  kikül- 
dendő országgyűlési  bizottság  tagjainak  megválasztása  alkal- 
mával, 1866  április  havában,  a román  nemzetiségi  képviselők 
azt  indítványozták,  hogy  e bizottságban  az  összes  magyar- 
országi  nemzetek  megfelelő  arányban  legyenek  képviselve, 
mert  azt  tapasztalták,  „hogy  akárhol  volt  szó  a románokról, 
közönségesen  vagy  nem  választatott  meg  senki  közülök,  vagy 
pedig  olyan  választatott  meg , akiről  köztudomású  dolog , hogy 
nem  éppen  a legjobb , leghűbb  románok  közé  tartozik  “ Dr.  Hodos 
József  román  képviselő  ezen  indítványt  támogatván,  mondta: 
„Építsünk  uj  házat , melyben  mindannyian  elférjünk,  nem 
egyik  a másik  felett , hanem  egyik  a másik  mellett .“  (Ország- 
gyűlési napló  49.  1.) 

Ellenben  Miletics  Szvetozár  igy  nyilatkozott:  „Nem  pár- 
tolom a román  pótinditványt  azért,  mert  nem  elégséges;  nem 
elégséges  pedig  azért,  mert  a nemzetiségi  kérdés  nem  proporció, 
hanem  egyenjogúság  . . . Véleményem  szerint  igazságos  volna, 
hogy:  1.  a nemzetiségi  bizottságban  Magyarország  egyes  nem- 
zetei: a magyarok,  szlávok,  románok,  szerbek  és  oroszok  egyen- 
lően legyenek  képviselve;  2.  hogy  a választáskor,  az  egyes 
nemzetiségi  részletek  szerint  minden  egyes  részlet  válassza  a 
bizottságba  az  őt  illető  kontingenst:  mert  a nemzetiségi  kérdés 
Magyarországon  a különböző  nemzetiségeknek  egymás  közt  és 
az  állam  iránti  állásának  és  viszonyának  kérdése,  mert  a nem- 
zetiségek a politikai  összletnek  oly  alkotó  részleteit  képezik, 
melyek  egymáshoz  viszonyítva  nem  sub-,  hanem  coordinálva 
vannak  és  eszerint  a nemzetiségi  individuálitások  fogalmából 
származó  jogokkal,  nem  annyira  majoritás,  hanem  az  egyen- 
jogú nemzetiségek  kompromisszuma  szerint  kell  elbánni." 
Miletics  külön  pótinditványt  is  akart  tenni  ez  értelemben,  de 
szerb  képviselőtársai  nem  tartották  ezt  opportunusnak,  hanem 

abban  a reményben  ringatták  magukat,  „hogy  az  országgyűlés 
e kérdésben,  mely  a legfontosabb,  határozat  nélkül  is  az  igaz- 
ság és  testvériség  elvei  szerint  fog  eljárni/4  (U.  o.  58—59.) 

Mondanom  sem  kell,  hogy  a román  pótinditvány  és  Mile- 
tics  szavai  a pusztában  kiáltónak  szavaiként  hangzottak  el, 
mert  az  országgyűlés  akkor  is,  mint  azóta  mindig,  a Kéz  Mihály 
tanár  ur  tanulmányában  kifejtett  álláspontra  helyezkedett, 
mely  állandó  elégedetlenséget  és  elkeseredést  szült  a nem  ma- 
gyar nemzetek  táborában.  De  felszólalt  akkor  Tisza  Kálmán  is, 
ki  Miletics  beszédére  reflektálva,  ezeket  mondta:  „Midőn  bár- 
mely részről  a nemzetiségi  kérdésben  elkeseredett  nyilatkoza- 
tokat hallok,  mindig  egy  szép  kép  jut  eszembe,  melyet  egykor 
Angliában  láttam.  Az  erdőknek  két  királya,  két  óriás  szarvas 
véres  küzdelemben  legyűri  egymást  és  eljönnek  az  erdő  vadjai 
elpusztitani  hulladékaikat.  Figyeljünk  uraim,  nehogy  úgy 
járjunk  el,  hogy  e kép  találó  lehessen  minmagunkra.“  (U.  o. 
61.  1.) 

Azok  között,  akik  legkevésbbé  sem  vették  komolyan  ezt  a 
figyelmeztetést,  az  első  maga  Tisza  Kálmán  volt,  aki  megsemmisi- 
tendőknek  vélte  a nem  magyar  nemzeteket,  s hosszú  miniszter- 
elnöksége  alatt  kíméletlenül  járt  el  velük  szemben.  E kímé- 
letlenség azóta  nőttön-nőtt,  mígnem  napjainkban  talán  tető- 
pontját érte  a Mezőssy-féle  rendeletben  és  Apponyinak  a román 
iskolák  kiirtására  vonatkozó  akciójában.  Rogy  a Tisza  Kálmán 
által  idézett  szép  kép  bizony  gyakran,  szinte  állandóan  lehe- 
tett volna  találó  a magyarországi  nemzetiségi  állapotokra,  ez 
a sajnálatos  körülmény  elsősorban  annak  a káros  rendszer- 
nek és  álláspontnak  köszönhető,  mely  sohasem  tudott  igazságos 
és  méltányos  lenni  hazánk  valamennyi  nemzetével  szem- 
ben. A kiegyezés  óta  az  egymást  felváltó  kormányok  közül 
egyiknek  sem  volt  akarata  vagy  bátorsága  a realitás  terére 
lépni,  hanem  a legnagyobb  következetességgel  ignorálván  a 
tényleges  állapotokat,  azon  fikcióval  hitegették  egymást  s a 
világot,  hogy  itt,  ebben  az  országban  csak  egy  államalkotó  és 
államfenntartó  elem  volna,  a többieknek  politikai  és  nemzeti 
létét  nem  is  akarták  figyelembe  venni  és  törvényesen  el- 
ismerni. 

Igaza  volt  Kecskeméthy  Aurél  híres  publicistának,  midőn 
a haza  jövendő  sorsa  feletti  töprengésében  ezt  jegyezte  be 
naplójába  1870  junius  21-én:  „Magyarországon  két  politikai 
irány  között  volna  észszerüleg  választás.  Vagy  a magyar  nem- 
zet történeti  szupremáciája  megőrzését  tartani  szem  előtt: 
akkor  mellőzni  kell  a szabad  intézményekkel  s autonómiával, 
a liberalizmussal  s demokrata  szóvirágokkal  való  tetszelgést 
és  a nemzetnek  magának  lemondani  bizonyos  politikai  jogkör 
élvezetéről,  melyet  a nemzetiségek  ellene  használnak,  vagyis 
rendszeresített  diktatúra , erős  összpontosítás  magyar  nyelven. 
Vagy  ellenkezőleg  azon  meggyőződésből  indulni  ki,  hogy  a 
magyar  nemzet  nyelvi  szupremáciája  tarthatatlan,  a nemzeti- 
ségek merő  institúciók  által  féken  nem  tarthatók:  és  ekkor 
a polyglott  állam  eszméjét  a szabad  intézményekkel  kapcsolat- 
ban a következményekig  kivinni . A Deák-párt  eszmezavarral 
a kettő  között  hánykódik  jobbra  balra.  Az  ellenzék  nem  oko- 
sabb. Csak  kevesen  látják  az  ezen  ellenmondásokból  és  inga- 

dozásból  eredendő  veszélyt.  Az  első  abnegációra  a nemzet  nem 
képes,  nem  eléggé  érett;  a második  szempontra  felemelkedni , 
szintén  hiányzik  a „Schwung“.  („Kecskeméthy  Aurél  naplója 
1851 — 1878.“  Bpest  1909,  262.  1.) 

Ha  a Deák-párt  sem  tudott  arra  a szempontra  felemel- 
kedni, hogy  a nemzetiségekkel  szemben  teljesen  igazságos 
legyen,  annál  kevésbbé  voltak  hajlandók  a többi  pártok  és  a 
mindenkori  kormányok  legalább  azt  a minimumot  tiszteletben 
tartani,  melyet  a nemzetiségi  törvény  némely  intézkedései 
lettek  volna  hivatva  biztosítani  a nemzetiségek  számára. 
Csupán  az  Irányi  Dániel  vezetése  alatt  álló  függetlenségi  párt 
belátván,  hogy  ez  a törvény  távolról  sem  elégítheti  ki  a nem- 
zetiségek természetes  és  jogos  igényeit,  igyekezett  egy  1870 
elején  a nemzetiségi  képviselőkkel  egyetértésben  készitett  uj 
törvényjavaslat  által  a nemzetiségekkel  szemben  igazságosabb 
álláspontra  helyezkedni.  (A  12  §-ból  álló  javaslatot  annak  ide- 
jén egész  terjedelmében  közölte  a Babes  Vince  által  szerkesz- 
tett Albina , budapesti  román  politikai  lap  1870.  évi  32.  szá- 
mában.) 

Azonban  ez  csak  Írott  malaszt  maradt  éppen  úgy,  mint 
maga  a nemzetiségi  törvény  is,  melyről  Tisza  István  miniszter- 
elnök  1914.  évi  február  20-án  tartott  országgyűlési  beszédében 
nyíltan  bevallotta,  hogy  egyáltalán  nem  lehet  végrehajtani, 
bár  ugyanakkor  elismerte,  hogy  a román  nemzetiségi  párt 
vezető  elemei  elég  szerény  követelésekkel  léptek  fel. 

Most  úgy  látszik,  mintha  a világháború  kimenetele  a 
magyar  politikának  is  képes  volna  megadni  azt  a „ Schwung“-ot , 
hogy  magasabb  szempontra  emelkedhessék.  De  nagy  kérdés, 
hogy  a pillanatnyi  emelkedés  után  nem  következnék-e  rögtön, 
a legelső  alkalommal  újabb  visszaesés ? Mert  még  mindig  túl- 
nyomó azoknak  a száma,  akik  hallani  sem  akarnak  még  autonó- 
miáról sem.  Másrészt  a higgadtabb  és  felvilágosultabb  elemek  is 
csak  a nemzeti  autonómia  minimális  célkitűzéseinél  tartanak, 
mikor  a Lajtán  túl  Ausztria  boldog  nemzetei  már  a Kari 
Renner- féle  maximális  programmal  sincsenek  megelégedve. 

Mielőtt  levelemet  befejezném,  legyen  szabad  Jászi  Oszkár 
értékes  tanulmányának  egyetlen  pontjára  vonatkozólag  némi 
felvilágositást  kérnem:  „vájjon  a konklúziók  b)  pontjában 
miért  szorítkozik  csak  a kulturális  önkormányzat  teljes  ki- 
építésére", mikor  az  önrendelkezési  jog  elvének  nemcsak  a 
kulturális,  hanem  a politikai  önkormányzat  terén  is  — s főként 
ezen  a téren  — kellene  természetes  módon,  minden  akadály 
és  fenntartás  nélkül,  érvényesülnie?  Hiszen  maga  Treitschke 
is  mondotta  oly  világosan  és  határozottan:  „Ein  Volk,  das, 
statt  sich  selbst  zu  regieren,  sich  regieren  laBt,  verliert  seine 
eigene  Krafti(  és  másutt:  „Es  ist  eben  unmögíich,  daB  eine 
Nation  bloB  verwaltet  wird;  irgendwie  selbst  zu  verwalten 
ist  dér  Drang  eines  jeden  tüchtigen  Volkes.(í  (Politik,  II.  K. 
506.  1.)  Ezen  axioma-tisztaságu  igazságokhoz  hozzá  lehetne 
fűzni  még  W . Rém  híres  német  pedagógusnak  következő 
szavait:  „Die  Zentralisation  ist  dér  Feind  dér  Freiheit , dér 
lntelligenz,  dér  guten  Sitté.  Dadurch,  daB  mán  den  Staat 
durch  die  JErmachtigung  dér  Allregiererei  starken  will,  bringt 
mán  ihu  in  die  gröBte  Gefahr.  Wo  das  Recht  des  Starkeren 

als  Staatsmoral  herrscht,  darf  mán  sich  nicht  wnndern,  wenn 
dagegen  Geister  geweckt  werden,  die  mán  dann  nicht  tos 
werden  kann.“ 

Az  önrendelkezési  jog  princípiuma  remélhetőleg  el  fogja 
temetni  örökre  azokat  a körmönfont,  mesterkélt  és  káros  meg- 
különböztetéseket, politikai  és  nem  politikai,  uralkodó  és  alá- 
rendelt, hegemon  és  helota  népek  között.  Nemcsak  ezen  prin- 
cípium logikus  konzekvenciái,  hanem  a történelmi  fejlődés 
világos  eredményei,  valamint  a mostani  szörnyű  háború  folya- 
mán hozott  óriási  áldozatok  is  feljogosítják  az  összes  népeket 
arra,  hogy  nagykorúaknak  ismertessenek  el  és  hogy  a Szent- 
irás  szavai  szerint:  „Uj  eget  és  uj  földet  várjanak,  melyekben 
lakozik  az  igazság44.  (II.  Péter  III.  13.) 

(Szelistye,  1918  október  12.) 

RÁKOSI  JENŐ: 

Két  oldalról  is  szólítottak,  hogy  vegyek  részt  a tiszteletre- 
méltó és  érdekes  tornában,  mely  e folyóiratban  a nemzetiségi 
kérdésről  megindult.  Megtisztelt  felhívásával  Réz  Mihály 
egyetemi  tanár  ur,  azonképpen  maga  a folyóirat  érdemes 
szerkesztője.  Midőn  pedig  tollat  fogok,  hogy  a felszólításnak 
eleget  próbáljak  tenni,  az  a kérdés  tolakodik  elém:  előbbre 
tudom-e  vájjon  vinni  a probléma  megoldását  beleszólásommal 
vagy  sem. 

A két  tudós  iró  mindenike  megfogalmazta  cikkében  a 
maga  elvi  álláspontját  és  a rendszert,  melyet  reája  épit.  Én 
úgy  érzem,  nem  tudok  egy  harmadik  elméletet  felállítani  a 
kérdésről.  Arról  lehet  csak  szó,  hogy  csatlakozzam  vagy  az 
egyikhez  vagy  a másikhoz,  elsoroljam  esetleges  elhatározásom 
okait.  A két  álláspontot  talán  úgy  lehet  rövidebben  megfogal- 
mazni, hogy  Réz  Mihály  a probléma  megoldását  a nemzet 
jogainak  az  egyéneken  és  faji  egyedeken  való  uralmában 
látja,  vagyis,  hogy  egyének  és  fajok  érdekeinek,  tehát  jogai- 
nak és  szabadságának  ott  a határa,  ahol  a nemzet  érdeke 
kezdődik,  amelyen  túl  már  a nemzet  vagy  állam,  vagy  az 
összesség  érdekeit  veszélyeztetnék.  Jászi  Oszkár  az  egyénben 
önjogu  lényt  lát  (s  igy  a faji  egyedekben  és  valamely  nemzet 
kebelében)  és  minden  közalakulást  e gondolatnak  kell  domi- 
nálni. Az  összeség  alája  rendelődik  eszerint  a tagok  vagy 
részek  érdekének.  Ezzel  szerinte  megnyílnék  „az  út  az  összes 
egy  kultúrához  tartozó  nemzetek  nemzetközi  megszervezésé- 
hez, a nemzeti  fejlődésen  túlmenő  magasabb  kulturfok  meg- 
valósítása felé44. 

Ez  a fellengős  ábránd  röviden  a világpolgárságot  jelen- 
tené. Nekem  azonban  úgy  tetszik,  hogy  a világpolgárság 
eszméje  éppen  olyan  ábránd,  mint  a világállam,  a világbéke 
és  a perpetuum  mobile.  Inkább  vallás,  inkább  hit,  semmint 
politikai  tudomány. 

* 

E magaslatokról  le  kell  szállanunk,  ha  a kérdést,  mellyel 
foglalkozunk,  nem  a gondolkozás,  nem  az  elvont  rendszer- 
alkotás önkényes  játszi  műhelyében,  hanem  a valóságban  és 
közelről  akarjuk  megnézni. 

Hogy  ezer  vagy  tízezer  év  múlva  mi  lesz  a földön,  arról 
nekünk  halavány  sejtelmünk  sem  lehet.  Ellenben,  ha  köteles- 
ségünknek és  hivatásunknak  meg  akarunk  felelni,  akkor  tud- 
nunk kell  alaposan,  hogy  mi  van  ma.  Nekünk  a jelen  idő 
bajaival  kell  foglalkoznunk,  nem  ködös  jövőben  derengő 
ideálok,  hanem  a ma  érdekei  és  szüksége  szerint  és  pedig 
anélkül,  hogy  a holnap  közeledését  akadályoznék.  Más  a tudo- 
mány feladata  és  más  a gyakorlati  politikáé.  Jászi  Oszkár 
munkássága  igen  tiszteletreméltó  dolog  lehet  a tudomány 
szempontjából.  A mai  közérdek  szempontjából  pedig,  ha  az 
emberek  félreértenék  őt  és  tanításait,  és  utasításait  át  akar- 
nák vinni  a gyakorlati  politikába,  nagyon  kockázatos,  sőt 
veszedelmes  kísérletekre  vinne. 

Réz  Mihály  előadása  a nemzetek  és  államok  keletkezéséről 
történeti  valóság.  Lettek  családok,  a családokból  csoportok, 
törzsek,  fajok,  nemzetek  és  államok.  Ez  kényszerű  fejlődése 
volt  az  emberiségnek,  mert  az  ember  a maga  szükségeiről, 
mindennemű  érdekeiről  a primitív  időkben  is  éppúgy  mint  ma, 
csak  társulás  útján  tudott  gondoskodni.  így  biztosította  szer- 
zeményét, vívmányait,  hódítását,  erkölcsi,  anyagi  és  szellemi 
haladását  más  alakulásokkal  és  a rakoncátlan  egyénekkel 
szemben.  És  ha  ma  is,  a huszadik  században,  a — saját  érde- 
keik érvényesítése  és  biztosítása  végett  alakult  — - szakszer- 
vezetek vasfegyelem  alatt  állanak,  adót  fizetnek,  sőt  kényszer- 
prenumerációval  támogatják  ujságorganumukat,  akkor  nem 
csodálhatjuk,  hogy  a primitívebb  időkben  is  és  végig  a históriai 
fejlődésen  az  erősebbek,  a hatalmasabbak,  az  eszesebbek,  akik 
valamely  alakulást  vezettek,  az  élén  álltak  vagy  rajta  ural- 
kodtak körülvették  magukat  mindama  biztosítékokkal:  törvé- 
nyek, intézmények,  sőt  kiváltságok  képében,  amelyekre  szük- 
ségük volt,  hogy  kötelességüket  teljesíthessék,  a közösséget, 
amely  gondjaikra  volt  bízva  (s  igy  természetesen  a közösség 
minden  tagját  is)  minden  érdekeiben  vagyona,  szabadsága, 
élete  biztosságában  megvédelmezhessék. 

És  ez  volt  azóta  is  az  államok  fennállásának  a rációja 
egész  a mai  napig  és  ez  lesz  még  beláthatatlan  időkön  keresz- 
tül, amig  a vér  és  a szem  csábjaiban  vonagló  ember  lakja  e 
földet. 

A közösség  érdekein  őrködni,  ez  érdekeket  megvédeni, 
szolgálni,  biztosítani  stb.  — mindez  pedig  annyi,  mint  — kor- 
mányozni. 

Tehát  itt  vagyunk.  Ha  természetes  fejlődésnek  vesszük  az 
útat,  amelyet  az  emberiség  a történelem  előtti  időktől  fogva 
mindmáig  megtett,  akkor  a tömörülések  terén  a nemzeti  álla- 
mot kell  a fejlődés  tetejének  neveznünk.  A fejlődés  tultengé- 
sének  kell  vennünk  mindazt,  ami  ezen  túlmegy:  az  idegenben 
való  hódítást,  amelynek  útjain  járt  az  e háborúban  megdön- 
tött Oroszbirodalom;  az  emberi  kincs  és  hatalom  szomját  táp- 
láló gyarmati  politikai  zsarnokságot,  aminő  Angliáé,  egyszóval 
az  uralomvágynak  ama  kicsapongásait,  amelyek  nem  feltételei 
valamely  állam  megfelelő  kormányzásának,  a kormányzás  biz- 
tosságának és  jóságának. 

Az  emberiségnek  természetesen  Anglia  legszilajabb  gyar- 
matosításából is  van  bizonyos  haszna;  ám  ez  a haszon,  ha 

lassabban  is,  de  elérhető  volna  mindainaz  indiai  és  egyiptomi 
borzalmak  nélkül  is,  melyekről  már  egész  szomorú  könyvtár 
beszél  a világnak  hiába. 

De  visszatérve  gondolatunkhoz,  meg  kell  állapodnunk 
abban,  hogy  az  emberi  nem  a maga  fejlődésének  tetejét  az 
állami  kialakulásban,  még  pedig  a nemzeti  államban  érte  el. 
Egész  civilizációjának  műhelye  ez.  És  nem  kárára,  hanem 
hasznára,  kimondhatatlan  hasznára  van,  hogy  nem  egyetlen 
nemzetté  tömörülve,  hanem  számtalan  nemzetre  szakadva,  az 
az  egyetemes  civilizációnak  a részek  szerint  gazdag,  változó, 
csodás  és  vonzó  szineket  adott.  Az  emberi  haladásnak  és  bol- 
dogulásnak ez  a főszerve  tehát,  a nemzeti  állam  a legnagyobb 
szeretetünkre  és  gondunkra  méltó.  A legkevesebb  tehát,  amit 
részére  kívánnunk,  sőt  követelnünk  kell,  hogy  biztosítsuk  neki 
a jó  kormányzás  minden  föltételét. 

Ezért  kell  az  állam  kormányzati  érdekének  alája  rendelni, 
természetesen  a szükségesség  határvonaláig  és  nem  tovább,  az 
egyesek  és  a részek  és  a faji  egyedek  érdekét  is  és  igy  meg- 
győződésem szerint  a nemzetiségi  kérdés  problémája  megoldá- 
sának az  első  tekintet  az  állam  kormányzati  érdeke  kell  hogy 
legyen.  (Itt  nem  megyek  bele  abba  az  ellenvetésbe,  mellyel 
talán  nem  egy  olvasója  e folyóiratnak  könnyedén  közbeszól, 
hogy  hiszen  az  állam  érdeke,  hogy  nemzetiségei  kielégittesse- 
nek  és  meg  legyenek  elégedve.  Ez  circulus  vitiosus.  A felelet 
a továbbiakban  erre  is  önként  megadódik.) 

így  nézvén  a dolgot,  azt  kell  mondanom,  hogy  a nemzeti- 
ségi kérdés  nem  tudományos  probléma,  hanem  kormányzati, 
gyakorlati  kérdés.  Nem  matematikai  egyenlet,  hanem  gordiusi 
csomó. 

Semmiféle  demokratikus  rendszer  ime  nem  tudta  meg- 
oldani tíellas  partikuláris  érdekeinek  a csomóját,  mig  végre 
jött  makedoniai  Fülöp  és  kardjával  kettévágta  a városi  érdek- 
körök évszázados  pusztitó  és  romboló  versengésének,  a hege- 
móniáért folyt  bonyodalmaknak,  háborúknak  a csomóját.  Ezt 
szimbolizálta  igazában  az  utóda  Nagy  Sándor  legendája  a 
gordiusi  csomóról. 

Az  ember  a maga  céljainak  biztosítására  alkotta  meg  az 
államot.  Mindent,  amit  létrehozott:  ipart,  művészetet,  tudo- 
mányt, egyéni  és  közszabadságot,  csak  mint  nemzeti  vagy 
állami  alakulás  tudott  létrehozni. 

És  soha  sehol  ilyen  alakulás  nélkül  nem  tudott  az  ember 
létrehozni  semmit  vagy  nem  többet,  mint  amit  az  állati  ösztön 
hoz  létre:  magának  valamelyes  lakótanyát  és  prédául  élelmet. 

Tehát  törzzsé,  nemzetté,  állammá  alakulni  valamely  fajra 
nézve  azt  jelenti,  hogy  a fejlődés,  a tökéletesedés,  mint  ma 
mondjuk  a civilizáció  útjára  lépni,  vagyis  úgy  az  egyén,  mint 
az  összesség  boldogulása  felé  haladni. 

Ez  természetesen  nem  eszményi  módon  megy  végbe,  nem  is 
mindenütt  egyformán,  hanem  mint  minden  földi  dolog,  az 
emberek  vetélkedése,  becsvágya,  jó  és  gonosz  indulatai  által 
hol  segítve,  hol  zavarva.  De  a cél  mindig  egy:  az  egyedeknek 
s esetleg  kisebb  egységeknek  tömörülése  közös  érdekek  szol- 
gálatában mentül  nagyobb  és  mentül  hatalmasabb  egységgé. 


87 


Ezen  az  úton  nagy  civilizációk  jöttek  létre,  de  a múltban 
a világ  barbár  részeinek  előretörése,  vándorlása  által  el  is 
pusztittattak.  Hogy  a céltól,  melyet  a világtörténet  alakulá- 
saiban az  ember  keresett,  még  ma  is  milyen  távol  vagyunk, 
mutatja  éppen  ez  a ma  folyó  háború,  amelyben  immár  nem 
barbárok,  hanem  a civilizációban  vezér  nemzetek  pusztítják 
civilizációnk  kincseit.  Ez  a látvány  méltán  viheti  a tépelődő 
elmét  arra  a gondolatra,  hogy  talán  az  államokba  szervezke- 
dett világ  alapjaiban  van  a hiba  s álmodozásában  oda  jut  a 
gondolkozó,  hogy  meg  akarja  fordítani  a processzust.  Az  egyén, 
mig  szervezve  nem  volt,  üdvét  a csoport,  törzs,  nemzet,  állam 
alakulásában  kereste.  Most,  hogy  mint  egy  összesség  tagja  bírja 
szabadságának,  jogainak,  egyéni  céljai  biztosításának  relatív 
mértékét,  most  ezek  abszolút  mértékét  követeli  s nekiront  a 
falaknak,  melyek  eddig  védték.  És  egy  tudományos  irány  ime 
abban  keresi  az  üdvöt,  hogy  az  egyén  nevében  hirdeti  az  állami 
alakulatok  megbontását.  A nemzeti,  földrajzi,  faji  államok 
helyébe  nemzetközi  világállamot  akar  tenni. 

Természetesen  nem  fogom  Jászi  Oszkár  ur  e kifejezését 
félremagyarázni  s rátukmálni,  mintha  ő ebben  a formában 
Krisztus  szavát  akarná  megvalósítani  az  egy  akol  egy  pász- 
torról, s mintha  az  volna  a gondolata,  hogy  egyetlen  nagy 
köztársasággá  alakuljon  az  egész  világ.  Tudom  én,  hogy  ezt 
ő se  gondolja  másképpen,  mint  körülbelül  egy  világra  szóló 
népszövetség  képében. 

De  ez  igazán  mindegy.  Ha  egyszer  a spanyol  nátha  bacil- 
lusát  beoltottuk  egy  szervezetbe,  ott  ha  nem  is  okvetetlen  a 
halál,  de  legalább  a veszedelme,  egy  rut  betegség  bizonyos. 
Ha  a nemzetekbe  a bomlás  bacillusát  oltjuk  be,  ugyanaz  tör- 
ténik s ezzel  jár  az,  hogy  ami  eddig  az  individuum  oltalmára 
volt  szánva,  az  individualizmus  elvének  uralkodóvá  tételével 
megbomlik,  legyengül  s belőle  az  egyén  oltalmazójából  az 
egyén  veszedelmévé  lesz.  Mert  a világot  nem  papiroson  meg- 
konstruált elméletek  kormányozzák,  hanem  a természet,  az 
elemek,  a vér,  a vágyak,  az  indulatok,  a szenvedelmek,  a kép- 
zeletek, ábrándok  stb.  nem  szabályozható  törvényei. 


Szervezett  világállam . Ezt  mondja  Jászi  Oszkár.  És  ez 
következik  szerinte  az  egyén  öncéluságából , mint  az  egyén 
másik  végcélja . Ez  a világállam  pedig  azt  mondja,  olyan  tár- 
sadalmi és  állami  rend,  „melyben  az  egyén  bárkivel  egyenlő 
jogi  és  gazdasági  feltételekkel  veheti  fel  a versenyt  a föld- 
kerekség bármely  pontján". 

És  tovább:  „A  nemzetköziség  terjedése  egyet  jelent  az 
ember  észszerű  szabadságának  gyarapodásával,  a szervezett 
világállam  pedig  egyet  jelent  minden  nemzet  észszerű  önkor- 
mányzatának biztosításával". 

Ez  a szervezett  világállam  olyan  nagyszerű  fogalom,  hogy 
alig  merek  hozzányúlni.  Szervezett  világállam!  Ki  szervezi? 
Hol  van  az  a katonai  vagy  diplomatikus  tízszeres,  sőt  ezer- 
szeres Napóleon,  aki  ezt  az  alakulást  megszervezi?  Mert  hiszen 
a Fehérkőröst,  sőt  a Tiszát  is,  részben  a Dunát  is  lehet  sza* 

bályozni.  De  ki  vállalkozik  arra,  hogy  az  Atlanti-  vagy  a 
Csendes-óceánt  szabályozza*? 

Látom  a mosolyt  s hallom  a választ.  Nem  Napóleonok, 
nem  diplomaták,  hanem  a — nemzetközi  proletárság.  A nem- 
zetek eldemokratizálódása. 

Nos  ez  sincsen  példa  nélkül  a történelemben.  Görögország  is 
eldemokratizálódott.  Eóma  is  eldemokratizálódott  (pedig  egy 
akkori  értelemben  vett  világbirodalom  volt),  de  itt  is,  ott  is  a 
demokrácia  megszülte  a zsarnokságot,  a zsarnokság  a pusztu- 
lást. Igaz,  a mai  viszonyok  mások.  A műveltség  terjedtebb, 
az  érintkezés  sűrűbb,  a távolságok  elvesztették  jelentőségüket, 
az  anyagi  érdekeltség  nem  ismer  határokat  és  barbár  tömegek 
nem  lappanganak  föl  nem  deritett  világrészek  ködében,  hogy 
előretörve  romba  döntsék  a létező  erkölcsi  és  anyagi  világot 
s romok  alá  temessék  évszázadok  munkáját,  ha  csak  az  úgy- 
nevezett sárga  veszedelmet  nem  tartjuk  ily  erőnek. 

Ez  való.  Mégis  Jászi  Oszkárnak  nem  a szociológusok  és 
politikusok,  hanem  a költők  mesterségére  kellett  volna  magát 
adnia,  ha  képzeletébe  belefér  a gondolat,  hogy  beláthatatlan 
időkön  is  belül  Afrikával,  az  Indiákkal,  Kinával  és  Ázsia 
többi  népeivel  a népek  önkormányzata  alapján  létre  jöhet  a 
Világ  Egyesült  Államainak  a szervezett  alakulása,  mert  ha  — 
mint  ő mondja  — csak  az  egyenlő  civilizációban  élő  nemze- 
tekből akarja  megkonstruálni  világállamát,  akkor  ez  nem 
világállam  és  következik  a háború  a nem  egy  alapon  fejlődött 
civilizációk  népei  közt. 

Hogy  évezrek  múlva  mi  lesz,  azt  persze  nem  tudhatjuk  és 
megtörténhetik,  hogy  valamely  formában  legalább  részben 
létrejön  ily  alakulás. 

De  azt  tartja-e  Jászi  Oszkár,  hogy  mi,  magyarok  vagyunk 
hivatva  arra,  hogy  megkezdjük  magunkon  a bomlasztásnak 
azt  a processzusát,  amelynek  szükségképp  meg  kell  előznie  az 
uj  alakulást?  Tőlünk  kivánhatjá-e  joggal,  hogy  leromboljuk 
mindazt  az  erkölcsöt  és  erőt,  ami  reánk  nézve  történeti  ala- 
kulásunkban rejlik,  leromboljuk  egy,  talán  csak  évezredek 
múltán  kecsegtető  ideálért,  mely  ma  alig  több  álomnál? 

Eszembe  se  jut  kétségbe  vonni,  hogy  Jászi  Oszkár  komolyan 
hisz  az  önkormányzat  és  önrendelkezési  jog  jótékony  hatásá- 
ban s kibékitő  erejében.  Példa  ugyan  nincsen  rá  az  egész 
világon,  még  Svájcban  sincs,  ahol  égbenyuló  hegyek  hiába 
választják  el  egymástól  a fajokat,  e hegyek  a kölcsönös  — 
mondjuk  — antipátiát  nem  tudják  feltartóztatni,  csak  éppen 
lehetségessé  teszik  az  egy  — laza  kötelékü  — államban  való 
együttélést.  De  ha  nincs  rá  példa,  van  hozzá  ember,  aki  el 
tudja  képzelni,  hogy  az  egyéni  jogok  teljessége  alapján  min- 
den ellenkezőjére  fordul  annak,  ami  volt  s apróbb  nemzeti- 
ségek életét  és  viselkedését  egymással  szemben  nem  egyéni 
természetük,  személyes  vágyuk  és  a bennük  rejlő  erő  fogja 
irányitani,  hanem  testvéri  érzés,  méltányosság,  igazság  és  igy 
tovább. 

Nos,  talán  ez  is  lehet  valamikor.  Ámde,  ha  Jászi  Oszkár 
visszaemlékezik  a két  balkáni  háború  okaira,  eseményeire  és 
céljaira  és  ha  áttekint  ma  a Lajtán  túlra,  ahol  szinte  dühöng 
az  önrendelkezés  és  önkormányzat  ideája  s ahol  még  csak 

éppen  az  önkormányzat  megvalósítása  után  fog  igazán 
kigyulni  az  egymáshoz  szorult  fajok  háborúja:  akkor  méltán 
rettenhet  vissza  attól,  hogy  kényszerítő  ok  nélkül  a vissza- 
vonásnak, versengésnek,  háborúságnak  és  a gyilkolás  vágyá- 
nak ezt  a démonát  rászabadítsa  a magyar  nemzeti  államra. 

Tudománynak,  elméletnek,  amelyet  egy-egy  egyén  tart, 
mint  megannyi  Herkules  a vállán  s melyet  megkoronáz  a 
szervezett  világállam  fantasztikus  eszméje,  a dolog  megjárja. 
Politikának,  gyakorlatnak  tele  van  kockázattal,  könnyelmű- 
séggel és  pusztító  veszedelemmel. 

Egyelőre  pedig  ez  a mai  háború  tanúsága,  az  egyes  nem- 
zetek proletársága  is  messze,  igen  messze  esik  a világállam 
eszméjétől.  Jászi  Oszkár  természetesen  hiheti,  hogy  ez  az 
állam  meg  is  lesz. 

Lesz?  Jó.  Nem  kérdem,  mikor.  De  a magunk  testén  való 
experimentálással  legalább  várjuk  meg  azt  az  időt,  amikor  lesz. 

# 

A szervezett  világállam  ez  eszméje,  amelynek  társadalmi 
és  állami  rendjében  „az  egyén  bárkivel  egyenlő  jogi  és  gazda- 
sági feltételek  mellett  veheti  fel  a versenyt  a földkerekség 
bármely  pontján",  egy  fajra  vagy  nemzetre  nézve  mégis  meg- 
valósult. De,  sajnos,  csak  úgy  valósulhatott  meg,  hogy  ez  a 
faj  mint  nemzet  megszűnt,  ellenben  szétszórtságában  is  meg- 
maradt vallási  egységében.  És  megvalósult  az  eszme  a múlt- 
ban nem  is  az  egyenlő  jog,  hanem  ellenkezőleg,  az  egyenlő 
elnyomatás,  sőt  üldözés  mellett. 

Nem  kutathatom  most,  mennyi  része  van  annak  a poli- 
tikai filozófiának,  mely  Jászi  Oszkár  elméletét  sugallta, 
mennyi  része  van  Zsidóország  és  a nemzet  történeti  alakulá- 
sában : hogy  a különféle  — babilóniai,  egyiptomi  — fogságok, 
a pusztában  való  negyvenéves  kóborlás,  az  igéretföldjére  való 
bevonulás  után  végre  elkövetkezett  az  utolsó  felbomlás  és 
világgá  szóródás.  Nem  lehet  azonban  teljesen  elzárkózni  az 
elől,  hogy  a faj  lelki  énjében  meglehet  e csodás,  változatos, 
és  egymagában  álló  történelem  indítékait  találni.  És  konsta- 
tálni kell,  hogy  mióta  a műveltség  és  felvilágosodás  a ghetto 
falait  ledöntötte  és  elszedte  ama  korlátokat,  melyek  a zsidó- 
ságot az  elzárt  magábanélésre  kárhoztatták  s a nemzetek 
felsőbbrendü  munkájának  műhelyébe  be  nem  bocsátották: 
ime  a szervezett  világállam  eszméje,  a nemzetköziség,  a világ- 
polgárság rendszerbe  foglalódik  s legfőbb  emberi  céllá  és 
ideállá  lesz  az,  ami  eddig  a világon  elszórt  zsidók  sorsa  volt 
és  átoknak  tartatott.  Rendszerbe  foglalódik,  világnézetté 
alakul,  most  már  nem  a jogtalanság,  hanem  az  egyenlő  jogok 
állapotában. 

És  nem  még  csodálatosabb-e,  hogy  a világon  a legmagasz- 
tos.abb  vallásalapitó,  akit  mi  Isten  fiának  s Istennek  vallunk, 
aki  szintén  a zsidó  faj  szülötte  volt,  Jézus  Krisztus  is  hason- 
lót hirdetett.  Nem  a zsidó  fajt  vagy  nemzetet,  hanem  a világot 
jött  megváltani.  Nem  a nemzetért,  az  emberért  adta  életét. 

De  persze  csak  a gondolat  rokon.  A gondolat  tartalma 
egymás  ellentéte.  Krisztus  az  ember,  az  egyén  megigazulását 
hirdette:  az  uj  állambölcsészet  az  ember,  az  egyén  érvény esü- 

lését  keresi.  Krisztus  azt  mondta:  az  én  országom  nem  e 
világból  való.  Az  uj  elmélet  azt  mondja:  az  én  országom 
(hazám)  az  egész  világ. 

És  ekkor  két  nagy  exodus  volt  Jeruzsálemből:  a zsidók 
világgá  mentek  s vitték  magukkal  exkiuziv  ősi  vallásukat: 
az  apostolok  is  világgá  mentek,  vitték  minden  népek  számára 
magukkal  Isten  igéjét,  az  evangéliumot  és  hirdették  Krisztus 
ama  szava  értelmében,  hogy  adjátok  meg  a császárnak  (nem- 
zetnek), ami  a császáré  és  Istennek,  ami  Istené. 

A modern  tanitás  pedig  az:  adjatok  meg  mindent  az 
egyénnek,  ha  mi  még  marad,  az  legyen  a nemzeté. 

Attól  tartok,  ez  a két  elv  áll  egymással  szemben  ma  is: 
az  egyiknek  Réz  Mihály  elmélete  a katonája,  a másiké  Jászi 
Oszkár. 

# 

Egészen  ideális  skéma  az  Jászi  Oszkár  fejtegetésében, 
ahol  tervét  adja  a nemzetiségi  kérdés  megoldásának.  Szerinte 
ha  egy  nemzetiség  elég  erős,  számos  és  művelt,  ott  belőle 
nemzetet  kell  csinálni.  Ahol  e feltételeknek  nem  felel  meg, 
ott  marad  nemzetiség  s ennek  a számára  megállapít  egy 
maximális  és  egy  minimális  megoldást.  A minimális  a nép 
elemi  szükségleteinek  anyanyelvén  való  kielégítése,  vagyis 
„lehetővé  kell  tenni,  hogy  a nemzetiségi  csoport  a maga  kul- 
turális és  gazdasági  boldogulását  úgy,  vagy  megközelítőleg 
úgy  elérhesse,  mintha  önálló  nemzeti  államot  tudott  volna 
alakítani".  A maximális  (Renner  terve  szerint),  ha  az  állam 
„minden  nemzetiséget  az  államon  belül  az  egyházak  mintá- 
jára jogi  személyként  organizál  s ezekre  bízza  az  egész 
iskola-  és  kulturügy  szervezését  és  irányítását,  valamint  a 
nemzettagok  védelmét,  ahol  a nemzetiségi  elnyomás  veszélye 
fenyeget". 

Milyen  egyszerű  dolog ! 

Spanyolországot  már  a XVI — XVII.  századokban  nagyon 
szorongatta  az  államadósság.  A szomorú  sorsú,  de  vidám  lelkű 
Cervantes  irt  erről  egy  elbeszélést,  melynek  hőse  azt  állította, 
hogy  semmi  sem  könnyebb,  mint  e probléma  megoldása. 
Spanyolországnak  van  ennyi  meg  ennyi  millió  millereis 
adóssága  és  van  annyi  meg  annyi  millió  lakosa,  aki  minden 
nap  reggeliz,  ebédel  és  vacsoráz,  ami  együtt  ennyi  meg  ennyi 
pénzbe  kerül.  El  kell  rendelni  hetenként  két  koplalónapot  az 
egész  országra,  minden  ember  fizesse  be  napi  három  étkezése 
árát  az  állampénztárba  és  egy  évbe  se  tellik,  kifizetődött  az 
ország  minden  adóssága. 

Ki  mondja,  hogy  ez  mathematikailag  nem  ideális  és 
helyes  számítás  1 Sajnos,  Spanyolország  nem  tudta  hasznát 
venni  és  végképp  lecsúszott  nagyhatalmi  állásáról. 

Tudománynak,  elméletnek,  ábrándnak  igen  szép  a maxi- 
mum és  minimum  ez  elmélete.  A papíron  valósággal  úgy  fest, 
mintha  ez  hozna  a fajoknak  békét  és  kölcsönös  megértést. 
Az  élet  azonban,  a gyakorlat,  ahova  csak  nézünk,  azt  bizo- 
nyítja, hogy  ez  az  elmélet  mindenütt  háborúságot,  a vissza- 
vonást és  a bomlást  szolgálja.  Hiszen  Jászi  Oszkár  maga 
mondja,  hogy  valamely  nemzetiség  problémája  megoldásának 
ideálja,  ha  nemzetté  alakulhat  a nemzetiség.  Melyik  nemzeti- 

ség  lesz  már  most  az,  amely  minimális  vagy  maximális  alapon 
megszervezve,  lemond  arról,  hogy  ez  ideálja  megvalósulására 
törjön  I És  nem  megdöbbentő  igazság  e perspektívában  Réz 
Mihály  szava,  mikor  azt  mondja,  hogy  „minden  jog  és  enged- 
mény csak  uj  fegyver,  uj  jogok  és  engedmények  szerzésére". 

Ha  az  ember  a faj,  a nyelv,  a haza  és  a nemzet  fogalma 
iránt  teljesen  közömbös,  akkor  meg  is  érti  ezt  az  uj  fel- 
fogást, melyet  Jászi  Oszkár  hirdet.  De  ha  mindenki  ilyen 
volna,  akkor  nem  is  volna  egyáltalán  nemzeti  és  nemzetiségi 
kérdés  és  nem  volna  mit  rendezni.  De  az  emberek  nem  szenv- 
telen lények  és  nem  doktrinér  tudósok.  Az  emberek  szenve- 
delmesek,  sőt  fanatikusok  is,  hiúk,  becsvágyók,  kapzsik, 
irigyek,  jámborok  és  haragtartók,  lemondok  és  hatalom- 
éhesek és  ezeknek  és  még  száz  más  árnyéklatu  tulajdonsá- 
gaiknak a befolyása  alatt  és  közreműködésével  intézik  a 
maguk  és  mások  dolgát,  nem  az  egyéni  Öncél  és  a szerve- 
zett világállam  gondolatával.  Emberi  indulatok,  gyengeségek 
és  energiák,  bűnök  és  erények  vannak  állandóan  munkában  s 
formálják  a köz-  és  magánügyeket.  Az  elvek  az  ajkon  és 
könyvekben  vannak.  A cselekedetekben  akarat,  indulat  és 
erő  van  csupán;  az  élet  pedig  verseny,  mérkőzés  és  dula- 
kodás. A kormányzás  pedig  a rend.  A versengésben,  mérkő- 
zésben, dulakodásban  rendet  tartani,  ez  a kormányzás  fel- 
adata. Ez  az  állam  feladata.  Ennek  tud  megfelelni  a nemzet, 
ha  erős  fizikailag,  erkölcsileg,  akaratilag.  És  mentül  többféle 
elem  közt  kell  fenntartani  a rendet  és  egyensúlyt,  annál  erő- 
sebbnek kell  lenni  a nemzetnek.  Erősebb  pedig  akkor,  ha 
mentül  egységesebb.  Ha  pedig  ereje  egységét  megbontja  és 
részben  leadja  egyes  részeknek,  azzal  magát  gyengíti  s a 
részeket  erősiti.  S ha  e részek  ideálja  az,  hogy  végre  maguk  is 
nemzetté  alakulhassanak,  akkor  az  ilyen  rendezésével  a nem- 
zetiségi kérdésnek  a nemzet  nem  a rendet,  hanem  a bomlást 
szolgálta,  a harcot  és  háborgást  táplálta  és  kockára  tette 
mindazok  jólétét,  biztosságát,  akiknek  üdve,  békéje  mint  nem- 
zetnek a kezébe  volt  letéve. 

Azzal  a naiv  ellenvetéssel  nem  lehet  itt  argumentálni, 
hogy  minden  megváltozik,  ha  a nemzetiségeket  a proponált 
módon  kielégítve  megbékítjük.  Megváltozhatik  sok  minden, 
egy  nem  változik  meg:  az  emberi  természet.  A jelen  háború 
mértéke,  eszközei  és  irgalmatlanságai  bizonyítják,  hogy  az 
emberi  természetet  a legnagyobb  műveltség  sem  tudja  meg- 
változtatni. 

# 

Szálljunk  le  a tudomány  s a rendszerek  vesszőparipái- 
ról az  élet  gyakorlati  mezőire  s nézzünk  körül  példákért. 

Sokszor  lehet  olvasni,  hogy  a politikai  életet  sakktáblá- 
hoz hasonlítják,  de  a hasonlat  csak  látszólagos.  A sakkjátékos 
fából  vagy  csontból  faragott  figurákat  mozgat.  Ha  egyet  vala- 
mely posztra  kihelyez,  az  se  nem  szeret,  se  nem  gyűlöl,  se 
éhes,  se  jóllakott  állapotban  nincsen;  se  nem  hiú,  se  nem 
szerény,  nem  becsvágyó,  nem  vágyik  szerelemre,  kincsre, 
hatalomra,  hanem  áll  érzéketlenül  és  gondolkozás  nélkül  a 
helyén,  míg  tova  nem  mozdítják.  A politika  emberekkel  dol- 
gozik, kiknek  ritkán  látni  a veséjébe.  Ha  tudomány  a poli- 

tika,  akkor  az,  aminek  Kossuth  Lajos  mondotta:  az  exigen- 
ciák  tudománya.  Tudománya  az  élő  egyénekkel  és  embertöme- 
gekkel vagy  általuk  való  cselekvésnek. 

A történelem  példát  ad  mindenre  s azt  tanitja,  hogy 
mindenféle  államformában  és  rendszerben  voltak  boldog  és 
virágzó  népek  és  minden  rendszerben  mentek  tönkre  nemze- 
tek. Mindig  azon  fordult  meg  a dolog,  ki  töltötte  meg  a 
maga  tartalmával  a közélet  formáit.  Gondolatok,  eszmék, 
tudomány  lassan  érlelik  az  emberiséget,  egyengetik  uj  irányok, 
uj  felfogások  útját,  azután  támadnak  hatalmas  akaratok, 
nagykvalitásu  emberek,  akik  az  uj  eszméket  és  irányokat 
intézményekben  beleviszik  az  életbe.  Ha  az  ember  jó,  ha  fel- 
adatára rátermett  az  emberiség  javára;  ha  az  ember  rossz,  ha 
nagysága  egyoldalú,  átkára,  pusztulására  azoknak,  akiken 
hatalmát  gyakorolja. 

Hogy  Jászi  Oszkár  szervezett  világállama  utópia-e  vagy 
az-e  a rendeltetése,  hogy  valamikor  az  eszméhez  hozzádiluá- 
lódjék  — mondjuk  — tökéletesedjék  az  ember,  az  messze  szá- 
zadok fejlődésében  fog  talán  megbizonyosodni.  Ez  egy  a priori 
elvont  okoskodásban  fogant  és  megkonstruált  politikai  elmélet. 
Réz  Mihály  elmélete  ellenben  a történelem  meg  nem  dönthető 
tapasztalatai  tényein  alapszik. 

He  nézzünk  kissé  körül  a nemzetiségi  világban,  melyben 
mi  magyarok  vagyunk  odaállítva,  mint  tipikus  elnyomók. 
Konstatáljuk  mindenek  felett,  hogy  mindenütt  Európában 
vannak  felszívott  és  megsemmisitelt  nemzetiségek:  Francia- 
országban,  Angliában,  Németországban,  a kisebb  balkáni  álla- 
mokban, Oroszországban.  Asszimiláció  nálunk  is  folyt,  de  csak 
természetes  úton,  amennyiben  a perifériákon  elhelyezkedett 
hegyilakók  leszálltak  az  ország  nagy  medencéjébe,  melyet  a 
magyarság  foglalt  el  s ott  ennek  a tengerébe  beleolvadtak. 
Egyébként  a legkisebb  és  legnagyobb  nemzetiség  is  nálunk 
érintetlen  maradt  szokásában,  nyelvében,  viseletében,  érintet- 
lenebbiil  mint  bárhol  a világon  és  az  emberi  lehetőségek 
határain  belül  rab  vagy  jobbágy  volt  a magyar  jobbággyal 
egy  sorsban,  szabad  polgár  a magyar  polgárral  együtt.  Ezen 
lehet  egyes  esetek  dolgában  vitatkozni  — itt  a nemzetiség, 
ott  a magyarság  kárára  vagy  javára,  de  egészben  ez  az  igaz- 
ság. Ha  tehát  a velünk  háborúban  levő  ellenfeleink  miránk 
jönnek  az  elnyomott  nemzetiségek  felszabadításának  jelszavá- 
val, ez  képmutatás  csak  vagy  végzetes  tévedés  és  tájékozat- 
lanság. Mert  való,  hogy  lehetne  sokkal  több  szabadságot  is 
adni  nemzetiségeinknek  — még  a Jászi  Oszkár  minimuma  és 
maximuma  között  is  valahol;  de  azt  senki  sem  tudja  kimu- 
tatni, hogy  bárhol  a világon  annyi  szabadsága  van  nemzeti- 
ségnek mint  Magyarországon.  (Itt  természetesen  ki  kell  ven- 
nem Ausztriát,  ahol  voltaképen  nem  nemzetiségekről,  hanem 
országokról  kell  beszélni,  melyekben  egy-egy  nemzetiség  köve- 
teli magának  a vezetést.) 

Jászi  Oszkár  úr  hivatkozik  az  Egyesült-Államokra  és 
Svájcra,  mondván: 

A nemzetiségi  kérdés  megoldása  egyet  jelent  a kényszer 
és  az  uralom  kiküszöbölésével  a megegyezés  és  a kooperáció 
javára,  akár  történjék  az  az  Egyesült-Államok,  akár  Svájc 

mintája  szerint.  Az  amerikai  köztársaság  óriási,  egy  világ- 
gazdaságot  felölelő  demokratikus  kohójában  a nemzetiségi  kap- 
csolat elvesziti  régi  értelmét  és  jelentőségét.  Svájc  szlik  és 
aránylag  terméketlen,  de  szabad  világában  ellenben  az  egyen- 
jogú nemzetiségek  paritásos  kooperációja  valósult  meg,  mely- 
ben nem  „uralkodik  a német  faj  más  fajokkal  együtt"  — mert 
ugyan  mely  más  faj  felett  uralkodnék?  — hanem  amelyben 
a fajok  és  egyének  feletti  uralmat  a dolgok  feletti  uralom 
váltotta  fel  — mindenesetre  nagyobb  mértékben,  mint  bárhol 
másutt  a világon. 

A svájci  viszonyokat  már  tán  emlitettem.  Ott  valóban 
csak  szép  frázis  az,  hogy  a német  uralkodik  más  fajokkal 
együtt,  mert  ott  egy  faj  sem  uralkodik  fajon,  hanem  a topo- 
gráfia uralkodik  az  emberen.  Ott  az  égbenyuló  hegyek  osztják 
kantonokra  a fajokat,  melyek  nagyobbrészt  csak  végtelen 
szerpentinutakon  vagy  hegyekbe  fúrt  alagutakon  közelíthetik 
meg  egymást.  Ez  adja  meg  Svájcnak  a kontinensbe  berámázott 
különleges  állását,  ez  adja  neki  garantált  neutralitását,  ez 
tettev  hogy  hóditó  tartósan  el  nem  foglalhatta  a maga  számára 
és  ez  azt,  hogy  benne  egyik  kanton  és  faj  sem  uralkodhatik 
a másikon,  hanem  hogy  mint  Eidgenossenschaft  tartja  fenn 
önmaga  és  idegenek  ellen  is  közös  szabadságát.  így  is  látjuk 
azonban  az  érzelmi  szakadásokat,  amelyek  a háború  alatt 
nyilt  kitörésekre  is  vittek  egyes  helyeken.  Plántálná  egy  isteni 
kéz  azt  a három  fajt  a maga  sziklaváraiból  át  ide  a Duna- 
Tisza  medencéjébe,  akkor  eggyel  mindjárt  kevesebb  példája 
lenne  Jászi  Oszkárnak,  hogy  vele  elméletét  bizonyítani  próbálja. 

És  Amerika ! Mily  tévedés,  hogy  ott  „egy  világgazdaságot 
felölelő  demokratikus"  köztársasági  kohó  vette  el  a nemzeti- 
ségi kérdés  régi  értelmét  és  jelentőségét.  Elvette  az  angol- 
szász faj  szupremáciája,  amely  az  angol  nyelv  uralmát  az 
egész  közéletben  és  a magánélet  viszonyainak  fontosabb  vonat- 
kozásaiban drákói  szigorral  biztositotta.  Az  amerikai  közélet 
nyelve  az  angol;  akinek  biró  előtt  — magán-  vagy  büntető- 
jogi ügyben  — dolga  van,  ha  angolul  nem  tud,  csak  tolmács 
segítségével  keresheti  igazát;  minden  Ítéletet,  végzést,  intést, 
idézést,  hirdetést  angol  nyelven  kap ; kereskedő  könyveinek 
nincsen  a bíróság  előtt  bizony itóereje,  ha  nem  angolul  vezetik; 
magánszerződést,  ha  nem  angol  nyelven  van  írva,  nem  lehet 
amerikai  bíróságnál  perelni  és  így  tovább. 

Ha  ott  csakugyan  megvan  oldva  a nemzetiségi  kérdés, 
nem  a világgazdaság  és  a demokrácia,  hanem  az  angol-szász 
faj  szupremáciája  kérlelhetetlen  akarata  oldotta  meg  és  én 
minden  órában  hajlandó  lennék  az  amerikai  rendszert  Magyar- 
ország  számára  elfogadni. 

Menjünk  Angliába.  Az  Íreket  annak  bizonyítására  idézi 
Jászi  Oszkár,  hogy  ime  a nemzetiségi  érzület  ott  sem  veszett 
ki,  ahol  az  illető  nemzetiség  felvette  hóditója  nyelvét.  Tudjuk 
mily  embertelen,  véres,  irtó  politika  fosztotta  ki  az  íreket 
nyelvükből  és  vagyonukból.  Írországban,  ámbár  újabb  időben 
az  ir  értelmiség  is  kezdi  kultiválui  a parasztság  által  vala- 
hogy fenntartott  ősi  nyelvét,  az  ir  mozgalom  az  Íreknek  nem 
is  nemzetiségi,  hanem  emberi  szabadságmozgalma.  A földre 
taposott  féreg  védő  vonaglása.  Aki  Seotus  Viatort  küldte  ránk, 

hogy  a mi  elnyomott  nemzetiségeinkről  könyveket  Írjon  a 
világ  számára,  az  ime  igy  irtotta  ki  a maga  egyik  nemzeti- 
ségének a nyelvét,  szabadságát,  nemzet  voltát,  jólétét,  min- 
denét. Csak  egyházát  nem  tudta  elvenni,  s ez  mentette  meg 
eddig  a végső  elpusztulástól  a szánalomra  méltó  áldozatot. 

De  Nagy-Britannia  többi  — nem  angol-szász  fajával  is  így 
bánt  az  angol  uralom ; így  bánik  a délafrikai  búrokkal,  így  a 
közép  tengeri  szigeteken  az  olasszal,  göröggel,  így  Egyiptommal, 
így  Indiával,  melynek  vérlázitó  szenvedéseiről  angol  huma- 
nisták Írásai  tesznek  tanúságot.  Millió  és  millió  nyomorult 
benszülöttön  ül  a gőgös  britt  uralom  a maga  angol  nyelvével 
és  nekünk  hirdet  demokráciát  és  önrendelkezést  nemzetiségeink 
számára.  Ő a maga  módja  szerint  oldotta  meg  nemzetiségei 
kérdését.  Miért  ajánlják  nekünk  az  ellenkező  módot? 

Szóljak-e  Franciaországról,  ahol  csak  parasztképpen  és 
mutatványul  él  még  a breton,  a baszk?  Állami  intézkedések 
lehetetlenné  teszik,  hogy  intelligenciát  nevelhessen.  Az  olasz 
tengerpartot  Nizzával  III.  Napóleon  csatolta  Franciaország- 
hoz. Mikor  vagy  másfél  évtizeddel  azon  jártam,  akkor  történt 
meg,  hogy  egy  kis  nizzai  olasz  újság  elkezdte  egy  cikkében 
emlegetni  az  olasz  irredentát.  Másnap  már  hiába  kerestem  ez 
újságot,  mely  többé  egyáltalán  nem  jelent  meg.  Betiltották 
és  hozzá  nem  is  bírói  ítélettel,  hanem  egyszerűen  közigazga- 
tási utón  az  Egyenlőség,  Testvériség  és  Szabadság:  a köz- 
társaság nevében. 

így  csinálnak  a művelt  nyugati  demokrata  nemzetek  nem- 
zetiségi politikát. 

Felhánytorgassam-e,  hogyan  bánt  Poroszország  a pózeni 
lengyelekkel  (amikor  német  alldájcsok  arra  készültek,  hogy 
felszabadítsák  a Magyarországon  elnyomott  szászokat  és  svá- 
bokat), vagy  kell-e  az  orosz  politikáról  beszélnem  finnekkel, 
lengyelekkel,  ukránokkal  és  Ázsia  számos  nemzetiségével 
szemben? 

De  nézzen  át  akit  érdekel  ez  a kérdés  Ausztriába:  miként 
verekedtek  ott  csehek  és  németek,  lejjebb  németek  és  szlovének, 
még  lejjebb  olaszok  és  horvátok,  sőt  nem  nagyon  régen  még 
horvátok  és  szerbek  is. 

És  vessen  egy  tekintetet  szerbekre  és  bolgárokra,  az 
oláhokra  a mi  csángóinkkal  szemben  s konstatálja,  hogy  a 
legdurvább  erőszak  folyik  mindenütt  a nemzetiségek  ellen. 
Nem  autonómiát,  nyelvük  használatát  — közigazgatásban  bíró- 
ság előtt  — , nem:  iskolát  sem  engednek  nemzetit,  papot  nem, 
ki  nyelvükön  hirdetné  isten  igéjét,  gyóntatót  nem  és  a teme- 
tésnél utolsó  vigaszt  sem  a maga  nyelvén  a nyomorultaknak. 

így  fest  az  életben  mindenütt  a nemzetiségi  kérdés. 
Mindenütt  azoknál,  akik  hozzá  mint  a mi  nemzetiségeink 
pártfogói  és  felszabadítói  szerepelnek. 

Vonjuk  le  már  most  e tények  és  vizsgálódások  tanulságát. 

Konstatáljuk  először,  hogy  mindenütt  a világon,  ahol  külső 
dologi  akadályai  nincsenek,  az  uralkodó  nemzet  a legbrutáli- 
sabb  erőszakkal  bánik  el  nemzetiségeivel.  (Ausztriában  is 
cseh  és  német  egymással,  horvát  és  szerb  az  olasszal,  szlovén 

a némettel  stb.)  Kivétel  éppen  csak  Magyarország  és  Amerika, 
Itt  is,  ott  is  csak  az  állami  nyelv  érdeke  érvényesül  az 
országos  kormányzatban  és  a közintézményekben. 

Másodszor:  ahol  ezen  az  amerikai  mértéken  túlmegy  a 
vezérnemzet  nemzetiségeivel  szemben,  ott  a nemzetiség  — a 
viszonyokhoz  képest  — vagy  elszakadásra  (irredenta)  törek- 
szik, vagy  arra,  hogy  maga  is  nemzetté  alakuljon.  Mind  a két 
eset  az  állam  erejét,  tehát  a polgárai  érdekeinek  biztosságát 
támadja  meg. 

Harmadszor:  a mi  humánusabb  nemzetiségi  politikánk  is, 
melynek  fenomenális  sikerei  lennének,  ha  szomszédságunkban 
nem  volnának  velők  rokon  államok,  nem  képes  a faji  vonzás 
erejét  teljesen  elenyésztetni,  mire  bizonyítékul  ez  a háború 
elég  epizódot  szolgáltatott. 

Negyedszer  világos  eszerint,  hogy  a radikális  pártfrakció 
által  hirdetett  s Jászi  Oszkár  cikkében  oly  szépen  kifejtett 
nemzetiségi  politika  nem  volna  egyéb,  mint  könnyelmű  fel- 
fegyverzése néptöredékeknek,  kapzsi  szomszédok  céljainak  a 
szolgálatára  és  katasztrófába  sodorná  a magyar  nemzetet,  mely- 
nek elgyengülésével  megszűnnék  a magyar  birodalom  területén 
az  államfenntartó  erő  s az  előbbi  politikai  versengést  csak- 
hamar a fegyveres  mérkőzés  váltaná  fel,  ami  a nemzetiségek 
győzelme  esetére  hosszú  időre  a zendülések,  fegyveres  torzsal- 
kodások szinterévé  tenné  hazánkat  s úgyszólván  becsatolná  a 
Balkán  politikai  szférájába. 

Be  kell  ezekből  látnom,  hogy  Jászi  Oszkár  rendszere  a 
nemzetiségi  kérdés  kezeléséről  elméletnek  lehet  szép  és  érde- 
kes, a politikában  értéktelen,  sőt  veszedelmes.  Réz  Mihály 
fejtegetéseit  kell  vele,  az  elvont  tudóssal  szemben,  mint  gya- 
korlati államférfim  felfogást  odaállítanom. 

Az  állam  az  a legtökéletesebb  formáció,  amelyet  az  ember 
magának  alkotott  avégből,  hogy  a biztosság  valamelyes  mérté- 
kével élhessen  rendeltetésének,  oltalma  alatt  kifejthesse  min- 
den erkölcsi,  fizikai  és  szellemi  képességeit  és  létrehozza  civi- 
lizációját. Az  államalkotásra  pedig  a fajok  birtak  nemzetekké 
alakulva  mindenha  a megfelelő  képességekkel.  Ha  valamely 
nemzet  testében  népek  töredékei  maradtak  vissza  vagy  kerül- 
tek bármi  módon  bele:  e töredékeknek  nem  lehet  külön,  nem 
lehet  más  feladata,  minthogy  a vezérnemzet  államalkotó  erejét 
szolgálják,  gyarapitsák,  erősítsék  a magok  külön  fajtájának 
akár  fenntartásával,  akár  a vezérnemzetbe  való  beleolvasz- 
tásával. 


STEIER  LAJOS: 

A nemzetiségi  kérdés  fejlődésének  ahhoz  a szakához  érke- 
zett, melyen  a kielégítés  a kérdés  teljes  komplexumában 
megnyilvánult  expanziót  más  irányba  tereli;  természetesen, 
hogy  még  ott  is,  hol  a kielégítés  megközelítőleg  is  teljes,  a 
nemzetiségi  kérdés  tovább  fog  élni  és  abban  az  arányban  fogja 
továbbra  is  abszorbeálni  a jobb  sorsra  érdemes  népi  erőket, 
amilyen  arányban  sikerült  a kérdés  által  megindított  expanziót 
a kielégítés  által  leszerelni.  A háború  azt  a tévhitet  keltette, 
mintha  az  állam  győzedelmeskedett  volna  a nemzetiségi  eszme 
felett  és  ez  sok  hibás  konklúzióra  vezetett,  mert  egyrészt  össze- 

tévesztették  az  állam  abszolút  fogalmát  az  államhatalmat 
kezelő  tényezőkkel,  másrészt  nem  látták,  hogy  a nemzetiségi 
eszme  az  elsőrangú  államalkotó  és  állambontó  tényező,  melynek 
az  állam  csak  alárendelt  keretje,  ha  az  állam  szervezete  és 
irányzata  a kereten  belül  élő  és  expanzivitásban  levő  nemzeti- 
ségi eszmének  nem  felel  meg,  sőt  ettől  ellentétes  irányban 
divergál.  A nemzetiségi  eszme  az  illető  népben  élő  gazdasági 
és  hatalmi  tényezőket  akarja  érvényesiteni  és  ezért  a nemzeti- 
ségi kérdés  a jog  kérdése , mert  hiszen  minden  nemzetiségnek 
joga  van  ahhoz,  hogy  gazdasági,  kulturális  és  hatalmi  téren 
úgy  érvényesüljön,  amint  erre  tehetsége  és  munkája  képesiti. 
Az  államalkotás  tekintetében  sem  lehet  valamilyen  nemzeti- 
ségtől a jogot  elvitatni,  azonban  itt  más  szempontok  is  majd- 
nem egyenrangú  együtthatókként  lépnek  fel,  melyek  abban  a 
tekintetben  döntenek,  vájjon  az  illető  nemzetiségi  kérdés  nem 
találhatna-e  más  államkeretben  neki  megfelelő  kielégitést.  A 
nemzetiségi  kérdés  kielégítése  egy  jogkövetelés,  és  mint  a törté- 
nelem igazolja,  a jog  követelése  sohasem  maradt  eredmény  és 
siker  nélkül.  Az  államszervezetek  létük  erősítése  érdekében 
arra  volnának  hivatva,  hogy  a jogköveteléseket  kielégítés  utján 
eliminálják  és  így  a fejlődésnek  utat  nyissanak,  újabb  kérdé- 
seknek adjanak  helyet.  A modernebb  államokban  éppen  ezért 
a nemzetiségi  kérdés  alárendelt  jelentőségűvé  vált  és  mind- 
azokban az  államokban,  melyek  a szükséges  újkori  átalakulás, 
a forradalom  előtti  korszakukat  élik,  a nemzetiségi  kérdés  még 
aktuális  vezető  kérdés,  mert  ezekben  az  államokban  még  nem 
vert  gyökeret  az  az  újkori  szellem,  mely  az  államhatalom 
kezelésének  más  irányokat  szab  és  más  termékenyebb  felada- 
tokat állít. 

Ezen  objektív  megállapítások  után,  a nemzetiségi  kérdés- 
nek, különösen  a tót  nemzetiségi  kérdésnek  tanulmányozása 
révén,  véleményem  az,  hogy  a nemzetiségi  kérdést  az  emberiség 
és  a nemzetek  fejlődése  érdekében  alárendelt  jelentőségűvé 
kell  tenni , vagyis,  ahogyan  népszerűén  mondják , — meg  kell 
oldani,  mert  a többnemzetiségű  államban  úgy  az  erősebb,  mint 
a gyengébb  nemzetiségnek  jobb  sorsra,  hasznosabb  munkára 
érdemes  erejét  és  tulajdonait  leköti , elsenyveszti.  Tehát  a 
nemzetiségi  kérdés  által  keletkezett  és  táplált  súrlódási  felüle- 
teket meg  kell  szüntetni,  vagy  legalább  minimumra  csökken- 
teni, mert  az  állam  fenntartása  szempontjából  ezek  olyan  bontó 
tényezők,  melyek  az  állami  liquidáeióhoz  is  vezethetnek,  még 
ha  az  összes  nemzetiségek  gazdasági,  kulturális,  hatalmi  érdekei, 
az  állam  gazdasági  és  földrajzi  egysége  miatt  az  állam  fenn- 
tartását kívánnák.  Az  állam  fenntartását  biztosítani  közös  céh 
Ez  alábbi  soraimnak  feltétele. 

Kétféle  megoldásról,  vagyis  megoldási  kísérletről  beszél- 
hetünk. Az  egyik  a beolvasztási  kísérlet,  mely  teljesen  kilátás- 
talan és  az  állam  fejlődésének  rovására  történő  erőpazarlás, 
mert  ennek  az  irányzatnak  van  ugyan  egy  alacsony  demonstratív 
limese,  de  ezen  túl  nemcsak  hogy  hatástalan,  de  reakciót  szül 
és  éppen  ezért  nem  lehet  az  észszerű  államfenntartási  politika 
alapja.  Ezen  főhibán  kívül  van  még  sok  más  hibája  és  hát- 
ránya, melyre  nem  kívánok  kiterjeszkedni.  Ennek  a megoldási 
kísérletnek  van  egy  alfaja,  egy  nüánsza,  a megegyezési  irányzat. 

Ha  a tudományos  vizsgálódás  objektivitásával  nézzük  ezt  és 
nem  a politikai  párttaktika  szemüvegén,  akkor  arra  a konklú- 
zióra juthatunk,  hogy  a többnemzetiségü  államokban  a nemzeti- 
ségeknek ebben  a kérdésben  nincsen  min  kiegyezniük.  Éppen 
Ausztriában  ez  vezet  a felbomláshoz,  mert  a nemzetek  közötti 
kiegyezés  jelszaván  lovagoltak,  holott  tudniok  kellett,  hogy  az 
v expansióban  levő  nemzetiségi  kérdések  előtt  nincsen  gyűlöle- 
tesebb valami,  mint  a megegyezési  politika.  Már  Palacky  és 
azóta  minden  cseh  politikus  azt  hirdette,  hogy  a megegyezésnek 
ilyen  alapon  nincsen  jövője.  A nemzetiségi  kérdést  mesterséges 
ügyeskedéssel1  eliminálni  végérvényesen  nem  lehet  és  ezért  a 
nemzetiségi  kérdést  csakis  e jogkövetelés  kielégítésével  lehet 
megoldani. 

Ilyen  egyenes  és  tiszta  út  vezethet  például  a tót  nemzeti- 
ségi kérdés  kikapcsolásához,  mely  nemcsak  aktualitásánál,  de 
különlegességénél  fogva  is  figyelmet  érdemel.  A tót  nemzetiségi 
eszme  két  oldalról  fenyegető  veszedelem  ellen  keltette  öntu- 
datra a tót  népet,  a magyarosítás  és  a csehesités  ellen,  tehát 
két  beolvasztási  kísérlet  ellen  kellett  harcolnia.  A tót  nemzeti- 
ségi öntudat,  melynek  Stúr  és  Húrban , valamint  Hodza  voltak 
kimagasló  alakjai,  a hegeli  tanításoktól  eltelve,  nagyon  jól 
tudták,  hogy  nemzetiségüket  a csehek  részéről  veszedelem 
fenyegeti,  hogy  a cseh  nyelv  idegen  nyelv  és  a nép  leikétől 
idegen  kultúra  kifejezője  és  terjesztője.  A tót  nyelvet  fejlesz- 
tették irodalmi  nyelvvé  és  tót  kultúrát  teremtettek.  A csehek 
akkor  ezen  jogos  és  tiszteletreméltó  munkát  a leggyülölködőbb 
támadásokban  részesítették.2  Azt  jósolták,  így  Havlicek  is, 
ez  a kiváló  cseh  politikai  iró,  hogy  ha  a tótok  a cseh  nyelvet 
el  nem  fogadják,  el  fognak  tűnni.3  Ez  volt  Palackynsik  is  a 
véleménye,4  és  ez  volt  a cseh  politika  ezóta  való  jelszava,  meg 
akarják  menteni  a tótságot  a cseh  nyelv  és  kultúra  részére, 
vagyis  a legtisztább  jogellenességen  építették  fel  ezt  az  aspirá- 
ciót, melyet  most  is  ügyesen  tudnak  éppen  a nemzetiségi  ön- 
rendelkezési jog  mögé  bujtatni,  holott  ezzel  a legélesebb  ellen- 
tétben áll,  lévén  a tót  nemzetiség  önálló  egyéniség  és  kifejezője, 
nyelve  korántsem  oly  rokon  vele,  hogy  a nyelvészetnek  ez 
tisztázott  és  eldöntött  kérdése  volna.  Nem  kívánok  e helyen 
ezzel  foglalkozni,  csak  rámutatok,  hogy  a tót  nemzetiségi  eszme 
két  ellenhatás  ellen  harcolt  és  sikerrel,  mert  él,  de  ez  a kielé- 
gítetlen nemzetiségi  kérdések  természetében  rejlik.  Vájjon 
nem  észszerű-e  ezt  a Scylia  és  Charybdis  közötti  kérdést  nem 
a csehek  által  való  elnemzetietlenedés  mohó  szívóinak  kiszol- 


1 Palacky  F.:  Idea  slátu  Rakouskeho  cimü  munkája  12.  fejezet. 
(Svetová  Knihovna  558.  sz.  17.  1.) 

2 El  kell  olvasni  a Hlasové  o potrebe  jednoty  spisovného 
jazyka  pro  Cechy  Moravany  a Slovaky.  (V  Praze  1846)  c.  munkát, 
melyben  a cseh  irodalmi  élet  akkori  vezetői  a tót  nyelv  és  a tót 
nemzetiségi  eszme  akkori  vezetői  ellen  nyilatkoztak. 

3 Spisovni  jazyk  na  Slovenske.  Karla  Havlicka  B.  Politické 
spisy.  HL 

4 „Ha  tótok  nélkül,  mi  csehek,  kevesebben  is  leszünk,  de  csehek 
nélkül  a tótokból  semmi  sem  lesz."  Václav  Reznicek:  Frantisek 
Palacky  127.  1. 

gáltatni,  hanem  meggondolás  nélkül  a nemzetiségi  kielégítés 
által  elintézni  I Ebben  a kérdésben  a nemzetiség  ilyen  izolált- 
sága mellett  nem  is  léphetnek  fel  a centrifugális  erők  akkor, 
ha  a nemzetiség  az  államszervezetre  vonatkozó  igényeit  kielé- 
gítjük. Ahol  a nemzetiségi  kérdésben  tényleg  olyan  intenzív 
centrifugális  erők  éreztetik  hatásukat,  melyek  az  állam  hatá- 
rain kívül  álló  azonos  nemzetiségi  tömb  bői  táplálkoznak,  szintén 
a kielégítés  politikáját  kell  megkísérlem,  de  itt  meggondolás 
tárgya,  vájjon  az  állam  életrevalósága  tekintetében  nem 
előnyösebb-e  az  állam  erejét  abszorbeáló  centrifugális  erejű 
területeket  a nagy  tömbnek  átengedni.  Ebben  az  esetben  az 
államok  gazdasági  és  területi  egysége,  fejlődési  foka,  kulturált- 
sági foka,  valamint  a terület  népességi,  azaz  nemzetiségi  arány- 
száma a döntő.  Magyarországon  mindezek  a tényezők  az  állam 
integritásának  fenntartása  mellett  döntenek,  azonban  az  államot 
kell  a nemzethez  idomítani  és  nem  a nemzetet  az  államhoz. 
A fejlődés,  a haladás  egyik  alapfeltétele  ez.  Az  állam  csak 
berendezkedés,  szervezettség,  a nemzet  az  élő  orgánizmus.  A 
kényelmetlen  berendezkedés  az  orgánizmust  megköti  és  az 
orgánizmus  minden  tagjának  szabadnak  kell  lennie. 

A másik  felfogás,  mely  a nemzetiségi  kérdésnek  kielégítés 
által  való  megoldását  hirdeti,  gyakran  abba  a hibába  esik, 
hogy  az  államszervezet  egységét  alárendeli  a humanitási 
ideológiának  és  olyan  eszmékkel  bíbelődik,  melyek  az  életre 
való  képtelenség  és  a megvalósithatatlanság  jellegével  bírnak, 
holott  a főkérdés  mindig  az,  fenntartandó-e  az  állam,  vagy 
nemi  Ha  igen,  akkor  sem  ennek,  sem  annak  az  ideológiának 
nincsen  helye,  hanem  a békés  munkának,  mely  objektivitáson, 
célszerűségen  és  igazságon  alapul,  de  gondosan  kerüli  azt, 
hogy  az  államfenntartási  politika  a nemzetiségi  eszmének 
rabszolgája  legyen. 

Említettem,  hogy  a nemzetiségi  kérdések  leginkább  ott 
aktuálisak,  ahol  még  forradalomelőtti  korszakot  élnek.  A forra- 
dalmak egészséget  hozó  és  radikális  betegségek,  melyeknek  a 
szervezetet  tisztitó  hatásaik  vannak,  azonban,  ha  lehetséges, 
elkerülendők  a kérdések  közmegelégedésen  alapuló  megoldása 
által.  Nálunk  a szimptomák,  a háborún,  a főszimptómán  kívül, 
arra  mutatnak,  hogy  egy  forradalom  lehetőségéhez  megvannak 
az  összes  feltételek.  Ezt  meg  kell  előzni.  A forradalom  eset- 
leges eredményeit  békés  utón,  józan  fejjel  meg  kell  teremteni 
és  elsősorban  a nemzetiségi  kérdést  kell  az  államfenntartó 
politikából  eliminálni  nemcsak  a nemzetiségi  kérdés  kielégí- 
tésével, hanem,  ami  elsőrangúan  fontos,  a nemzetiségeket  a 
haladás,  a felvilágosodás  részére  meg  kell  nyerni,  fel  kell 
őket  szabadítani  azon  antidemokratikus,  antiliberális,  reakciós 
vezetés  és  hatás  alól,  mely  alatt  ultranacionálista  vezetőik 
révén  állanak.  Fel  kell  szabadítani  iskoláikat,  tanítóikat, 
munkásaikat,  népüket  a sötét  nacionálista  papi  vezetés  alól, 
Á csehek  a demokratizmus  programmjával  igyekeztek  kül- 
földön rokonszenvessé  tenni  a tót  területekre  való  igényüket, 
azt  hirdetik,  hogy  a demokratizmus  áldásait  hozzák  a tót 
megyéknek,  megértették  az  idő  szavát,  meg  kell  azt  érteni 
nekünk  is.  Az  állam  adjon  népeinek  kultúrát,  szabadságot  és 
kenyeret  és  egy  többnemzetiségü  államban  a kulturáltabb 

nemzetnek  hivatása  és  érdeke,  hogy  gyengébb  társának  kultura- 
teremtési  munkájában  segítségére  van.  Ezt  elmulasztottuk. 

A tömegeket  szabad,  önérzetes  állampolgári  szellemben 
kell  nevelnie  az  államnak  és  ez  szorosan  összefügg  a gazda- 
sági felszabadítás  kérdésével,  amely  megjelöli  az  utat,  melyen 
a nemzetiségi  kérdés  kikapcsolásával  az  államnak  járni 
éssszerü. 

ZOCH  SÁMUEL: 

A nemzetiségi  kérdés  a háború  által  megoldandó  világ- 
problémák közé  került  s még  a politikával  rendszeresen  nem 
foglalkozó  elme  előtt  is  teljesen  világos  az,  hogy  a háborúnak 
olyatén  befejezése,  hogy  legalább  belátható  időn  belül  ne  legyen 
uj  háború,  a nemzetiségi  kérdés  helyes  megoldásától  függ. 
Wilsonnak  a népek  önrendelkezési  jogára  vonatkozó  követe- 
lése nem  üres  frázis,  mellyel  önző  céljait  szeretné  takargatni, 
hanem  igenis  oly  cél,  amely  legjobb  garanciája  lenne  a világ- 
békének. 

De  meg  lehet-e  a nemzetiségi  kérdést  oldani?  S ha  most 
a háború  következményeképpen  rendezni  is  fogják  e kérdést, 
nem  vetődik-e  az  fel  újra  pár  év  múlva  a népek  erejének 
eltolódása  következtében?  Hisz  az  élet  folytonosan  változó 
viszonyai  megint  olyan  helyzetbe  sodorhatják  az  egyes  nem- 
zeteket, hogy  életérdeküknek  fogják  tartani  más  nemzeteknek 
hatalmi  szférájukba  való  bevonását  s itt  megint  a nemzetiségi 
kérdéssel  találkoznánk. 

Hogy  ezekre  a kérdésekre  megfelelhessünk,  világosan  kell 
látnunk  azt,  mi  hozta  létre  a nemzetiségi  kérdést?  A feleletet 
erre  megtaláljuk  Réz  Mihály  cikkében,  amidőn  azt  mondja  s 
egész  fejtegetését  arra  alapítja,  hogy  minden  nemzet  öncélnak 
tekinti  magát  s minden  cselekvése  csak  a nemzet  érdekének 
szempontjából  ítélhető  meg.  Amidőn  ez  az  elv  átment  a nem- 
zet köztudatába,  rögtön  politikájának  irányítójává  is  lett  s 
azon  népek  elnyomására  vezetett,  amelyek  nemzeti  nagyságá- 
nak útjában  állottak.  így  kezdődött  korunk  legnehezebb  s 
bátran  elmondhatjuk,  hogy  ezt  a háborút  is  okozó,  kérdése. 

Természetes,  hogy  a gondolkodó  elmék  hamar  észrevették 
ezen  elméletnek  úgy  a társadalmi,  de  különösen  a keresztyéni 
morállal  való  ellentétét.  Mert  amint  az  erkölcs  tiltja  az  egyes 
embernek,  hogy  a másikat  elnyomja,  úgy  tiltja  ezt  a nemze- 
teknek is.  Hogy  a nemzet  öncélusága  és  az  erkölcs  között  lévő 
űrt  áthidalják,  a németek  úgy  segítettek  magukon,  hogy  ki- 
mondták: mivel  a politika  saját  törvényei  szerint  igazodik,  a 
morál  követelményei  a politikára  nézve  nem  lehetnek  irány- 
adók. S a finom,  gondolkodó  Seeberg,  a berlini  egyetem  rek- 
torává történt  beiktatása  alkalmából  a háború  ötödik  évében 
is  azt  mondta:  „Németországban  a politika  tisztán  termé- 
szetesen okos  vezetése  a népnek  a célszerűség  szempontjából, 
ellenben  az  erkölcsiség  a személyi  szabadság  ügye  a legfőbb 
eszmény  szolgálatában/*  Nálunk,  ahol  az  elmélettel  nem  sokat 
törődnek,  nem  bajlódtak  az  elmélettel,  hanem  gyakorlatilag 
úgy  oldották  meg  az  ellentétet,  hogy  a nemzeti  magyar  állam- 
eszmét mint  legfőbb  erkölcsi  ideált  állították  fel,  mely  ideál 

érdekében  mindenkinek  kötelessége  dolgoznia.  Innen  származik 
a különbség  a német  és  a magyar  nemzetiségi  politika  között- 
Németországban  a nemzetiségi  kérdést  átengedték  a politiku 
soknak,  a nem  politikus  polgár  nem  törődött  sem  a lengyel, 
sem  a dán  kérdéssel,  ellenben  nálunk  a nemzetiségi  politiká- 
ban mindenki  részt  vett,  kezdve  a tanárokon  — az  iskola- 
szolgáig,  a miniszteren  — a csendőrig,  a püspökön  — az  utolsó 
káplánig.  Innen  van  az,  hogy  dacára  a kegyetlen  német  tör- 
vényhozásnak a lengyelekkel  szemben,  a német  nemzetiségi 
politika  nem  volt  olyan  elkeseritő,  mint  a magyar,  holott 
nálunk  megvolt  a nemzetiségi  törvény.  A dánok  között  működő 
német  papok  tiltakoztak  a dán  nyelvű  istentiszteletek  kiszorí- 
tása ellen,  nálunk  pedig  megbiintettették  a tót  istentisztelethez 
ragaszkodó  parasztokat.  Egy  nyitramegyei  kollégám  csodál- 
kozott azon,  hogy  nekem  a csendőrőrmester  tisztelgett,  mert 
bizony  Nyitramegyében  még  a csendőr  is  magyar  nemzeti 
politikát  folytat  s bűnnek  tartaná,  ha  a pánszláv  papnak 
tisztelegne. 

A nemzetiségi  kérdés  tehát  annak  a folyománya,  hogy  a 
modern  államok  — ■ vagy  amint  a Budapesti  Hirlap  oly  cifrán, 
de  jellemzően  mondja  — , „úri  nemzetek"  tisztán  az  öncéluság, 
az  önzés  álláspontjára  helyezkedtek  s ezzel  szembekerültek  az 
erkölcsi  törvénnyel.  Ebből  viszont  világos,  hogy  a nemzetiségi 
kérdés  végelemzésében  erkölcsi  kérdés  s így  a végleges  meg- 
oldása egyedül  az  erkölcsi  téren  keresendő.  Amidőn  majd  a 
nemzetek  kényszeritik  vezéreiket  arra,  hogy  politikájukban 
ne  vezettessék  magukat  a saját  és  nemzetük  önző  céljai,  ha- 
nem egyedül  az  erkölcsi  törvények  által,  ha  megjön  az  ideje 
annak,  hogy  társadalmunk  christianizálódása  által  az  önzés 
nem  lesz  többé  a politikának  főtörvénye,  akkor  a kérdés  ma- 
gától megoldódik.  Azon  kifogással  szemben,  hogy  a politikai 
téren  a morálhoz  való  ragaszkodás  végromlásba  sodorná  az 
államot  és  a nemzetet,  negativ  bizonyitékkal  szolgálnak  a mai 
események,  melyek  világosan  bizonyítják,  hogy  hova  vitte  a 
tisztán  önzésre  alapitott  politika  a magyar  és  német  nemzetet. 
A negativ  bizonyiték  nem  elegendő  a logikában,  de  a politi- 
kában irányadó  s verni  való  politikus  volna  az,  aki  látván, 
hogy  az  eddigi  elvek  nemzetét  romlásba  viszik,  mégsem  akarna 
más  útra  térni. 

Azokkal  szemben,  akik  azt  állítják,  hogy  a nemzetiségi 
kérdést  csak  hatalmi  utón  lehet  megoldani,  a vallási  kérdés 
történetére  hivatkozom.  A vallási  kérdés  valamikor  oly  moz- 
gató erő  volt,  mint  ma  a nemzetiségi.  A vallásnak  egykor  oly 
nemzet-  és  államfenntartó  erőt  tulajdonítottak,  mint  ma  a nem- 
zetiségnek és  tartozékainak.  A harmincéves  háború  ennek  a 
kérdésnek  a háborúja  volt.  De  dacára  annak,  hogy  a lelki- 
ismereti  szabadságot  képviselő  protestantizmusnak  sikerült 
vallási  szabadságát  megvédenie,  a vallási  kérdés  továbbra  is 
ütközőpont  maradt  mindaddig,  amíg  a népek  lelkületét  nem 
hatotta  át  a vallás  szabad  gyakorlatának  természetes  törvénye. 

A kis  nemzetek  ebben  a háborúban  megvédték  létjogosult- 
ságukat, ma  már  egészen  bizonyos,  hogy  minden  kis  nép  a 
háború  után  bizonyos  fokú  önállóságot  fog  kapni,  de  a nem- 
zetiségi kérdés  csak  akkor  lesz  megoldva  teljesen,  amikor 

erkölcsi  közfelfogásunk  a nemzeti  elnyomást  úgy  fogja  elitélni, 
amint  elitéli  a vallási  kényszert. 

A nemzetiségi  kérdést  tehát  meg  lehet,  de  meg  is  kell 
oldani.  Mert  ha  nem  oldjuk  meg,  akkor  a pereskedő  parasztok 
sorsára  jutunk,  akik  pár  vitás  barázdáért  elperlekedték  egész 
birtokukat. 


Igen  tisztelt  Uram! 

Nagyon  köszönöm  figyelmét,  hogy  a saját  és  a Réz  Mihály 
tanulmányát  nekem  is  megküldeni  szíveskedett.  Ez  alkalom- 
mal nem  szólok  róla  csak  annyit,  hogy  mind  a kettő,  éppen 
szembeállitva,  nagy  értékkel  bir  és  ezért  nagy  haszonnal  járna, 
ha  azok  is  figyelmükbe  vennék,  kiknek  hatalmában  áll  az  aktív 
cselekvés.  Ha  gazdasági  gondjaim  engedik,  talán  hozzászólok, 
de  csak  20-ika  után,  mert  előbb  képtelen  vagyok  rá.  Most  csak 
annyit  mondok:  úgy  látom,  talán  még  ma  sem  ismerjük  kellő 
módon  a nemzetiségi  kérdés  tényleges  lényegét?  Emiatt  nem 
vagyunk  képesek  annak  igazi  patológiáját  megállapitani  és 
emiatt  kitartóan  csak  a tüneti  kezelés  körül  imbolygunk,  több- 
nyire kártékony  és  cudar  módon!  Node,  jelen  soraimnak  nem 
az  a célja  hogy  ezeket  elmondjam,  hanem  az,  hogy  egyik  igen 
előkelő  politikai  barátomtól  levelet  kaptam  tegnap,  melyben  ez 
áll:  „hiába  akarják  a baloldali  koncentrációt,  mert  Károlyi,  a 
szocialisták  és  Jásziék  senkivel  sem  akarnak  szóba  állni.  Ez 
nem  lenne  baj;  de  az  már  nagy  baj,  hogy  a szocialisták  és 
Jásziék  csakis  föderativ  Magyarországról  beszélnek  és  benne 
olyan  nemzetiségi  autonómiával,  mint  amilyen  most  Horvátor- 
szágban van“. 

Ezt  minden  kommentár  nélkül  irom  ide  és  csak  az  teszem 
hozzá : a világháború  bennem  azt  a hitet  szülte  és  azután  érlelte 
meg,  hogy  az  emberiség  életmenete  mindig  az  lesz,  liog*y  az 
intellektus  fog  abban  a vezér  és  döntő  tényező  lenni;  és  igy  a 
tényleges  hatalom  (a  parancsolás)  mindig  azok  kezében  lesz  és 
marad,  akinek  fegyverük  és  munkaeszközük  az  intelligencia . 
Éppen  ezért  erősen  hittem  és  hiszem,  hogy  az  ántánt  bennünket 
magyar  nemzetet  azért  tart  meg,  (nem  tudom,  mi  lesz  aWilson 
válasza?)  mert  minden  tekintetben  fölül  állunk  összes  néniéi i- 
ségeink  fölött  az  emberi  együttélés  összes  vonalain.  És  ezért 
nem  lenne  helyes,  éppen  kitűzött  céljuk  szempontjából,  a ma- 
gyar államiságot  és  annak  népeit  balkán-szinvonalra  süllyesz- 
teni. Ez  a hit  és  föltevés  vezetett  és  vigasztalt  két  év  óta,  mert 
meg  voltam  győződve,  kivált  az  orosz  uralom  széthullása  után, 
hogy  a német  okvetlen  elbukik,  mert  megöli  az  a statisztika, 
amelyből  kiszámítható:  hány  év  alatt  fogy  ki  hadianyagból 
azon  állam,  amely  körül  van  zárva  és  sehonnan  semmit  se  kap- 
hat. Én  állami  életünk  menetét  és  abban  a nemzetiségi  kérdé- 
seink megoldását  csak  úgy  birom  elképzelni,  ha  egy  teljes 
rendszerváltozással,  a vezetés  a magyar  nemzeti  eszme  hatal- 
mába jut  és  pedig  erkölcsi,  tehát  értékes  alapon.  így  volt  ez  a 
múltban  és  igy  lesz  vagy  lenne  ez  a jövőben  is,  ha  államunk 
független  önállóságra  emelkedik. 


Hiszen  Európa  államai  között  mi  olvasztottunk  magunkba 
legtöbb  idegen  elemet  a mohácsi  vész  előtt,  tehát  az  önálló  álla- 
miság ereje  által. 

A beolvasztást  nem  tartom  célnak . Ugye  nem  kell  hangoz- 
tatnom, hogy  engem  semmi  múlt,  semmi  társadalmi  érdek  nem 
vezet!  Éppen  ezért  hozzátehetem,  hogy  a föderáció  nálunk  a 
múltak  bűnei  miatt  ma  lehetetlen,  erkölcsi  és  intellektuel  ala- 
pon is.  Hiszen  a nemzetiségek  lelke,  teste  ugyanabban  a fertő- 
ben úszik,  mint  a mienk  és  azt  a fertőt  föderális  alakulat 
ápolná  és  nem  szüntetné.  Mig  ezzel  szemben  egy  megfrissült, 
merőben  megtisztított  (és  ez  nem  lehetetlen)  magyar  vezető 
szervezet  és  szellem  ezt  a célt  előidézné  és  a nemzetiségi  kérdést 
merő  e^piáció  által  beállítaná. 

Kellene  tehát  egy  olyan  államélet,  amely  merőben  függet- 
len, tehát  amelyben  a korrupciónak  ki  van  zárva  azon  szerepe, 
hogy  védőeszköze  és  pedig  sikeres  védőeszköze  legyen  az  önál- 
lótlanság  elpalástolására  szolgáló  hazugságnak. 

Erősen  hiszem,  hogy  állami  önállóság  és  tiszta  demokratiz- 
mus mindennek  szülője  lehet.  Első  lépés:  eltávolitani  a Tisza- 
rendszert  és  az  ő személyét  minden  gyökerével  együtt.  Ha  arra 
kerül  a sor,  igen  szükségesnek  tartom,  hogy  Tisza  István  összes 
bűnei  a közvélemény  itélőszéke  elé  kerüljenek;  én  erre  a föl- 
adatra szivesen  és  talán  szabad  mondanom,  sikerrel  is  vállal- 
koznám, mert  azt  vallom,  hogy  közéletünkben  Tiszánál  bünö- 
sebb  politikus  még  nem  szerepelt,  ő csak  politikus,  de  nem 
államférfi. 

Engedjen  meg,  hogy  ennyit  összefirkáltam,  de  azt  tartom, 
hogy  minden  nyilatkozatban,  amely  őszinte  és  a tényekre  vo- 
natkozik, mindig  rejlik  valamelyes  érték  és  haszon. 

Szivből  üdvözli 

Okt,  16,  1918.  őszinte  tisztelője 

(aJáirás.) 

